
Lumina creată şi cea necreată 



Sfînta Scriptură vede pe ^Dumnezeu fn El însuşi ca 
lumina prin Sine, adică fără început şi fără sfîrşit, dar 
şi ca izvor al acesteia. Dar, mai ales în Vechiul Testa- 
ment,' Dumnezeu este văzut în unele texte şi ca Cel 
ce crează lumina din lume. Lumina fizică iradiază în 
mod deosebit din soare ca dintr-un astru aprins sau 
ca materie subţiată ce se răspîndeşte pe partea pă- 
mîntului întors spre el şi în văzul oamenilor, ca sufle- 
te îmbrăcate în trupuri. Dar lumina aceasta face po- 
sibil ca raţiunea omului, ca lumină conştientă, să se- 
sizeze organizarea raţională a componentelor naturii 
fizice, a armoniei dintre eie, deci, ca o lumină spi- 
rituală. Astfel, şi lumina fizică e făcută pentru folosul 
vederii spirituale a omului, ca cea de a doua treaptă 
a luminii. Şi amîndouă sînt create. 

Omul vede în această lumină a universului fizic că 
toate au o raţionalitate pe măsura lui şi potrivită lui. 
Vede aerul şi apa în componenţa lor chimică, date 
spre folosul vieţii lui, vede ierburile întreţinute de solul 
pămîntului şi pomii cu roadele lor spre într^inerea lui, 
vede fiecare soi ai animalelor, peştilor, păsărilor iarăşi 
prin diferite foloase ale lui. Dar omul poate prin raţi- 
une aduce şi contribuţia proprie pentru a-şi face folosi- 
toare raţionalităţi le diferitelor părţi ale naturii. 

Dar dacă omul /amine la cunoaşterea simplă a lu- 
crurilor şi la adaptarea raţionalităţii lor la trebuinţele 
trupeşti ale sale, încă nu înţelege rostul lor deplin, lu- 
mina lor. El îşi pune şi întrebarea: pentru ce există el, 
ca existenţă cunoscătoare şi componentele naturii, ca 
raţionalităţi pe măsura cunoaşterii lui şi adaptabile, 
prin raţiune, trebuinţelor lui? Dacă nu vede un rost al 
existenţei lui pămînteşti, rămîne el însuşi cu raţiunea 
lui sesizantă şi cu raţionalitatea lucrărilor sesizabile 
în întuneric. 

Omul e făcut cu o aspiraţie spre viaţa veşnică. 
Spre aceasta se pregăteşte în viaţa lui pămîntească 
prin raţiunea sau lumina lui sesizantă şi prin raţiunile 
naiun\ materiale sau prin lumina lor, sesizată de raţiu- 
nea lui. Cu raţiunea sau cu lumina lui, el vede în ra- 
ţionalitatea naturii şi transparenţa unui Autor şi Susţi- 
nător al său şi al naturii, un Autor care l-a făcut şi pe 
sine şi natura, spre pregătirea sa pentru o viaţă veşni- 
că în unire cu El. Dar în această vedere, omul are ne- 
voie şi de o lumină necreată, venită de la Creatorul 
lumii, care îl ţine într-o legătură cu El. Fără acel Au- 
tor care se dă de văzut în acelaşi timp şi ca ţinta lu- 
minii sesizante a omului şi a naturii, omul şi lumea şi 
relaţia dintre el şi ea sînt luminate numai în parte; şi, 
deci, privită ca singura realitate, sînt înconjurate de 
întuneric. El şi ea se arată deplin luminate numai prin 
Autorul lor mai presus de ele. 

Dacă lumina sesizată a naturii şi lumina sesizantă 
a omului n-ar decurge din izvorul de lumina superioa- 
ră, ar fi supuse unei legi, care, ea, ar trebui văzută ca 
lumina supremă. Dar cine ar fi făcut acea lege? Căci 

ea, neavînd în ea o libertate, ar trebui să fie supusă 
unei existenţe superioare libere. Şi pînă la urmă tre- 
buie să existe o existenţă liberă şi supremă, din care 
vine orice lumină dependentă şi care este ţinta supre- 
mă a tuturor. Lumina din care vine lumina sesizabilă 
a lumii, făcută pentru lumina sesizantă a omului, tre- 
buie să aibă un alt; motiv al producerii acestor două 
lumini, decît cea a unei necesităţi. Căci în acest caz 
ar trebui să fie supusă şi aceea unei existenţe supe- 
rioare. Acest motiv nu poate fi decît iubirea aceleia 
faţă de omul adus de ea la existenţă. Din iubirea faţă 
de om trebuie să fi fost făcută şi lumea. Ea şi-a arătat, 
prin faptul că a făcut pe om nu numai ca raţiune, ci 
ca raţiune îmbrăcată cu trup şi, ca atare, avînd nevo- 
ie şi de o natură materială, că a voit să dea fiinţă nu 
numai unei lumi spirituale, ci şi uneia materiale, dar 
capabile să se umple de lumina spiritului uman şi, 
prin om, chiar de o lumină superioară. Psalmistul 
afirma direct că lumina lumii e venită chiar de la 
Dumnezeu: „A Ta este ziua şi a Ta este noaptea. Tu 
ai făcut lumina şi soarele" (Ps. 73, 17). Aceasta face 
ca lumina supremă să aibă în ea şi iubirea. Căci n-ar 
crea oameni care să cunoască prin lumina raţiunii ior 
lumina raţională a lumii, dacă n-ar avea iubirea prin 
care să vrea ca oamenii să se ridice, prin lumina fizi- 
că a lumii, la cunoaşterea Lui ca lumină. N-ar face-o 
aceasta fără iubirea Lui faţă de ei şi fără să le insufle 
totodată, prin lumina de care le face parte, iubirea fa- 
ţă de El. 

Dar aceasta înseamnă că însăşi existenţa supremă 
face capabili pe oameni să-L cunoască şi să-L iubeas- 

că pe El, folosindu-se de lume ca de un mijloc străve- 
ziu al luminii şi iubirii Lui. Din iubirea aceasta dedu- 
■^ cern, ca primă concluzie, faptul că omul şi lumea sînt 
creaturi din nimic şi, ca o a doua concluzie, că exis- 
tenţa supremă are capacitatea de iubire necreată sau 
veşnică, deci e o structură care, în unitatea ei de fi- 
inţă dumnezeiască, este nu numai o Persoană, ci două 
sau trei Persoane din veci, care se iubesc. 

Concluzia primă, că lumea şi omul sînt aduse la 
existenţă nu prin emanaţie involuntară, ci printr-un 
act de creaţie voită, din nimic, rezultă din faptul că, 
dacă lumea şi omul ar emana din fiinţa zisă divină, 
în mod necesar, ele n-ar mai fi rezultatul unui act de 
iubire a lui Dumnezeu cel în Treime, ci ar fi ele înse- 
le veşnice, produse în mod necesar de o esenţă veş- 
nică. Căci dacă omul şi lumea ar fi emanaţii din acea 
esenţă, nici ea n-ar fi liberă, nici omul nu s-ar bucura 
de o libertate în relaţie cu lumea şi chiar cu acea 
esenţă. în acest caz, răul, făcut de om în sine şi în lu- 
me, ar rezulta din aşa zisul dumnezeu. Pe de altă 
parte, omul şi lumea n-ar putea scăpa de răul din ele. 
Nici omul, nici lumea n-ar putea înainta în infinitatea 
bunătăţii lui Dumnezeu. Acel dumnezeu ar fi el în- 
suşi limitat, căci n-ar putea depăşi răul. Numai un 
Dumnezeu liber este un Dumnezeu infinit în planul 
moral, iar omul şi lumea pot înainta, spiritual, la 
infinit în El. Cei ce neagă creaţia lumii de către un 
Dumnezeu absolut liber şi o declară emanată fără 
voie din el, socotesc că prin aceasta pot salva ideea 
că lumea este infinită sau se poate dezvolta la infinit. 

Dar ce infinitate este aceea care e împiedicată mereu 
de rău să înainteze la infinit în iubire? Chiar faptul că 
omul şi, prin el, lumea pot fi împiedicate prin liberta- 
tea omului să înainteze la infinit în bine, arată mărgi- 
nirea lor ce ţine de creaţie, dar poate fi depăşită prin 
unirea cu Dumnezeu, Creatorul necreat, Creatorul liber. 
Numai aşa se explică faptul că omul, cînd rămîne 
prin libertatea lui în rău, sfîrşeşte în moarte, putre- 
zind şi lucrurile ce le foloseşte. Dar într-o lume şi 
într-un om creat de Dumnezeu, chiar moartea e biru- 
ită prin Dumnezeu, care o primeşte ca om. Omul şi 
lumea nu mai sînt oprite de rău şi de moarte să înain- 
teze în infinitatea lui Dumnezeu cel adevărat, decît 
de voia lor. Răul nu e, prin amăgitoarea afirmare a 
înaintării în viaţă, decît o mărginire continuă a vieţii 
sau o închidere în mărginirea stării create,, o mărgini- 
re a existenţei, identică în extremitatea ei cu moar- 
tea, ca extrema sărăcire a vieţii. Răul e o închidere in 
mărginirea creatului, care devine, de aceea, monoton 
şi chinuitor şi nu poate da o mulţumire printr-o creş- 
tere spirituală nesfîrşită. 

Concluzia a doua implică faptul că din veci Dum- 
nezeu nu este o existenţă monopersonală. în acest 
caz, de unde ar exista iubirea care explică crearea 
lumii? A dobîndit-o Dumnezeu prin apariţia lumii? 
Dacă lumea a apărut, din necesitate, din aşa zisul 
dumnezeu, înseamnă că a fost necesară în el o virtua- 
litate a iubirii. Deci lumea a fost necesară pentru El 
ca să ajungă la iubire. Dar mai este aceasta iubire? Şi 
în acest caz, cum ar fi apărut lumea mai tîrziu decît 

este Dumnezeu? Şi mai este ea creată? Iar de nu e 
creată, nu ţine de esenţa din care a apărut imperfecţiu- 
nea ei, deci atîtea fenomene ale neiubirii? 

Negarea ambelor concluzii de mai sus duce la 
panteismul care confundă lumea cu Dumnezeu şi duce 
la negarea caracterului personal al lui Dumnezeu şi a 
deosebirii Lui de lume. In plus, acest panteism nu 
poate explica existenţa ca forţa superioară, nerecu- 
noscînd o existenţă superioară unor legi oarbe; prin 
aceasta, el este un temei al morţii absurde şi tragice, 
care învinge mereu viaţa. 

S-ar putea obiecta faţă de aceste concluzii, că, da- 
că lumea şi omul ca creaturi nu pot fi decît opera iu- 
birii lui Dumnezeu, atunci iubirea nu poate explica 
existenţa Fiului şi Duhului din veci din fiinţa Tatălui. 
Dar Fiul şi Duhul Sfînt nu vin la existenţă după Tatăl, 
ci există împreună din veci, dintr-o iubire reciprocă. 
Tatăl naşte pe Fiul şi purcede pe Duhul Sfînt, dar şi 
Fiul se naşte şi Duhul purcede din veci din Tatăl. Ei 
nu pot fi decît împreună din veci. Iubirea nu e înain- 
te de ei şi nici ei înaintea iubirii. Ei sînt structura 
veşnică a iubirii. Iubirea este una cu însăşi existenţa. 
De unde ar fi altfel iubirea peste tot în existenţă? Ea 
este taina eternă a existenţei desăvîrşite. Combinînd 
ambele concluzii, rezultă tocmai faptul că Dumnezeu 
este o fiinţă comună într-o Treime de Persoane, face 
posibil ca El să creeze din iubire o lume din nimic, 
pusă în slujba unor oameni, creaţi şi ei din nimic, 
pentru comuniune iubitoare între ei şi în iubire faţă 
de Dumnezeu. Creaţia din nimic arată şi atotputerni- 
cia şi libertatea Lui, dar, tot prin aceasta, se explică şi 

posibilitatea făpturilor umane de a se manifesta împotriva 
Lui şi în duşmănie între ele, fără ca El să le desfiinţeze 
pe ele şi lumea, ca urmare a fricii de ele. 

Dacă o aşa zisă divinitate impersonală n-ar putea 
aduce la existenţă lumea şi pe om, decît ca o emanaţie 
din sine, ea n-ar fi, de fapt, nici atotputernică şi nici 
liberă şi n-ar avea nici făpturile umane o libertate. 
Sau, lipsa de atotputernicie a aşa zisei divinităţi s-ar 
arăta şi în nevoia ei de o substanţă, existentă alături 
de ea, pentru a o organiza ca lume. Cele două feluri 
de existenţe s-ar limita în acest caz reciproc. Sau răul 
din om şi insuficienţele lumii ar fi produse în mod 
necesar de substanţa lor proprie, neputîndu-J depăşi. 
Aceeaşi limitare reciprocă necesară şi imposibilitate 
de depăşire a răului s-ar dovedi şi în cazul cînd omul 
şi lumea ar emana dintr-un principiu al răului, deose- 
bit de aşa zisa divinitate, ca un principiu al binelui. 

Numai o lume creată din nimic în slujba omului, 
creat şi el din nimic, dovedeşte existenţa unui Dum- 
nezeu adevărat, adică atotputernic şi liber, care poa- 
te da şi făpturii umane, create de El, putinţa unei li- 
bere folosiri a lumii, create de El în slujba omului, 
iar, ca urmare, putinţa de a fi fericit în folosirea lu- 
mii, create de El şi aflate în dependenţă de El, spre 
înaintarea omului, prin ea, spre El, sau putinţa neferi- 
cirii lui, prin folosirea ei într-un mod care nu vrea să 
ţină seama de legătura ei cu El. 

Lumea şi omul, create din nimic, n-au nimic de la 
ele, ci totul de la Dumnezeu. Prin ele sînt nimic. 
Faptul este, însă, şi o ispită pentru aproape toate filo- 
sofii le, de a socoti lumea şi pe om provenite din 

esenţa aşa zisei divinităţi. Această gîndire, care con- 
fundă puterea lumii cu esenţa divină, degradează, în- 
să, esenţa aşa zisă divină, făcînd răul de nedesfiinţat. 
De fapt, altceva este fiinţa divină şi altceva puterea 
divină. De puterea Sa, deci şi de puterea creatoare, 
Dumnezeu dispune în mod liber. Dacă n-ar putea dispu- 
ne în mod iiber de ea prin voinţă, Dumnezeu n-ar fi 
de fapt atotputernic, ci ar fi supus şi El unei legi, în 
baza căreia lumea emană din El, ceea ce ar răpi şi 
făpturii umane putinţa de a se opune aşa zisei divini- 
tăţi. Căci, în acest caz, omul ar face răul ca prove- 
nind din însăşi esenţa divină, fapt care o limitează şi 
pe ea. Numai faptul că Dumnezeu aduce la existenţă 
lumea şi pe om nu din fiinţa Lui, ci din nimic, în ba- 
za puterii Lui, folosite cum voieşte prin voia lui per- 
sonală, poate lăsa omului puterea să I se opună. Şi 
numai faptul că Dumnezeu poate dispune de puterea 
Lui cum voieşte, îl face, pe de altă parte, atotputernic 
şi nu supus unei legi şi poate da şi omului putinţa de 
a I se opune. Pentru înţelegerea lui Dumnezeu cel 
adevărat şi atotputernic şi, deci, şi liber, este nevoie, 
în baza celor spuse, de recunoaşterea unei voinţe în 
Dumnezeu. Un dumnezeu fără voinţa nu e Dumnezeu 
adevărat, pentru că nu e Dumnezeu atotputernic. El 
nici nu poate crea din nimic o făptură umană, înzes- 
trată şi ea cu voinţă: Dumnezeu dispune prin voinţă 
de puterea Sa, aşa cum voieşte şi, tot prin ea, dă şi 
omului creat putinţa să I se opună Lui în gîndurile şi 
faptele lui. 

Dumnezeu, dînd omului voinţa să dispună el în- 
suşi de modul relaţiei cu El, a făcut dependentă feri- 

cirea omului de folosirea firii lui, a voinţei lui în 
conformitate cu voinţa Sa. Aici intervine o necesitate. 
Omul nu poate fi fericit decît deschizîndu-se, prin 
voinţa lui, voinţei lui Dumnezeu, pentru că Dumne- 
zeu nu vrea altceva decît să-şi comunice viaţa Sa, 
prin iubire, omului, voind prin aceasta binele omu- 
lui. Căci binele nu poate voi altceva decît dăruirea 
de sine a Celui ce are şi dă prin fire, celui care are 
nevoie de El, ca izvor al vieţii. De aceea, în toată lite- 
ratura ascetică ortodoxă, se cere, ca o condiţie a feri- 
cirii veşnice a omului prin comuniunea cu Dumnezeu, 
izvorul vieţii, ca omul „să-şi taie voia sa", împlinind 
voia lui Dumnezeu, ceea ce înseamnă să-şi pună de 
acord voia lui cu voia lui Dumnezeu, care nu vrea 
decît să dăruiască din viaţa sa tot mai multă viaţă 
omului. Pentru a ajuta pe om să se conformeze cu 
voia Sa dumnezeiască, s-a făcut Fiul Său om în Hris- 
tos, ca să dea omului, prin comuniunea cu El după fi- 
rea asumată şi prin modelul vieţii Lui ca om, putere 
să realizeze această conformitate. Acest fapt s-a reali- 
zat în Hristos. în El a arătat drumul omului spre feri- 
cirea veşnică şi i-a dat acestuia putere să înainteze în 
viaţa sa pămîntească pe drumul spre ea. Hristos este, ■ 
astfel, lumina deplină a omului, lumină care arată nu 
numai ţinta spre care e făcut, ci-i dă şi puterea să îna- 
inteze spre ea. 

Aceasta arată că omul a primit, prin creaţia însăşi, 
o fire care are în ea lumină, unită cu lumina naturii 
cu care are o unitate prin trupul lui. Căci firea ome- 
nească, asumată în Hristos şi înălţată la fericire în 
unire cu cea dumnezeiască, este firea care s-a dat 

omului la început şi care ar fi putut ajunge, prin as- 
cultare de voia divină, la acea fericire veşnică. Deci, 
în Hristos s-a restabilit adevărata fire a omului. Dar 
lumina aceasta, a unei naturi create, este numai o 
treaptă prin care se poate înălţa la lumina firii necrea- 
te, comunicată omului de Persoanele Sfintei Treimi 
şi, în mod special, prin Fiul cel întrupat al Tatălui. 
Firea omenească este creată, deci, pentru a spori în 
unirea cu Dumnezeu. Dar, dacă nu se deschide prin 
voinţa acestei lumini depline ce i se dăruieşte de 
Dumnezeu prin Fiul lui Dumnezeu, în mod nedeplin 
înainte de întrupare, iar deplin după întrupare, omul 
nu rămîne numai într-o lumină mărginită, ci cade în- 
tr-o lumină strîmbată, socotind că lumina nu vine de 
dincolo de lume, ci e o lege imanentă lumii, care ar 
fi ultima putere şi care, de fapt, nu dă un sens adevă- 
rat lumii şi omului. Aceasta arată iarăşi rolul voinţei 
lui Dumnezeu ca Creator şi al omului creat de Dum- 
nezeu, în ajungerea acestuia la adevărata lumină. 

Neprimirea luminii dumnezeieşti nu e numai o 
mărginire a luminii, ci şi o strîmbare a luminii. Căci 
aceasta înseamnă a rămîne în cadrul unor legi care 
opresc înaintarea în iubirea lui Dumnezeu, cel mai 
presus de legile care închid pe om în lume. Ea în- 
seamnă rămînerea omului în cele ale lumii, supuse 
pieirii formelor individualizate, materiale. Numai în 
iubirea între persoane, alimentată de iubirea lui Dumne- 
zeu, e libertatea de dezvoltare fără sfîrşit a persoane- 
lor şi posibilitatea înaintării la infinit în viaţa lor. 

Taina adevărată a omului şi a lumii stă în faptul 
de a înainta în Dumnezeu cel liber şi etern, în comu- 
niune adevărată cu El. 

Dar voinţa lui Dumnezeu şi a omului, în relaţia 
între ei pentru înălţarea deplină a omului la lumina ne- 
creată, deci veşnică şi infinită, pune de fapt în relief 
caracterul lor de persoane conştiente. Căci numai 
conştiinţa lui Dumnezeu poate întemeia iubirea faţa 
de om şi numai conştiinţa omului poate întemeia vo- 
inţa de veşnicie a omului şi de înaintare în lumina in- 
finită şi eternă a lui Dumnezeu. Numai un Dumne- 
zeu conştient poate preţui pe om şi numai un om 
conştient poate preţui pe Dumnezeu. Şi numai con- 
ştiinţa omului poate strîmba voinţa lui de a dobîndi 
viaţa adevărată, veşnică, de la Dumnezeu, în ideea 
că o poate avea în egoismul său. 



2 Omul şi lumea, 

existenţe fără sens cînd sînt văzute ca 
ultima realitate, dar mistere şi lumini 
nesfîrşite cînd sînt văzute în unire cu 
Dumnezeu 



Omul e o unitate a unor multiple şi variate alter- 
native, în nesfîrşită înălţare a acestei calităţi. Vom da 
cîteva din formele ei: 

a. Omul e, în general, o persoană unitară şi, în 
aCelaşi timp, nespus de complexă. Unitatea persoa- 
nei umane şi, în acelaşi timp, complexitatea ei se 
arată în faptul că un sine unitar se manifestă într-o 
multiplicitate nesfîrşită de gînduri, de simţiri, de acte, 
prin care vrea să ajungă la realizarea şi exprimarea sa 
integrală, dar niciodată nu reuşeşte. El tinde prin 
aceasta la o plenitudine, dar ştie că nu este în pute- 
rea lui să ajungă la ea, că ea e dincolo de puterile 
sale. Nu se poate surprinde pe sine şi, în acelaşi 
timp, îşi vede insuficienţa. 

b. Omul îşi apare, prin aceasta, ca unul ce e cu 
neputinţă să fie cuprins, dar, în acelaşi timp, îşi dă 
seama că e ţinut într-un cadru din care nu poate ieşi. 
Atît prin aspectul de la punctul „a" cît şi prin cel de 
la punctul „b", îşi dă seama că participă la infinit, dar 

nu este el însuşi infinit. îşi trăieşte mereu insuficien- 
ţa, relativitatea, dar într-o aspiraţie după absolut, du- 
"pă infinit, de care se simte legat, cu care comunică în 
deosebite feluri. 

c. El sporeşte, prin amîndouă aspectele amintite, 
cunoaşterea de sine, dar şi în cunoaşterea că sinea sa 
este un mister niciodată epuizabil, însă un mister ca- 
re nu stă de sine, ci e unit cu misterul cu adevărat in- 
finit. Din ce ştie mai mult despre sine, ştie că e un 
abis din^care scoate mereu cunoştinţa altor şi altor 
sensuri. în experienţa abisului insondabil, concret, al 
şinei mele, marcat în acelaşi timp de insuficienţa 
mea, îmi trăiesc dependenţa de un alt abis mai adînc, de 
un abis superior, care cred că nu mai e marcat de in- 
suficienţa abisului meu. Tind spre el neîncetat, dar 
nu-l voi cuprinde în veci. 

d. în legătură cu conştiinţa misterului propriu, tră- 
iesc şi misterul în parte cognoscibil al lumii. Căci nu 
pot despărţi între experienţa şinei mele şi a lumii. 
Dar, totuşi, mă deosebesc de ea. în căutarea misteru- 
lui meu mă întorc cînd spre mine, cînd spre lume. 
Am nevoie de ea, dar mă disting de ea. Misterul lu- 
mii îl văd, de asemenea, pe de o parte cognoscibil, 
pe de o parte incognoscibil, inepuizabil. Dar îl cu- 
nosc ca mister ce nu ştie de sine, ce nu e preocupat 
de sine. Iar, prin aceasta, misterul lumii îmi apare, pe 
de altă parte, şi mai insuficient în sine, dar neprodus 
de mine, deci dependent de un mister mai înalt. Totuşi 
am nevoie şi eu de lume. 

e. Albert Camus înlocuieşte termenul mister cu 
acela de absurd. El atribuie, mai ales lumii, caracte- 
rul absurdului. Mai precis, el vede absurdul în rapor- 

tul dintre conştiinţă şi iraţionalitatea lumii. El atribuie 
conştiinţei omului o anumită raţiune. Dar absurdul îl 
vede în faptul că raţiunea conştiinţei nu vede în lume 
raţiunea pe care o caută, precum nici în viaţa noastră 
din lume, care sfîrşeşte cu moartea, ca tot ce e mai 
absurd. Orice încercare de a depăşi acest absurd al 
raportului între conştiinţa care caută raţionalul şi lu- 
mea iraţională, Camus o vede ca o simplificare „iraţio- 
nală" (sinuciderea, uciderea altui om, iluzia în valoa- 
rea organizării raţionale a vieţii, credinţa în Dumne- 
zeu). Dar noi socotim că, dacă omul s-ar împiedica pur 
şi simplu cu conştiinţa că lumea e absurdă, nu şi-ar 
mai pune nici o întrebare despre sensul ei. însă Ca- 
mus crede că trebuie să ne împăcăm cu conştiinţa 
lipsei de sens a lumii şi a vieţii noastre. Dar aceasta 
ar însemna să nu ne mai întrebăm despre sensul exis- 
tenţei noastre şi al lumii. însă aceasta nu o putem fa- 
ce. Aceasta ar însemna să nu mai acceptăm nici raţiu- 
nea conştiinţei sau să o socotim o iluzie. Dar prin ce 
poate ajunge cineva la conştiinţa că lumea e absurdă, 
dacă nu prin faptul că o priveşte de pe o poziţie a ra- 
ţiunii sau că o vede contrazicînd setea raţională a 
omului după un sens? Credem că din acest impas sau 
din această contradicţie totală, care ar trebui să para- 
lizeze orice gîndire umană, ne scoate, fără să ne fixe- 
ze în platitudinea unor prea uşoare şi unilaterale tre- 
ceri peste problemele existenţei, considerarea şinei 
proprii şi a lumii ca mistere, care ne descoperă, în 
acelaşi timp, nişte sensuri ale existenţei. Astfel, exis- 
tenţa uneşte în ea, ca alte două alternative, misterul 
şi sensul. 

De altfel, chiar în renunţarea celor ce consideră 
existenţa ca absurdă, la orice încercare de a ne spune 
în ce constă absurditatea ei, e implicată recunoaşte- 
rea ei ca mister, care nu ne dă voie de a spune în 
mod sigur nici măcar că este absurdă. Recunoaşterea 
ei ca mister se arată şi în trebuinţa de a depăşi mereu 
cunoaşterea ei. 

Din caracterul ei de mister scoatem, cum nu scoa- 
tem din caracterul ei de realitate, considerată absur- 
dă, unele sensuri. Dar aceste sensuri nu epuizează 
misterul existenţei. Ele sînt pentru noi sensuri, dar 
sensuri insuficiente. De aceea, chiar în aceste sensuri 
luceşte misterul ei. Trăim acest mister ca un nucleu 
spiritual de nedescompus, închis în pereţii săi, dar 
iradiind lumina unor sensuri şi puteri prin porii lui. 

Existenţa lumii ca mister ne permite, de exemplu, 
să constatăm, totuşi, că în lume există persoane con- 
ştiente, deosebite de lucruri. Iar acestea sînt sensuri 
sau cel puţin căutătoare de sensuri şi, în acelaşi timp, 
mistere inepuizabile în cunoaştere şi trăire. Trăirea 
existenţei ca mister ne permite să recunoaştem ca o 
mare valoare, cu un adînc inepuizabil de sensuri, în- 
tre altele, jertfa persoanei pentru altă persoană. Deci, 
în acelaşi timp, atît persoana cît şi jertfa ne apar ca 
mistere şi nu ca manifestări absurde. în general, în- 
suşi faptul de a fi al lumii, al omului dotat cu conşti- 
inţă, ascunde nişte sensuri care sînt, în acelaşi timp, 
mistere inepuizabile, nu simplu nişte absurdităţi opa- 
ce, din care nu izvorăsc sensuri. Sau chiar opacitatea, 
pe care unii o identifică cu absurdul, pune omului o 
mulţime de întrebări. Dacă întrebările sînt fără rost 

sau absurde, de ce să le mai punem? Sau de ce nu 
putem să nu ie punem? Şi, trebuind să le punem, tre- 
buie să deducem că însăşi fiinţa noastră şi existenţa 
lumii, cu toată opacitatea ce le-am atribui-o, ascund 
în ele nişte sensuri care se cer căutate şi descoperite. 
Chiar moartea, socotită ca absurdă, nu se poate con- 
cilia cu vreun sens, dar socotită ca mister, se poate. 
Ba chiar cere să i se caute sensul. 

Aspectul de absurd al realităţii ni se impune, la 
urma urmelor, cînd ne oprim la ceea ce este superfi- 
cial, opac şi pur material în lume şi în om, cînd nu 
vedem dimensiunea spirituală a omului şi un sens al 
lumii, care răspunde acestei dimensiuni. Existenţa 
omului şi a lumii apare absurdă, cînd omul şi lumea 
nu există decît pentru ca omul să-şi hrănească şi să-şi 
satisfacă trupul din ea, pînă la o moarte definitivă a 
sa. Absurdul apare în necunoaşterea unui sens şi 
anume al unui sens profund, inepuizabil, care suscită 
mereu căutări ale lui. Absurdul e reducerea existen- 
ţei umane la satisfacerea unor patimi ale v trupului tre- 
cător. De părerea că existenţa omului şi a lumii e ab- 
surdă, ne scapă numai conştiinţa inevitabilă că în ea 
este un sens, dar nu un sens limitat, superficial, nu 
un sens în existenţa ei închisă în ea însăşi. Cînd Ca- 
mus vede absurdul în reducerea existenţei la un sens, 
el se gîndeşte la sensul limitat, opac, superficial al 
unei existenţe materiale. De fapt, reducerea existen- 
ţei la un astfel de „sens", ne-o vădeşte ca absurdă. 

Dimpotrivă, misterul vădeşte caracterul spiritual, 
profund, indefinibil, inepuizabil ai existenţei. Tocmai 
căutarea nesfîrşită a lui dă existenţei un sens. în con- 

siderarea existenţei ca(realitate absurdă, aceasta nu e 
văzută ca unitate a contrariilor, ci e redusă ia o unita- 
te simplistă, de caracter inferior, în ceea ce se arată o 
simplificare şi o superficializare a gîndirii însăşi, pînă 
la resemnarea cu atitudinea simplistă de a renunţa la 
orice înţelegere a existenţei, prin declararea ei ca 
absurditate, în care nu se poate găsi vreun sens. Avem 
aici ultima concluzie la care ajunge reducerea reali- 
tăţii la lumea simţurilor, reducere care nu vede unita- 
tea atotcuprinzătoare a contrariilor, din care nu poate 
lipsi legătura cu Absolutul personal. 

Acest Absolut e misterul insondabil. A nu-L vedea 
pe El, ci a vedea totul ca absurd, e a renunţa Ia efor- 
tul exercitării demnităţii umane de fiinţă gîndiîoare, 
făcută să tindă spre unirea cu Absolutul, spre transfi- 
gurarea a tot ce există în maxima trăire a misterului, 
văzut ca izvor de sensuri infinite şi de puteri capabile 
să asigure omului o existenţă fericită, fără sfîrşit. 

Gîndirea din ultimele secole a căutat să vadă în 
existenţă numai raţionalul, care o reduce la un aspect 
superficial. Recent, a trecut la cealaltă extremă - vede 
existenţa numai ca absurdă, care, de asemenea, redu- 
ce realitatea la o opacitate superficială. Numai în fap- 
tul mereu adeverit că în tot ce cunoaştem e, pe de o 
parte, un sens raţional, pe de alta, unul revelator ca 
mister, care niciodată nu poate fi terminat de a fi cu- 
noscut, se arată că existenţa e un mister insondabil, 
dar, în acelaşi timp, un sîn nesfîrşit de sensuri. 

f. Faptul că omul e o existenţă unitară, dar com- 
plexă, ce înaintează în cunoştinţa de sine, dar rămî- 
ne, totuşi, mereu un mister, se explică prin aceea că 

are, ca vîrful cel mai înalt al fiinţei sale, mintea gîndi- 
toare şi înţelegătoare, care înţelege mereu ceva, dar 
caută să înţeleagă şi mai mult, înaintînd în misterul 
unei lumini absolute, la al cărei capăt nu poate ajun- 
ge niciodată. Dar aceasta se explică şi prin faptul că 
omul e, prin trupul unit cu sufletul, unit cu lumea în- 
treagă, care îl atrage la nesfîrşit în ambianţa lumii in- 
finite a Absolutului personal sau a lui Dumnezeu, în 
care înaintează şi din a cărui lumină şi taină se expli- 
că. Prin aceasta, atît omul cît şi lumea, îşi îmbogăţesc 
şi-şi revelează tot mai mult sensurile lor şi acestea se 
arată tot mai adînci în misterul lor. 

g. Omul e dat astfel sieşi ca fiinţă înţelegătoare, 
dar trăieşte, totodată, trebuinţa să se cunoască, nu ca 
fiinţă izolată, ci în relaţie cu lumea şi cu Creatorul 
său şi al ei, continuu izvorîtor al luminii în mintea sa, 
aflată în relaţie cu lumea. El vrea să se cunoască pe 
sine şi nu se poate cunoaşte pe sine fără să cunoască 
lumea; însă nu poate ajunge niciodată la capătul acestei 
cunoaşteri a lui şi a lumii. Dar omul este dator, avînd 
şi libertatea în acest scop, să se conducă pe sine şi să 
conducă lumea; e dator nu numai să se cunoască şi să 
cunoască toate cu care este legat, ci şi să se desă- 
vîrşească pe sine continuu. Preocuparea de sine şi de 
lume nu e, deci, numai teoretică. Creştinismul spune 
că omul e adus la existenţă, împreună cu lumea, din 
nimic, dar ca să se facă pe sine mai departe, facere 
unită cu cunoaşterea de sine, cu ajutorul lui Dumne- 
zeu şi a semenilor săi, pînă la treapta de Dumnezeu, 
nu prin fire, ci prin împărtăşire cu Dumnezeu sau 
prin har. 

h. Omul se arată astfel, şi în setea de cunoaştere 
şi în cea de a se desăvîrşi, însetat de Absolut, dar ne- 
ajungînd niciodată la identitatea cu El. El e un pele- 
rin sau un meteor spiritual, în continuă mişcare între 
lume şi Dumnezeu, meteor conştient şi liber, mereu 
pe drum. E în lume şi vrea să fie mai presus; are ne- 
voie de lume, dar ca de un drum în care nu se fixea- 
ză niciodată definitiv într-o etapă, ci urcă spiritual 
mereu mai sus. Trebuie să depăşească lipirea egoistă 
la ea, dar neanulînd-o, ci făcînd-o transparentă şi 
sfinţind-o pe ea şi pe sine prin despătimirea de ea şi 
prin folosirea, ca dar, pentru alţii şi ca mijloc de pă- 
trundere şi de vedere prin ea a Absolutului, mijloc 
tot mai penetrat de Duhul Sfînt prin duhul propriu, 
căci în măsura despăti mirii de ea ne devine tot mai 
transparentă. 

i. în sensul aceasta, omului îi este dat în grijă tru- 
pul, dar nu numai în grija de a-l întreţine, ci şi de a 
nu-l socoti ca singura realitate. El trebuie să-l facă tot 
mai slujitor al spiritului său, să-l pregătească pentru a 
fi, după înviere, deplin supus spiritului şi transparent 
spiritului şi, prin spirit, lui Dumnezeu. Spiritul nu 
vrea să excludă din unitatea alternativelor, care e fi- 
inţa omului, trupul şi legătura cu lumea. Numai tru- 
pul tinde la aceasta, cînd e lăsat de sine. Omul, tre- 
buind să rămînă o unitate a alternativelor, trebuie să 
se nevoiască să oprească trupul şi lumea în tendinţa 
lor de a-l domina exclusiv, de a-l anula ca unitate a 
alternativelor în unirea cu absolutul. 

j. O altă unitate a contrastelor în om stă în faptul 
că, pe cît e preocupat omul de veşnicia sa, pe atîta 

trebuie să fie o pîine spirituală pentru alţii. El trebuie 
să alterneze meditaţia la sinea sa, sau preocuparea 
de ea, cu dăruirea de sine. Nu e vorba de un echili- 
bru static, care trebuie păstrat între cele două preocu- 
pări. Ci omul se îmbogăţeşte prin sine, nu numai dă- 
ruindu-se ca pîine spiriljuală altora, ci şi primind, cu 
preţuire neumbrită, pe alţii ca pîine spirituală. Uni- 
tatea alternativelor constă aici în întărirea componen- 
tei care e viaţa proprie, prin promovarea componen- 
tei care e viaţa altuia şi prin promovarea mea de că- 
tre altul. Unitatea alternativelor înseamnă, deci, uni- 
tatea între doi sau mai mulţi. Mai bine zis, unitatea 
alternativelor implică, aşa cum s-a văzut din unele 
puncte anterioare, relaţia cu Absolutul, ca cel care 
ne-a făcut în legătură cu alţii. Cu cît te apropii mai 
mult de Absolut, cu atît îţi promovezi propria exis- 
tenţă prin existenţa altora sau viceversa. 

Faptul de a mă hrăni spiritual pe mine, hrănind 
pe altul, se explică între oameni prin unitatea lor de 
fiinţă. Dar rau numai prin aceasta, ci şi prin faptul că, 
prin unirea noastră ca persoane, ne menţinem şi spo- 
rim în legătura fiinţei noastre cu fiinţa Persoanelor 
Sfintei Treimi, din a căror desăvîrşită unitate în fiinţă 
se adînceşte unitatea de fiinţă între oameni, prin Cu- 
vîntul creator, susţinător şi mîntuitor. 

k. Omul vorbeşte altora ca să le spună ce gîndeş- 
te, dar şi ca să-i facă să-i spună ce gîndesc ei. Nu 
poate fi fără ei, dar se caută în ei pe sine. Vorbeşte 
altora pentru că are nevoie ca ei să-i vorbească. Vor- 
beşte pentru că e o fiinţă care gîndeşte. Dar n-ar pu- 
tea gîndi dacă n-ar învăţa din gîndirea lor; n-ar putea 



gîndi numai din sine, ci din lumea care îi este dată să 
o gîndească în comuniune cu alţii şi, prin aceasta, în- 
văţînd de la Cel ce Ie-a dat-o în comun. E fiinţă gîndi- 
toare, cuvîntătoare, dar împreună-gînditoare cu cei 
de o fiinţă cu el şi din puterea Celui după al cărui 
chip sînt ei şi prin Care este gindită şi creată lumea. 

I. în general se poate spune că lumea şi omul sînt 
absurde, cînd sînt considerate ultima realitate, în sen- 
sul panteist în care le concep toate filosofiile. Ele îşi 
au sensul, dar sînt şi pline de mister inepuizabil, cînd 
sînt văzute avîndu-şi existenţa în Dumnezeu şi înain- 
tînd în bogăţia Lui de viaţă, ca ţintă, cînd deci au pe 
Dumnezeu ca lumină. Altfel, cu toată raţiunea aflată 
în ele, sînt absurde, cum spune şi Eugen lonescu, lip- 
site de sens, cum spune Emil Cioran. 

m. Aceasta arată că nu raţiunea, ca cugetare con- 
secventă formală sau ca mod de organizare al lucru- 
rilor, descoperă lumina lor, ci raţiunile prin care oa- 
menii se folosesc de raţiunile lucrurilor, spre iubirea 
între ei, în scopul pregătirii pentru viaţa fericită în 
veşnica comuniune. Iar aceasta arată că toate sînt fă- 
cute de un Creator care Ie-a făcut pe toate într-o uni- 
tate raţională din bunătate sau iubire, pentru a se îm- 
părtăşi de bunătatea şi de iubirea Lui, practicînd bună- 
tatea şi între ei. O raţiune care nu se pune în slujba 
binelui devine absurdă. 



3 Prima cunoaştere a luminii 

prin conştiinţa mea, îmbinată cu con- 
ştiinţa semenilor şi în dependenţă de 
conştiinţa sau de comuniunea cu con- 
ştiinţa supremă 



întreg universul este o lumină. Dar lumina lui n-ar 
fi cunoscută, dacă n-ar exista conştiinţa umană. Lu 1 
mea ar fi, în acest caz, o lumină fără rost. Trebuie să 
existe conştiinţele oamenilor, ca să cunoască lumina 
universului. Trebuie să-l cunosc eu, prin conştiinţa 
mea. Dar conştiinţa mea are nevoie şi de conştiinţa 
semenilor mei. Conştiinţa lor dă siguranţă cunoaşterii 
conştiinţei mele şi o îmbogăţeşte pe aceasta. De la 
început copilul începe să se cunoască pe sine, ajutat 
de conştiinţa celor din jurul lui, iar în toată viaţa 
omul e întipărit şi îmbogăţit în cunoaşterea lumii, 
prin tot mai mulţi semeni cunoscuţi de el în mod 
oral sau în mod scris, de semeni depărtaţi sau din tre- 
cut. Fiecare se cunoaşte chiar pe sine însuşi, cunos- 
cînd şi pe alţii sau primind şi cunoştinţa de la ei şi 
cunoscînd tot mai mult universul cu ajutorul altora. 
Un sens al cuvîntului con-ştiinţă este şi acesta: ştiu 
de mine şi comunicîndu-mi ştiinţa lor despre ei şi 
despre mine. în ce-mi spune altul despre sine, găsesc 
şi ceea ce trăiesc eu în mine sau o completare în ce- 
ea ce ştiu eu despre mine. Sau prin amîndouă mă com- 

pletez şi mă corectez pe mine. Prin spusele mele că- 
tre altul şi ale altuia către mine actualizăm, descope- 
rim şi dezvoltăm firea umană comună. Sînt nedespăr- 
ţit de alţii, deşi nu mă confund cu ei şi nu ne iden- 
tificăm deplin în felul de a vedea totul. Faptul acesta 
arată, şi el, că sîntem de o fire toţi oamenii şi că uni- 
versul fizic ne este comun şi hrăneşte material şi spi- 
ritual firea noastră. Dar conştiinţa fiecăruia e deose- 
bită de a altuia şi de universul fizic comun. De ace- 
ea, nu ajunge să ne sesizăm reciproc unii pe alţii şi 
nici să sesizăm în comun universul fizic, pentru ca să 
ştim unii de alţii şi de raţiunile lucrurilor, ci trebuie 
să ne comunicăm unii altora gîndurile şi înţelegerea 
universului, cu contribuţii deosebite, ca să ne cu- 
noaştem real unii pe alţii şi să înţelegem mai bine ra- 
ţiunile universului şi sensul lor comun, dar de o ne- 
grăită bogăţie. Am tot ce e în mine şi în lume comun 
cu semenii mei, dar şi într-un mod deosebit, ca per- 
soană, cum are fiecare semen al meu, îmbogăţindu-ne, 
dar neconfundîndu-ne. 

Conştiinţa fiecăruia e proprie sufletului lui, deşi 
sufletele lor sînt şi ele de o fire comună, ca şi trupuri- 
le, şi comunicativă prin trupuri şi, într-un fel, prin 
universul fizic. 

Tot ce există are în sine o raţionalitate sau o lumi- 
nă, dar ea se arată concret în bogăţia ei prin indivi- 
duaţiuni şi prin persoane şi se sesizează şi se comu- 
nică prin conştiinţe personale. 

Faptul, că fiecare conştiinţă aparţine unei persoa- 
ne, se arată în aceea că fiecare conştiinţă se cere du- 
pă altă conştiinţă, după o conştiinţă care, pe de o 
parte, e deosebită de cea proprie, pe de alta, o îmbo- 

găteşte pe a sa. Conştiinţa este a unui eu, care se 
adresează conştiinţei unui tu, care nu lasă eul să fie 
singur, deci nici nu-l ţine într-o mărginire şi sărăcie, 
ci-i face posibilă îmbogăţirea. Conştiinţa celuilalt îmi 
este ca o poartă deschisă, nu ca o poartă închisă. Chiar 
prin faptul că fiecare eu are în faţa sa altă conştiinţă, 
ca o poartă, arată că el nu e închis într-o monotonie. 

Dar conştiinţele personale îşi dau seama că lumea 
cu lumina ei şi persoanele cărora aparţine, oricît sînt 
de îmbogăţite prin aceasta, nu sînt unica realitate, 
deci nici lumină avută prin ele, că au existenţa de la 
o existenţă supremă, deci şi lumina de la o lumină 
supremă. Căci acea realitate şi lumină supremă tre- 
buie să fie şi ea, nu numai o putere din care iradiază 
lumea şi umanitatea care sesizează lumina şi omul, 
ci şi o conştiinţă care comunică şi cunoaşte în mod 
desăvîrşit lumina, sau sensul, sau restul lumii şi al 
omului. Căci, altfel, lumina lumii şi conştiinţa uma- 
nă, care o sesizează, ar rămîne în ele însele prea pu- 
ţin înţelese. Iar conştiinţa umană, observînd că nu se- 
sizează deplin lumina lumii şi a sa proprie, îşi dă 
seama că ele nu depind în existenţa lor de ele înseşi. 
De aceea cugetă, pe drept cuvînt, că această conşti- 
inţă deplină despre lume şi om e a unui Subiect su- 
prem, care Ie-a şi creat din nimic şi le susţine în 
existenţă. 

Iar conştiinţa aceea creatoare trebuie să aibă şi în , 
ea însăşi o pluritate ipostatică sau personală, căci, alt- 
fel, n-ar avea în ea din veci iubirea, care poate expli- 
ca creaţia sau dă lumina lumii şi umanităţii create. 

Aceasta ne-o spune învăţătura creştină despre 
Dumnezeu cel în Treime. în Dumnezeu este din veci 

o bogăţie de viaţă nemărginită dar, tocmai de aceea, 
o bogăţie a iubirii desăvîrşite. Fiecare Persoană di- 
vină e deschisă celorlalte două cu infinitatea iubirii 
ei, pentru că fiecare e dăruită total celorlalte. Fiul are 
infinitatea Lui totală de la Tatăl şi şi-o dăruieşte la rîn- 
dul Lui Tatălui. Şi Duhul Sfînt, la fel îşi are infinitatea 
de la Tatăl, fiind dăruită Fiului şi împreună cu Fiul 
dăruindu-Se, prin întoarcere, Tatălui, iar cînd e creată 
lumea, dăruindu-Se de Tatăl împreună cu Fiul, omu- 
lui, care se deschide Fiului. Tatăl cunoaşte în Sine 
aceeaşi fiinţă ca în Fiul, dar, ca unul ce o dăruieşte şi 
în Fiul, cunoaşte aceeaşi fiinţă în Sine, dar ca Unul 
ce îşi dăruieşte, prin întoarcere, Tatălui. Se cunosc, 
deci, avînd aceeaşi fire, dar de fiecare trăită cu alta 
simţire personală. Aceasta face posibil ca şi oamenii 
să se cunoască unul în legătură cu altul. 

Un Dumnezeu al iubirii veşnice şi, deci, desăvîr- 
şite nu poate fi decît un Dumnezeu al unei Treimi de 
Persoane. Iubirea nu poate fi decît între Persoane. Şi 
o iubire desăvîrşită nu poate fi decît între trei Persoa- 
ne. Un Tată care ar avea mulţi fii nu şi-ar îndrepta iu- 
birea infinită spre mai mulţi fii diferiţi, căci, dacă 
aceştia ar fi feluriţi, ar fi şi mărginiţi şi n-ar putea 
primi toată iubirea Tatălui. Iar iubirea aceasta îşi ara- 
tă desăvîrşirea în Duhul Sfînt, care se bucură cu fie- 
care de celălalt. Astfel şi în Dumnezeu sînt trei Per- 
soane, dintre care fiecare se bucură de toată fiinţa 
împreună cu celelalte, ca şi oamenii, dar într-un mod 
desăvîrşit. 

Acest Dumnezeu al iubirii nemărginite îşi dăru- 
ieşte iubirea Sa, îndreptată spre o lume îngerească şi 
spre o umanitate care pot înainta spre o unică comu- 

nitate, în iubirea întreolaltă şi faţă de Dumnezeul 
unic al iubirii Treimice. Iar lumea materială nu poate 
fi, nici ea, decît o lume unică, în serviciul unei uma- 
nităţi unice, ajutată să înainteze spre Dumnezeu cel 
unic al Treimii printr-o unică lume îngerească, mai 
apropiată de oameni şi de lume, ca un fel de ordine 
mai apropiată de Dumnezeu, dar şi de lume şi uma- 
nitate. Numai aşa e realizată şi se desăvîrşeşte o ma- 
re varietate de existenţe în unitatea iubirii. 

Astfel, toată existenţa, de la Dumnezeu cel necre- 
at şi Creator şi pînă la universul fizic, este o existenţă 
unită în iubirea între persoane şi, prin aceasta, o exis- 
tenţă ce se bucură de toate, e lumină ce izvorăşte din 
Dumnezeu, dar comunicîndu-se întregii existenţe. Toată 
existenţa e făcută spre a fi atrasă sau spre a înainta, 
ajutată de Dumnezeul iubirii, spre unirea tot mai ma- 
re şi mai fericită a ei în El. Lumea fizică, deşi nu e 
conştientă sau nu poate fi ea însăşi conştientă de iu- 
birea lui Dumnezeu, este făcută, şi ea, ca mijloc al 
iubirii Lui faţă de oameni şi, ca atare, să se arate tot 
mai străveziu El, cu iubirea Lui prin ea sau ca oame- 
nii să vadă în ea iubirea lui Dumnezeu, iradiind prin 
ea lumina dumnezeiască de care se umplu, văzînd-o 
coborîtă chiar în cele ale lumii fizice. Alt sens nu 
poate avea o lume atît de minunat orînduită pentru 
oameni şi o umanitate atît de însetată de lumină prin 
vederea iubirii sau de o iubire care se arată prin lu- 
mina fizică şi prin marea bogăţie de sensuri spirituale 
care fericesc făpturile conştiente. 

Am spus că tot ce există e lumină. Şi, ca atare, 
orice şi oricine iradiază spre celelalte. Căci fiecare 
are un sens în cadrul celorlalte şi pentru celelalte. 



Deci, tot universul e o lumină. Dar o lumină depen- 
dentă de o lumină supremă, deci o lumină creată în 
relaţie cu o existenţă, care e lumina necreată şi crea- 
toare. Căci, chiar dacă nu toate cele create sînt con- 
ştiente de sensul lor, deci nu se întreabă despre acest 
sens, pun conştiinţelor umane întrebarea despre sen- 
sul lor, care nu-l găsesc cu adevărat decît în depen- 
denţă de o existenţă sau de o lumină supremă şi con- 
ştientă prin ea însăşi. La definirea ce-am dat-o conşti- 
inţei, ca împreună-ştire a fiecărei persoane umane 
sau divine despre sine, unită cu ştirea despre alte 
persoane sau cu ştirea îmbinată despre fiecare, mai 
putem adăuga că termenul conştiinţă mai indică şi 
faptul că existenţa conştientă uneşte în conştiinţa sa 
calitatea de subiect ştiutor şi de conţinut ştiut, fără să 
poată fi despărţite între ele. Eu ştiu ca subiect despre 
eul propriu făcut totodată obiect. Eu însumi devin, 
prin conştiinţă, o dualitate. 

în aceasta se reflectă, de asemenea, unitatea de- 
plină între fiinţa divină şi Persoanele ei. Fiecare Per- 
soană divină, ştiindu-se pe Sine, le ştie în Sine şi pe 
celelalte două. Amintita dualitate este în fiecare Per- 
soană divină cu mult mai accentuată decît la oameni. 
Tatăl, cunoscîndu-Se pe Sine ca Tată, cunoaşte în fi- 
inţa Sa totodată pe Fiul şi pe Duhul Sfînt, şi acestea 
la fel. 



'■fr-u 



Lumina şi cuvîntul 



Am remarcat că fiecare existenţa mărginită este o 
lumină, are un sens şi, cînd e conştientă, îşi pune ea 
însăşi întrebarea despre sensul ei, iar, în cazul indivi- 
duaţiunilor pur fizice, punînd existenţelor umane con- 
ştiente întrebarea despre sensul lor. Iar răspunsul, dat 
de persoanele umane conştiente la întrebarea despre 
sensul tuturor existenţelor, deci jşi al individuaţiunilor 
fizice, se exprimă prin cuvinte. In cuvinte, persoanele 
conştiente exprimă raţiunile existenţelor proprii şi ale 
individuaţiunilor fizice şi ale legăturilor dintre aceste 
raţiuni, căci există o armonie de raţiuni în fiecare indi- 
vidualitate sau persoană şi, la fel, o armonie între raţiu- 
nea sau raţiunile persoanelor întreolaltă şi cu raţiunile 
lucrurilor inconştiente. Cuvintele se înmulţesc pe mă- 
sura sporirii cunoaşterii diferitelor raţiuni ale lucrurilor 
şi persoanelor şi a relaţiilor între ele şi pe măsura unor 
modificări produse între ele. Exprimarea acestor rel^ii 
se face în propoziţii sau în cuvîntări mai dezvoltate, în 
care omul face eforturi de a exprima relaţiile între raţi- 
unile întregului univers între ele şi cu ele, dar şi de a 
explica dependenţa lor de cauza personală supremă, care 
se impune judecăţii omului, cînd merge pînă la capăt în 
voinţa de a explica existenţa şi armonia tuturor. 

Totalitatea armonioasă a raţiunilor, pe care tinde 
raţiunea oamenilor să o cuprindă, prin comunicarea 
lor între ei, pe măsura eforturilor ce le fac ajutîndu-se 

reciproc, impune concluzia cauzei lor într-o Raţiune 
eternă conştientă, mai presus de toate raţiunile con- 
ştiente şi a lucrurilor inconştiente ce se mărginesc şi 
se întregesc reciproc. El este Logosul care are toate 
raţiunile (logoi) lumii din eternitate prin El însuşi. La 
această concluzie omul nu ajunge prin vreun efort, ci 
printr-o judecată care caută lumina, sensul existenţei. 

Acea Raţiune le dă tuturor raţiunilor ce le are în 
ea şi o realitate exterioară, plasticizîndu-le în lucruri 
şi în persoane, dar prin puterea Lui le ţine pe acestea 
şi într-o legătură cu Sine. 

Ca oamenii să poată să exprime în cuvinte comu- 
nicabile raţiunile amintite, ca să înainteze fiecare 
prin aceasta spre cuprinderea şi spre prezenţa tot mai 
adîncă a lor în Creatorul lor, Ie-a dat trupuri care pot 
sluji exprimării lor în cuvinte. El a făcut, prin aceasta, 
pe oameni ca făpturi cuvîntătoare şi, prin aceasta, ca 
făpturi sociale ce au nevoie să comunice întreolaltă. 
Ei îi uneşte, prin aceasta, pe toţi cu Sine însuşi, chiar 
dacă ei nu simt aceasta. întrucît nu sînt existenţe sin- 
gulare, sînt existenţe cuvîntătoare. Aceasta arată uni- 
rea lor în fiinţă, în continuă şi veşnică îmbogăţire în 
Dumnezeu, care trebuie să se manifeste şi să se dez- 
volte prin comunicare reciprocă în sens larg, care 
are, mai ales, forma cuvîntului. Omul nu e o existen- 
ţă închisă în ea însăşi, statică, nici nu se comunică 
numai în mod neclar, prin fapte sau prin alte mişcări. 
El este în mişcare continuă de autodescoperire şi de 
căutare sau întrebare, în modul cel mai inteligibil al 
cuvintelor şi, în acest sens, este făptură cuvîntătoare, 
fiindcă niciodată nu sfîrşeşte de a se autodescoperi 

deplin. E mereu în mişcare spirituală de autodesco 
perire şi îmbogăţire prin căutare, pentru că e mereu 
o taină inepuizabilă şi în aspiraţia de a se îmbogăţi în 
cunoaştere, In înălţare morală şi în taină. 

Toate felurile firilor create sînt inepuizabile, prin 
revelare a lui Dumnezeu prin ele, dar ipostasurile 
conştiente create rămîn aceleaşi, inepuizabile chiar 
în existenţa lor, datorită puterii lui Dumnezeu care 
Ie-a creat şi le susţine astfel. Dar numai persoanele 
umane vorbesc, pentru că numai ele trăiesc în mod 
conştient interesul între ele, prin simţuri trupeşti şi au 
nevoie de universul material comun. Şi aceasta ne 
impune să credem că, în vîrful suprem al existenţei, 
este o comuniune de Persoane într-o iubire eternă şi 
desăvîrşită. 

Persoanele umane îşi comunică astfel şi prin cu- 
vinte lumina inepuizabilă sau, mai ales prin cuvinte, 
raţiuni comune în care adună lumina raţiunilor lucru 1 - 
rilor şi persoanelor cunoscute de ele, care şi ele îşi 
au un izvor, niciodată deplin definibil în Dumnezeu. 

Aceasta înseamnă că chiar în Dumnezeu, Creato- 
rul persoanelor umane, se află, potenţial, cuvintele 
sonore ale acestora, ca mod de exprimare a raţiunilor 
tuturor existenţelor. Chiar Creatorul lumii şi al oame- 
nilor a dat oamenilor puterea să exprime prin cuvinte 
viaţa lor legată de lume şi raţionalitatea celor din lu- 
me, iar, într-o măsură oarecare sau analogică, şi pe 
Dumnezeu, Creatorul lor. Aceasta o exprimă Evanghe- 
listul loan, declarînd că Fiul lui Dumnezeu este Cu- 
vîntul fără de început şi prin El s-au creat toate. Fiind 
Fiul la început în calitate de Cuvîntul, El exista cînd 

au fost aduse la existenţă cele ce au un început. Deci 
El era înainte de toate cele ce au un început, terme- 
nul „era" nedînd nici un început al existenţei Lui. 

Iar spunînd Evanghelistul mai departe că toate 
„printr-însul s-au făcut şi fără de El nimic nu s-a făcut 
din cele ce s-au făcut" (Io. 1, 3), arată că lumea şi 
omul nu sînt emanaţii ale unei esenţe, ci creaturi ale 
unei Persoane care vorbeşte din veci spiritual şi dă şi 
lor puterea să fie exprimate şi de a exprima cele făcu- 
te prin cuvintele către oameni. Dar, declarînd că toa- 
te au fost create prin ipostasul dumnezeiesc care e 
Cuvîntul din veci, arată că acest ipostas al Cuvîntului 
nu Ie-a creat fără Tatăl şi fără Duhul Sfînt, cu care 
vorbeşte din veci. Prin El vorbea cu putere Tatăl şi în 
crearea tuturor era unit cu Duhul, care lucra şi El şi, 
prin aceasta, punea asupra tuturor pecetea armoniei 
între ele şi aspiraţia spre unirea cu Fiul şi cu Tatăl. 
Căci dacă Fiul, prin care s-au făcut, este Cuvîntul, iar 
Duhul este o Persoană prin care Fiul este unit cu Ta- 
tăl, atunci Treimea este o pecete a unirii între toate. 
Această unire a Fiului sau Cuvîntului cu Tatăl şi cu 
Duhul în crearea tuturor, dar şi înainte de această 
faptă, este exprimată prin forma greacă a termenului 
„la început", care este „en arhe", întru început, care 
poate fi tradus nu numai ca exprimînd relaţia Cuvîn- 
tului cu lumea creată, ci şi cu Tatăl şi cu Duhul Sfînt, 
cum îl înţelege Sfîntul Chirii din Alexandria. Fiul „era 
la începutul" tuturor, sau în Tatăl şi în Duhul Sfînt, 
pentru că Ei erau în El. Căci termenul „era" arată şi 
faptul că Fiul era fără de început în Tatăl (împreună 
cu Duhul), căci nu se dă un termen de cînd era în 

Tatăl (cu Duhul) începutul tuturor. Deci, aceste două 
înţelesuri ale termenului „început" trebuie unite. Am- 
bele din aceste înţelesuri se reflectă în toate cele 
create, care sînt produse ale unei Persoane cuvîntă- 
toare din veci, dîndu-le şi lor putinţa de a fi expri- 
mate prin cuvînt, datorită raţionalităţii lor, dar dînd 
făpturilor raţionale şi conştiente şi putinţa de a le ex- 
prima prin cuvînt existenţa tuturor, dar şi iubirea în- 
tre ele şi de a năzui spre tot mai deplina revelare a 
Creatorului lor. Deci, alt înţeles este că, descoperind 
armonia lor odată cu dependenţa lor de Cuvîntul Crea- 
tor, reflectă în armonia lor unitatea într-o fiinţă a 
celor trei Persoane dumnezeieşti. 

Dacă Fiul şi Cuvîntul le-ar fi făcut singur, s-ar fi 
arătat în aceasta putinţa Lui de a fi separat în această 
faptă, deci n-ar fi în toate o Persoană care vorbeşte 
cu celelalte Persoane dumnezeieşti şi, deci, nici 
omul cu lumea care-l ajută sa se apropie de Dumne- 
zeu nu e o operă a puterii dumnezeieşti. Iar aceasta 
s-ar reflecta în lipsa de armonie a lucrurilor şi de 
trebuinţa de comunicare între oameni. 

lată cum Evanghelistul loan uneşte considerarea 
Fiului drept Cuvîntul cu iubirea ce e proprie lui 
Dumnezeu în toate, deci se arată şi în armonia între 
cele create, lată cum acest Evanghelist întăreşte, şi 
prin acest nume dat Fiului, învăţătura despre Dumne- 
zeu ca Dumnezeu al iubirii, calitate pe care Fiul lui 
Dumnezeu a arătat-o în întruparea, în jertfa, în învie- 
rea Lui, toate fapte de negrăită iubire pentru oameni, 
aceasta arătînd şi efectul mîntuirii, aduse de El, refe- 
rindu-Se la toate, la întărirea armoniei între toate. 

Dar în calitatea de Cuvînt al Fiului lui Dumnezeu 
şi în iubirea dumnezeiască, care este unită cu ea şi 
dovedită prin toate faptele mîntuitoare ale Fiului lui 
Dumnezeu întrupat, jertfit şi înviat, se arată şi carac- 
terul de lumină ai lui Dumnezeu, caracter ce l-a afir- 
mat şi ni l-a arătat prin tot ce a făcut şi învăţat El. 
Căci Cuvîntul are, în primul rînd, acest rost: să arate 
lumina, să arate sensul lucrurilor şi faptelor, dar să 
explice şi sensul adevărat al existenţei omului, care 
nu poate fi aflat decît în comuniunea de iubire cu 
Dumnezeu cel de oameni iubitor. Fără cuvinte nu 
există înălţarea comună a oamenilor spre Dumne- 
zeu. Cuvîntul dă de înţeles, chiar prin el, că face 
evidentă nu numai persoana cuvîntătoare'şi înţelege- 
rea altor persoane şi a lui Dumnezeu - comuniunea 
supremă de Persoane -, ci şi taina lor. în cuvînt e lu- 
mina şi taina. 

Mai clar, cuvîntul exprimă mai ales faptele de iu- 
bire ale lui Dumnezeu faţă de noi, ca apoi să mărtu- 
risească şi faptele de iubire ale unui om faţă de cei- 
lalţi, fapte care, dacă lipsesc, cuvintele nu pot lega 
cu adevărat pe oameni, nu-i mai ajută să-şi comunice 
viaţa. 

lată de ce Evanghelistul loan, după ce a numit pe- 
Fiui lui Dumnezeu Cuvînt şi a spus că prin El toate s-au 
făcut, dînd de înţeles că El va face şi toate cele necesare 
pentru mîntuireaşi viaţa lor veşnică, adaugă: „întru El era 
viaţa şi viaţa era lumina oamenilor" (Io. 1, 4). 

Căci cuvîntul care îmi luminează cu adevărat sen- 
sul vieţii este cel care mă duce la veşnica viaţă ferici- 
tă în comuniune cu Dumnezeu. Şi ce îmi luminează 

mai mult pe altul decît cuvîntul lui, şi ce cuvînt îmi 
arată mai mult iubirea faţă de mine, iubire care îmi 
luminează ţinta spre care trebuie să înaintez spre fe- 
ricirea veşnică, şi mă scoate din nesiguranţa rostului 
existenţei mele, decît Cuvîntul dumnezeiesc? De 
aceea, orice cuvînt, care îmi arată iubirea adevărată 
Şi mă îndrumează spre viaţa deplină şi veşnică, este 
cuvînt al luminii supreme. Dar cuvîntul, care este cu 
adevărat aşa, este Cuvîntul Celui ce este prin fire Cu- 
vîntul adevărat sau izvorul cuvintelor. El este Cuvîn- 
tul suprem ipostasiat, ipostasul vieţii depline comuni- 
cate în forma înţeleasă de noi. Ca atare, El este Lumi- 
na prin excelenţă, Lumina prin Sine din eternitate. Şi 
dacă este peste tot viaţa fericită, comunicată prin Cu- 
vînt, nu poate să nu existe un izvor suprem al vieţii, 
care se comunică prin Cuvîntul prin excelenţă. Şi El 
nu este singur, ci este cu alte ipostase din veci. Mis- 
terul de ultimă adîncime al existenţei nu poate fi iară. 
cuvînt. Deci Dumnezeu nu este numai ultimul adînc 
abisal, de neajuns, al existenţei, ci are în Sine şi pute- 
rea comunicării Sale prin cuvînt. Şi Cuvîntul prin ca- 
re se comunică este Fiul Său, născut din Sine din 
eternitate. El este de aceeaşi fire, avînd aceeaşi adîn- 
cime şi revelînd pe Cel comunicat, fără să se confun- 
de între ele. 

Prin acest Revelator, sau prin această lumină ipos- 
tatică iradiată din Tatăl, a creat Tatăl lumea. Prin El 
ca Cuvînt vorbea Dumnezeu lumii, înainte de întru- 
parea Cuvîntului şi, deplin, după întruparea Lui. Căci 
prin ea a luat o formă sesizabilă de către om. Şi prin 
aceasta le aduce şi viaţa veşnică, fiind Lumina iubirii. 



\ 

E viaţa dumnezeiască revelatoare şi comunicată, care 
prelungeşte Viaţa Sa şi în trupul omenesc asumat şi, 
prin el, în toţi oamenii purtători de trup, care se des- 
chid Lui. 

Este o mare taină, cum este Fiul Cuvînt spiritual 
în Tatăl sau al Tatălui şi către Tatăl. Poate o oarecare 
analogie avem în faptul că proorocii au în ei, în mod 
spiritual, cuvintele lui Dumnezeu, cuvinte pe care le 
traduc în cuvinte sonore. Tatăl trăieşte cu un fel de 
cuvinte simţirile iubitoare ale Sale către Fiul şi ale 
Fiului către Sine, precum şi Fiul trăieşte astfel simţiri- 
le iubitoare ale Tatălui în Sine şi ale Sale către Tatăl 
ca Fiu. Dar cuvintele Cuvîntului pot fi folosite de oa- 
meni nu numai spre luminarea lor şi spre viaţă, ci şi 
spre întuneric şi moarte, cînd le refuză. 

Căci Tatăl, creînd prin Fiul pe oameni pentru o 
relaţie iubitoare, nu le impune oamenilor iubirea cu 
sila, ci ca un răspuns liber al lor. Iar aceasta înseam- 
nă că ei pot să şi refuze iubirea lor către Dumnezeu, 
ca Tatăl şi ca Fiul care i-a creat, iar după refuzul iubi- 
rii prin care au fost creaţi, Ie-a arătat iarăşi o iubire 
care merge pînă la jertfa răstignirii aduse pentru ei de 
Fiul Tatălui ca Frate al lor. Şi acest refuz al Cuvîntu- 
lui iubirii Fiului către ei se manifestă şi în nefolosirea 
cuvintelor de iubire ce li s-au dat de către Dumnezeu 
Tatăl şi Fiul, dar şi între ei, sau în folosirea vicleană, 
mincinoasă a cuvintelor de iubire în relaţiile lor reci- 
proce. Cuvintele de iubire, comunicate lor prin prooroci 
de către Dumnezeu Cuvîntul neîntrupat, nu le mai soco- 
tesc că vin de la El, şi, ca urmare, nesocotesc în- 
demnul de a folosi cuvintele spre iubire, pus în firea 

lor prin unitatea ei, folosindu-se de cuvinte minci- 
noase, înşelătoare. Astfel' păcatul, ca nesocotire a vie- 
ţii lui Dumnezeu, devine şi o slăbire a unităţii firii 
lor, ba chiar prilej de naştere şi dezvoltare, între ei şi 
în sînul firii lor, de porniri reciproc duşmănoase, da- 
torită cuvintelor neiubitoare ce şi le spun. Această 
slăbire a unităţii şi pornire duşmănoasă ce se dezvol- 
tă în firea umană, trăită concret în persoanele ei, are 
la bazăfegojsmul sau iubirea de sine a acestora, ego- 
ism care e tontrar unităţii firii lor. Această şfîşiere a 
firii prin voia proprie, egoistă, a oamenilor, ca urma- 
re a ieşirii lor din unitatea în Dumnezeu, a descris-o 
Sfîntul Maxim Mărturisitorul. Dăm din aceste descri- 
eri următoarele propoziţii: „Iubirea convinge socotin- 
ţa noastră să procedeze potrivit firii, neopunîndu-se 
raţiunii firii, prin care toţi, precum avem o unică fire, 
aşa cum putem avea şi o unică socotinţă (liberul arbi- 
tru) şi o unică voinţa cu Dumnezeu şi între noi, nu 
avem nici o despărţire de Dumnezeu şi între noi, cînd 
prin legea harului înnoim legea firii în socotinţa 
noastră şi o alegem ca regulă de viaţă. Dar e cu ne- 
putinţă ca cei ce nu s-au unit mai înainte cu Dumne- 
zeu prin buna înţelegere şi prin cuget drept să poată 
conveni între ei prin liberul arbitru. Căci la început 
înşelătorul diavol l-a înşelat pe om prin răutatea vi- 
cleniei, îmbiindu-l prin momeala plăcerii înfăţişată 
cu iubire de sine, iar, prin aceasta, l-a despărţit pe 
om de Dumnezeu şi pe noi întreolaltă, făcîndu-ne, prin 
alegerea socotinţei proprii, să părăsim cugetul drept 
şi să împărţim în felul acesta firea, tăind-o în multe 
opinii §i închipuiri". 

Această dezordine în firea aflată în persoana mea 
şi în unitatea firii, purtată de noi împreună, constă 
„într-o greşită folosire a puterilor ei", iar aceasta îşi 
are una din cauze şi în necunoaşterea lui Dumnezeu 
sau, mai bine zis, în refuzul de a primi învăţătura 
adevărată despre El. „Căci din neştiinţă răsare iubirea 
de sine. Iar din aceasta răsare voinţa de stăpînire asu- 
pra celui înrudit după fire. Şi din aceasta, reaua folo- 
sire a puterilor firii" (Epistola către loan Cubicularul, 
Despre iubire, în voi.: !„Sfîntul Maxim Mărturisitorul, 
Scrieri, trad. de Pr. Prof. Dr. Dumitru Stăniloae", 
1990, p. 29, 30, 31). 

Această lipsă de cunoştinţă a lui Dumnezeu şi a 
voii Lui echivalează cu o lipsă a primirii luminii 
venite de la Dumnezeu, îndeosebi prin cuvintele Lui 
dinainte de întruparea Cuvîntului, prin prooroci, du- 
pă aceea prin cele folosite de către însuşi Cuvîntul 
lui Dumnezeu, prin însuşirea firii noastre. 

Dar nu numai prin cuvintele noastre însuşite di- 
rect a căutat Dumnezeu Cuvîntul întrupat să tămădu- 
iască şi să scape firea noastră îmbolnăvită de dezor- 
dinea şi, ca urmare, de moartea venită în ea, prin 
despărţirea ei de Dumnezeu, izvorul vieţii, ci şi prin 
ridicarea ei din păcat, prin asumarea ei de către El în- 
suşi, din Fecioara, şi prin biruinţa morţii, ca unul ce a 
primit-o fără să se afle vinovat de păcat. Această stare 
mîntuită n-a putut fi primită de firea omenească din 
celelalte persoane, fără comunicarea cu Cuvîntul în- 
trupat, prin lumina adusă de El prin faptele mîntui- 
toare, prin pilda, prin puterea şi cuvintele Lui. 

Dar însăşi starea înălţată din păcat a firii noastre şi 
scăparea ei de moarte în El însuşi, este totodată o sta- 

re de lumină. Căci în starea de înviere fericită pentru 
veci se descoperă sensul existenţei oamenilor şi al lu- 
mii, cu care sînt legaţi. 

Despre aceasta urmează, însă, să vorbim în alt ca- 
pitol. Dar mai înainte trebuie să vorbim despre legă- 
tura între moarte şi întuneric ca opuse luminii. Iar în 
legătură cu acestea şi despre faptul că scăparea de 
primele a fost adusă omenirii de Fiul şi Cuvîntul lui 
Dumnezeu prin întrupare, dar pe baza capacităţii şi 
demnităţii date omului de Dumnezeu prin creaţie de 
a se face însuşi Fiul lui Dumnezeu om şi de a pătimi 
pentru oameni. Dumnezeu însuşi i-a dat omului cali- 
tatea de a-i plăcea Lui să se facă om şi să scape uma- 
nitatea de moarte, rămînînd şi El ca om viu, nemuri- 
tor în veci şi într-o comuniune veşnică cu oamenii, 
dar, ca să poată face El aceasta, a trebuit să se nască 
din Fecioară. 



5 Cuvîntul lui Dumnezeu 

Cel întrupat, lumina şi viaţa, opuse 
întunericului şi morţii 



Am văzut că Evanghelistul loan identifică Cuvîn- 
tul nu numai cu iubirea şi lumina, ci şi cu Viaţa. Dar 
şi însuşi lisus Hristos spune „Eu sînt lumina lumii; cel 
ce îmi urmează Mie nu va umbla în întuneric, ci va 
avea lumina vieţii" (Io. 8, 12). 

După declaraţia aceasta a lui lisus Hristos, Cuvîn- 
tul cel întrupat, între cele trei este o strînsă legătură. 
Cuvîntul şi lumina au între ele şi comunică viaţa, 
pentru că Cuvîntul şi Lumina au între ele iubirea şi 
bunătatea. Cuvîntul, ca Fiul lui Dumnezeu, iubeşte 
pe Tatăl şi pe Duhul Sfînt, iar, ca atare, poate arăta 
iubirea şi bunătatea către oameni. Iubirea şi bunăta- 
tea unui om se reflectă pe faţa lui ca lumină, pentru 
că e deschis celorlalţi, pentru că se dăruieşte lor. Bu- 
nătatea e şi la voinţa persoanei de a se dărui, ca şi lu- 
mina. De aceea, cel ce-şi trăieşte firea adevărată e fe- 
ricit el însuşi, dîndu-se şi ca lumină, ca sens altora. 
Dacă iubirea şi bunătatea iradiază din om ca lumină, 
cu atît mai mult iradiază din Fiul şi Cuvîntul lui 
Dumnezeu cel întrupat, devenit Cuvîntul comunicat, 
revelator, luminător şi iubitor, în mod accesibil, oa- 

menilor. Iubirea Lui, văzută ca Lumina şi pe faţa tru- 
pească a Lui, arată că materia poate deveni mediu comu- 
nicabil^ al stării spirituale, poate fi transfigurată de 
spirit. între materie şi spirit nu se menţine o opoziţie 
sau o despărţire de nedepăşit. Dacă lumina este exis- 
tenţă comunicativă prin sine, iar această comunicare 
o face din iubire şi bunătate, însăşi existenţa con- 
ştientă are în ea bunătatea comunicativă ca lumină, 
sau ca o pornire luminoasă produsă şi susţinută de iu- 
bire. Iar Dionisie Areopagitul spune despre Dumnezeu 
că, prin infinitate, e într-o posibilitate continuă a 
revărsării vieţii Sale, deşi aceasta o poate activa în 
afară numai prin voinţă. Cel unit cu Dumnezeu se co- 
munică şi el şi, deci, luminează din iubire, dăruieşte 
celui, căruia se comunică, viaţă din viaţa sa. Egoistul, 
însă, nu comunică nimic din sine altuia, de aceea nu 
e nici lumină, nici viaţă pentru altul. El este o exis- 
tenţă încremenită în sine, lipsită de mişcare, o exis- 
tenţă „moartă". Ca atare, nu comunică viaţă altora, şi-i 
lasă, de aceea, în ceea ce au ei înşişi, ceea ce se în- 
tîmplă şi lor, dacă se închid în ei înşişi, neprimind 
nici de la alţii nimic. Iar această închidere, nemişcată 
în sine însăşi, este contrară firii omului şi chiar înge- 
rului creat. Ei se pot opri din comunicarea vieţii, nor- 
mală firii lor, şi se pot închide în ei prin dorinţa amă- 
gitoare de a se afirma numai pe ei, spre a depăşi măr- 
ginirea lor, în ceea ce nu poate face Dumnezeu, care nu 
e mărginit, ci nemărginitul prin fire, şi nu are trebuinţa 
de a spori în Sine, pe care socoteşte că o poate satisface 
prin afirmarea ei de sine, în exclusivitate. 

De aceea, viaţa în deplinătate şi fără sfîrşit nu 
poate veni celor create decît de la Dumnezeu cel in- 



lisus Hristos lumina lumii 47 



finit în viaţă. Deci, după întruparea Fiului Lui, vine 
de la lisus Hristos, prin cuvîntul, faptele şi orice dăru- 
ire şi comunicare a Lui. Şi tocmai prin faptul că dă 
viaţă deplină lumii, îi dă ei şi lumina sau viceversa. 
Lumina adevărată e viaţă, viaţa adevărată e lumină. 
De unde nu e viaţă, nu vine nici lumina, sau de unde 
nu vine lumină, se arată ca fiind întuneric şi moarte. 
Aceasta o spune lisus cînd declară că cel, ce urmea- 
ză Lui, va vedea lumina vieţii, precum cel, ce nu ur- 
mează Lui, rămîne în întunericul lipsei de viaţă. 

întunericul nu e numai lipsa de lumină, deci şi ca 
sens, ci şi lipsa de vtiaţă în fericire sau în plinătate. 
Căci existenţa făpturilor în „moarte", aflate în izola- 
rea chinuitoare extremă, e cea mai mare lipsă de 
sens. Pentru ce trăiesc, dacă nu am bucuria vieţii în 
comuniune cu alţii? Pentru ce trăiesc, dacă trăiesc 
numai pentru mine, fără să pot spori în viaţă, fără să 
mă mişc în cineva şi fără ca altul să se mişte spre mi- 
ne? Putinţa de a dori să trăiască cineva, chiar şi în ex- 
tremul chin al izolării şi monotoniei totale, proprie 
diavolului, dorinţa pe care Sfîntul loan Damaschin o 
numeşte, totuşi, un rest de bine, vine din faptul că Dum- 
nezeu, care a dat existenţa, o menţine chiar în aceas- 
tă sărăcie extremă, într-o moarte conştientă; şi ea are 
legată de ea, în făpturile conştiente, voinţa de a rămî- 
ne în ea sau voirea ei. 

Am spus că lumina vieţii e una cu bunătatea, deci 
cu comunicarea. Aceasta înseamnă că sporirea în 
viaţă nu o are numai cel ce o primeşte de la altul, ci 
ş,i cel ce o dă. Aceasta se explică din faptul că el pri- 
meşte bunătatea, cea una cu viaţa, de la Dumnezeu, 
primind lumina Lui. Chiar pornirea de a da din bună- 

tate e o pornire de la Dumnezeu cel bun şi infinit în 
viaţă. 

în declaraţia de la începutul acestui capitol (Io. 8, 
12), Hristos afirmă legătura între lumină şi viaţă, dar 
şi cea opusă, între întuneric şi lipsa vieţii, deci ^moar- 
tea. Iar în ultima rămîne omul, cînd nu urmează lui 
Hristos, sauinu are în sine ca lumină pe Hristos^ Spu- 
nînd deci, indirect, că acel om nu are lumina vieţii, 
Hristos arată că viaţa este lumină, iar această lumină 
este El. De aceea, cel ce nu urmează lui Hristos, nu 
are lumina, deci viaţa, ci rămîne în întuneric sau în 
moarte. Nu e vorba de un întuneric care acoperă via- 
ţa, cum acoperă noaptea, în mod temporal, lumina zilei, 
ci de un întuneric care lipseşte viaţa de un sens, şi, 
prin aceasta, de conţinutul ei esenţial. Dacă nu mai e 
trăit în ea Hristos, sau dacă nu se mai face străveziu 
în ea Hristos, dacă nu mai vedem ca ţintă a ei, sau a 
vieţii noastre în lume, pe Hristos, nu mai ştim pentru 
ce trăim. Căci, fără Hristos, ca Cel ce ne asigură viaţa 
veşnică, dacă nu mai vedem viaţa din lume ca o cale 
ce ne duce spre veşnicia în Hristos şi nici ca un me- 
diu prin care trăim o legătură actuală cu Hristos, în 
care viaţa noastră se adînceşte şi din care se hrăneşte 
cu un conţinut mai presus de cel trecător, totul devi- 
ne monoton şi trecător şi, deci, trăit ca o moarte. 

Lumea nu e anulată prin lipsa lui Hristos din ea, 
nici viaţa din ea, dar devine „moartă". Lumea şi viaţa 
din ea rămîn ca un mediu posibil pentru a face pe 
Hristos străveziu; şi prin ele se poate comunica omu- 
lui, care crede în El, „Lumina lumii", sens al lumii; 
ele rămîn cale posibilă spre unirea deplină cu El. 
Pentru acel om, Hristos devine lumină a lumii şi a 

vieţii, descoperind valoarea reală a lumii şi a vieţii în 
ea, dar numai pentru că Hristos aduce lumii şi vieţii 
omului în ea o valoare pe care nici lumea, nici omul 
nu o au în ele înseşi, ci sînt doar capabile să o pri- 
mească. Pentru omul care crede în Hristos, lumea. şi 
viaţa omului nu mai rămîn în întuneric. Pentru acel 
om, Hristos alungă întunericul din ea, adică din viaţa 
omului în ea, sau face ca viaţa omului în lume să fie 
o pregătire pentru viaţa veşnică în El, pregătire aju- 
tată de Hristos însuşi. Pentru că, în afară de lume, nu 
mai există nimic, fără Hristos e o lume a întunericu- 
lui şi a morţii. Deci dacă lumea, în care nu e văzut 
Hristos, . apare întunecată, fără sens, cînd Hristos e 
văzut în ea, aşa cum e normal, arată că e capabilă să 
fie cunoscut Hristos prin ea, ca Hristos să devină Iu-* 
mina ei. Ea a fost făcută capabilă de a se face Hristos 
cunoscut prin ea de Cuvîntul lui Dumnezeu prin cre- 
aţie. Cuvîntul lui Dumnezeu care a creat-o o ţine mai 
departe cu puterea Lui în existenţă, dar fără o comu- 
nicare vie cu El, ea e, în cazul acesta, şi „moarte". 

Şi dacă într-o lume în care nu aş avea împreună 
cu mine şi alţi oameni conştienţi, nu aş putea trăi 
pentru a-i ajuta pe alţii, ca să mă bucur de alţii şi alţii 
de mine sau ca, ajutat de alţii, să înţeleg ceva din ea, 
sau să fiu iubit în mod conştient de ei, cu atît mai 
mult dacă n-aş cunoaşte pe Hristos, n-aş putea avea o 
viaţă deplină, sau o lumină care să mă facă să înţeleg 
rostul ei, nearătîndu-mi cineva că prin ea mă pot pre- 
găti pentru o viaţă veşnică în El. 

Dumnezeu a creat lumea prin Fiul Său din nimic, 
ca să o umple prin om de fericirea relaţiei cu El, să o 
înveşnicească, îndumnezeind-o. Dacă un om refuză 

acest rost ce i L-a dat Fiul lui Dumnezeu şi i-l uşurea- 
ză, făcîndu-Se şi El om, pentru el lumea rămîne fără 
sens. Dacă lumea ar fi din esenţă divină, sau ultima 
realitate, cu mizeriile şi cu moartea ei, în baza unei 
legi intrinsece care-l stăpîneşte, el nu s-ar putea ridica 
din această existenţă fără sens, spre moarte. Numai 
dacă Dumnezeu este un Dumnezeu personal al iubirii, 
de o fiinţă deosebită de a lumii - deci nemărginită - şi 
l-a făcut pe om ca pe cel care, prin iubirea lui, de 
asemenea voită, deci liberă, să se unească cu El şi să 
se folosească şi de lumea făcută la nivelul lui, spre 
aceasta, poate fi şi omul şi lumea scăpată de mizeri- 
ile care îi vin şi ei şi lui, prin refuzul unirii cu Dum- 
nezeu. Putinţa ce a dat-o Dumnezeu lumii de a ve- 
dea omul prin ea, pe Dumnezeu întrupat în viaţa veş- 
nică, nu se realizează cînd omul nu vede pe Dumnezeu 
şi aici prin ea. El rămîne atunci în moarte, dar totuşi 
dezvoltă o gîndire „ştiinţifică" ce îl poate amăgi ca o 
falsă lumină. a 

Şi pe Dumnezeu, Care dă omului asigurarea vieţii 
veşnice, îl vede cel mai uşor prin Hristos. Căci Hris- 
tos este nu o lumină mărginită, ci lumina prin exce- 
lenţă, dar venită ca binele vieţii veşnice în lume, prin 
faptul că e atît Dumnezeu, care ne asigură viaţa veş- 
nică, cît şi om, care a biruit moartea umanităţii Sale 
şi biruieşte prin aceasta şi moartea noastră, a tuturor 
oamenilor. El este lumina lumii, pentru că a venit în 
lume ca unul ce nu face parte exclusiv din ea, ci a 
venit de deasupra ei, aducînd în ea puterea care ne 
ajută să scăpăm de moartea spre care lumea ne duce. 
El nu face parte numai din lume, ca ceilalţi oameni, 

căci în acest caz ar umbla şi El în întunericul ei. El 
este Dumnezeu care vine în lume, dar vine în ea ca 
om şi, chiar ca atare, El nu e răpus de mizeriile şi de 
moartea ei, ci le suportă cu voia, biruindu-le. 

Fără Hristos, lumea n-ar fi pentru om decît cea ca- 
re-i aduce puţine plăceri trecătoare, urmate de greu- 
tăţi, de boli greu de suportat şi, la urmă, moartea to- 
tală. Hristos e Dumnezeu care vine în lume ca om, 
rămînînd şi Dumnezeu şi, ca atare, nu pofteşte plăce- 
rile trecătoare, dar suportă greutăţile ei (foamea, 
oboseala etc.) şi moartea, ca să treacă prin ele El în- 
suşi ca om şi să ne treacă şi, pe noi la viaţa veşnică. 

Fără Hristos, ca Dumnezeu venit ca om în lume, 
dar rămînînd şi Dumnezeu, lumea este întuneric, 
pentru că nu ne-ar pregăti pentru viaţa veşnică, plină 
de bucuria veşniciei comuniunii cu El, ci moartea, 
sau totala îngustime, în veşnica monotonie şi în ne- 
sfîrşitul chin. Căci e făcută din nimic, nu din fiinţa lui 
Dumnezeu. De aceea, numai în legătură cu El se umple 
de lumină, se face străvezie pentru adîncirea noastră 
nesfîrşită în cunoaşterea Lui şi pentru comuniunea cu 
El şi, de aceea, şi pentru comuniunea între noi. Nu- 
mai de ni se face transparent Dumnezeu cel întrupat, 
prin lucruri şi prin semeni, descoperindu-ni-se prin 
aceasta lucrurile ca stăpînite de El, iar oamenii putîn- 
du-se scufunda în înţelegerea şi în simţirea lui Dum- 
nezeu, lucrurile ne ajută să înaintăm tot mai mult în 
infinitatea lui Dumnezeu, iar oamenii în iubirea Lui; 
numai aşa toate se umplu de lumina Lui. Prin iubire 
şi comunicare cu El, Hristos ni S-a făcut atît cale spre 
El, cît şi ţintă. Ni s-a făcut cale şi ţintă ca om apropiat 

şi adevărat, dar şi ca Dumnezeu care ne dă puterea 
să înaintăm spre Ei, deşi sîntem numai oameni. Căci 
ni Se dă, nu numai ca model de om, ci ne şi atrage 
spre unirea cu Sine ca Dumnezeu şi ne îndumnezeieşte, 
sau ne umple de puterile dumnezeieşti în acest scop. 

Ni s-a făcut ca om, rămas ca Dumnezeu, cale şi 
ţintă, nu numai prin cuvintele omeneşti, dar pline de 
învăţătura dreaptă şi de îndemnuri dumnezeieşti, ci 
şi prin modelul de om ce ni l-a dat şi prin puterea de 
a-i urma ca model. Ni s-a făcut astfel de model, iu- 
bind pe oameni. El ne-a descoperit, prin aceasta, va- 
loarea oamenilor şi ne-a dat puterea, nouă şi semeni- 
lor noştri, să-i urmăm pilda vieţuirii în El ca Dumne- 
zeu făcut om. Prin toate acestea a luminat valoarea şi 
ne-a întărit capacitatea pe care sîntem chemaţi să o 
actualizăm în El. 

Propriu zis, faptul de a nu crede cineva în Hristos 
ca Fiul lui Dumnezeu cel întrupat şi venit în lume, 
nu înseamnă că lumea s-a golit obiectiv de Hristos, 
sau că Hristos încetează de a fi prezent în ea, ci că. 
acela nu mai vede pe Hristos în ea, ca lumină, pen- 
tru că ochii lui spirituali au orbit. Şi, de aceea, nu 
mai vede nici valoarea oamenilor ca făpturi vrednice 
de iubit şi iubitoare, deşi ei au acea valoare. Aceasta 
nu înseamnă că lumea nu mai e mediu prin care oa- 
menii ar putea să se ajute din iubire imitînd pe Hris- 
tos ca model. Astfel, lipsa de credinţă în Hristos şi de 
cunoaştere a Lui ca lumină se vede şi în lipsa de iubi- 
re a omului faţă de semenii săi, precum cunoaşterea lui 
Hristos ca cel ce pune în lumină valoarea oamenilor şi 
dă putere spre iubirea lor, se vede şi în iubirea unuia 
faţă de altul. Dacă însuşi Fiul lui Dumnezeu s-a făcut 

om, ca să ne iubească, cum nu trebuie să iubim şi 
noi pe oameni şi să nu vedem, în iubirea lor lucră- 
toare, iubirea lui Hristos? Aceasta o spune Apostolul 
loan într-una din Epistolele sale, explicînd cuvintele 
lui Hristos din Evanghelia Sa: „Cine iubeşte pe fratele 
său, rămîne în lumină. Iar cel ce urăşte pe fratele său, 
umblă în întuneric şi nu ştie încotro se duce, pentru 
că întunericul a orbit ochii lui" (I Io. 2, 10-11). 
Aceasta o spusese însuşi lisus: „Cel ce umblă în întu- 
neric, nu ştie unde merge" (Io. 12, 35). 

în aceste cuvinte se precizează întunericul necu- 
noaşterii de către om a lui Hristos şi ca o necunoaşte- 
re de către om a unei ţinte a vieţii lui. Hristos, ca 
Dumnezeu făcut om, e model ca om, iar, înviat ca atare 
din morţi la viaţa veşnică, ne-a arătat şi că avem în El 
o ţintă a vieţii pămînteşti, cînd o trăim după modelul 
Lui şi cînd o dăruim ca jertfă lui Dumnezeu pentru 
semeni. Atunci ajungem la înviere, la viaţa veşnică 
întru fericire. 

întrucît din cele anterioare am văzut ca Hristos se 
afirmă pe Sine, ca Cel ce e Calea şi ca Adevărul, să 
vedem ce înseamnă şi aceasta. Dar înainte de aceas- 
ta, să vedem cum ni s-a făcut Fiul lui Dumnezeu lu- 
mină, prin însăşi întruparea Sa, arătîndu-ni-se, pe de 
o parte, pilda de smerenie, iar, pe de alta, evidenţiind 
valoarea dată omului prin erecţie şi cum, prin naşterea 
din Fecioară, ni s-a făcut iarăşi lumină, arătîndu-ne, 
pe de o parte, că e Dumnezeu făcut om şi, ca atare, 
nu suportă crucea pentru vina Sa, pe de alta că uma- 
nitatea Sa nu e închisă fatal prin legea naşterii obiş- 
nuite în ordinea lumii acesteia. 



6 Fiul lui Dumnezeu S-a arătat în 

lume ca pildă de smerenie, din iubire 
şi ca dovadă a valorii acordate omului, 
deşi acesta a fost creat din nimic 



Fiul lui Dumnezeu, făcîndu-Se om, a dat oameni- 
lor cea mai mare pildă de smerenie din iubire, ară- 
tînd că. iubirea e atenţie la altul, pînă la uitarea de- 
plină a importanţei proprii. Dar caracterul paradoxal 
al iubirii l-a evidenţiat în faptul că tocmai în uitarea 
cuiva de sine, din preţuire a altuia, se arată mărimea 
spirituală a lui. Fiul lui Dumnezeu, Care e viaţa şi 
puterea nemărginită, arată celui creat prin El însuşi 
din nimic, atîta iubire, că se coboară la nivelul lui, ba 
merge chiar pînă la moarte pentru el, iar, prin aceas- 
ta, dă o valoare nemăsurată celui creat prin El din ni- 
mic, arătînd chiar prin aceasta că El poate investi, din 
iubirea Lui, chiar pe cel ce n-are nimic de la sine, cu 
importanţă, de a-l ridica la nivelul Său. Dă omului o 
importanţă egaiă cu a Sa, fără ca aceasta să-i fie im- 
pusă de fiinţa omului, sau de vreo substanţă din care 
ar fi trebuit să-l producă. Aceasta e iubirea supremă: 
să nu fie impusă cuiva de nimic. în aceasta se arată, 
însă, şi valoarea dată omului de Dumnezeu prin cre- 
aţie; deşi l-a făcut din nimic, l-a făcut în aşa fel, că 

vede în el o făptură demnă de a o trata ca pe un egal. 
Mărimea atotputerniciei lui Dumnezeu se arată, în 
primul rînd, în faptul că poate crea existenţe din ni- 
mic. Dacă n-ar putea crea existenţe din nimic, n-ar fi 
Dumnezeu, căci n-ar fi atotputernic. Dar Dumnezeu Îşi 
arată atotputernicia sau însuşirea atotputerniciei nu 
numai în faptul că aduce la existenţă ceva din nimic, 
ci şi că dă unor făpturi create din nimic atîta valoare, 
încît să le facă partenere în iubire cu El, dar nu din 
necesitate, ci din voia Lui. Nici o esenţă panteistă, 
supusă unor legi emanaţioniste, sau evoluţiei, nu are 
asemenea putere. S-ar putea obiecta că Dumnezeu iu- 
beşte în creatura Sa ceva ce a dat Ei, ceva ce vine de 
la El, deci ceva al Său. Dar făptura conştientă creată 
nu are existenţa prin El, fără voia Lui, deci ca o nece- 
sitate, ci prin voia Lui, deci nu are în sine, ca necesi- 
tate virtuală, pe Cel ce-l place să-l iubească. Fiului şi 
Cuvîntului lui Dumnezeu îi place să iubească pe om 
pentru că l-a făcut exclusiv cu voia Lui (deci din ni- 
mic) vrednic de iubire. Deci lui Dumnezeu nu-l pla- 
ce să iubească ceva ce-şi primeşte existenţa exclusiv 
al voii Lui libere. Vrea să le facă parte unor alte exis- 
tenţe de iubirea Lui pentru ele, nu pentru El. Dar îşi 
face totuşi, din voinţa de a le face fericite prin iubirea 
Lui, şi o plăcere a Lui, o bucurie a Lui. li place să le 
iubească, pentru că Ie-a făcut ca să se bucure de iubi- 
rea Lui. De aceea îi place să simtă şi ele bucuria şi, 
deci, trebuinţa de a-L iubi pentru fericirea lor. Cînd s-a 
hotărît să creeze existenţe conştiente, deosebite de 
Sine, Dumnezeu S-a hotărît să le creeze şi dornice de 
a tinde spre nemărginire, pentru că tot ce există ne- 

mărginit şi creat de El, Cel nemărginit, tinde numai 
să crească în existenţă. Dar e mare taină că existenţe- 
le create de El pot, prin libertatea lor, şi să nu tindă 
spre El, ci să-şi închipuie că pot spori într-o nemărgi- 
nire a fiinţei lor proprii. Iar Dumnezeu, voindu-le li- 
ber, dar şi pe ele libere, a hotărît sa le creeze, con- 
tînd şi pe această eventualitate. 

Mai concret vorbind, Fiul lui Dumnezeu l-a creat 
pe om în stare să se poată bucura în mod conştient 
de iubirea şi viaţa Lui dumnezeiască nemărginită şi 
să răspundă iubirii Lui cu iubirea sa liberă; a făcut fi- 
rea omenească capabilă ca Persoana Lui să poată ma- 
nifesta prin ea iubirea Lui faţă de Tatăl şi faţă de oa- 
meni. A făcut-o cu voinţa ce aspiră să exprime, prin 
limbajul ei conştient, iubirea Lui faţă de oameni şi să 
săvîrşească prin firea omenească actele de iubire, pî- 
nă la jertfă faţă de Dumnezeu şi faţă de oameni. A fă- 
cut omenescul în stare să simtă iubirea Fiului lui Dum- 
nezeu faţă de Dumnezeu Tatăl şi faţă de oameni în for- 
ma omenească. în toate acestea se arată că a făcut-o 
după chipul Lui. în toate se luminează că omul este 
făcut pentru legătura strînsă cu Dumnezeu, cu capa- 
citatea Lui de a fi îndumnezeit după har, pentru ori- 
zontul supralumesc, deşi este unit cu lumea. 

Prin întrupare, Fiul lui Dumnezeu S-a arătat ca lu- 
mină deplină omului, arătîndu-l capabil să fie făcut 
fiu al lui Dumnezeu şi frate al său, ca Fiul lui Dum- 
nezeu, şi în stare să se înalţe, prin Duhul Sfînt al Fiu- 
lui, la viaţa neînchisă în lumea aceasta. L-a arătat fă- 
cut pentru o vieţuire de comuniune cu Sfînta Treime, 
pentru o vieţuire de intimitate cu Sfînta Treime, pen- 



tru o fericire veşnică în această comuniune. Creaţia, 
în general, s-a arătat prin întruparea Fiului făcută 
pentru o unitate a ei în Dumnezeu, - pentru o viaţă 
comună cu viaţa nemărginită a lui Dumnezeu. 

însăşi partea materială a creaţiei este ridicată la 
umplerea ei de spiritualitatea divină prin omul con- 
statator din suflet conştient şi trup. Dacă sufletul pre- 
face materia în trup şi face din trup un mediu al lu- 
crărilor Sale, în mare parte conştiente, şi poate cu- 
prinde, în vederea Sa conştientă, o uriaşă parte din 
lumea materială, iar, prin sufletul conştient, omul 
cheamă puterile dumnezeieşti să lucreze prin el asu- 
pra materiei, prin suflet poate lucra şi Dumnezeu, ca 
Spirit suprem asupra trupului şi asupra universului 
material, pe lîngă faptul că El a creat acest univers şi-l 
susţine. Planul material al existenţei nu e despărţit de 
Dumnezeu şi de lucrarea Lui. 



7 Hristos venit în lume ca lumină, 
mai presus de lume si ca Creator al 
lumii prin naşterea din Fecioară 



Capacitatea dată omului de Fiu! lui Dumnezeu 
Creatorul de a se uni cu et, pînă a se face şi El însuşi 
om, S-a arătat în modul cel mai ridicat în faptul că S-a 
făcut şi om, sau persoană a firii omeneşti, dintr-o re- 
prezentantă a neamului omenesc, ca Fecioara (Mt. 1, 
2-3; Is. 7, 14; Le. 1, 35). 

a. Dacă nu s-ar fi născut Hristos ca om din Fe- 
cioară, nu ar fi fost Dumnezeu şi n-ar fi adus lumii o 
fumină mai presus de ea, arătînd pe om destinat veş- 
niciei, ci ar fi lăsat lumea şi omenirea închise în gră- 
untele ei. S-ar fi dovedit încadrat în legile acestei 
lumi şi n-ar fi putut ridica omenirea într-un plan su- 
perior de veşnică viaţă fericită. Născut ca orice om, 
ar fi şi murit ca orice om, fără să poată învia nici El şi 
fără să poată învia nici pe oamenii a căror fire a asu- 
mat-o. Crucea Lui n-ar fi fost mîntuitoare, dacă s-ar fi 
născut cu păcatul care l-ar fi supus morţii ca pe toţi 
oamenii, deci n-ar fi acceptat moartea de bună voie pen- 
tru ceilalţi oameni, ca să o poată biruit ci ar fi suportat-o, 
fără voie, pentru vina lui, ca o lege căreia i-ar fi fost 
şi El supus. N-ar fi. adus nimic nou în lume. Grupările 
neoprotestante sînt consecvente cînd, respingînd naş- 
terea lui Hristos din Fecioară, resping şi crucea Lui, 

ca suportată pentru oameni cu puterea de a învinge 
moartea primită prin ea. Numai aşa Hristos S-a arătat 
prin cruce mîntuitor, deci ca lumină ce ne ridică din 
întunericul morţii, pentru că s-a arătat ca Dumnezeu 
Mîntuitor prin naşterea din Fecioară. Numai aşa li 
putem cere lui Hristos la Liturghie: „Spală, Doamne, 
păcatele celor ce s-au pomenit aici, cu cinstit sîngele 
Tău". Numai aşa putem spune, tot în Sfînta Liturghie: 
„lată a venit prin cruce bucurie la toată lumea". Am 
spus înainte că Fiul lui Dumnezeu s-a coborît la om, 
înălţîndu-l la nivelul Său prin har. Cel mai mult a fă- 
cut-o aceasta cu Cea pe care a făcut-o Născătoare a 
Sa, Născătoare de Dumnezeu sau, prin ea, ne-a ridi- 
cat pe toţi la El, care credem în El ca Dumnezeu şi în 
ea ca Născătoare de Dumnezeu, din legea morţii de- 
finitive, fără sens. Aceasta s-a făcut prin faptul că s-a 
născut din Ea ca Fecioară, desigur ţinînd seama şi de 
cuvîntul ei: „pod care ne trece cu adevărat de la 
moarte la viaţă" (Acatistul Maicii Domnului). Numai 
născîndu-Se din ea ca Fecioară, ea a fost făcută „sca- 
ră cerească prin care S-a pogorît la noi Domnul". Ea 
a fost făcută „Maica luminii". Că Fiul lui Dumnezeu 
a adus lumii lumina prin naşterea Sa ca om din Fe- 
cioara, o arată prin lumina care li s-a făcut văzută 
păstorilor înconjurînd mulţime de îngeri (Le. 2, 9). Iar 
că Fiul lui Dumnezeu S-a smerit făcîndu-Se om, S-a 
arătat şi în faptul că S-a născut în iesle. 

în faptul că Hristos se naşte din Fecioară, se arată 
că El îşi afirmă, prin naştere ca om, atît calitatea de 
Creator al umanităţii, cît şi voinţa de a o mîntui pe 
aceasta, adică de a scăpa de moarte şi de a asigura 

oamenilor, ce voiesc să se unească cu El, viaţa ferici- 
tă de după moarte şi fără de moarte. 

b. El se face om, dar rămîne şi Dumnezeu. Numai 
prin aceste două calităţi îşi arată deplina apropiere 
de oameni şi calitatea de Mîntuitor. Numai coborîn- 
du-Se la calitatea de om, dar înălţînd pe om la calita- 
tea personală de Dumnezeu, ridică pe oameni la 
egalitatea cu Sine, fără să confunde dumnezeirea cu 
umanitatea. El îşi afirmă în naşterea din Fecioară atît 
calitatea de Creator, de Dumnezeu, făcîndu-Se om 
într-un chip mai presus de fire, cît şi pe cea de om, 
născîndu-Se dintr-o reprezentantă a neamului ome- 
nesc. Nu se naşte ca om numai din oameni, dar nici 
nu se naşte ca om, fără să se folosească de firea 
omenească, născîndu-Se din Fecioară. Nu se face om 
numai creîndu-Se ca om, fără legătura cu umanitatea 
existentă şi în afara legăturii cu ea, căci aceasta n-ar 
fi arătat preţuirea dată omenirii create, Ia început, ci 
se naşte ca om din umanitate, dar folosindu-se şi de 
puterea Sa creatoare, ca să arate recrearea omenirii 
create la început. Numai aşa se ridică pe Sine ca om 
mai presus de om, dar rămînînd totuşi şi în unire de 
fiinţă cu oamenii. Şi în aceasta se arată cît de mult a 
fost creat omul în stare să fie unit cu Dumnezeu. II 
face pe om în stare să devină, dar nu prin sine, ci 
prin El, şi Dumnezeu, sau fire a Persoanei dumneze- 
ieşti, prin naşterea din Fecioară. A făcut umanitatea 
mai mare, capabilă să-L nască pe Dumnezeu ca om, dar 
nu fără puterea Lui. O mai mare apropiere a umani- 
tăţii de Dumnezeu nu se putea realiza şi, totuşi, 
aceasta nu înseamnă o identificare panteistă a lui 

Dumnezeu, în apropierea maximă prin iubire a Crea- 
torului rămas, ca atare, deosebit de creatură. El se 
face persoană a creaţiei (creaturii), dar rămîne şi 
Creator. în aceasta se arată marea cinste dată creatu- 
rii. El face dintr-o creatură o Maică a Sa, dar o face 
fără să înceteze să rămînă Dumnezeu. Intră în relaţia 
de Fiu cu ea ca Maică, dar fără să înceteze să fie şi 
Creator al ei. Căci, în acest caz, n-ar fi fost decît o 
existenţă supusă legilor naturii generale create, neri- 
dicînd, de fapt, pe Născătoarea Lui creată la nivelul 
de Maică a Creatorului. De aceea, ea e pusă în apro- 
pierea cea mai înaltă de El, sau e ridicată la poziţia 
cea mai proprie de adevărată Mijlocitoare între toţi şi 
El, dar e totuşi numai rugătoare. De aceea se spune: 
„Bucură-te, mijlocitoarea tuturor către Dumnezeu. 
Bucura-te, împăcarea tuturor cu Dumnezeu. Bucură- 
te, cea ce izbăveşti lumea de necazuri, prin mijloci- 
rile taie". îi spunem în mod hotărît: „Bucură-te, cea 
ce pe Dumnezeu cu oamenii i-ai împreunat". Dar a 
făcut-o aceasta prin voia Lui, pentru că a creat uma- 
nitatea în stare să fie împreunată cu Dumnezeu şi, de 
aceea, în mod special i-a dat ei un rol deosebit în 
realizarea unirii Lui cu oamenii, ţinînd seama şi de 
credinţa şi curăţia ei deosebită. 

E o mare minune şi^deci, o putere exclusiv dum- 
nezeiască, să facă o Fecî5a4ă. Maică, dar o putere ca- 
re se poate folosi şi de calitatea dată femeii de a fi 
mamă în general. Creatorul a dat omului prin creaţie 
o valoare şi o capacitate atît de mare de a se face Fra- 
te cu omul, de a vorbi şi lucra prin firea omenească. 
Acesta e misterul cel mare al omului: că Dumnezeu 



lisus Hristos lumina lumii ■ 63 



se poate face El însuşi Fiu ai Omului, dar necoborînd 
total în graniţele omeneşti - căci aceasta ar fi una cu 
panteismul - arătînd o slăbiciune a lui Dumnezeu, ci 
rămînînd şi Dumnezeu, mai presus de graniţele ome- 
nescului. In naşterea ca om din Fecioară se arată atît 
mărirea lui Dumnezeu, cît şi mărirea dată omului de 
partener al Lui, de fire a Persoanei Lui. 

c. El se face Fiul Omului prin excelenţă, căci ridi- 
că pe om la starea Lui de om cu firea neîmbolnăvită. 
Se face noul început, sănătos, al omenirii. Cei ce 
rămîn în El nu mai cad din umanitatea adevărată. Iar 
umanitatea adevărată nu e decît cea întărită de Dum- 
nezeu. El ni s-a făcut- lumină şi în sensul că ne-a ară- 
tat şi s-a făcut iarăşi începutul omenirii adevărate, ca- 
re restabileşte ca oameni adevăraţi şi le dă puterea să 
nu mai cada din această stare pe cei ce se nasc din El 
prin Duhul Lui cel Sfînt. Şi numai aceştia moştenesc 
împărăţia lui Dumnezeu şi nestricăciunea. Dacă cei 
născuţi din primul Adam sînt supuşi morţii definitive, 
cei născuţi din al doilea Adam pot moşten.i veşnica 
viaţă fericită (I Cor. 15, 17, 50). 

d. Lumina, sau sensul deplin adus omului în Hris- 
tos, este viaţa lui fericită fără sfîrşit. Şi aceasta n-ar fi 
putut-o aduce El, dacă nu s-ar fi născut, fără de păcat, 
din Fecioară. El S-a făcut în scopul acesta Fiul Omu- 
lui adevărat. Dar S-a făcut Fiul Omului, după ce era 
Fiul lui Dumnezeu Tatăl şi datorită faptului că era Fi- 
ul lui Dumnezeu. Numai pentru că avea pe Dumnezeu 
ca Tată din veci, s-a putut face şi Fiu al unei Maici 
omeneşti Fecioară. Numai fiindcă era Fiu al unui Ta- 
tă ceresc, n-avea nevoie de un tată pămîntesc, sau s-a 

putut face fiu omenesc al unei Maici Fecioară şi, ca 
atare, ne-a putut mîntui. Fiind Fiul Tatălui ceresc, dar 
făcîndu-Se şi fiu al unei Maici Fecioară, ne-a putut fa- 
ce şi pe noi fii prin har ai Tatălui ceresc, dîndu-ne pe 
Duhul ce-L are El de la Tatăl ca Fiu al lui Dumnezeu 
din veci şi ca om născut din Fecioară, de la naştere. 

El se naşte întîi din Tatăl ceresc, ca Fiul lui Dum- 
nezeu, apoi în trup se face şf Fiul Omului din Fecioa- 
ra, ca noi, care sîntem născuţi întîi dintr-un tată şi o 
mamă pămîntească, spre a fi născuţi apoi, prin Duhul 
Lui de Fiu al Tatălui, fii ai Tatălui ceresc. Toţi trebuie 
să ne naştem din Tatăl ceresc, ca să ne mîntuim. Dar 
noi putem deveni fii ai Tatălui ceresc prin Cel ce este 
din veci Fiu al Tatălui ceresc, iar pe urmă se naşte şi 
Fiul Omului, născut din Fecioară. 

e. Puterea de a naşte prunci este în fond de la 
Dumnezeu. Dar ea naşte în urma păcatului, prin uni- 
rea pătimaşă cu bărbatul. 

Era, pe de altă parte, firesc ca omul, care nu e 
supus cu totul legilor rigide ale materiei şi e, prin 
sufletul ei, creat, prin suflarea dumnezeiască, după 
chipul lui Dumnezeu, putînd folosi pînă la un anu- 
mit grad, în mod liber, aceste legi şi aspirînd spre o 
viaţă dincolo de cea istorică, chiar după căderea în 
păcat rămînînd într-o anumită lumină conştientă, să 
fie ridicat pînă la capăt în această libertate faţă de le- 
gile materiale şi să i se vadă împlinită aspiraţia de lu- 
mină, ca fiinţă doritoare de sens, putînd dobîndi via- 
ţa veşnică. 

Această împlinire s-a restabilit prin Fiul lui Dum- 
nezeu făcut om. învingînd stricăciunea naşterii, El a 

învins şi sfîrşitui stricăciunii prin moarte. Prin aceasta 
a lărgit în deplinătatea ei libertatea şi aspiraţia, sau 
caracterul de lumină al omului, prin deschiderea spre 
viaţa de veci, întîi în Sine ca om, apoi în toţi oamenii 
ce, unindu-se cu El prin credinţă, primesc naşterea a 
doua, contrară stricăciunii, prin Duhul Sfînt, prin ca- 
re înaintează spre învingerea stricăciunii prin moarte, 
hrănindu-se şi cu trupul Lui cel înviat şi prin imitarea 
vieţii Lui, opuse patimilor păcătoase. 

Fără această împlinire a omului ca lumină, aceas- 
tă calitate a lui n-ar avea nici un rost, sau ar fi mai 
mult un motiv de chin, prin forma lui de existenţă 
contradictorie. 

f. Dacă n-ar fi intervenit păcatul strămoşesc, per- 
soanele umane succesive s-ar fi născut dintr-o unire 
între bărbat şi femeie nestăpînită de patimă, ci co- 
pleşită de spiritualitatea conştiinţei că Dumnezeu în- 
suşi creează, prin suflare, un suflet nou, care organi- 
zează materia într-un trup nou. Prin unirea lor păti- 
maşă au slăbit sau pierdut această conştiinţă. Deci, e 
de cugetat că Dumnezeu n-a creat prin suflarea Sa 
numai sufletul lui Adam, unindu-l cu trupul lui alcă- 
tuit din ţărînă, făcîndu-l după chipul Său, ci a arătat 
că va face aceasta cu fiecare persoană nouă, punînd 
pe chipul comun al Cuvîntului o pecete deosebită, 
nerepetată. El crează sufletul deosebit al fiecărei 
persoane, deodată cu începutul de formare a trupului 
ei din unirea sămînţei bărbăteşti cu capacitatea for- 
matoare a femeii. Căci, altfel, e greu de înţeles că 
deodată cu formarea unui trup nou, din unirea tru- 
pească a bărbatului cu femeia, se iveşte din unirea 

acestora şi sufletul persoanei noi, din unirea suflete- 
lor lor aflate în acela. Nu e de cugetat că Dumnezeu 
e absent din formarea unui om nou. El crează un su- 
flet nou de lâ începutul formării unui trup nou din 
unirea trupească a bărbatului şi femeii, deşi acest 
suflet nou poartă şi unele trăsături ale sufletelor celor 
doi care se resimt de trupurile celor doi, concentrate 
în sămînţa bărbatului şi puterea formatoare a femeii. 

Deşi cei doi au un aport în alcătuirea persoanei 
celei noi, prin formarea trupului omului nou, Cel ce 
face ca din unirea lor să înceapă, de fapt, formarea 
persoanei celei noi este sufletul lui, creat prin sufla- 
rea lui Dumnezeu în această alcătuire de la începutul 
formării ei. Dumnezeu a dat şi perechii de oameni o 
răspundere în conceperea persoanelor noi, dar Cel 
ce le crează propriu zis pe acestea este Dumnezeu. 
Această contribuţie o lasă Dumnezeu perechii ome- 
neşti şi după căderea în păcat, deci şi după ce unirea 
lor trupească se săvîrşeşte într-un chip pătimaş. De 
aceea, nunta este sfinţită şi după ce oamenii se re- 
simt de plăcerea pătimaşă a unirii lor de după căde- 
rea în păcat. Desigur, pe măsura conştiinţei răspun- 
derii lor pentru alcătuirea unei persoane noi, actul 
unirii lor trupeşti se imprimă de spiritualitate. 

Faptul că unirea lor trupească este prilejul folosit 
de Dumnezeu pentru a da existenţă unei persoane 
noi, după chipul Lui, imprimat de o pecete specială, 
evidenţiază păcatul perechii care se foloseşte de plă- 
cerea unirii, dar îşi nesocoteşte răspunderea de a o 
folosi cu rostul cu care a fost lăsată de Dumnezeu, ca 
prilej pentru El de a aduce la existenţă o nouă per- 

Dar dacă Dumnezeu Cuvîntul îşi continuă lucra- 
rea de Creator de persoane omeneşti prin sufletul 
pus de El în alcătuirea lor prin unirea perechilor de 
oameni, desigur că El se poate folosi de puterea crea- 
toare şi pentru a-şi forma El însuşi în mod direct, şi 
numai din femeie, alcătuirea unui trup propriu, căru- 
ia îi suflă de la început un suflet propriu. 

Puterea creatoare de oameni şi-o exercită acum în 
mod mai deplin, creînd un suflet şi un trup purtate 
de Persoana Sa proprie şi anume sufletul creîndu-şi-l 
prin suflarea Sa, ca la ceilaţi oameni, dar într-un trup 
alcătuit, prin puterea Lui, din femeie, ca participantă 
la firea omenească. Cuvîntul Creator se încadrează 
astfel între oameni, dar se face şi Creator al unei 
umanităţi proprii pentru legarea cît mai strînsă a Sa 
cu oamenii şi, prin aceasta, se face izvor permanent 
al înnoirii umanităţii. 

Altfel omenirea ar fi rămas permanent bolnavă 
spiritual şi supusă morţii, deci cu o existenţă lipsită 
de sens, ceea ce ar fi fost contrar firii date de Cuvîn- 
tul Creator oamenilor. 

Despre punerea sufletului în trup de către Dum- 
nezeu chiar de la începutul alcătuirii lui prin „plăce- 
rea murdară" a unirii între bărbat şi femeie, spune 
Sfîntul Maxim Mărturisitorul în următorul fel, combă- 
tînd pe cei ce susţineau că sufletul e adus în trup ul- 
terior: „Iar dacă spuneţi că nu e drept ca ceea ce e 
după chipul lui Dumnezeu şi dumnezeiesc (aşa numiţi 
sufletul mintal) să subziste odată cu curgerea şi cu 
plăcerea murdară şi că e mai convingător a socoti că 
trebuie spus că intră după patruzeci de zile de la ză- 
mislire, vă dovediţi învinuind în mod deschis pe Fă- 

cătorul firii şi vă expuneţi, pe drept cuvînt, primej- 
diei înfricoşate a blasfemiei ce răsare de aici. Căci 
dacă e rea nunta, e vădit că e rea şi naşterea după le- 
ge. Iar dacă e rea această lege a naşterii după fire, cu 
drept cuvînt va fi învinovăţit Cel ce a făcut firea şi i-a 
dat legea naşterii". (Ambigua, trad. rom. de Preot D. 
Stăniloae, Bucureşti 1983, pag. 289). 

Iar despre naşterea ca om din Fecioară a lui lisus 
Hristos, tot Sfîntul Maxim spune, făcînd o deosebire 
între zămislirea trupului şi suflet: „Domnul însuşi şi 
Dumnezeu-Cuvîntul S-a unit cu trupul la zămislire fără 
nici o trecere de timp, prin mijlocirea sufletului raţi- 
onal şi nu a primit prin mijlocirea trupului neînsufle- 
ţit un suflet raţional venit după aceea" (Op. c. p. 290). 

Iar despre păstrarea firii omeneşti în componenţa 
ei din trupul venit din alt trup şi din sufletul adus la 
existenţă de la începutul formării trupului, chiar după 
căderea firii omeneşti, deşi în Hristos trupul nu s-a 
mai conceput din sămînţa bărbatului şi nu s-a născut 
prin stricăciune, tot Sfîntul Maxim spune: „El n-a fă- 
cut altceva decît a înnoit firea, adică a schimbat ză- 
mislirea prin sămînţă şi naşterea prin stricăciune, pe 
care firea şi Ie-a atras după neascultare, căzînd de la 
dumnezeiasca şi duhovniceasca înmulţire, dar n-a în- 
noit raţiunea firii, după care este şi se naşte, subzis- 
tînd (în El) de la însăşi venirea la existenţa din suflet 
raţional şi din trup" (Op. c. p. c). 

Iar înfăţişînd modul în care Fiul lui Dumnezeu s-a 
făcut şi om din Fecioară, tot Sfîntul Maxim zice: „Cu- 
vîntul lui Dumnezeu fiind întreg fiinţă deplină (căci 
era Dumnezeu) şi întreg ipostas neştirbit (căci era 

Fiu), golindu-Se, S-a făcut sămînţă a propriului trup 
şi, compunîndu-se prin zămislire negrăită, s-a făcut 
ipostas al trupului pe care l-a luat; şi prin această tai- 
nă facîndu-se cu adevărat om întreg, în chip neschimbat. 
A fost acelaşi ipostas al celor două firi şi a devenit 
compus după ipostas prin asumarea trupului, ca să 
nu fie socotit om simplu. Căci trupul era al Lui şi du- 
pă trup era cu adevărat Dumnezeu pătimitor împotriva 
păcatului. Dar Cuvîntul, chiar întrupîndu-se, a rămas 
simplu şi întreg ipostas, însă, prin asumarea trupului, 
s-a făcut compus şi a vieţuit în vederea mîntuirii ca 
Dumnezeu pătimitor" (Op. c. p. 48). Hristos, chiar 
întrupat, este Acelaşi ipostas unic dumnezeiesc, dar, 
asumînd trupul, Se face compus, fără a pierde unita- 
tea. Găci Acelaşi suportă pătimirile omeneşti şi moar- 
tea, dar le suportă ca să le învingă. Acelaşi suferă 
moartea şi Acelaşi o învinge. Acelaşi trăieşte ca Cre- 
ator mîntuitor şi ca creatură mîntuită. Acelaşi se co- 
boară făcîndu-se om şi înalţă umanitatea la slava Sa 
dumnezeiască, spre a dărui aceste bunătăţi tuturor 
oamenilor ce se unesc cu El prin credinţă. 



8 Cuvîntul lui Dumnezeu 

Cel întrupat, cale spre viaţă şi, prin 
aceasta, lumina şi adevărul descoperit 
nouă (Io. 14, 20) 



Am spus înainte că Hristos e cale văzută spre ţin- 
ta care este tot El, prin faptul că e omul model, dar şi 
Dumnezeu, ca viaţa deplină a omului, prin unirea 
deplină a firii Lui omeneşti cu firea Lui dumnezeias- 
că. Căci, precum am afirmat, în persoană este viaţa 
concretă a unei firi. Iar în Hristos, viaţa umanităţii 
este realizată în însăşi Persoana dumnezeiască. Şi, 
dacă în Persoana altuia are şi persoana mea comple- 
tarea vieţii, în Hristos avem în Persoana altuia nu 
numai viaţa mărginită a omului, ci şi firea nemărgini- 
tă a Fiului lui Dumnezeu, care ne pune în comuniu- 
ne cu alte Persoane dumnezeieşti: cu Tatăl şi cu Du- 
hul Sfînt. 

în apropiere de această Persoană înaintăm tot mai 
mult, mergînd pe calea unirii desăvîrşite a firii ome- 
neşti cu dumnezeirea în El, fără să ajungem vreodată 
să fim asemenea cu acea ţintă. Hristos ne este cale, 
ajutîndu-ne să facem şi noi din umanitatea noastră 
un mediu tot mai străveziu al dumnezeirii, cum e fi- 
rea Lui omenească, şi un mijloc tot mai adecvat Iu- 

crării dumnezeirii, cum este umanitatea asumată de 
El, fără sa ajungem niciodată la această calitate a Lui. 
El este, în alţi termeni, calea spre îndumnezeirea 
noastră prin har. Şi El ne este cale, nu numai pentru 
că voim noi să-i urmăm Lui, apropiindu-ne tot mai 
mult de El, ci şi pentru că El însuşi se face în noi cale 
a noastră, dîndu-ne puterea să ne însuşim viaţa Lui. 
în acest scop, El Se sălăşluieşte în noi la Botez, sau 
noi ne sălăşluim în El. Astfel, Sfîntul Apostol Pavel 
spune: „Cîţi în Hristos v-aţi botezat, în Hristos v-aţi şi 
îmbrăcat" (Gal. 3, 27), sau: „Nu mai trăiesc eu, ci 
Hristos trăieşte în mine" (Gal. 2, 20). Totuşi trebuie 
să voim şi noi să fim în El şi El în noi. Şi voirea aceas- 
ta a noastră se arată în faptele noastre, ca împlinire a 
poruncilor, sau a voii Lui, în ceea ce se arată răspun- 
sul iubirii noastre la iubirea Lui. Astfel, însuşi lisus 
Hristos a spus: „De veţi păzi cuvintele Mele, rămîn 
în voi... şi voi veţi rămîne în iubirea Mea. Şi cel ce 
rămîne în Mine şi Eu în el, acela aduce roadă multă, căci 
fără de Mine nu puteţi face nimic" (Io. 15, 5, 7, 10). 

Cel ce crede este în Hristos, sau are pe Hristos în 
sine de la Botez, aflîndu-se ca o mlădiţă în viţă şi îm- 
părtăşindu-se de viaţa Lui roditoare. Dar trebuie să 
sporească tot mai mult în împărtăşirea de viaţa Lui, 
de puterea Lui roditoare, ca să aducă şi el roadă tot 
mai multă. Acela are în Sine pe Hristos în calitate de 
calea spre tot mai multă viaţă, în unire cu viaţa Lui, 
dar trebuie să înainteze tot mai mult în El spre El. De 
aceea, atît Hristos, cît şi Apostolul loan vorbesc nu 
de stăruire nemişcată în Hristos, ci de o „umblare" în El 
(Io. 8, 12; I Io. 2, 11). Hristos, după ce a înviat, ne-a 

născut la Botez din nou, dar spre „nădejde vie" în tot 
mai multă viaţă adevărata (I Petru 1, 3). Fără Hristos, 
trăind în monotonia şi îngustimea unei existenţe săra- 
ce, nu cunoaştem o cale şi o ţintă spre care să înain- 
tăm (I Io. 2, 19). Căci numai în El, ca în Cel ce este 
viaţa nemărginită şi nesfîrşită, de care ne poate face 
parte şi nouă, înaintăm în viaţa fără sfîrşit. Neînain- 
tînd în El ca Persoană care ne comunică viaţa nemăr- 
ginită, nu putem înainta în nimeni spre a le împărtăşi 
dintr-o astfel de viaţă. Numai înaintînd în El, împărtă- 
şindu-ne tot mai mult de iubirea desăvîrşită şi de via- 
ţa înviată ce ne-o comunică El, putem înainta şi noi 
în iubirea sau viaţa altora. Altfel, rămînem în egois- 
mul nostru, în dispreţul faţă de alţii, căci n-avem pu- 
terea să ne mişcăm spre unirea cu ei prin iubire, da- 
că nu înaintăm în unirea cu Hristos şi în viaţa fără 
sfîrşit în El. Neiubirea lui Hristos, unită cu neiubirea 
semenilor, ne ţine într-o agitaţie care nu ne scoate 
din noi, deci din întuneric. „Cel ce urăşte pe fratele 
său, umblă în întuneric şi nu ştie încotro se duce, că 
întunericul a orbit ochii lui" (I Io. 2, 11). Deci, a 
înainta în Hristos înseamnă a înainta pe calea care ne 
duce spre viaţă, care se arată şi în comunicarea cu al- 
ţii. Căci Hristos este calea spre viaţă. Pentru acela 
Hristos, aratîndu-Se drept calea adevărată spre viaţa 
adevărată, este lumina adevărată. El a venit în lume 
ca lumină, în sensul de cale adevărată spre viaţa ade- 
vărată, împărtăşindu-netot mai mult de El, sau de via- 
ţă, nu mai umblăm în întuneric, ci în lumină. Hristos 
e lumina adevărată, pentru că e Viaţă. El este, şi în 
calitatea de lumină, şi calea spre viaţa adevărată : „Şi 

Viaţa s-a arătat şi am văzut-o şi mărturisim şi vă ves- 
tim Viaţa de veci, care era la Tatăl şi s-a arătat nouă... 
Şi aceasta era solia pe care am auzit-o de la El şi v-o 
vestim: că Dumnezeu este lumină şi nici un întuneric 
nu este întru El. Dacă zicem că avem împărtăşire cu 
El, şi umblăm în întuneric, minţim şi nu săvîrşim ade- 
vărul" (I Io. 1,2,5-6). 

Avînd pe Hristos în sine, omul care crede în El 
ajunge să fie tot mai mult un mediu prin care lucrea- 
ză Hristos, aşa cum lucrează sufletul prin trup. Căci 
lucrînd sufletul lui în trupul lui, prin sufletul lui 
umplut de darul lui Hristos, lucrează în trupul lui un 
suflet umplut de Dumnezeu. Toate actele acelui om de- 
vin curate, pentru că sufletul lui a devenit curat, sau 
plin tot mai mult de lucrarea dumnezeiască a lui Hristos 
cel din el. Ba s-ar putea spune că şi în trupul acelui 
om lucrează Hristos, odată ce Acesta se află în om şi 
cu trupul Lui, unindu-se cu trupul omului. Aceasta 
nu înseamnă că sufletul şi trupul omului sînt puse în- 
tr-o stare pasivă. Hristos lucrează de fapt prin lucrări- 
le sufletului şi trupului. Aşa cum Hristos atingea, prin 
mîna Sa, ochii orbului, ca prin această mişcare a mît- 
nii să transmită puterea Lui dumnezeiască, aşa trans- 
mite şi prin mîinile unei persoane credincioase pute- 
rea dumnezeiască aflată în trupul Său, aflat şi acesta 
înlăuntful acelei persoane. Hristos este în credincios 
o cale interioară care îl apropie pe om tot mai mult 
de Sine şi îl face tot mai mult mediu al puterilor Sale. 

Dar întrucît puterea înaintării spre Hristos nu se 
comunică omului numai de către Hristos ca Dumnezeu, 
ci vine şi de la El în om, Hristos ni S-a făcut cale şi 

prin pilda faptelor Lui. El era, ca om, mediu desă- 
vîrşit al puterilor Sale dumnezeieşti, de la început, 
dar, ca să ne arate aceasta prin faptele Sale concrete, 
a făcut din umanitatea Sa un astfel de mediu vizibil şi 
succesiv prin viaţa Sa desfăşurată în asemenea fapte, 
ca să poată şi omul credincios să-L imite. Se arată 
parcurgînd şi El o cale omenească concretă. Ne-a dat 
putinţa să-L vedem ca o cale străbătută concret cu 
umanitatea Sa plină de dumnezeire, ca să imităm şi 
noi faptele Sale, chipul bunătăţii şi curăţiei Lui în 
asemenea fapte, ca o cale străbătută din copilăria Sa 
pînă la jertfa pe cruce. Ne-a arătat cum să ne mani- 
festăm blîndeţea, curăţia de patimi, răbdarea, iubirea, 
prin faptele Sale concrete. Toată viaţa Lui e o lumină 
concretă. Dar Hristos ne este, în calitate de cale, lu- 
mină sau invers. Insă El ne este o cale nesfîrşită, pen- 
tru că este nu numai om, ci şi Dumnezeu. Şi ne este o 
cale nesfîrşită chiar ca Persoană, dat fiind că însăşi 
Persoana omenească este totodată o taină niciodată 
epuizabilă. Chiar persoana umană este, pe de o par- 
te, o lumină şi o cale pentru voinţa noastră de-a îna- 
inta în comuniunea şi iubirea faţă de ea la nesfîrşit, 
neputîndu-se confunda cu ea niciodală. Persoana umană 
este şi ea o cale nesfîrşită, pentru că niciodată nu 
sfîrşeşte în a ne comunica ceva. Trăieşte mereu altce- 
va din ea şi trăiesc mereu în altă stare în legătură cu 
ea; doreşte mereu să se comunice altei persoane. îna- 
intez în a o cunoaşte, căci mai am mereu multe de 
cunoscut în ea. Dar în această comunicare fără sfîrşit 
este totuşi ceva finit, ceva definit, sau un indefinit 
mărginit. Hristos, însă, ca Persoană în acelaşi timp 

umană şi divină, este la nesfîrşit într-o comunicare a 
infinităţii Sale. E mereu Lumină, mai presus de orice 
lumină şi taină, veşnic mai presus de definibilul uman. E 
taină infinita în ceea ce ne comunică şi taină infinită 
în ceea ce rămîne mereu încă necomunicat. Cu cît 
comunică mai multă lumină, cu atît se vădeşte mai 
mare taina. Hristos e lumina şi taina nesfîrşită chiar 
în umanitatea Sa, pentru că este o umanitate prin ca- 
re se comunică Persoana dumnezeiască. 

Urmînd pe această cale, prin credinţa în Hristos 
vom ajunge şi noi la înviere, ca la viaţa neîngustată, 
în veşnică fericire, cum a ajuns Hristos ca om. Fiind- 
că ne vom arăta şi noi fii ai Tatălui ceresc şi fraţi ai 
Lui după har. Şi cel făcut fiu al Tatălui ceresc şi frate 
al Fiului Său nu mai e lăsat să moară cu totul şi defi- 
nitiv. De aceea Sfîntul Apostol Pavel spune că cel 
născut prin har din Hristos cel înviat, la Botez, e ridi- 
cat la calitatea de fiu al Tatălui Său, desigur dacă ur- 
mează calitatea de fiu exemplul Fiului născut din Ta- 
tăl după fiinţă. „Iar înainte de venirea credinţei în 
Hristos, noi eram păziţi sub Lege, fiind închişi pentru 
credinţa care avea să se descopere. Astfel că Legea 
ne-a fost pedagog spre Hristos, pentru ca să ne în- 
dreptăm din credinţă. Iar dacă a venit credinţa (în 
Hristos), nu mai sînteţi sub pedagog. Căci toţi sînteţi 
fii ai lui Dumnezeu prin credinţa în Hristos. Căci cîţi 
în Hristos v-aţi^ botezat, în Hristos v-aţi îmbrăcat" 
(Gal. 3, 25-27). întîi Hristos ne-a născut din nou, „du- 
pă învierea Lui" (I Petru 1, 3), apoi „fiindcă sînteţi fii 
a trimis Dumnezeu pe Duhul Fiului său în inimile voas- 
tre, care strigă: Avva Părinte" (Gal. 4, 6). De aceea, 

după Botez primim prin Taina Mirului pe Duhul Sfînt: 
„Şi ungerea Lui vă va învăţa despre toate" (I Io. 2, 
27). Căci după învierea lui Hristos şi după înălţarea 
Lui ni s-a cerut să ne purtăm ca nişte fii, împlinind cu 
iubire voia Lui. şi imitînd pe Fiul lui Dumnezeu, Cel 
prin fire, primind putere şi căldură în aceasta de la 
Duhul Fiului. Căci strigarea Duhului Fiului ca Duh 
de fiu din inimile noastre, pune înseşi inimile noastre 
în simţirea de fii iubitori faţă de Tatăl, asemenea Fi- 
ului. Deci nu mai sîntem robi, ci fii. „Iar de eşti fiu, 
eşti şi moştenitor al lui Dumnezeu prin lisus Hristos" 
(Gal. 4, 7). Şi, ca atare, putem să nu slujim celor ale 
lumii, socotindu-le suprema realitate (Ibid. 9). Am 
'devenit posesorii puterilor dumnezeieşti. 

înainte de venirea în trup, Cuvîntul lui Dumne- 
zeu nu ni se descoperise deplin ca Fiu al lui Dumne- 
zeu, deci nici Dumnezeu deplin ca Tată. Cuvîntul lui 
Dumnezeu ne apare mea în calitate de Pedagog spre 
Dumnezeu, deci ca un fel de Stăpîn poruncitor. Deci 
nu ni se arătase în maximă apropiere şi comunicare 
spirituală, ca Frate în umanitate, făcîndu-ne şi pe noi 
împreună cu El fii ai lui Dumnezeu, ca Tată. Aceasta 
se arată în faptul că ne vorbea indirect prin prooroci. 
Nu ne da, deci, nici „porunca nouă" a iubirii, pentru că 
nici El nu ne arătase că ne-a iubit pe noi, făcîndu-se - 
Frate cu noi (Io. 13, 14). Lumina de Fiu al lui Dumne- 
zeu, de unul din Treime, nu strălucea încă în deplină 
claritate. Se vedea mai mult prin diferite chipuri. Mai 
ales se arată puterea lui Dumnezeu prin nourul ce aco- 
perea cortul şi mergea înaintea lui, arătînd cortul plin 
de slava Domnului (leş. 40, 32-35). Prin nor, în cort 

era o anumită prezenţă a puterii Cuvîntului lui Dum- 
nezeu, dar El nu se revela în mod clar. O anumită 
prezenţă a puterii Lui în nor era şi în jertfele de ani- 
male ce se aduceau în cort, şi mai ales în mielul pas- 
cal, dar această prezenţă a puterii Lui, prin chipuri, 
va deveni o prezenţă personală clară şi directă a Lui, 
cînd se va întrupa El însuşi ca om. Toate aceste chi- 
puri erau ca o „făgăduială" a venirii Fiului lui Dum- 
nezeu ca Frate şi Mîntuitor al nostru, ca să ne ridice 
şi pe noi la calitatea de fii ai Tatălui ceresc. 

Acum se arată clar ca Lumină şi ca sensul cel mai 
adevărat al existenţei noastre, făcîndu-ni-se, ca Frate, 
cale ca să ne unim cît mai mult cu El, ca fraţi ai Lui şi 
fii ai Tatălui Său, nemăginit şi fără de început. Acum 
se lămuresc şi se adeveresc toate chipurile din Lege, 
arătîndu-ni-se totodată înălţimea maximă ce ni se fă- 
găduise prin ele. Omul creat din nimic e ridicat la 
înălţimea de fiu al lui Dumnezeu. în aceasta se arată 
al doilea mod al atotputerniciei lui Dumnezeu. Ni- 
micnicia omului, pe de altă parte, e compensată prin 
calitatea de fiu al lui Dumnezeu, căruia i se face Fra- 
te şi Tată. De fapt, numai acesta poate fi adevărul. 
Căci dacă există un Dumnezeu, şi anume un Dumnezeu 
al iubirii, ca modul cel mai înalt al existenţei - şi în 
realitate El trebuie să fie ca explicare a existenţei - El 
nu poate, dacă vrea să mai existe şi altceva, să nu 
creeze acel altceva din nimic, dar şi să nu-l ridice la 
o unire cu Sine, pentru a fi în toate o unitate, fără să-l 
desfiinţeze pe acel altceva ca creaţie. 

Şi această treaptă la care e ridicat creatul, este 
aceea de fiu al Său. Numai la această supremă apro- 

piere înţelegem că vrea să poată ridica Creatorul iu- 
bitor pe cel creat. Numai făcut fiu, cunoaşte pe Tatăl 
său necreat şi Creator la maximum, precum îl poate 
şi imita în viaţa sa. Iar această cunoaştere şi imitare 
nu poate să nu înainteze la nesfîrşit, dată fiind infini- 
tatea Aceluia şi finitudinea firii celui creat. N-a creat 
Dumnezeu din iubire o făptură conştientă ca s-o ţină 
cu dispreţ într-o separaţie de nedepăşit faţă de Sine. 

Dar nu se poate face creatul fiu al necreatului, da- 
, că nu are, pe de altă parte, Necreatul un Fiu şi acest 
Fiu nu e într-un fel model al creatului şi nu se face El 
însuşi Frate cu creatul, adică om. 

Prin aceasta, Fiul lui Dumnezeu ni se face calea 
clară şi eficientă a oamenilor spre calitatea de fii în 
Hristos. Acum ne ajută să-l urmăm Lui ca Fiu făcut 
om prin Duhul Său de Fiu. Astfel, sîntem introduşi în 
relaţiile treimice sau făcuţi moştenitori ale celor ce le 
are Fiul de la Tatăl. Nu mai sîntem stăpîniţi de pofte- 
le ce ni le trezesc lucrurile atît de mici ale lumii, 
chiar prin valoarea dată cărnii animalelor ca jertfe, ci 
le vedem pe acestea ca mediu străveziu al lui Dum- 
nezeu, ca mijloace prin care ne arătăm iubirea ajută- 
toare unii faţă de alţii. 

în felul acesta am cunoscut Adevărul. Nu mai so- 
cotim ca adevăr ultim lumea, ci pe Hristos, Fiul lui 
Dumnezeu, Creatorul lumii şi al oamenilor, Mîntui- 
torul acestora de sub puterea morţii şi de perspectiva 
întunericului iadului. Am cunoscut pe Hristos ca Lu- 
mină, sau ca sensul pozitiv suprem al lumii şi al oa- 
menilor. Am cunoscut că El este Adevărul din care sînt şi 
spre care sînt duse toate. Am cunoscut că cei ce so- 

cotesc lumea ca ultimul adevăr sînt într-o minciună, 
luînd întunericul unei „culturi" atee drept lumină. 
Am cunoscut că cei ce nu cunosc pe Hristos ca Fiul 
lui Dumnezeu cel întrupat şi, deci, ca lumina lumii, 
ci o socotesc pe aceasta ca unica realitate, se află 
într-o mare minciună. Am cunoscut că toate cuvinte- 
le prin care susţin această părere mincinoasă sînt 
minciuni. Am cunoscut că, avîndu-le numai pe ele, 
vom fi într-o veşnică sărăcie sau moarte. 

Singur Hristos este Adevărul, fiindcă singur El, ca 
Dumnezeu cel venit la noi în trup, este calea care ne 
duce la viaţă nesfîrşită. El este „Calea, Adevărul şi 
Viaţa". El este Calea, pentru că este Adevărul şi Via- 
ţa; El este Viaţa, pentru că este Adevărul. El este Sin- 
gurul în care avem viaţa adevărată, în care creaţia se 
uneşte cu Creatorul. Cei ce-L neagă pe El ca Viaţă ade- 
vărată, cei ce neagă că El este singura cale spre viaţa 
adevărată, afirmă minciuna şi moartea drept adevăr. 
Şi cel care ispiteşte pe oameni spre această minciu- 
nă, cel ce e cel dintîi care a susţinut această min- 
ciună şi continuă să o susţină, este diavolul. El afirmă 
lumea aceasta ca ultima realitate, nearătînd o cale 
spre Dumnezeu, ca deosebit de lume, ci conduce, prin 
minciuna lui, spre moarte, în care cei ce-i slujesc lui 
se află, în parte, încă de acum, dar pot să scape de ea 
înainte de a muri cu trupul, fapt prin care îşi pot ară- 
ta imitarea lui Hristos. Cei ce nu recunosc pe Hristos 
drept cale spre Dumnezeu mai presus de lume, ci so- 
cotesc că lumea aceasta e singura realitate, nu cu- 
nosc nici o cale de scăpare de moartea din ea. Dum- 
nezeu Cuvîntul ajută pe oameni să urmeze Lui înain- 

te de întrupare prin Cuvîntul Lui. Dar lumea era încă 
în întuneric. Prin întrupare, însă, a venit în lume, 
risipind întunericul pentru cei ce au primit credinţa 
în El. Cei ce nu cred în El, ca Fiul şi Cuvîntul lui 
Dumnezeu, venit să ne arate că Dumnezeu este iubi- 
re, consideră că totul este stăpînit de întuneric, de 
lipsa de sens, şi-şi îngăduie să facă răul ca formă a 
egoismului. Aceştia îşi vor Lua osînda pentru veci, 
spre deosebire de cei ce, crezînd că Dumnezeu este 
iubire şi Hristos este Fiul întrupat, ca o dovadă a 
acestei iubiri şi imită pe Hristos prin fapte de iubire, 
nu vor fi osîndiţi, ci se vor bucura de comuniunea 
veşnică şi fericită cu Dumnezeul iubirii: „Cel ce 
crede întru El, nu se judecă. Iar cel ce nu crede, este 
judecat că n-a crezut întru numele Fiului Unuia Năs- 
cut al lui Dumnezeu. Iar judecata este aceasta, că Lu- 
mina a venit în lume şi oamenii au iubit întunericul 
mai mult ca lumina. Căci faptele lor erau rele. Căci 
oricine face rele, iubeşte întunericul şi nu vine la 
Lumină, pentru ca faptele lui să nu se vădească. Iar 
cel care lucrează adevărul vine la Lumină, ca să se 
r cunoască faptele lui că sînt savîrşite în Dumnezeu" 
(Io. 3, 18). Dar cei ce nu cred în El, nu iau cuvintele 
Lui ca adevărate, ci pe cele ale diavolului, care folo- 
seşte cuvintele ce ni s-au dat de Dumnezeu prin cre- 
are, în chip mincinos, îndemnîndu-i prin ele să nu 
creadă în Hristos, Adevărul şi Viaţa, şi să nu meargă 
spre El pe calea arătată prin pilda Lui. Ei ascultă de 
diavolul care dă, drept viaţă, ceea ce nu e viaţă şi, 
drept adevăr, ceea ce nu e adevăr, sau drept viaţă, 
moartea: „Voi sînteţi din Tatăl vostru diavolul şi vreţi 

să faceţi faptele Tatălui vostru. El, de la început, a 
fost înşelător de oameni şi nu a stat întru adevăr, 
pentru că nu este adevăr întru el. Cînd grăieşte min- 
ciuna, grăieşte dintru ale sale, căci este mincinos şi 
tată! minciunii" (Io. 8, 44). 

lisus Hristos este Adevărul sau viaţa adevărată, 
pentru că este Fiul Tatălui. Dacă Dumnezeu nu are 
Fiu, nu este iubire în El şi nici oamenii n6 sînt creaţi 
de un Dumnezeu al iubirii, pentru a fi făcuţi, prin Fi- 
ul Său, fii ai Săi. în acest sens afirmă Hristos că El es- 
te Adevărul, pentru că este Fiul prin fire al unui Tată 
suprem. Deci, cei care cred în El ca în Fiul Tatălui, 
cred în Dumnezeu cel adevărat. 

Aceia cred că pot avea şi ei pe Dumnezeu ca Ta- 
tă. „Dacă Dumnezeu ar fi Tatăl vostru, M-aţi iubi pe 
Mine, căci de la Dumnezeu am ieşit. Pentru că n-am 
venit de la Mine însumi, ci El M-a trimis" (Io. 8, 42). 
Dacă Hristos n-ar fi de la un Tată dumnezeiesc, ci ar fi 
ca oricare om singur de sine, n-ar fi Dumnezeu. Şi da- 
că n-ar fi Fiul lui Dumnezeu, ar fi îndreptăţiţi să nu 
creadă în El. în credinţa în Hristos este implicată cre- 
dinţa în Sfînta Treime. Un Dumnezeu care nu e în Treime 
nu e Dumnezeu. în acest caz lumea e singura realitate. 

lisus Hristos este Adevărul, şi ca atare sensul vieţii 
noastre, întrucît cel ce este viaţa în Sine, întrupîndu-se ca 
om, i-a dat şi omului viaţă veşnică, scăpîndu-l de 
moarte. Fără Hristos, adică fără Fiul lui Dumnezeu 
întrupat ca om, lumea întreagă şi existenţa oamenilor 
în ea ar fi fără sens. El s-a făcut prin întrupare „Lumi- 
na lumii", sensul ei. Fiul şi Cuvîntul lui Dumnezeu 
este, în calitate de Dumnezeu în Sine, însuşi lumina. 

Dar înainte de întrupare lumina numai în parte sensul 
existenţei, prin cuvintele Lui relevate prin prooroci. 
Adevărul, binele, viaţa şi lumina sînt una. Răul, 
moartea, întunericul şi minciuna la fel. Şi toate au 
caracter personal. Minciuna înşeală, dînd morţii spi- 
rituale aparenţa de viaţa, şi răului - aparenţa de bine 
a persoanei, în sens egoist, şi întunericului - aparenţă 
de lumina. Minciuna le prezintă pe toate acestea ca 
adevăr. 



9 Făgăduinţa dată omului 

de a se ridica din întunericul păcatului 
în lumina lui Dumnezeu, prin jertfele 
poruncite de Legea dinainte de Hristos 



Păcatul ca împlinire a poftelor egoiste, cu uitarea 
lui Dumnezeu, este întuneric. Dăruirea de sine a omului 
lui Dumnezeu, sau jertfa, este deschidere spre izvo- 
rul luminii şi spre primirea vieţii nemărginite şi ne- 
sfîrşite a lui Dumnezeu, deci a descoperirii sensului 
existenţei proprii şi a trăirii în El. încă jetfele Legii 
sînt acestea, atît prin ele, cît şi prin faptul că se săvîr- 
şesc la porunca lui Dumnezeu, sau în temeiul Reve- 
laţiunii Lui. 

a. Omul, odată căzut prin Adam, nu se va mai 
putea dărui deplin sau aduce jertfă curată lui Dum- 
nezeu. Aceasta se arată în faptul că Dumnezeu îi ce- 
re omului să aducă în tocul lui animale care nu păcă- 
tuiesc, însă nici nu au conştiinţă că se pot aduce ele 
înseşi lui Dumnezeu. Dar ca să se arate că Dumne- 
zeu vrea o jertfă curată, nestăpînită deloc de pofta 
egoistă, cere să se împlinească aceasta măcar simbo- 
lic, poruncind ca animalele aduse jertfă să fie ani- 
male tinere. Aceasta a arătat-o Dumnezeu şi prin pri- 
lejul dat lui Avraam de a aduce ca jertfă lui Dumne- 

zeu, în locul fiului său Isaac, un berbec, după ce i-a 
văzut capacitatea de a asculta pe Dumnezeu pînă la 
a-şi dărui tot ce avea mai scump, adică pe însuşi fiul 
său, întîiul şi noul născut. Cu această jertfă înlocui- 
toare a jertfirii de sine, sau a fiilor întîi născuţi, ca cei 
mai iubiţi ai lor, s-a mulţumit Dumnezeu prin Legea 
dinainte de venirea Fiului Său în trup, cerînd, în lo- 
cul lor, jertfa unui miel de un an. 

Dar Dumnezeu a lăsat totuşi, după păcatul în ca- 
re au căzut oamenii, cu toată jertfirea simbolică a în- 
tîiului dintre ei, moartea, ca să se vadă că jertfa mie- 
lului şi, în general, jertfa de animale nu-i scapă cu 
adevărat de moarte. Dar a lăsat moartea şi ca putinţă 
pentru Fiul Său ce avea să vină să Se facă om, să pri- 
mească moartea ca jertfă fără de păcat, cu totul nevi- 
novată şi voluntară, lui Dumnezeu pentru oameni, şi 
ca prin aceasta să devină, şi pentru cei ce cred în 
Hristos, mijloc de trecere a vieţii lor la viaţa întru 
fericirea celor mai depline comuniuni cu Dumnezeu. 

Trebuia, deci, să apară Omul fără de păcat, de o 
valoare mai mare şi mai mult decît egală cu a tuturor 
oamenilor, ca să se aducă jertfă lui Dumnezeu pen- 
tru toţi oamenii, ca Mielul adevărat care să înlocuias- 
că cu deplină eficienţă mielul animalic. în jertfirea 
mielului Legii se arată profetic nădejdea trecerii ome- 
nirii prin moarte la viaţă. Era, în acest sens, o lumină, 
dar mai mult o iumină ca nădejde în venirea la oameni 
a adevăratei lumini, echivalentă cu ridicarea lor din 
„întunericul morţii", în lumina vieţii. 

Moartea a fost lăsată, deci, de Dumnezeu pentru 
oameni, nu numai ca pedeapsă pentru păcat, ci şi ca 



lisus Hristos lumina lumii 87 



mijloc de a se aduce lui Dumnezeu ca jertfă viaţa, 
pentru scăparea de moarte. Aceasta s-a petrecut prin 
Hristos, care a învins prin puterea Sa moartea, jertfin- 
du-Se El, Cel fără păcat, pentru păcatul lumii întregi. 

b. Există o strînsă legătură între naşterea din Fe- 
cioară şi între jertfa eficientă a lui Hristos, ca dovadă 
a iubirii lui Dumnezeu, deci a descoperirii luminii 
lui către oameni. 

Transformarea morţii, din pedeapsă pentru păcat, 
în mijloc de trecere la viaţa în Dumnezeu, a făcut-o 
Hristos prin faptul că, fiind Fiul lui Dumnezeu, S-a 
făcut om din Fecioara, ca să Se aducă jertfă pentru 
oameni. Dacă n-ar fi fost făcut fără unirea bărbatului 
cu femeia, ar fi moştenit păcatul strămoşesc şi, ca 
atare, ar fi suportat moartea ca o urmare necesară a 
păcatului moştenit, deci pentru păcatul propriu, nu 
pentru păcatul oamenilor, ba chiar n-ar fi fost naşte- 
rea ca om a lui Dumnezeu. Naşterea Lui ca om din Fe- 
cioară a fost un act al lui Dumnezeu din iubire liberă, 
deci o manifestare a puterii şi iubirii lui Dumnezeu. 



1 Ieşirea de fapt a omului 

din întunericul păcatului, prjn naşterea 
Fiului lui Dumnezeu făcut om, spre a 
Se jertfi pentru oameni şi a învia 



a. Naşterea Fiului lui Dumnezeu ca om din Fe- 
cioară, este începutul şi condiţia primă a ridicării 
omului din întunericul păcatului şi a înălţării lui în 
lumina lui Dumnezeu prin jertfă şi înviere. De aceea 
s-a făcut Fiul lui Dumnezeu om din Fecioară, pentru 
a ridica pe om din această stare. 

încă naşterea Fiului lui Dumnezeu ca om din Fe- 
cioară este un act de creaţie decisivă a lui Dumnezeu 
pentru oameni, un act de iubire şi atotputernicie. Nu- 
mai ea a făcut posibile alte acte de creaţie, între care 
jertfirea Lui ca om pentru oameni, şi prin aceasta, bi- 
ruirea morţii şi asigurarea comuniunii depline ale Sa- 
le cu oamenii şi veşnica fericire a acestora. Dacă nu 
s-ar fi făcut om, dar nu din necesitate naturală, ci din 
iubire liberă, deci din Fecioară, n-ar fi făcut posibile 
nici unul din actele mîntuitoare eterne ale luminii 
dumnezeieşti. Naşterea din Fecioară este un act al 
voinţei conştiente şi al atotputerniciei lui Dumnezeu 
ca pricină de ridicare a existenţei omeneşti din întu- 
nericul păcatului, ia lumina vieţii veşnice în Dumne- 

zeu. Chiar actul naşterii sale ca om, a scos umanita- 
tea asumată de El de sub legea unei necesităţi a natu- 
rii căzute în păcat, putînd comunica, drept urmare, şi 
oamenilor, prin credinţa în El, o naştere nouă, din vo- 
inţa lor, în Taina Botezului. în general, născîndu-Se 
din Fecioară, a arătat că omenirea poate fi ridicată de 
sub. legea fatală a naşterii spre moartea definitivă. 
Prin aceasta a arătat că, nefiind El născut din păcat, 
fără voia Lui, n-a fost supus nici legii morţii fără voie 
pentru păcatul Său, ci a primit-o de bună voie, din 
iubire pentru oameni. Aceasta ca să-i poată ridica şi 
pe ei, după înviere, la naşterea din nou prin Duhul 
Său, pentru pregătirea spre biruirea morţii, sau ca 
mijloc de trecere prin ea la unirea cu El, Cel înviat 
pentru veci. Naşterea din Fecioară este actul iniţial al 
ridicării umanităţii din legea naturală a naşterii spre 
moarte, deci a naşterii fără sens. Omenirea a fost 
scoasă de sub dogmele naturii supuse necesităţii to- 
tale, formulate ca dogme ale ştiinţei. Fără această 
eliberare de ele prin Dumnezeu făcut om, toată exis- 
tenţa ar fi inexplicabil^. Ele sînt biruite, prin actele 
iubirii, de libertatea lui Dumnezeu, sînt înlocuite de 
dogme ale libertăţii, prin iubirea lui Dumnezeu. Toa- 
te sînt din iubire şi iubirea este libertate. Fiul Lui s-a 
făcut, din iubirea care este între Tatăl, Fiul şi Sfîntul 
Duh, om în deplină libertate, nesupus păcatului şi 
morţii, dar în stare să-şi asume, din iubire, vina oa- 
menilor şi să primească în mod liber moartea pentru 
ei. în acest act s-a făcut străvezie dumnezeirea Lui, 
sau lumina ei. Formaţiile neoprotestante, neadmiţînd 
naşterea lui Hristos din Fecioară, nu dau însemnătate 

nici crucii. Dar acest lisus nu mai primeşte moartea 
pentru alţii, deci de bună voie, ci din necesitate, de 
aceea El nu mai este Mîntuitor, nici Hristos, sau 
Dumnezeu, ci simplu om sau prooroc omenesc. După 
ele, nu există un Dumnezeu mai presus de legile 
naturii. Şi, de aceea, acele formaţii nu mai prea 
vorbesc nici de învierea Lui. Numai o moarte primită 
de bună voie poate fi mîntuitoare. Căci numai aceas- 
tă moarte nu e a omului păcătos obişnuit, ci a Fiului 
lui Dumnezeu făcut om. Ele nu corespund trebuinţei 
de a se fi împlinit chipurile din Legea revelată şi nici 
aspiraţiei omeneşti de a se împlini prin întîlnirea di- 
rectă a Fiului lui Dumnezeu cu oamenii. 

b. E o mare taina faptul ca însuşi Persoana Fiului 
lui Dumnezeu s-a făcut Persoană a firii omeneşti şi, 
de aceea, s-a putut naşte din Fecioara şi a putut primi 
moartea de bună voie. Dar această taină înseamnă că 
nu legile oarbe şi fatale sînt totul, căci ele, prin ele, 
nu explică nimic. 

Persoana Fiului lui Dumnezeu a putut să se facă 
Persoană a firii omeneşti, pentru că El a creat-o. Şi 
aceasta explică mai bine lumea, decît legile oarbe. 

Putinţa Fiului lui Dumnezeu de a se face Persoa- 
nă a firii omeneşti arată şi ce calităţi mari a dat El, 
prin creare, fini omeneşti. El S-a putut coborî la ceea 
ce a creat El însuşi din nimic, pentru că a dat acestu- 
ia o valoare mare. Dar, ca să se arate că o face aceas- 
ta chiar El, prin puterea Lui, nu se supune naşterii 
obişnuite a celorlalţi oameni, căci aceasta ar însemna 
a nu avea existenţa prin Sine însuşi. Ci El însuşi se 
face om, nedespărţit de Sine; nu e făcut om de o pe- 



reche de oameni. Ci se face El însuşi om, împlinind 
El însuşi rolul de formare a Sa ca om, dintr-o femeie 
Fecioară. Aceasta înseamnă că s-a făcut El însuşi om, 
în deplină libertate. Dar nu S-a făcut om din nimic, 
alături de oamenii existenţi, ci Şi-a luat firea ome- 
nească din firea omenească comună, existentă şi în 
Fecioara din care S-a născut. 



1 1 Viaţa lui Dumnezeu dată nouă 
prin jertfa ca om a Fiului Său 



Fiul lui Dumnezeu S-a fâcut om între ei, ca să se 
poată dărui lui Dumnezeu ca jertfâ cu adevărat mîntui- 
toare pentru ei, ca să se împlinească ceea ce se făgă- 
duia prin chipul jertfelor de animale şi, îndeosebi, al 
mielului animalic din Lege. Făgăduiala, dată în Lege 
prin mielul animalic, ca chip care scapă pe întîiul năs- 
cut al fiecărei familii de moarte şi deci pe fiii viitori ai 
tuturor familiilor, deci pe toţi oamenii, nu-i scapă decît 
de moartea pentru un timp. Acum ni s-a fecut Fiul lui 
Dumnezeu Mielul conştient, Dumnezeu şi om, care 
îi scapă pe toţi oamenii de moarte, pentru veci. El nu 
e numai întîiul născut, ca om, ci este întîiul născut al 
Fecioarei, dar şi pentru că e şi Unul Născut al Tatălui 
ceresc. Ca atare, El Se aduce jertfă lui Dumnezeu, 
fiind întîiul şi Unul născut om, nevinovat, al tuturor 
oamenilor, dar şi Unul Născut al lui Dumnezeu. 

Dacă în Lege Isaac, care reprezenta pe toţi urma- 
şii lui Avraam, a fost scăpat de moarte pentru un 
timp printr-un miel animalic, acum Mielul adevărat, 
reprezentînd pe toţi, îi scapă de moartea definitivă, 
mai ales că nu e supus prin păcat morţii, fiind şi 
Dumnezeu făcut om. Jertfa Lui mulţumeşte acum în 
mod real pe Dumnezeu, reprezentînd în mod real pe 

toţi oamenii, atrăgîndu-i spre El, iar, pe de altă parte, 
fiind şi jertfa Fiului Tatălui atotputernic şi iubitor. Ea 
e, de aceea, jertfa mîntuitoare de moartea veşnică şi 
cauzatoare a vieţii veşnice, fiind jertfa Fiului adusă 
Tatălui ceresc. Prin aceasta, jertfa lui Hristos este jert- 
fa plină de toată Lumina, sau aduce umanităţii toată 
lumina lui Dumnezeu. în Hristos se vede că omul nu 
e produsul fără sens al naturii, ci e adus la existenţă 
de Dumnezeu ca să fie mîntuit după căderea în păcat 
tot de către Dumnezeu, căci tot prin El e identificat 
cu Persoana Fiului lui Dumnezeu. Omul e readus la 
viaţa veşnică prin jertfa adusă lui Dumnezeu de Fiul 
lui Dumnezeu însuşi, care e, totodată, şi jertfa omu- 
lui făcut fiu, adusă Tatălui. 

în jertfa lui Hristos, Fiul lui Dumnezeu cel întru- 
pat, e jertfa Fiului lui Dumnezeu adusă lui Dumne- 
zeu Tatăl ca om. în ea se străvede toată Lumina iubi- 
rii mîntuitoare a Fiului lui Dumnezeu, sau toată iubi- 
rea mîntuitoare a Sfintei Treimi. Sau însuşi Tatăl tri- 
mite pe Fiul Său să se facă om şi să se jertfească Lui 
pentru a face, prin Duhul Său de Fiu, fii iubiţi pe oa- 
menii pentru care se jertfeşte Fiul Său făcut om. Nu e 
vorba aici de o satisfacţie dată onoarei jignite a lui 
Dumnezeu, prin jertfa de valoare egală sau mai mare 
cu a păcatului omenesc a Fiului Său făcut om, ci de 
iubirea nemărginită a unui Tată care-şi trimite pe Fiul 
Său să se aducă jertfă ca om pentru oameni, ca să se 
vadă în jertfa Lui, jertfa iubitoare pînă la moarte a 
oamenilor ce-şi însuşesc de la Fiul Său şi de la ei, în 
mod treptat, jertfa Lui în vecii vecilor. 

Acest mare sens al jertfei lui Hristos, ca lumina 
supremă a iubirii Fiului lui Dumnezeu făcut om, ară- 
tată oamenilor pentru a şi-o însuşi şi ei ca valoare şi 
rost al existenţei lor, o exprimă Mîntuitorul însuşi 
prin cuvintele prin care întemeiază taina împărtăşirii 
de trupul şi sîngele Său, jertfite pentru noi. 

El S-a jertfit pentru ca să ne însuşim şi noi iubirea 
şi lumina Lui, manifestată în jertfa Lui pentru noi. 
Aceasta o spune prin, cuvintele: „Luaţi, mîncaţi, aces- 
ta este trupul meu, care se frînge pentru voi spre ier- 
tarea păcatelor" şi : „Beţi dintru acesta toţi, acesta 
este sîngele meu, al legii celei noi, care pentru voi şi 
mulţi se varsă spre iertarea păcatelor". Am dat aceste 
cuvinte aşa cura au fost reţinute în Sfînta Liturghie, 
ca tradiţie a Bisericii. Ele sînt completate în actul îm- 
părtăşirii prin cuvintele: „Şi spre viaţa de veci". 

Dacă trupul s-ar fi frînt spre iertarea păcatelor oa- 
menilor în sens juridic, nu ar fi trebuit să li se mai 
dea lor. Dîndu-se fiecărui credincios spre iertarea pă- 
catelor şi spre viaţa de veci acesta face ca să se unească 
trupul omului cu trupul şi cu sîngele jertfit al Său şi, 
prin aceasta, să-şi însuşească starea lui Hristos, în 
care s-au iertat păcatele noastre ale tuturor şi s-a in- 
staurat viaţa de veci pentru noi toţi. Dar aceasta în- 
seamnă să ne însuşim şi noi starea Lui de jertfa din 
iubire faţă de Tată! ceresc şi de oameni. 

lisus instituie actul Sfintei împărtăşanii de trupul 
şi sîngele Său jertfit ca să explice jertfa pe care o va 
aduce a doua zi. El anticipează în mod tainic, la Cina 
cea de Taină, aducerea Sa reală ca jertfă a doua zi. 

De aceea le spune Apostolilor ca această împărtăşire 
să o săvîrşească şi ei „spre pomenirea Lui", repetînd 
împărtăşirea de jertfa Lui, ce-o va aduce a doua zi şi 
a cărei împărtăşire Ie-a făcut-o posibilă, în mod tai- 
nic, pînă mai era cu ei în trupul Lui dinainte. El a 
făcut aceasta ca să putem înţelege că El se va jertfi 
pentru ca ei să se împărtăşească de trupul şi sîngele 
Său ce se va jertfi. 

Nemaivorbind de Sine ca Miel, ci spunîndu-le di- 
rect că le dă trupul şi sîngele său de Dumnezeu făcut 
om şi jertfit, vrea să arate că chipul a fost împlinit de 
realitate, că ceea ce li se făgăduise oamenilor prin 
chipul Mielului se împlineşte acum prin Mielul su- 
prem. Sinodul VI ecumenic a dispus să nu se mai fo- 
losească în iconografie chipul lui Hristos ca Miel, 
spre a se arăta că acum nu se mai aduce un miel ca 
chip general, ci însuşi trupul Lui ca trup real şi unic 
al Fiului lui Dumnezeu. Trupul şi sîngele Lui aduc în 
noi asemănarea cu El, prin unirea cu ele. Aceeaşi 
unică Persoană dumnezeiască, devenită totodată şi o 
unică Persoană omenească, se uneşte cu noi toţi, 
adunîndu-ne pe noi toţi ca persoane unice cu El. 

Se mai foloseşte termenul de Miel pentru Hristos 
doar la pregătirea pîinii şi vinului, spre a fi prefăcute 
în trupul şi sîngele lui Hristos, la Proscomidie, dar 
precizîndu-se că însuşi Hristos e Cel în al cărui trup 
şi sînge se vor preface pîinea şi vinul, dar că el se va 
aduce jertfă „ca o oaie". Prin aceasta se accentuează 
că Cel ce Se aduce jertfă e lisus Hristos însuşi. 

Şi se mai foloseşte termenul Miel cînd preotul îm- 
parte chipurile pîim'i şi vinului, care au rămas după 

prefacerea lor în trupul şi sîngele lui Hristos: „Se sfă- 
rîmă şi se împarte Mielul lui Dumnezeu" etc Dar cînd 
are loc împărtăşirea de fapt a persoanelor, foloseşte 
direct termenii: „trupul şi sîngele Domnului". 

Trupul şi sîngele jertfite ale lui Hristos nu mai sînt 
un trup şi sînge ca al oricărui om, ci trupul şi sîngele 
Persoanei lui Dumnezeu-Cuvîntul, care S-a jertfit şi 
ni Se împărtăşeşte prin ele. Ele sînt trupul şi sîngele 
Persoanei dumnezeieşti a Fiului lui Dumnezeu, care 
Şi Ie-a făcut proprii. Prin ele lucrează în noi Persoana 
Lui. Ele aduc în noi iertarea Tatălui, Căruia S-a adus 
El jertfă ca Fiul Lui făcut om, arâtînd Tatălui iubirea 
Sa de om şi întipărind-o şi în noi, ca să cîştige şi 
pentru noi iubirea Tatălui ceresc. De aceea, prin tru- 
pul şi sîngele Lui sîntem sfinţiţi şi noi, ca jertfă pri- 
mită cu bucurie de Tatăl ceresc. Jertfa adusă de Hris- 
tos Tatălui ca om, care este totodată Acelaşi şi Fiul 
Unul Născut al Lui, cu iubirea de Fiu al Său, ne adu- 
ce şi pe noi Tatălui, prin faptul că ni se întipăreşte şi 
nouă, ca să ni se întipărească şi răspunsul de Tată iu- 
bitor al Tatălui Lui. In acest înţeles, jertfa lui Hristos 
de care ne împărtăşim ne îmbracă în lumina de Fiu a 
iui Hristos şi, deci, în lumina Tatălui în care este îm- 
brăcat El. Dar Hristos dă cu anticipaţie, cît este încă 
între ucenicii săi în formă sigură, trupul Său, nu nu- 
mai în stare de jertfă, ci ca trupul cel înviat din moar- 
tea primită ca jertfă. Şi acest trup este deplin luminat 
şi luminător. Sfîntul Crigorie Palama zice: „Străluci- 
rea acestei lumini (în care se unesc îngerii) peste oa- 
meni a preînchipuit-o Dumnezeu în cursul celor pa- 
truzeci de ani din pustiu, trimiţînd mana din cer şi a 

împfinit-o Hristos, dînd lumina Duhului şi dăruind 
trupul Său luminător spre mîncare celor ce cred tare 
în El şi dovedesc credinţa prin fapte" (Al treilea cu- 
vînt din cele dintîi privind lumina şi luminarea dum- 
nezeiască, la Pr. Dr. D. Stăniloae, Viaţa şi învăţătura 
Sfîntului Grigorie Palama, Sibiu, 1938, p. XXXVI). 

Şi lisus Hristos înlocuieşte Mielul, ca chip al tru- 
pului Său, sau al său însuşi, cu pîinea, căci a spus 
mai înainte că El este „Pîinea cea vie, care s-a pogorît 
din cer", pîinea care e „viaţa (spirituală) a lumii, pre- 
cum pîinea de pe pămînt e viaţa ei materială, ca chip 
al vieţii ei spirituale". De aceea, El eşi „Pîinea îngeri- 
lor", pentru că îngerii se hrănesc în cer cu El, ca lu- 
mină a vieţii lor. 

Legea nu a putut să scape pe oameni din păcat, căci, 
cerîndu-le să nu-l săvîrşească, nu le dădea şi puterea 
pentru aceasta. De aceea, Hristos Ie-a dat harul, sau 
puterea iubirii trăite în jertfa Lui pentru ei, ca, aşa 
cum a omorît El moartea prin moarte suportaâ din iubi- 
re pentru oameni, fiind nevinovat, să le comunice şi 
lor această iubire sau harul Lui, prin care să omoare 
moartea. „Dar Dumnezeu învederează dragostea Lui 
faţă de noi prin aceea că, pentru noi, Hristos a murit 
cînd eram încă păcătoşi" (Rom. 5, 8)... „Căci dacă 
prin greşeala unuia mulţi au murit, cu mult mai mult 
harul lui Dumnezeu şi darul Lui au prisosit asupra 
celor mulţi prin harul unui singur Om, lisus Hristos... 
Fiindcă, dacă prin greşeala unuia singur moartea a 
împărăţit printr-unul, cu mult mai mult cei ce pri- | 
mese prisosinţa harului şi a darului dreptăţii vor îm- 
păraţi în viaţă prin Unul lisus Hristos. Deci, precum 

prin greşeala unuia a venit osînda pentru toţi oame- 
nii, aşa, prin dreptatea unuia, a venit pentru toţi oa- 
menii îndreptarea care dă viaţă. Căci, precum prin 
neascultarea unui om s-au făcut păcătoşi cei mulţi, 
tot aşa prin ascultarea Unuia se vor face drepţi cei 
mulţi" (Rom. 5, 15, 17-19). Dacă urmarea greşelii unui 
om, trecută la cei născuţi din el, a putut face păcătoşi 
pe aceştia, cu mult mai mult puterea curăţie! unui 
om, care e şi Fiul lui Dumnezeu, poate face pe cei ce 
se nasc din El duhovniceşte şi rămîn în El şi El în ei 
permanent, se vor face drepţi prin El. Harul iubirii 
dumnezeieşti din Hristos are puterea să facă iubitori 
de Dumnezeu şi de oameni, deci drepţi, pe cei ce se 
deschid Lui. El îi eliberează pe aceştia de moartea 
spirituală a egoismului, prin comuniunea în care in- 
tră El cu ei. El aduce omului lumina deplină a sensu- 
lui existenţei sau viaţa veşnică, scoţîndu-l din întune- 
ricul lipsei de sens. Dacă Legea nu ne putea elibera 
de întunericul şi moartea susţinute în noi de păcatul 
moştenit din Adam, harul iubirii lui Hristos poate fa- 
ce aceasta. 



12 învierea lui Hristos, 

sensul istoriei sau depăşirea ei 



Dacă Fiul lui Dumnezeu a deplasat, prin naşterea 
ca om din Fecioară, legea rigidă adusă de păcat, iar 
prin înviere s-a ridicat peste puterea morţii, ca altă 
formă a legii rigide a materiei trupului, în viaţa de 
după înviere a Sa şi a noastră, ne ridică deplin la li- 
bertatea faţă de legile materiei, de sub robia lor. O 
spune aceasta Sfîntul Apostol Pavel în Epistola către 
Romani: „Fiul lui Dumnezeu a primit ca om patimile 
vremii' de acum, sau ale morţii de bună voie, pentru 
a se ridica la slava, sau biruirea acestora. Iar de ne 
însuşim şi noi, cu răbdarea şi cu credinţă în El, păti- 
mirile Lui, ne vom împărtăşi şi noi de slava Lui în 
veşnicia viitoare. Căci, prin această pătimire cu Hris- 
tos devenim şi noi fii ai lui Dumnezeu împreună cu 
El, deci şi moştenitori ai puterii Lui, nemaifiind robi. 
Şi aceste pătimiri sînt prea mici faţă de marea slavă la 
care vom ajunge prin ele. Şi, dacă sîntem fii, sîntem 
şi moştenitori ai lui Dumnezeu şi împreună ne şi slă- 
vim. Căci socotesc că pătimirile vremii de acum nu 
sînt vrednice de slava care ni se va descoperi" (Rom. 
8, 1 7-1 8). Şi acea slavă o păstrează firea noastră ca o 
nădejde, chiar dacă a pierdut-o prin păcat. Căci nu 

numai că nu se simte bine în robia ce-i este impusă 
de legile materiei şi nu se poate împăca cu gîndul că 
ea îl va aduce la moartea definitivă, dar chiar natura 
universului, prin faptul că rămîne cu toate descom- 
punerile ce se produc în ea, arată că e făcută pentru 
a nu pieri, sau pentru nestricăciune, ca să se arate şi 
în slava nepieritoare a oamenilor, cînd se vor desco- 
peri ca fii liberi şi nemuritori ai lui Dumnezeu, aşa 
cum o cere şi aspiraţia lor. „Pentru că nădejdea cea 
dornică a zidirii (inconştiente) aşteaptă descoperirea 
fiilor lui Dumnezeu" (Rom. 8, 19), ca o slavă maxi- 
mă şi ca o veşnică fericire. Aspiraţia oamenilor după 
această fericire este, după Sfîntul Apostol Pavel, una 
cu aşteptarea de a deveni fii ai lui Dumnezeu şi aceasta 
prin unire cu Fiul lui Dumnezeu prin fiinţă făcut om, 
deci nu numai la o relaţie de pace, prin simpla satis- 
facţie a onoarei lui Dumnezeu de către o Persoană 
care e şi Dumnezeu şi om. Ei aspiră, deci, să ajungă 
în maxima relaţie iubitoare cu Dumnezeu. Aceasta 
implică unirea cu ei a Fiului lui Dumnezeu făcut Fra- 
te al lor prin întrupare. Prin calitatea de fii ai lui 
Dumnezeu şi fraţi ai Fiului Lui, ei dobîndesc şi slava 
maximă. Aceasta implică şi capacitatea lor de a folosi 
în mod liber voinţa lor, căci deplin liberi devin abia 
prin dobîndirea slavei de fii ai lui Dumnezeu. Nici 
natura nu are acum în ea descoperită toată înălţimea 
ei, căci a fost supusă coruptibilităţii din pricina căde- 
rii omului, sau a slăbirii spiritului lui. Ea a fost cobo- 
rîtă prin aceasta la nivelul unei mişcări deşarte, spre 
a antrena o descompunere a trupurilor care sînt su- 
puse unui astfel de proces deşert. „Căci zidirea a fost 

supusă deşărtăciunii nu de voia ei, ci din cauza ace- 
luia care a supus-o cu nădejde" (Rom. 8, 20). Ea a 
fost supusă unei slujiri care nu-l scapă pe om de 
moarte şi nu-i descoperă slava vieţii veşnice în Dum- 
nezeu, ci îl pregăteşte pentru moarte. Dar această 
slujire deşartă n-a desfiinţat nici în om, nici în zidire, 
nădejdea revenirii omului la slava lui în Dumnezeu 
în ea, cît şi la bine. E nădejdea că în ea se va arăta 
omului prezenţa lui Dumnezeu, că ea poate fi un mijloc 
prin care omul va cunoaşte tot mai mult pe Dumnezeu 
şi că se va umple cu slava Lui, arătîndu-se şi prin ea 
cu slava libertăţii lui, iar, prin aceasta, scăpînd şi ea 
de robia legilor stricăciunii. Căci numai o liberă folo- 
sire a ei poate scoate la iveală toate posibilităţile ei 
nesfîrşite în unirea lor cu puterile dumnezeieşti şi cu 
cele omeneşti, dezvoltate de cele dumnezeieşti. Căci 
natura n-a putut fi creată de Dumnezeu pentru un proces 
monoton şi zadarnic, căruia îi este supusă acum. Şi 
posibilităţile ei se înmulţesc, prin sporirea puterilor 
spiritului omenesc de a le cunoaşte şi folosi, prin 
adîncirea lui în unirea cu Dumnezeu. „Pentru că şi 
zidirea însăşi se va izbăvi din robia stricăciunii (mo- 
notoniei, descompunerii şi recompunerii, n.n.), ca să 
se bucure de libertatea' slavei (măririi) fiilor lui Dum- 
nezeu" (Rom. 8, 21). Aşteaptă şi ea să fie eliberată de 
robia căreia-i este supusă prin legile stricăciunii îm- 
preună cu trupul omenesc, ca să se bucure şi ea de li- 
bertatea slavei fiilor lui Dumnezeu, recîşttgînd şi ea 
actualizarea posibilităţilor ei din libertatea cu care va 
fi folosită de oameni: „Căci ştim că toată zidirea îm- 
preună suspină şi împreună are dureri pînă acum" (Rom. 

8, 22). De aceste dureri suferă, împreună cu omul, 
mai ales animalele, pe care le vînează, le taie, le ţine 
sub stăpînire cu sila, pentru că are trebuinţă de ele şi 
ele i se opun. Dar chiar cei ce au primit în Hristos 
pîrga Duhului, se află doar într-o nădejde întărită a 
viitoarei lor libertăţi de fii, încă neavînd înfierea în 
posesie deplină. De aceea suspinăm încă şi noi, în 
aşteptarea înfierii ca adevărată mîntuire de sub robia 
stricăciunii, ca adevărată libertate. „Şi nu numai atît, 
ci şi noi, care avem pîrga Duhului, suspinăm aştep- 
tînd înfierea (ca mîntuire), a trupului nostru (de moar- 
te)" (Ro. 8, 22). Noi murim încă cu trupul, deşi prin 
pîrga Duhului avem nădejdea că vom scăpa de moartea 
cu trupul. Numai înfierea deplină ne aduce libertatea 
de legile stricăciunii şi numai în acestea vom trăi cu 
adevărat mîntuirea trupului de moarte. 

Precum natura e făcută pentru a fi folosită liber de 
om, spre slava lui şi a ei, aşa şi omul e făcut spre sla- 
va Lui, deci spre folosirea liberă a naturii, nesupus 
stricăciunii şi morţii pe care a adus-o şi în ea. Dar li- 
bertatea aceasta faţă de legile rigide ale materiei, ca- 
re duc trupuî lui la moarte, nu o poate cîştiga omul 
decît prin Duhul lui Hristos, care a scăpat, ca Dum- 
nezeu, umanitatea Lui de moarte, redîndu-i libertate, 
însă pînă sîntem în viaţa pămîntească, n-avem decît 
nădejdea în libertatea sau mîntuirea trupului nostru 
de moarte, nu avem încă puterea de a fi fii deplini ai 
lui Dumnezeu. Ba mai mult, Duhul lui Hristos strigă 
în noi către Tatăl: „Avva Părinte". Acest strigăt al Lui 
în noi, susţine, pe de o parte, în^noi nădejdea că vom 
devepi cu adevărat fii, pe de alta, suspinul de a nu 

avea încă deplin puterea filiaţiei şi a libertăţii, şi că 
Duhul, ca altul decît eul nostru, susţine în noi aceas- 
tă nădejde. Nu sîntem încă fii în mod deplin şi, deci, 
n-avem libertatea faţă de materie, întrucît n : avem în- 
că nici puterea să ne adresăm noi înşine lui Dumne- 
zeu ca Tată, deşi rugăciunea, Duhul, exprimă şi dori- 
rea noastră: „Şi Duhul vine în ajutor slăbiciunii noas- 
tre, căci nu ştim să ne rugăm cum trebuie, ci însuşi 
Duhul se roagă pentru noi cu suspine negrăite". 

Deplin vom avea Duhul lui Hristos în noi, deci şi 
libertatea deplină fată de legile materiei şi scăparea 
de moarte, la învierea de obşte şi în viaţa viitoare. 
Căci atunci vom fi deplin uniţi cu Hristos cel care, ca 
Dumnezeu, a scăpat deplin umanitatea asumată de 
moarte, ca să ne transmită şi nouă această eliberare, 
dar şi puterile dumnezeieşti comunicate firii Lui 
omeneşti, pentru a ne descoperi mereu alte şi alte 
sensuri şi posibilităţi în creaţia văzută tot mai înain- 
tată în Dumnezeu şi a le pune în lucrare. Precum Hristos 
a putut folosi orice atingere prin trup ca natură pen- 
tru a săvîrşi în ea minuni, aşa şi oamenii vor putea 
folosi toată materia înduhovnicită a universului prin 
trupurile lor înduhovnicite spre a împlini binele voit, 
după ce unii dintre ei au folosit ca anticipări excepţi- 
onale unele lucrări ale lor spre acest scop în viaţa de 
aici prin Duhul Sfînt. Căci în ei se extinde puterea 
sau lucrarea lui Hristos mai puţin pe pămînt şi mai 
mult în viaţa de veci. Iar minunile Sale le făcea Hris- 
tos, pentru că le săvîrşea prin mişcările trupului Său, 
dar nu le săvîrşea numai prin acestea. Nimic omenesc 
nu făcea numai omeneşte, pentru că era la temelie El 

ca Dumnezeu, care susţinea omenescul, şi nimic dum- 
nezeiesc nu săvîrşea numai dumnezeieşte şi nu trăia 
numai dumnezeieşte, pentru că îl săvîrşea prin trup 
şi îl simţea şi omeneşte. Umanitatea lui Hristos era 
pusă în valoare neîntrerupt în tot ce făcea Hristos, ca 
Dumnezeu. Tot ce era omenesc era al Lui ca Dumne- 
zeu. Şi tot ce era dumnezeiesc, era al Celui făcut om. 
Aceasta se poate spune şi de fiecare om îndumnezeit în 
viaţa viitoare. Pentru că în ei va fi Hristos cu libertatea 
Lui faţă de materia trupului şi a universului transfigurat. 

Dar fără 'învierea lui Hristos, fără prefacerea tru- 
pului Lui în trup deplin înduhovnicit, nu s-ar înteme- 
ia viaţa înduhovnicită şi pentru ceilalţi oameni după 
învierea de obşte. 

Prin învierea lui Hristos s-a arătat anticipat că lu- 
mea aceasta şi istoria ei nu e închisă în ea însăşi, ci e 
o pregătire pentru viaţa de veci, copleşită duhovni- 
ceşte. S-a arătat că stăpînirea liberă a materiei nu se 
arată numai în nişte fapte minunate, excepţionale. 

Ceea ce a afirmat Sfîntul Apostol Pavel, că univer- 
sul va scăpa, prin învierea lui Hristos, în mod deplin 
de stricăciune, arătînd slava omului, în puterea lui de 
a-l folosi liber, scăpat şi el de stricăciune, o afirmă şi 
Sfîntul Maxim Mărturisitorul, explicînd faptul acesta 
şi în alt mod. El completează explicarea trecerii lumii 
şi a omului, prin învierea lui Hristos, de la stricăciu- 
ne la slavă şi la libertatea omului, cu tema legăturii 
între plăcere şi durere. 

Prin păcat s-a introdus în firea omenească naşte- 
rea persoanelor prin plăcere, ceea ce a însemnat o 
slăbire a spiritului şi o robire a lui celor materiale, iar 
aceasta a adus şi durerile trupului prin procesul des- 

compunerii. Aşa s-a născut istoria, ca un lanţ al trece- 
rii de la plăceri la dureri, şi viceversa, ca lanţ susţinut 
prin extrema slăbire a sufletului şi descompunerea tru- 
pului în moarte. Dar într-o astfel de istorie, sau timp 
ca o astfel de trecere a altor şi a altor oameni de la 
plăceri la durerile sfîrşite în moarte, însuşi Fiul lui 
Dumnezeu se face om, ca să învingă moartea oamenilor. 
Dar se face om în istorie, printr-o faptă nesupusă plă- 
cerii, însă îşi însuşeşte durerile oamenilor din ea, fără 
de care nu putea ajunge la moarte, deci nici la birui- 
rea ei. Dacă s-ar fi născut numai ca om în istorie, şi 
nu printr-un act mai presus de naşterea din plăcere, 
n-ar fi învins moartea ca urmare a păcatului, devenită 
lege necesară: Deci nu s-ar vedea scopul pentru care 
a biruit legea naşterii din plăcere. Căci dacă s-ar fi 
născut în mod natural, deci din plăcerea de pe urma 
păcatului, n-ar fi avut puterea de a se arăta în stare de 
a învinge moartea definitivă, deci nu s-ar fi văzut ros- 
tul întrupării Fiului lui Dumnezeu ca om. Şi cum s-ar 
fi făcut Fiul lui Dumnezeu păcătos? în acest caz n-ar 
fi învins cu adevărat legile naturale de pe urma păca- 
tului. Dar, dacă ar fi învins moartea fără răbdarea 
durerilor care duc pe oameni la moarte, nu s-ar fi vă- 
zut nici pentru ce Fiul lui Dumnezeu s-a făcut om în 
istorie, arătîndu-se sensul istoriei ca pregătire pentru 
viaţa de veci. Toate acestea îl arată pe Hristos dînd 
un sens istoriei, dar şi ridicarea deasuprea legilor ei. 
A fost necesar ca Fiul lui Dumnezeu să se nască în is- 
torie şi să trăiască în ea, dar ca să învie, prin faptul că 
s-a născut fără de păcat în ea şi a răbdat de bună voie 
durerile şi moartea aduse în ea de păcat. Astfel Fiul 
lui Dumnezeu, făcîndu-Se om în istorie, prin naşte- 

rea din Fecioară, a dat istoriei sensul de loc, pe care 
oamenii se pregătesc, din puterea Lui, pentru veşni- 
cie, suportînd durerile, dar reducînd cît mai mult plă- 
cerile şi, anume, numai la împlinirea trebuirţei de a se 
arăta în istorie ca cei ce suportă durerile, şi nu le soco- 
tesc pe acestea ca un îndemn de căutare a plăcerilor. 

însuşi faptul că omul caută mereu să scape de du- 
rere, arată, în fond, că omul nu e făcut pentru moar- 
te. Dar tot aceasta o arată şi faptul că plăcerea nu 
durează necontenit. Aceasta arată că omul nu e făcut 
numai pentru viaţa aceasta. 

Deoarece moartea stăpînea peste oamenii din is- 
torie, fiindcă se năşteau din plăcere, prin lanţul de 
plăceri şi dureri sfîrşind în moarte, se arată că istoria, 
dacă ar dura la nesfîrşit, n-ar avea nici un sens. Pentru a 
rupe acest lanţ al trecerii fără sfîrşit de la plăceri la 
dureri şi viceversa, deci pentru a da istoriei un sens, 
s-a făcut Fiul lui Dumnezeu om, nenăscut din plăcere, 
deci nesupus peste tot plăcerii, dar asumînd şi supor- 
tînd cu voie durerea, inclusiv moartea, ca să o învin- 
gă pe aceasta. Făcînd-o aceasta în istorie, a dat un 
sens istoriei, făcînd-o un stadiu de pregătire pentru 
viaţa de veci, lipsită nu numai de plăceri trupeşti, ci 
şi de dureri. De fapt, dacă istoria ar rămîne la nesfîr- 
şit fără acest sens de pregătire în ea pentru viaţa veş- 
nică fără plăceri şi dureri trupeşti, n-ar avea nici un 
sens. Astfel, naşterea din Fecioară, fără de păcat, cru- 
cea, ca ultimă durere şi moarte pentru noi şi învierea 
Lui, sînt faptele prin care lisus Hristos, sau Cuvîntul 
lui Dumnezeu cel întrupat şi numai El singur dă sens is- 
toriei, sau e lumină a ei, ca drum spre veşnicie. 

lată unele citate din această explicare a Sfîntului 
Maxim, referitoare la plăcerea, durerea şi moartea 
produse de păcat şi la scăparea de ele, adusă de Hris- 
tos: „Astfel, datorită plăcerii potrivnice raţiunii, care 
a pătruns în fire, a pătruns, ca un antidot, şi durerea 
conformă cu raţiunea. Aceasta e pricinuită de multe 
pătimiri, între care este şi moartea, şi are rostul să 
înlăture plăcerea care e potrivnică firii, ba chiar să o 
desfiinţeze cu desăvîrşire... Căci toată durerea, avînd 
drept cauză a naşterii sale fapta unei plăceri care îi 
premerge, e o datorie pe care trebuie să o plătească 
în chip natural, în virtutea cauzalităţii, toţi cei ce sînt 
părtaşi de firea omenească. Fiindcă plăcerea potrivni- 
că firii e urmată, în chip firesc, de durere, în toţi cei a 
căror naştere a fost anticipată de legea plăcerii fără 
cauză. Iar fără cauză numesc plăcerea primei greşeli, 
întrucît nu a fost urmarea unei dureri premergătoare" 
(Răspunsuri către Talasie 61; Filocalia rom., III, p. 
334). „... Deci Domnul, făcîndu-se om şi dînd o altă 
obîrşie firii, prin o a doua naştere din Duhul Sfînt şi 
primind moartea atotcuvenită din durere a lui Adam, 
devenită în El atotnecuvenită, întrucît nu-şi avea, ca 
obîrşie a naşterii Sale, plăcerea atotnecuvenită de pe 
urma neascultării protopărintelui, - a adus desfiinţa- 
rea ambelor extreme: a obîrşiei şi a sfîrşitului făpturii 
omeneşti după chipul lui Adam, ca unele ce nu au fost 
date de la început de Dumnezeu" (Op. c, p. 337. A 
se vedea şi reflecţiile privitoare la acestea din studiul 
Pr. D. Stăniloae, Hristologia Sfîntului Maxim Mărturi- 
sitorul, în voi. „Studii de Teologie dogmatică ortodo- 
xă, Craiova, 1991, p. 40-43"). 



1 3 Lumina adusă creaturilor 

conştiente prin judecata lui Hristos 



Oamenii sînt înşelaţi adeseori în părerile lor 
asupra faptelor semenilor contemporani, sau din cur- 
sul istoriei. Cunoaşterea sigură a adevărului faptelor 
tuturor li se dăruieşte oamenilor prin judecata lui 
Hristos de la sfîrşitul istoriei sau al chipului actual al 
lumii. Şi o astfel de cunoaştere a adevărului faptelor 
omeneşti trebuie să aibă cîndva loc, şi anume la sfîr- 
şitul lor, care coincide cu sfîrşitul istoriei, sau cu 
sfîrşitul lucrării oamenilor, prin care îşi pregătesc o 
veşnică răsplată fericită sau nefericită pentru ele. Tre- 
buie să înceteze odată puterea minciunii multora de a-i 
înşela pe alţii şi de a se înşela pe ei înşişi. Trebuie să 
înceteze odată amăgirea voită a unor oameni, sau im- 
pusă lor de alţii, prin care iau răul drept bine sau 
binele drept rău. Amăgirea aceasta nu poate dura veşnic. 
Ar fi şi ea un lucru contrar sensului existenţei. După 
Mîntuitorul, minciuna are pe diavolul ca tată, care o 
născoceşte şi o susţine, ca să susţină răul. El nu poate 
avea această putere în veci. El nu poate, ca „tată al 
minciunii", duce la moartea spirituală în veci alţi şi 
alţi oameni (Io. 8, 44). Trebuie să se despartă odată 
minciuna de adevăr. Şi e de remarcat că numai ere- 

dinţa creştină are învăţătura despre o astfel de punere 
în lumină a adevărului tuturor faptelor omeneşti la 
sfîrşitul posibilităţilor oamenilor de a lucra pentru 
modul veşniciei lor, în care nu va mai fi o posibili- 
tate de schimbare, care ar echivala cu continuarea 
timpului şi a grijilor contrare bucuriei odihnei neîn- 
cetate. Aceasta ar însemna iarăşi o lipsă de sens a 
existenţei. Lipsa unei judecăţi finale a faptelor ome- 
neşti în alte religii şi filosofii echivalează cu o lipsă a 
veşniciei, sau cu o nesfîrşită continuare a timpului, 
fie pentru alte şi alte persoane ce mor definitiv, fie pen- 
tru reîncarnarea lor în tot felul de alte individu^iuni. 
Iar aceasta echivalează, totodată, cu 6 eternă neevi- 
denţiere a adevărului faptelor omeneşti, deci cu o 
depreciere a valorii persoanelor umane. Şi aceasta 
înseamnă rămînerea întregii existenţe într-o absenţă a 
luminii sau într-un întuneric şi lipsă de sens. Nu s-ar 
mai şti peste tot de un adevăr. Fără o judecată finală 
a lui Dumnezeu cel de deasupra lumii, deasupra tu- 
turor faptelor, care distinge ce e bun în gîndurile, 
cuvintele, faptele omeneşti de ce este mai rău, nu se 
ţine seama de libertatea persoanelor umane, ci rămî- 
ne totul sub o lege în care sînt amestecate toate, la 
nesfîrşit. Ideea de dreptate, de responsabilitate, de bi- 
ne şi de rău nu mai are nici un rost. . 

Pentru precizarea importanţei ce are o judecată fi- 
nală pentru îmbrăcarea tuturor în lumină, mai sînt de 
remarcat două însuşiri ale acestei judecăţi: a. ea se 
face de către Dumnezeu Cuvîntul, prin care s-au cre- 
at toate şi care, întrupîndu-se ca om, a făcut totul 
pentru mîntuirea oamenilor de moarte şi pentru stră- 

mutarea lor la viaţa veşnică. El ştie ce importanţă a 
dat omului prin amîndouă; b. această judecată o face 
Dumnezeu Cuvîntul, cel întrupat ca om, avînd în toţi 
oamenii şi îngerii, care au şi ei un rost în existenţa 
oamenilor adunaţi în faţa Lui. Valoarea deosebită acor- 
dată oamenilor, ca făpturi ce concentrează în jurul 
lor toată viaţa, se arată în întruparea Fiului lui Dum- 
nezeu, în jertfa şi învierea Lui pentru ei, cît şi în ju- 
decata Lui ca om. 

Dumnezeu Cuvîntul cel întrupat este îndreptăţit 
să facă această judecată, deci să proiecteze lumina 
deplină asupra faptelor creaturilor umane, ca cel ce 
poate să judece, de au rămas toate făpturile libere în 
acord cu modelul lor după care au fost create şi care se 
află în El însuşi. Dar e drept să judece El pe oameni, 
nu numai ca Cel ce i-a învăţat şi Ie-a dat prin jertfă şi 
înviere puterea să se mîntuiască, ci şi ca Cel ce, om 
fiind, înţelege slăbiciunile oamenilor, necerîndu-le 
ceea ce nu ar fi putut da nici cu ajutorul Lui. Fiul 
Omul judecă pe oameni. Dar la această judecată, Hris- 
tos se arată nu numai ca Cel ce înţelege pe oameni, în- 
trucît S-a făcut om, ci şi ca Cel ce S-a făcut Frate al 
nostru şi se bucură de binele ce s-a făcut fraţilor Săi, 
sau dezaprobă răul suferit în viaţă de unii oameni de 
la alţi oameni, pe cei dintîi răspfătindu-i cu fericirea 
veşnicei comuniuni cu Sine, pe ceilalţi lăsîndu-i aşa 
cum s-au făcut, în starea lor contrară comuniunii. E 
un motiv principal pentru care cei ce s-ar pregăti 
pentru comuniune, âjutfnd pe unii, se vor bucura de co- 
muniunea cu toţi. Astfel dreptatea lui Hristos se va 
arăta şi în faptul că oamenii se vor judeca pentru 

aceasta pe ei înşişi. Şi însuşi Hristos !e-a adus lor 
modelul şi puterea pentru a cîştiga această comuniu- 
ne dintre ei. Ei vor fi adunaţi împreună la judecată, 
pentru ca fiecare să se bucure de laudă din partea tu- 
turor pentru binele făcut unora sau să sufere de răul 
făcut altora. Sfîntul Simeon Noul Teolog spune: „Cin- 
stea ta stă în a cinsti pe toţi şi înainte de toţi, pe 
Dumnezeu" (Imnul 48, în voi. nostru: „Studii de Teo- 
logie Dogmatică, p'. 630"). Fiecare, fiind văzut de toţi 
pentru binele făcut, se va bucura de cinstirea tuturor. 
Pe de altă parte, cine poate să le spună oamenilor de 
şi-au păstrat sau nu fidelitatea faţă de modelul lor în 
purtarea lor faţă de El şi faţă de alţii, de au preţuit, în 
semenii lor, modelul lor în Dumnezeu Cuvîntul, dacă 
nu Dumnezeu Cuvîntul însuşi? Căci nu poate să nu fie 
El însuşi ca Dumnezeu lîngă şi în cei ce se dezvoltă po- 
trivit modelului lor aflat în El însuşi, care se bucură de 
cei ce preţuiesc pe cei creaţi după modelul lor, aflat în 
El şi-i ajută să se dezvolte potrivit cu El. Mai ales 
Hristos este lîngă cei împiedicaţi în tot felul să se 
dezvolte conform modelului lor aflat în El, deci con- 
form cu El însuşi, aflător în chipurile lor. Şi toţi sînt 
datori să contribuie la dezvoltarea tuturor, după mo- 
delul lor din Hristos, deci conform cu El însuşi, mai 
ales cînd unii din ei sînt împiedicaţi în dezvoltarea 
lor după modelul lor din Hristos, sau după modelul 
Hristos. Şi toţi se bucură să vadă cum toţi semenii lor 
au lucrat pentru dezvoltarea în alţii a modelului lor 
în Hristos. Toţi vor să vadă pe Hristos luminînd ca 
model în toţi; toţi se luminează prin Hristos, Care lu- 
minează în toţi, datorită faptelor săvîrşite de ei. Dar; 

toţi îşi întorc spatele de la cei în care nu luminează 
Hristos, pentru că nu au ajutat pe semenii lorsă se 
umple în viaţa pămîntească de lumina lui Hristos, prin 
faptele lor. Toţi cei ce iubesc pe Hristos voiesc să va- 
dă pe Hristos întreg, în toată bogăţia Lui, în toţi cei 
ce luminează El. Toţi vor să se bucure împreună de Ace- 
laşi Hristos luminînd cu bogăţie în toţi. Toate acestea 
se cuprind în spusa lui Hristos: „Cînd va veni Fiul 
Omului întru slava Sa şi toţi îngerii împreună cu El, 
atunci va şedea pe tronul slavei Sale. Şi se vor aduna 
înaintea Lui toate neamurile şi-i va despărţi pe unii 
de alţii, precum desparte păstorul oile de capre. 
Atunci va spune împăratul celor de-a dreapta Lui: Ve- 
niţi, binecuvîntaţii Tatălui Meu, de moşteniţi împă- 
răţia cea pregătită vouă de !a întemeierea lumii. Căci 
flămînd am fost şi Mi-aţi dat să mănînc, însetat am 
fost şi Mi-aţi dat să beau; străin am fost şi M-aţi pri- 
mit; gol am fost şi M-aţi îmbrăcat, bolnav am fost şi 
M-aţi cercetat; în temniţă am fost şi aţi venit la Mi- 
ne". Iar la întrebarea drepţilor, cînd L-au văzut în 
aceste situaţii şi L-au ajutat, El va răspunde: „Adevă- 
rat vă zic vouă, întrucît aţi făcut unuia din aceşti fraţi 
ai mei prea mici, Mie aţi făcut" (Mt. 25, 31-40). 

Faptul că fiecare se va bucura la Judecata de Apoi 
de tot ce-au folosit generaţiile următoare din faptele 
lui, şi aceasta se va vedea în bucuria generală de fie- 
care, e un motiv pentru care Biserica Ortodoxă soco- 
teşte că fericirea întreagă o vor avea toţi numai la 
judecata comună finală, spre deosebire de învăţătura 
Bisericii Catolice, care nu socoteşte că toată fericirea, 
deci toată lumina sau sensul vieţii, le va primi omul 

numai împreună cu toţi la Judecata de Apoi. Lumina 
întreagă a iubirii se arată în preţuirea acestei lumini 
de către mine în toţi şi în iubirea tuturor faţă de mine, 
pentru descoperirea iubirii lui Dumnezeu şi de toţi, 
care a lucrat în toţi. 

Dar la judecata Sa, Domnul Hristos nu va ţine 
seama numai de dreptate, ci şi de milă. însă nu o va 
arăta aceasta celor ce nu se roagă de milă. Dar mila 
lui Dumnezeu nu o poate cere cineva numai la Jude- 
cata de Apoi. Căci atunci el nu se mai poate schimba 
din ceea ce a fost. De aceea îndeamnă Sfîntul Sime- 
on pe oameni să se roage lui Hristos, să le fie milos- 
tiv la judecata din urmă, înainte de a muri. De se vor 
ruga de aici pentru mila Lui, vor putea să o facă şi la 
acea judecată. Căci s-au obişnuit să o aibă în suflet. 
De aceea, numai cei ce s-au căit pentru faptele lor 
nesatisfăcătoare încă în viaţa de aici, deşi poate nu 
deplin, se vor folosi în general de rugăciunile ce se 
fac pentru ei. Despre mila cerută de cei ce au păcătu- 
it în viaţa de acum, spune Sfîntul Simeon: „Deci Tu, 
Cel prin fire milostiv, singurul iubitor de oameni, Dom- 
nul cel prea îndurat, să mă miluieşti atunci şi să-Ţi 
aduci aminte de răutatea mea. Să nu mă părăseşti, să 
nu mă laşi pe seama vrăjmaşului şi vicleanului" (Imn 
42, Op. c. p. 596). 

Dar în cererea milei tui Dumnezeu este activă atît 
o lumină, care vrea să-l trezească pe om din păcatele 
lui, cît şi una care îndeamnă pe om spre îndreptare. 
De aceea, Sfîntul Simeon vorbeşte de un dialog al 
omului cu Dumnezeu, care are loc în toată lucrarea 
de îndreptare a omului. Omul cere lui Dumnezeu să 

nu-şi ascundă lumina Lui de sine, iar Dumnezeu îi 
răspunde omului că nu El îşi ascunde faţa de la om, 
ci omul se ascunde de ea, ca la faţa lui Dumnezeu 
(Imn 53, Op. c. p. 672). 

Iar după păcatul lui Adam, toţi oamenii s-au as- 
cuns de Dumnezeu. De aceea a venit Fiul lui Dum- 
nezeu în trup la ei, din milă. însă şi acum nu toţi I se 
deschid. Dar El de toţi Şi-a arătat mila, căci altfel n-ar 
fi venit în trup la ei. Dar în cadrul milei, care înseam- 
nă venirea în trup la ei şi oferirea harului, se exercită 
şi dreptatea Lui, prin faptul că nu toţi primesc mila 
Lui. Şi pe cei ce nu primesc mila Lui, nu-i poate mîn- 
tui. în aceasta stă dreptatea. Iar dintre cei ce se des- 
chid milei Lui, nu toţi o fac mai curînd, ci unii mai 
tîrziu. Dar adeseori aceştia sînt ajutaţi de o pocăinţă 
mai mare. De aceea şi acestora le ajută Hristos cu 
harul Lui. Astfel, faţă de toţi cei ce se mîntuiesc se 
exercită atît dreptatea, cît şi mila lui Hristos. 

în general, cel ce începe să se roage încă de pe 
pămînt lui Hristos, ca să aibă milă de el la judecata 
din urmă, o face dintr-o pocăinţă pentru păcatele sa- 
le. Aceasta înseamnă, de aceea, un început de lumi- 
nare a sa încă de aici. Dar îşi dă seama că numai prin 
mila ce-o va avea Hristos faţă de el îi va veni lumina 
sau viaţa veşnică. De aceea, Avva Isaia pustnicul, din 
secolul al IV-lea, vede în pocăinţa cuiva pentru păca- 
tele sale începutul luminării lui. Fiindcă acela îşi dă 
seama că numai prin iertarea ce i-o va da Hristos se 
va realiza sensul vieţii lui. Aceasta s-a întîmplat şi la 
Cincizecime cu primii membri ai Bisericii. Dar lumi- 
na ce-o are omul prin pocăinţă nu e numai de la el, 



ci şi de la Dumnezeu. însă pînă ce e pe pămînt, ne- 
putinţele trupului de acum nu-i mai permit să pri- 
mească toată lumina ce-o va primi prin Judecata de 
Apoi pentru viaţa veşnică, cînd o va primi în trupul 
schimbat la faţă. De aceea, Sfîntul Simeon spune că 
prin Judecata de Apoi omul va trece la lumina desă- 
vîrşită. De fapt, în sufletul singur dinainte de învierea 
de obşte nu se arată toată lumina ce o va primi omul 
întreg după judecata universală. De aceea, Biserica 
Ortodoxă învaţă că toată fericirea şi, deci, lumina o 
va primi omul numai la Judecata de Apoi, nu îndată 
după moarte. O va primi întreagă, pentru că se va 
bucura în faţa tuturor şi văzut de toţi cu preţuire 
pentru cele bine făcute în viaţa lui şi neştiute înainte 
de toţi. Ba şi pentru pocăinţa lui. Lumina sau bucuria 
întreagă nu o poate avea insul decît împreună cu toţi, 
în comuniune cu toţi. 



1 4 Veşnicia sigură adusă 

oamenilor prin învierea lui Hristos şi 
lumina deplină prin învierea de obşte 



Ieşirea „deplină din întunericul morţii şi intrarea 
deplină în lumina vieţii se arată în lisus Hristos ca în 
pîrga umanităţii şi ea se va arăta în toţi cei ce cred în 
El, la învierea de obşte. Dar ea începe să lucreze în 
ei încă în cursul vieţii lor pămînteşti, arătîndu-se, în 
parte, în sufletul lor şi prelungindu-se din suflet chiar 
în trupul lor. 

La învierea de obşte, lumina dumnezeiască sau chiar 
Dumnezeu se va face deplin străveziu în trupul însuşi. 

Dar, ca să înţelegem lumina ce va iradia din tru- 
pul nostru, trebuie să încercăm să înţelegem lumina 
din trupul înviat al lui Hristos. Am menţionat că, prin 
învierea din morţi, Hristos aduce umanităţii o nouă 
scăpare de legile naturale, socotite fatale, cărora le 
era supus. Hristos Se arată în actul învierii din nou 
deplin ca Dumnezeu, mai presus de aceste legi, chiar în 
umanitatea Sa. Dacă Fiul lui Dumnezeu ar fi biruit 
legile naturii numai în venirea Sa ca om în istorie, 
dar ar fi rămas, ca om, prin moarte, supus acestor 
legi, ar fi fost oarecum inutilă bir.uirea lor prin naşte- 
re. Dar El învinge aceste legi şi prin faptul că nu 
moare definitiv, ci învinge şi moartea înviind. Şi da- 

că, prin naştere, biruie legea naşterii naturale numai 
pentru Sine, prin înviere o învinge pentru toţi, desi- 
gur prin faptul că le dă tuturor celor ce cred în El Du- 
hul Sfînt, de care s-a umplut deplin umanitatea Sa în- 
viată, pentru că prin acest Duh, prin care sînt ei năs- 
cuţi din nou, să se pregătească şi ei pentru învierea 
cu trupul. Numai aşa istoria este arătată ca biruită de 
Hristos, ca primind de la El un sens. Dacă toţi oame- 
nii ar muri definitiv şi total, pentru ce S-ar mai fi năs- 
cut Hristos din Fecioară? Pentru ce ar fi biruit legea 
naturală a naşterii, dacă ar fi rămas în vigoare legea 
naturală a morţii definitive şi totale? Naşterea din Fe- 
cioară are ca urmare nu numai faptul de a fi murit Hris- 
tos pentru noi şi nu pentru El, ci şi fapta învierii Lui, 
şi anume nu numai pentru El, ci şi pentru noi. Deci 
şi naşterea Lui din Fecioara are însemnătate pentru 
noi, chiar dacă nu schimbă şi pentru noi naşterea na- 
turală cu trupul printr-o naştere din fecioară. 

Numai prin învierea lui Hristos, care va deveni şi 
învierea noastră, viaţa omenească nu mai rămîne în- 
chisă în istorie, ci e ridicată din ea în viaţa de veci. 
Dar, prin aceasta, istoria nu-şi pierde însemnătatea 
ei, căci prin ea omul cîştigă viaţa de veci întru feri- 
cire sau nefericire, dar numai întrucît a înviat Hristos 
şi dă şi oamenilor putinţa învierii. Numai prin învie- 
rea lui Hristos viaţa în istorie se umple de lumina 
unui sens. Aceasta s-a petrecut întîi în Hristos. El a 
înaintat, prin viaţa curată şi prin jertfă, în istorie 
pentru alţii, său spre luminarea desăvîrşită a umanită- 
ţii asumate şi, ca urmare, şi celei a noastre, iar noi 
vom ajunge la lumina deplină a vieţii noastre sau la 

durata ei veşnică în fericire, prin credinţa în El şi prin 
viaţa după modelul Lui şi printr-o iubire faţă de Dum- 
nezeu şi faţă de oameni, capabilă de jertfă, la învie- 
rea fericită în veşnica unire cu El. De aceea Hristos a 
trăit în istorie, a încheiat viaţa Sa istorică de oameni 
iubitoare prin jertfa pe cruce şi prin aceasta, învin- 
gînd moartea, a asigurat pe ucenicii Săi, trăitori în is- 
torie, despre realitatea ei, arătîndu-Se pentru o vreme 
în mod văzut în istorie, dar fără să mai revină propriu 
zis la viaţa supusă istoriei. Faptul că la lumina desă- 
vîrşită a dus umanitatea Sa prin jertfă, îl arată Biserica 
în toate rugăciunile ei, unind în viaţa ei crucea cu lu- 
mînarea şi cu chemarea Duhului Sfînt. Totul se dobîn- 
deşte de la Hristos prin Duhul Lui cel Sfînt, privindu-Se 
la cruce spre a o imita şi la lumînarea aprinsă pentru 
veci prin învierea Lui. 

Hristos, ca noul Adam, a adus umanităţii lumina 
învierii prin supremul act de iubire al crucii şi nouă 
tot ce ne pregăteşte pentru viaţa fericită a învierii în 
comuniune cu El, viaţa prin primirea Duhului Său cel 
Sfînt, de viaţă Făcător. 

Crucea, sau moartea pentru iubirea faţă de Dum- 
nezeu şi de alţii, nu a avut de desfiinţat în Hristos 
egoismul păcatului, căci El nu Şi l-a însuşit acesta 
prin naşterea din Fecioară, ci s-a arătat capacitatea de 
a suferi slăbiciunile şi moartea trupească de pe urma 
păcatului, pentru ca, arătîndu-se astfel, sufletul Său 
plin de puterea de totală dăruire dumnezeirii, să poa- 
tă face trupul uşor de covîrşit de lucrarea dumnezei- 
rii şi de lumina nemuririi. Moartea Lui ca jertfă este 
astfel un mod prin care materia trupului a devenit 

transparentă pentru lumina nemuririi. Moartea Lui ca 
jertfă este astfel un mod prin care materia trupului a 
devenit transparentă pentru lumina dumn'ezeirii, cu 
care este unit în aceeaşi Persoană. 

Lumina din trupul înviat al lui Hristos şi din tru- 
pul nostru ce va învia, ca şi cea arătată din trupul Lui 
pe Tabor şi cea mai redusă, ce luminează faţa celor 
curaţi şi buni - nu poate fi o lumină de caracter fizic, 
deşi se face transparentă şi prin trup. Pentru înţelege- 
rea acestei lumini trebuie să pornim de la lumina ce 
se face arătată pe faţa omului bun, sau ca cerc de lu- 
mină ce înconjoară capul sfinţilor. în lumina aceasta 
e văzut înconjurat şi Hristos în inima isihaştrilor. 
Acest caracter spiritual, dar vizibil doar pentru ochii 
celor trei Apostoli înduhovniciţi, l-a avut şi lumina ce 
înconjura pe Hristos pe Tabor, în care învăluia şi pe 
Moise şi pe llie, primul încă trăitor pe pămînt, ultimii 
doi trecuţi în viaţa viitoare. 

Lumina aceasta nu poate fi o lumină de caracter 
fizic, deşi se face transparentă şi prin trup. 

Sfîntul Grigorie Palama vede această lumină ca 
neputînd iradia oameni stăpîniţi de patimi şi, deci, 
neputînd fi văzută decît de mintea lipsită de patimi. 
Iar dacă patimile sînt forme ale egoismului, lumina 
aceasta este o iradiere a iubirii. El spune: „Dacă lu- 
mina... de pe faţa lui Moise ar fi fost o cunoştinţă mai 
înaltă, atunci şi lumina din inimile noastre ar fi fost o 
cunoştinţă mai înaltă, ca una ce a primit ceva în plus. 
Dar odată ce aceea n -a fost cunoştinţă (simplă), ci o 
strălucire apărută pe faţă, urmează că nici luminarea 
din noi nu e o cunoştinţă, ci o strălucire a sufletului, 

ce a apărut în mintea curăţită. Lumina fizică trebuie 
să o numim sensibilă; pe aceasta, spirituală, ca una 
ce e arătată ochilor spirituali şi lucrează înlăuntrul 
nostru. Dar nici lumina de pe faţa lui Moise, deşi a 
apărut pe faţa proorocului, n-a fost simplu sensibilă, 
odată ce slava luminii apărută pe faţa lui Moise o pri- 
mesc şi sfinţii în suflet, cum zice şi Sfîntul Macarie. 
Ba acelaşi Sfînt o numeşte pe aceea şi slava lui Hris- 
tos şi o socoteşte mai presus de simţuri, deşi s-a ară- 
tat sensibil. Aceasta o face citînd, cu un mic adaus, 
următorul text apostolic: „Iar noi toţi, cu faţa desco- 
perită, oglindim slava Domnului, adică lumina spiri- 
tuală {noeron fos), prefacîndu-ne spre acelaşi chip 
din slavă în slavă, se înţelege prin belşugul strălucirii 
din noi, care devine, sub lumina dumnezeiască, tot 
mai luminoasă" (Sfîntul Grigorie Palama, Op. c. p. 
XIX), lată ce zice, împreună cu Vasile cel Mare şi 
vestitul Nil: „Stîlpul adevărului, Vasile al Capadociei, 
spune că cunoştinţa omenească se întăreşte prin stu- 
diu şi exerciţiu, iar cea produsă în noi de harul dum- 
nezeiesc o pot obţine prin dreptate şi milostenie, iar 
că pe cea dintîi o pot obţine şi cei plini de patimi, cei 
care şi în timpul rugăciunii privesc strălucirea minţii lor 
cum îi luminează" (Grigorie Palama, Op. c. p. cit.). 

în cei curaţi la suflet se află în lucrare şi văzul lor 
spiritual adevărat, dar, prin el, nu s-ar vedea decît ce- 
ea ce au în sufletul lor şi nu ştiu dacă ceea ce văd prin 
această închidere în ei ar fi o lumină adevărată, deci 
lumina lui Dumnezeu, prin care se luminează toate: 
„Precum văzul sensibil nu s-ar pune în lucrare dacă nu 
l-ar lumina lumina din afară, tot aşa nici mintea n-ar 

vedea şi nu s-ar pune de !a sine în lucrare prin singu- 
rul fapt că posedă simţul spiritual, dacă n-ar lumina-o 
lumina dumnezeiască" (Sfîntul Grigorie Palama, Op. c. 
p. XXI). Şi făcînd o deosebire între lumina dumneze- 
iască, văzută de mintea curată, cît timp se află în tru- 
pul de acum, şi cea pe care o va vedea în viaţa viitoa- 
re, acelaşi Sfînt zice: „Acum Dumnezeu Se arata în 
mintea curată ca într-o oglindă, dar ceea ce e în Sine 
rămîne nevăzut... Atunci însă, cum se spune, îl vom 
vedea faţă către faţă (I Cor. 13, 19). Dar cei care nu 
cred că Dumnezeu poate fi văzut ca o lumină, pen- 
tru că n-au experiat şi n-au văzut cele dumnezeieşti, 
ci afirmă că poate fi gîndit numai raţional, se aseamă- 
nă orbilor care, simţind căldura soarelui, nu cred 
celor cu vedere cînd spun că soarele e şi luminos" 
(Idem. Op. cit., p, cit). „Cei ce s-au urcat pînă (a 
această vedere ştiu că văd printr-un simţ spiritual şi 
că lumina aceasta e Dumnezeu Care luminează prin 
unirea cu harul Său şi, în chip negrăit, pe cei ce se 
împărtăşesc de El" (idem. Op. cit. p. XXXIV). 

Animalele n-ar fi văzut lumina lui Hristos de pe 
Tabor (Idem. Op. cit. p. XXXVII). Apostolii au văzut-o 
printr-o simţire mintală, dar nu fără să li se arate El 
însuşi. 

„Vezi că poate fi văzut Cel nevăzut, de cei curaţi 
cu inima, dar nu sensibil, nici inteligibil, nici prin 
negaţiune, ci printr-o oarecare putere negiăită" (Idem. 
Op. cit. p. XXXIX), deci prin puterea dumnezeiască. 

Spiritul dumnezeiesc însuşi se poate face simţit 
spiritual prin iradierea iubirii Sale, iar spiritul ome- 
nesc poate simţi această iradiere iubitoare a Lui. Şi 

aceasta poate face să se prelungească, ca lumină, prin 
trupul Său în mod sensibil această iradiere simţită a Lui. 

Aceasta ne arată marea taină a legăturii materiei 
cu spiritul. Chiar în omul pămîntesc se vede această 
legătură. Se vede cum Dumnezeu Creatorul a ficut ma- 
teria ca un mediu prin care se comunică cunoştinţa şi 
simţirile sufletului. Prin limba trupului se rostesc 
cuvintele pline de înţeles, dar în formă sensibilă, ale 
spiritului. Prin urechile lui se sesizează aceleaşi, în 
mod sensibil şi spiritual. Prin ochii materiali ai trupu- 
lui se comunică şi se văd, în mod sensibil, toate înţe- 
lesurile şi simţirile spiritului. Iar cînd trăirea tainică a 
lui Dumnezeu umple spiritul omenesc de o lumină mai 
presus de înţelegerea lui, deci şi de sensul vieţii 
veşnice a omului în relaţia iubitoare cu Dumnezeu, 
ea se transmite şi prin trup, uneori într-o formă sensi- 
bilă atît de puternică, încît învăluie trupul în lumină, 
ca pe Tabor trupul lui Hristos, al lui Moise şi llie, ba 
uneori îl acoperă, încît nu se mai vede prezenţa tru- 
pească a acelui care comunică. Aceasta s-a petrecut 
cu trupul lui Hristos după înviere. Sfîntul Grigorie 
Palama spune că aceasta se va s întîmpla uneori şi cu 
trupurile celor uniţi cu Hristos, după învierea de ob- 
şte, devenind şi aceaştia asemănători îngerilor, dar 
cunoscîndu-şi apropierea prin simţire maximă. Sfîntul 
Grigorie Palama spune: „Precum acum numai prin de- 
ducţie raţională (dar şi prin simţire, am adăuga noi), 
ne dăm seama că avem un suflet înţelegător (şi au şi 
alţii, am adăuga noi), incapabil să stea de sine. Căci 
trupul acesta gros, muritor şi rigid, ascunde, coboară, 
face să se cunoască numai prin trup şi prin închipui- 

re sufletul, motiv pentru care nu cunoaştem nici sim- 
ţirea înţelegătoare din minte - tot aşa în viaţa fericită 
din. veacul viitor, trupul se va ascunde cumva la fiii 
învierii, aceştia ajungînd în starea îngerilor, cum zice 
Evanghelia lui Hristos (Mt. 22, 30). Aşa de mult se va 
subţia trupul, încît nu va mai părea în general mate- 
rie, nici nu va mai sta în calea lucrărilor sale mintale; 
mintea îl va copleşi cu totul. Urmarea va fi că drepţii 
se vor împărtăşi chiar şi prin simţurile trupeşti de lu- 
mina dumnezeiască". Dar ce vorbesc numai de afini- 
tatea trupului de atunci cu natura minţii? Sfîntul 
Maxim Mărturisitorul zice: „Sufletul devine Dumne- 
zeu, încetînd, prin participarea la harul dumneze- 
iesc, toate mişcările Sale mintale şi sensibile şi sus- 
pendînd, de o dată cu aceasta, toate lucrările natu- 
rale ale trupului, care se îndumnezeieşte împreună 
cu sufletul, potrivit cu participarea lui la Dumnezeu, 
aşa încît atunci numai Dumnezeu Se va arăta, atît 
prin suflet cît şi prin trup, atributele naturale fiind 
biruite de puterea prisositoare a slavei" (Ibid.). Dar e 
de socotit că trupul lui Hristos nu e făcut inutil nici 
cînd nu se mai vede. Căci şi cînd este învăluit de lu- 
mina divină, ca pe Tabor, sau chiar acoperit cu totul 
de dumnezeirea lui Hristos, sau de aceea prezentă în 
cei îndumnezeiţi în viaţa viitoare, în simţirea dumne- 
zeirii se simte că ea trece prin trupul asumat al Lui, 
căci numai aşa dumnezeirea se poate arăta venită aproa- 
pe de noi. 

Aceasta are loc în trupul lui Hristos încă de la 
învierea Lui. De aceea, primirea Lui în trupul nostru 
înseamnă primirea trupului îndumnezeit al lui Hris- 

tos, Duhul Său prea Sfînt copleşind cu totul materia 
Lui. Aşa se explică ascunderea lui Hristos cu trupul 
în cele patruzeci de zile după înviere şi ieşirea Lui 
din acest ascuns cînd voieşte, în faţa Apostolilor. Din 
această prezenţă nevăzută îşi împlineşte Hristos lu- 
crarea Lui îndumnezeitoare în sufletul şi în trupul 
nostru. Dar în ochii celui, ce se împărtăşeşte de tru- 
pul lui Hristos cu credinţă, se vede curăţia dumneze- 
iască, în cuvintele Lui se văd înţelesurile pline de 
taină ale lui^Hristos, iar în mîinile Lui - lucrarea de 
oameni iubitoare a lui Hristos. în general în faţa ace- 
luia se vede lumina lui Hristos. 

Caracterul acesta spiritual, dar vizibil şi prin trup 
şi prin ochii trupului, al lucrării dumnezeieşti, face 
vădită o tainică legătură şi conformitate între spirit şi 
materie în general. Acelaşi Creator a făcut materia în 
stare să fie văzută, luminînd în univers, de către ochii 
trupului material, dar datorită sufletului din om. Iar 
prin organele trupului se comunică şi se sesizează de 
către suflet gîndurile şi simţirile lui conştiente. Trupul 
se încălzeşte chiar în plăcerile lui de o anumită căl- 
dură, care e ca un foc, deşi e produsă şi de anumite 
gînduri. Dar acesta este un foc care închide, pe de al- 
tă parte, mintea, într-o lipsă de sens, ca într-un întu- 
neric. E un foc sesizat prin conştiinţă, dar printr-o 
conştiinţă îngustă, neluminată de un sens, de o con- 
ştiinţă într-un fel inconştientă sau întunecată. însă un 
suflet curăţit de patimi trăieşte iubirea faţă de Dum- 
nezeu şi de aproapele ca un foc curat şi plin de lumi- 
nă sensibilă. De acest foc curat, luminat şi luminos, 
se spune în unele rugăciuni ale Bisericii că e plin tru- 

pul lui Hristos şi că el se comunică şi sufletului, şi 
chiar Capului nostru, prin împărtăşirea de el, curăţin- 
du-l de păcate şi luminîndu-l, dar şi arzîndu-l spre 
moarte. Astfel, în rugăciunile de dinainte de împărtă- 
şire, preotul se roagă, pe de o parte, să nu fie ars de 
focul trupului lui Hristos, pe de altă parte, să-i fie 
arse păcatele şi să fie luminat de focul trupului lui 
Hristos. în rugăciunea a doua a Sfîntului loan Gură 
de Aur se cere: „Să-mi fie jarul Prea Sfîntului Tău 
Trup şi a scumpului Tău Sînge spre sfinţire (curăţire 
de egoismul patimilor) şi spre luminare, spre însănă- 
toşirea (normalizarea) smeritului meu suflet şi trup... 
spre omorîrea patimilor". în rugăciunea a şaptea a 
Sfîntului Vasile, preotul cere: „Şi să-mi fie mie Sfin- 
tele Tale Taine spre tămăduire şi spre curăţire şi spre 
luminare şi pază, spre mîntuirea şi sfinţirea sufletului 
şi a trupului". Răul, de care se cere în aceeaşi rugă- 
ciune să fie curăţit preotul şi credinciosul, sau care 
cere să fie ars de focul iubitor din trupul Domnului, 
constă şi din nălucirile ce şi le face sub influenţa dia- 
volului, despre cele rele ca bune, adică despre soco- 
tirea întunericului şi minciunii ca lumină şi adevăr. 

Lumina trupului lui Hristos e primită şi de cei ce, 
după ce au păcătuit, se pocăiesc, adică ies din voinţa 
de despărţire de Dumnezeul bunătăţilor şi se deschid 
Lui, Care li Se dăruieşte prin trupul lui Hristos. Aceasta o 
spune în rugăciunea a şaptea dinainte de împărtăşire 
Sfîntul Simeon Noul Teolog: „Dar şi aceasta ştiu... că 
pe cei ce fierbinte se pocăiesc, cu mila îndurării îi 
curăţeşti şi îi luminezi şi cu lumina îi uneşti, părtaşii 
dumnezeirii Tale făcîndu-i". în rugăciunea a doua a 

Sfîntului loan Damaschin se cere: „Iar eu, ticălosul, 
întreg trupul Tău cutezînd a-l, primi, să nu fiu ars, ci 
luminează simţirile mele cele sufleteşti, arzînd nele- 
giuirile păcatelor mele". Acelaşi foc al iubirii lui Hris- 
tos poate arde în sens nimicitor pe cel ce îl primeşte 
fără pocăinţă, nerăspunzînd iubirii Lui şi refuzînd 
sensul existenţei, dar şi poate arde numai păcatele 
care-l închid pe cineva între zidurile egoismului, şi-l 
poate deschide luminii lui Hristos, sau iubirii Lui, 
umplîndu-l şi pe el de focul iubirii şi luminînd sensul 
existenţei lui. 

Această îndoită ardere posibilă, pricinuită de fo- 
cul iubirii trupului lui Hristos, e exprimată şi în cu- 
vintele lui Simion Metafrastul, rostite de preot şi de 
credincios cînd se apropie de Sfînta împărtăşanie: 
„împărtăşindu-mă, Doamne, să nu mă arzi, că Tu eşti 
foc, şi arzi pe cel nevrednic, ci curăţeşte-mă de toată 
întinarea". Deşi vine prin trupul lui Hristos, acest foc 
este nematerial, cum se spune în alte stihuri dinainte de 
împărtăşire; căci este foc al dragostei: „Schimbatu-m-ai cu 
dumnezeiasca Ta dragoste. Căci arzi cu focul cel fără 
de materie păcatele mele". Dar acest foc poate arde 
nu numai păcatele celui ce primeşte cu trupul cu ne- 
vrednicie, ci pe el însuşi, aducîndu-i moartea. „Că 
foc este, şi arde pe cei nevrednici". 

Dar şi cînd curăţeşte pe cei ce au păcătuit pentru 
pocăinţa lor, acest foc cutremură prin puterea lui cu- 
răţitoare, prin puterea iubirii ce-o reprezintă, pre- 
schimbînd pe cei ce i se deschid lui Hristos, prin 
simţirea de prietenie, sau de comuniune cu Sine, pe 
care Ie-o produce. „Şi lucru străin de gîndurile în- 

gereşti şi omeneşti, vorbeai cu ei de multe ori, ca şi 
cu nişte prieteni ai Tăi adevăraţi. Acestea mă iac îndrăz- 
neţ, acestea îmi dau aripi, Hristoase al meu, şi punîndu- 
mi nădejdea în multele Tale binefaceri faţă de noi, bucu- 
rîndu-mă şi cutremurîndu-mă, cu focul mă împărtăşesc; 
iarbă uscată fiind şi - străină minune - mă răcoresc nears, 
ca rugul de demult, care aprins fiind, nu se mistuia". 

Hristos produce, în cei ce se pocăiesc fierbinte, 
un astfel de foc al prieteniei „prin iubirea lui cea 
multă de oameni". 

Luminarea este una cu curăţirea de gînduri şi sim- 
ţiri bune. De aceea sfinţii sînt adevărate lumini stră- 
lucitoare. Curăţia de gîndurile rele este o haină lumi- 
noasă cu care se intră în' cămara de nuntă a Mirelui 
ceresc. Lipsa ei îi aduce aruncarea afară şi lepădarea 
celui ce n-o are, adică înseamnă totala despărţire de 
Hristos. „întru strălucirile sfinţilor Tăi, cum Voi intra 
eu, nevrednicul? Că de voi îndrăzni să intru în căma- 
ră, haina mă vădeşte că nu este de nuntă şi voi fi le- 
gat şi lepădat de îngeri. Ci curăţeşte, Doamne, întină- 
ciunea sufletului meu şi mă mîntuieşte ca un iubitor 
de pameni". Haina luminoasă fiind una cu curăţia de 
păcate adusă celui credincios de Hristos, este toto- 
dată una cu comuniunea sau cu unirea cu Hristos, 
socotită ca o nuntă. Toţi cei ce se află la ospăţul nun- 
ţii lui Hristos cu sufletul {în greceşte de genul femi- 
nin), sau cu firea omenească, sînt îmbrăcaţi în haină 
luminoasă şi se bucură împreună cu mirele de aceas- 
tă nuntă. Ei nu sînt singuri, ca cei aruncaţi afară, ci 
într-o bucurie veşnică a comuniunii între ei şi Mirele 
Hristos şi întreolaltă. Şi aceasta este cel mai îmbucu- 
rător sens al existenţei lor. 

Dar haina aceasta luminoasă nu este numai a su- 
fletului, ci şi a trupului. Şi curăţia sau lumina aceasta 
este una cu sfinţenia. Lumina, curăţia, bucuria, co- 
muniunea, sfinţenia sînt unul şi acelaşi lucru. Cei în- 
tinaţi, cei egoişti sînt întunecaţi şi nefericiţi. 

Dar lumina, curăţia, sfinţenia, bucuria comuniunii 
se văd şi în trup, nu rămîn închise în suflet. Aceasta 
arată, de asemenea, că materia, adunată şi organizată 
de suflet în trup, putînd fi folosită ca sistem maleabil 
şi unitar de organe ale multelor simţiri variate ale su- 
fletului şi, deci, posibilă şi de a se sfinţi prin sufletul 
umplut de energiile dumnezeieşti, nu e făcută pentru 
a rămînea străină şi rigid opusă sufletului şi îndumne- 
zeiţi, ci pentru a reda lucrările lor în multe feluri, 
între care şi în modul luminării fără sfîrşit, arătat în 
curăţie, sfinţenie, transparenţă. 

Cît de mult poate primi materia trupului puterea 
spirituală a trupului Domnului se arată şi în faptul că, 
în rugăciunile de dinainte de împărtăşire, se afirmă 
chiar că puterea Duhului Sfînt din trupul Domnului 
se poate arăta cînd întîlneşte din partea omului o 
credinţă puternică, chiar în vindecări ale boalelor 
trupului. Căci el este Doftorul sufletelor şi al trupuri- 
lor noastre". Despre „tămăduirea sufletului şi a trupu- 
lui" se vorbeşte în rugăciunea a zecea a Sf. loan Gură 
de Aur. 

Punerea în legătură a luminii lui Hristos, în care 
sînt îmbrăcaţi cei credincioşi, în parte în viaţa de aici 
şi deplin în viaţa viitoare, cu curăţirea de patimi, ara- 
tă că trăirea acestei mari taine, sau mistica deplinei 
trăiri în Hristos, trebuie precedată de asceză sau de 
nevoinţa desprinderii de patimi. Aceasta nu o vede 

teologia occidentală. De aceea, pentru ea mistica nu 
este o trăire în lumina lui Dumnezeu, ci o mistică a 
întunericului. Aşa este mistica lui Eckhardt. Aşa este 
mistica lui Jakob Bohme, care rămtne, chiar în trăirea 
aservită fidel învăţăturii protestante, că omul nu mai 
poate scăpa de păcate în viaţa pămîntească, ci numai 
la judecata din urmă, dacă a crezut că Hristos a satis- 
făcut onoarea jignită a lui Dumnezeu prin păcatul nostru, 
murind pentru noi. Mistica acestora este mai mult te- 
orie filosofică despre scufundarea omului în esenţa 
divină impersonală, decît o întîlnire cu Dumnezeu 
cel personal în iubire. De aceea în Occident nu s-a 
dezvoltat o învăţătură filocalică a nevoinţei spre 
eliberarea de patimi, ca produse ale egoismului. 

Dar dacă, chiar pînă ce sînt în viaţa pămîntească, 
credincioşii pot trăi în ei şi pot reflecta lumina dum- 
nezeiască a lui Hristos cel înviat, care nu e numai ce- 
va ce se vede, ci în primul rînd un conţinut şi un mod 
de gîndire şi simţire spirituală, cu cît mai mult nu se 
vor umple de o astfel de lumină în viaţa viitoare cre- 
dincioşii care s-au unit după modelul în Hristos? 

Am văzut ce spune Sf. Grigorie Palama despre 
trupurile celor înviaţi. El le socoteşte acoperite de 
lumina dumnezeiască ce iradiază prin sufletul lor în 
aşa fel, că nu se mai vede sufletul prin trup, ci trupul 
prin sufletul piin de dumnezeire. 

Trupul fiecăruia rămîne cu materia lui devenită 
mediu al luminii dumnezeieşti şi chiar ea va fi dusă 
la starea de lumină materială, unită de lumina dum- 
nezeiască în care a fost creată, dar din care a căzut 
prin păcat. Despre starea înnoită a trupurilor ome- 

neşti şi a materiei în general sau a universului, după 
învierea de obşte, am vorbit pe larg în „Teologia 
Dogmatică ortodoxă", voi. 3, pp. 386-424, semna- 
lînd-că starea, în care se vor afla trupurile omeneşti 
materiale, e o taină greu de înţeles şi de descris. 
Redăm aici pe scurt cele spuse acolo despre acea sta- 
re, unindu-le cu unele noi reflecţii. 

Sf. Simeon Noul Teolog zice: „Trupurile oameni- 
lor nu trebuie să învie înainte de înnoirea tuturor 
creaturilor. Şi precum prima dată s-a creat lumea ne- 
stricăcioasă şi pe urmă s-a plăsmuit omul, la fel tre- 
buie să se facă creaţiunea nestricăcioasă ca, împreu- 
nă cu ea, să înnoiască şi să se facă nestricăcioase şi 
trupurile oamenilor, ca să se facă iarăşi duhovniceşti 
şi nemuritoare şi să locuiască într-o locuinţă nestri- 
căcioasă, veşnică şi duhovnicească" (Cuvînt etic I, în:. 
Symeon le Nouveau Theologicien, Traites Theologi- 
ques et ethiques, voi I. p. 11). 

Dacă tehnica mai nouă a descoperit posibilă pre- 
zenţa imaginii unui trup la orice distanţă prin lumina 
răspîndită de el, lumina dumnezeească ce va copleşi 
materia trupurilor înviate le va face să fie prezente 
altora în viaţa viitoare nu numai prin imagine, ci în 
mod real oriunde, prin voinţă sau iubire, de se află în 
aceeaşi lumină a lui Hristos, odată ce trupul lui Hris- 
tos, înainte de înălţare, apărea în alte şi alte locuri. 
Putinţa de a fi unele cu altele în acelaşi Hristos în- 
semna şi putinţa fiecăruia de a-şi face tot universul 
conţinut al eului propriu în Hristos, împreună cu ce- 
lelalte, deşi fiecare punînd o pecete proprie pe el şi, 
astfel, bucurîndu-se de ceea ce înseamnă fiecare pen- 

tru fiecare, nu numai ca iubire personală, ci ca mod 
de vedere a universului şi a lui Hristos cel prezent în 
toate, ca lumină izvorîtoare care se simte sau se vede 
duhovniceşte ca lumina Lui, ce înalţă şi săvîrşeşte lu- 
mina tuturor. Distanţele sînt depăşite de cei ce se află în 
lumina lui Hristos, deci în Hristos însuşi, care cuprin- 
de în lumina trupului Său toate. Toţi cei ce se vor îm- 
brăca deplin în Hristos, \>or fi uniţi la judecata din ur- 
mă şi după aceea în veci, privindu-L împreună pe Hris- 
tos şi privindu-se cu iubire unii pe alţii. Şi lumea, de- 
venită mediu desăvîrşit, un organ transparent al lumi- 
nii dumnezeieşti, a! prezenţei Lui, dar şi al iubirii în- 
tre oameni şi al înţelegerii lor, îşi va descoperi fru- 
museţile ei tăinuite, nedespărţite de cele dumneze- 
ieşti şi omeneşti. Lumina dumnezeiască va face ară- 
tate toate frumuseţile ei ţinute sub întuneric de pati- 
mile omeneşti, întuneric care arată acum în lume mai 
mult ceea ce satisface poftele trupeşti, egoiste. 

Ba se poate spune că, dacă lumina iubirii lui 
Hristos îi uneşte cu Sine şi între ei pe toţi ce s-au 
luptat pentru curăţirea de patimile egoiste, cei ce au 
cultivat aceste patimi vor fi şi ei, după unire, mai uniţi 
prin ura între ei în viaţa viitoare, prin respingerea lui 
Hristos ca Dumnezeu, deci ca lumină a iubirii. Ura 
uneşte şi ea, în parte prin trebuinţa celui ce urăşte de 
a se gîndi la cei urît. Ea e chin, şi prin faptul că e o 
comunicare a urii între cel ce, din alt punct de vede- 
re, se află în chinul izolării, sau al necomunicării. 
Iubirea, ca lumina ce acoperă trupurile celor ce se iu- 
besc, le face şi mai apropiate, cum face mai apropia- 
te spiritual şi ura sau duşmănia celor ce se urăsc. Cei 

ce-şi văd feţele întunecate, se simt pe de o parte de- 
parte, pe de alta aproape prin ura lor; pe de o parte 
nu se cunosc şi se iubesc, pe de alta „se cunosc" şi 
se chinuiesc. 

Am spus că persoanele umane vor fi unele lîngă 
altele, dacă nu unele în altele în Hristos, care cu- 
prinde tot universul în lumina trupului Său, care le 
cuprinde în lumina Lui pe toate. Lumea îşi va face în- 
să şi ea arătate toate frumuseţile ei, ţinute înainte sub 
întuneric de patimile omeneşti. Atunci flecare per- 
soană, eliberată de egoismul îngustat prin faptele tru- 
peşti, îşi va extinde, în lumina lui Hristos, vederea 
peste tot universul şi şi-o va adînci în bogăţiile I ui v 
puse în evidenţă de lumina lui Hristos. Văzînd, însă, 
fiecare bogăţia şi adîncimea universului în lumina 
trupului înviat al Cuvîntului Creator, trăieşte în inti- 
mitatea duhovnicească a subiectului propriu, nedes- 
părţită de intimitatea altora, bogăţia universului des- 
coperită de lumina iubitoare a lui Hristos, trăită la 
fel, dar de fiecare prin Sine, în intimitatea Persoanei 
Lui, nedespărţită prin iubire de intimitatea subiectivă 
a celor ce cred. Lumea întreagă va deveni atunci, în 
Hristos, străvezie, cu sensurile ei mereu îmbogăţite şi 
importante pentru comuniunea între oameni şi adîncite 
şi prin Cuvîntul Creator şi Mîntuitor, în sensurile ei 
care duc în infinitul dumnezeiesc mai deplin decît 
once operă de artă actuală. Propriu zis, toate operele 
de artă geniale create în istorie, nu sînt decît palide 
presimţiri a ceea ce va apărea lumea întreagă atunci. 
Lumea întreagă se va arăta duhovnicească, nemaifi- 
ind o lume de obiecte exterioare persoanelor, deşi 

nu va fi nici o simplă realitate subiectivă. O cîntare, 
deplin însuşită de o persoană şi îndelung trăită de ea, 
a devenit un conţinut sufletesc. La fel, orice operă de 
artă. Atunci lumea întreagă va deveni, incomparabil 
mai deplin, o uriaşă operă de artă şi, ca atare, un 
conţinut sufletesc personal de o negrăită frumuseţe 
pentru fiecare. Iar în ea se vor trăi şi persoanele în 
apropierea şi comuniunea fericită şi bogăţia recipro- 
că. Lumea va deveni atunci de o mare frumuseţe şi un 
conţinut al comuniunii curate, căci trupurile incorup- 
tibile nu vor mat avea nevoie de ea pentru consum şi 
pentru plăceri trupeşti şi de aceea oamenii nu vor 
mai lupta pentru a o împărţi şi ea nu le va mai fi 
pricină de duşmănie şi de simţire pămîntească. Ea va 
fi prilej de iubire şi de comuniune curată între per- 
soane. Cîtă comuniune curată nu este într-o căutare 
de aprofundare comună a unui sens al existenţei! Lu- 
mea de atunci nu va mai avea nimic care să incite la 
luptă pentru satisfacerea unor pofte individuale şi a 
patimilor egoiste, ci se va releva ca mediu de iubire 
curată şi de lucrare iubitoare a lui Dumnezeu cel 
personal, ca mijloc de comuniune curată şi fericită 
între oameni şi Dumnezeu şi între oamenii înşişi, ca- 
re vor avea lumea deplin asimilată subiectiv şi în iu- 
bire interpersonală, în minunăţia ei pură. Lumea în- 
treagă va fi atunci un conţinut mereu mai sporit în 
bogăţia ei, care descoperă alte şi alte adîncimi ale lui 
Dumnezeu şi redînd alte şi alte nuanţe ale trăirii ei în 
El de mulţimea de persoane omeneşti ce înaintează 
spiritual, prin mijlocirea ei şi prin comuniunea lor în 
Dumnezeu. De aceea ea va fi veşnic nouă şi oamenii 

mereu tineri, mereu într-un început de bucurie şi de 
cunoaştere, doritori să progreseze în ea. Viaţa lor nu 
se va plictisi de monotonia ce i se impune prin repe- 
tiţia aceloraşi legi rigide, adică nu va îmbătrîni, pre- 
cum nici trupul lor, plin de spiritualitatea mereu spo- 
rită în puterile ei, nu va fi dus spre descompunere. 
Precum în viaţa de dinainte de păcat şi moarte, tru- 
pul era mereu nou în trăirile sale spirituale, aşa se va 
simţi şi după biruirea în Hristos a acelor legi. Redau 
aici, ca o completare a acestui efect al învierii lui 
Hristos şi a învierii de obşte, asupra relaţiei fiecărei 
persoane în viaţa viitoare cu tpate celelalte şi cu cos- 
mosul transfigurat în Hristos, următorul răspuns dat 
unei întrebări a doamnei Sînziana Pop, într-un inter- 
viu cu subsemnatul, publicat în revista „Luceafărul" 
din 10 aprilie 1991: 

întrebare: Fără excepţie, oamenii vor să fie feri- 
ciţi. Dorinţa lor de fericire este infinită. Realitatea în 
care îşi caută fericirea este însă trecătoare. înseamnă 
oare Dumnezeu fericirea? 

Răspuns: Prin trupul înviat al lui Hristos iradiază, 
neîmpiedicată, puterea lui Dumnezeu, conducînd pe tcţi 
cei ce se vor împărtăşi de El la înviere, ba, condu- 
cînd întreaga creaţiune la incoruptibilitate şi transpa- 
renţă. Starea aceasta înseamnă o biruinţă a făpturii 
omeneşti asupra sa şi asupra naturii, o biruinţă a co- 
muniunii ei cu Persoana divină, o făptură umană elibe- 
rată, care poate suporta moartea de bună voie - moartea, 
suprema tiranie a naturii robite! Vom vedea „faţă că- 
tre faţă" pe Dumnezeu, dar ne vom vedea „faţă către 
faţă" şi între noi, neacoperiţi nici de natura manifestă 

în trebuinţe personale, în slăbiciuni trupeşti, în boli, 
nici de natura devenită exclusivistă, prin tot felul de 
pasiuni. Trupul nu va înceta, dar el va fi transparent, 
încît vom vedea prin el, nemijlocit, pe Dumnezeu în- 
tru slavă, fiind totul înduhovnicit, tot şi toate, dincolo 
de împărţirea sa în subiectiv şi obiectiv, dincolo de 
lanţurile naturii, de lupta pasională pentru a stăpîni 
natura, de lupta fiecăruia de a se apăra de ceilalţi. 
Singură învierea ne deschide perspectiva eliberării 
de sub fatalitatea naturii care duce la moarte, deschi- 
zînd un plan demn de noi şi de năzuinţele noastre, iar, 
, odată cu aceasta, perspectiva unei tot mai adînci sen- 
sibilităţi şi delicateţi. Numai învierea ne va scăpa de 
lupta greşită pentru a ne asigura o existenţă efemeră, 
cu preţul profitării de alţii, cu preţul unor imaginare 
experienţe de împlinire prin plăceri. Numai perspec- 
tiva învierii ne deschide miracolul fericirii cu lupta 
împotriva pasiunilor, lupta pentru sensibilizare, pen- 
tru transparenţă, pentru comuniune, pentru asemănarea 
cu Hristos, puterea celui care a înviat susţinîndu-ne 
pe acest drum. 

Unii Părinţi ai Bisericii au spus că omul este un 
microcosmos, o lume care rezumă în sine pe cea ma- 
re. Sfîntul Maxim Mărturisitorul a remarcat, însă, că 
mai drept ar fi ca omul să fie considerat macrocos- 
mos, el fiind menit să cuprindă în el toată lumea, fi- 
ind în stare să o cuprindă fără să se piardă, ca unul 
care e deosebit de ea, realizînd o unitate mai mare 
decît lumea exterioară iui. Omul este făcut pentru 
eternitate. El aspiră ca un înăbuşit după infinitate, 
după absolut. Noi vrem să iubim şi să fim iubiţi tot 

mai mult, tinzînd spre iubirea absolută, fără de sfîrşit. 
Iar aceasta nu o putem afla decît în relaţia cu o Per- 
soană infinită şi absolută. Din comuniunea mereu mai 
profundă cu Ea, se proiectează în noi, şi prin noi pes- 
te toate înfăţişările lumii, noi şi noi înţelesuri ale 
realităţii, ale frumuseţii, se deschid alte şi alte orizon- 
turi sufleteşti, ne înţelegem rostul în lume, sensul exis- 
tenţei noastre pe acest pămînt. Dacă acest rost s-ar 
încheia cu moartea, dacă moartea ar încheia definitiv 
existenţa noastră, viaţa ar deveni fără sens. Sensul 
existenţei nu poate fi încoronat decît în lumina neli- 
mitată şi eternă a unei vieţi transcendente, liberă de 
orice monotonie a repetiţiei şi de orice relativitate. 
Iar pentru împlinirea acestui sens adevărat spre care 
tinde fiinţa noastră, nu numai noi urcăm spre comu- 
niunea cu Persoana supremă, ci şi Ea se pogoară în 
noi, căci iubirea cere mişcarea fiecăruia din cei care 
se iubesc către celălalt. Dumnezeu se dăruieşte prin 
toate omului, iar omul lui Dumnezeu. Aceasta este 
credinţa şi singurul fel al omului de a fi fericit şi e 
vorba nu de fericire de azi pe mîine, ci de fericirea 
eternă, prin comuniunea cu Dumnezeu. 

învierea lui Hristos este evenimentul care dă sens 
şi lumină lumii şi istoriei şi, prin aceasta, şi vieţii 
noastre. Fără ea, istoria ar fi închisă într-o monotonie 
şi într-o totală lipsă de sens, ca şi toate componentele 
lumii şi persoanelor umane. 

Varietatea lor e mărginită. „Alte măşti, aceeaşi piesă". 
Lumea tară învierea lui Hristos dă puţine plăceri şi multe 
dureri. Iar plăcerile sînt trecătoare, lipsite de sens. Toată 
viaţa, cu încordările, cu pasiunile ei, de lăcomie, pentru 

putere, se mişcă în întuneric. Egoismul care ne slăpîneşte 
n-are nici un rost. Toate frămîntările ce ne chinuiesc 
sînt lipsite de temei, caraghioase. 

Dacă tot ce facem e lipsit de urmări, pentru ce să 
ne mai silim să le facem? Numai perspectiva veşnici- 
ei noastre le dă importanţă. Iar această perspectivă a 
deschis-o învierea lui Hristos. 

învierea lui Hristos a adus, peste noi şi peste toată 
lumea, lumina deplină şi sensul integral. înainte de 
înviere oamenii nu ştiau în mod sigur pentru ce tră- 
iesc şi nici pentru ce există lumea. Totul era acoperit 
de întuneric. Bănuiau unii că vor avea parte după moarte 
de o viaţă veşnică, dar nu aveau o siguranţă despre 
aceasta. Acum ştiu că după viaţa de pe pămînt vor 
avea şi o viaţă veşnică, fie fericită, fie nefericită, după 
cum au folosit lumea aceasta, pentru cunoaşterea măririi 
lui Dumnezeu şi pentru dovedirea dragostei întreolallă, 
sau pentru a-şi satisface plăcerile egoiste, trecătoare, 
muritoare şi, deci, de la o vreme, plictisitoare. 

Căci lisus n-a înviat cu trupul, pe care l-a asumat 
ca Dumnezeu, numai pentru Sine, ci pentru ca să ne 
dea şi nouă, prin trupul Său înviat, puterea să în- 
viem, „înviind lisus din mormînt, ne-a dăruit noua 
viaţa veşnică" (Catavasiile învierii). 

De aceea învierea este sărbătoarea celei mai mari 
bucurii, a unei bucurii în stare să ne însoţească în tot 
cursul vieţii pe măsura credinţei noastre în Hristos 
cel înviat. 

învierea lui Hristos ne dă această lumină şi bucu- 
rie, nu numai prin ceea ce înseamnă ea, ci şi prin si- 
guranţa că ea a avut loc. Celelelte religii dau nişte 

idei despre binele făgăduit de ele după moarte. învie- 
rea lui Hristos ne dă siguranţa despre învierea şi feri- 
cirea noastră veşnică, pentru că a fost un fapt arătat 
în istorie, chiar dacă n-a fost produs de niscai factori 
proprii istoriei sau lumii acesteia. Hristos a trăit în is- 
torie, a primit moartea în istorie şi s-a dovedit înviat 
în istorie, pentru a arăta că a depăşit-o prin puterea 
mai presus de ea, manifestată în ea şi prin ţinta arăta- 
tă de dincolo de ea, făcută evidentă ei. Iar prin aceas- 
tă ţintă i-a dat istoriei un sens şi o valoare, a făcut-o 
drum spre veşnicie. 

lisus cel înviat s-a arătat Apostolilor Săi cu care a 
convieţuit în istorie şi Ie-a vorbit, şi în faţa cărora a 
săvîrşit faptele Sale deosebite, vreme de trei ani. Iar 
ei au cunoscut că cel înviat este Acela însuşi şi au 
mărturisit, cu preţul vieţii, convingerea că învăţătorul 
lor însuşi a înviat, cîştigînd lumea cu puterea mărturi- 
ei lor. Şi au dovedit că n-au făcut aceasta printr-o lip- 
să de spirit critic, ci după ce au fugit de frică de lîngă 
El, cînd a fost dus la moarte, îndoindu-se de puterea Lui 
de a învia. Arhiereii şi fariseii, văzînd că mormîntul gol e 
contrar necredinţei lor, au emis afirmaţia, imposibil 
de susţinut, că Apostolii au furat trupul Lui din mor- 
mînt, în vreme ce ostaşii, care îl păzeau, dormeau. 

Ei n-au adus în sprijinul necredinţei lor teoria mai 
nouă, afirmată pînă astăzi de unii necredincioşi, care 
pretind că vorbesc în numele ştiinţei, dar sînt străini 
de ştiinţa adevărată, că Apostolii au văzut pe Hristos 
înviat, graţie unor trăiri parapsihologice (hipnoze, au- 
tosugestii, telepatie sau chiar halucinaţii). Nu se vede 
cîtuşi de puţin că Apostolii au venit la convingerea 

despre învierea lui Hristos prin asemenea stări şi acte 
parapsihologice, odată ce se îndoiau, în preajma răs- 
tignirii Lui, atît de mult de învierea Sa, de care le 
vorbea Hristos, încît au fugit de frică, părăsindu-L. 
Cît spirit critic a arătat şi Toma, odată ce nu şi-a măr- 
turisit credinţa în Hristos cel înviat, decît după ce i-a 
pipăit urmele cuielor în trup? 

Oare s-a putut avea părerea sigură despre o reali- 
tate neadevărată prin asemenea stări şi acte parapsi- 
hologice? Specialiştii în parapsihologie au demonstrat că 
aceasta nu poate da convingerea despre realitatea unor 
fapte ale transcendenţei divine fără ca ele să fie ade- 
vărate, ci ele sînt sesizate prin puterea darurilor lui 
Dumnezeu. A socoti lumea aceasta ca fiind supusă unor 
legi inexplicabile prin ele însele, care pot fi comple- 
tate cu unele produse parapsihologice, este ştiinţific? 
Şi cum ar fi golit mormîntul lui lisus de trupul Lui un 
astfel de gînd parapsihologic? 

Dar unii susţinători ai teoriei că învierea lui Hris- 
tos nu e decît produsul unor astfel de simţuri unesc 
cu teoria aceasta şi pe aceea că fiecare om are, pe 
lîngă trupul fizic, şi unul eteric, lisus ar fi apărut ca 
înviat lepădînd trupul fizic şi aratîndu-se cu cel ete- 
ric. Dar această teorie nu se poate împăca cu cea a 
simţurilor parapsihologice. în afară de aceasta, de ce 
nu se văd înviaţi cu acest trup eteric toţi oamenii du- 
pă moarte, odată ce toţi au, după această teorie, un 
astfel de trup? Dar această teorie nu poate fi dovedi- 
tă, nici ea, ştiinţific. 

învierea lui Hristos s-a dovedit un fapt sigur, sin- 
gurul fapt sigur, care la rîndul lui dovedeşte că, din- 

colo de realitatea lipsită de sens, plină de mizerii şi 
stăpînită de moarte a lumii acesteia, privită în ea în- 
săşi ca unica realitate şi inexplicabilă prin ea, datorită 
caracterului ei dependent şi imperfect, există realita- 
tea superioară şi desăvîrşită a lui Dumnezeu cel atot- 
puternic şi de oameni iubitor. Istoria unei lumi închi- 
să în ea însăşi nu are nici un sens, fie că durează, fie 
că nu durează la infinit. 

Hristos a înviat dînd un sens vieţii omeneşti şi lu- 
mii, aducînd lumină şi transparenţă în ea, fapt pe ca- 
re îl cerea raţiunea adevărată. El a mers prin istorie 
spre înviere, arătîndu-ne că istoria este un astfel de 
drum şi pentru noi, că istoria este un drum spre veş- 
nicie, învierea lui Hristos este un fapt unic în istorie. 
Ea demonstrează dumnezeirea Lui. Căci, deşi au mai 
înviat, după Evanghelii, unele persoane, ele au înviat 
prin puterea Lui, cît timp era. viu, iar cei înviaţi, 
revenind la viaţa dinainte, nu aduc nici o depăşire a 
istoriei. Singur El a înviat prin El, după ce a murit, 
arătînd că n-a murit întreg, ci a rămas cu o putere 
mai presus de viaţa pămîntească. Şi singur El s-a ară- 
tat cu un trup superior celui istoric. Aceasta îl arată 
că El este cu adevărat Dumnezeu, venit prin întrupa- 
re în istorie, spre depăşirea istoriei. 

Hristos manifestă o putere cu mult mai vădit 
dumnezeiască, scuIîndu-Şi trupul Său propriu din 
groapă, după ce a murit, decît în scularea trupului lui 
Lazăr sau a fiului văduvei din Nain. în acele cazuri, 
El era viu cu trupul, manifestîndu-Şi, prin puterea tru- 
pului Său, actul de înviere a acelora, pe cînd, în învi- 

erea Sa, Şi-a manifestat în mod vădit o putere de din- 
colo de trupul Său. 

Apoi Lazăr şi fiul văduvei din Nain sînt sculaţi din 
moarte tot la viaţa pămîntească. în acele cazuri, învi- 
erea nu deschide perspective veşniciei pentru cei în- 
viaţi. Deci, prin aceste învieri, Hristos nu Se arată 
trecînd pe cei din istorie la o viaţă de dincolo de is- 
torie. Dar prin învierea Sa se arată mai puternic decît 
istoria, se arată în stare să ne dea şi nouă o altă viaţă 
decît cea din istorie, deci nesupuşi total istoriei, ca 
viaţa în trupul pămîntesc. 

Dacă în acele cazuri ar mai fi putut socoti unii că 
cei morţi nu erau morţi de tot, sau că învierea lor a fost 
scularea dintr-o moarte părută, sau un produs parapsiho- 
logic, învierea Sa nu mai poate fi socotită o sculare din- 
tr-o moarte părută sau o născocire parapsihologică. 

învierea lui Hristos, săvîrşită prin El însuşi după 
moartea Sa, şi apariţiile Sale cu un alt trup, înnoit în 
raport cu cel pămîntesc, dar acelaşi, ne arată un act 
care nu se înfăptuieşte prin nici o putere a trupului, 
ci printr-o putere de dincolo de trup şi de viaţa pă- 
mîntească, iar ridicarea trupului Său mai presus de 
starea pămîntească, ridicarea vădită la o viaţă supe- 
rioară celei de pe pămînt, la o viaţă din alt plan, la o 
viaţă veşnică, arătîndu-ne că există o astfel de viaţă. 
Puterea dumnezeiască, manifestată în învierea lui 
Hristos, dovedeşte, însă, ca adevărate, şi învierile al- 
tora, săvîrşite de Hristos, ca şi toate minunile Lui. 

Fără învierea lui Hristos, ar fi putut părea că totul 
e stăpînit de tragedia fără de sens a morţii definitive. 

Toate pasiunile egoiste şi eforturile generoase ale 
omului ar fi părut lipsite de sens. 

învierea lui Hristos a înlăturat, prin lumina vieţii 
ce urmează morţii, întunericul ei. De aceea, ca creş- 
tini, aprindem lumina cînd unul din cei dragi ai noş- 
tri e pe cale să moară. El nu merge în nefiinţă, ci la o 
viaţă veşnică. 

Prin învierea lui Hristos se arată că nu ne aşteaptă 
întunericul nefiinţei, ci mai multă lumină. De aceea, 
la orice pomenire a lor, o însoţim de o lumînare. Noi 
ştim că cel mort este viu cu sufletul, deci în lumină, 
şi putem face, prin rugăciunile pentru el, iubirea ară- 
tată lui, să fie în mai multă lumină. 

învierea lui Hristos ne face să însoţim toate sluj- 
bele Bisericii de lumînări. 



15 lîsus Hristos, 

Fiul tui Dumnezeu Cel întrupat, lumina 
lumii, aşteptată şi văzută de raţiunea 
noastră ca împlinire a fiinţei umane şi 
a sensului istoriei 



Raţiunea umană nu poate fi înţeleasă decît ca una 
ce caută sensul sau lumina existenţei, în special a fi- 
inţei umane şi a istoriei. Dar sensul şi lumina sa nu le 
poate vedea fiinţa umană, decît în mulţumirea ei. Iar 
mulţumirea nu-i poate veni fiinţei umane, decît în iu- 
birea nesfîrşită a altor persoane. Dar persoanele uma- 
ne nu pot fi veşnice decît în unire cu Persoana divi- 
nă, făcuta şi ea persoană umană, adică în unirea cu 
Hristos. De aceea era firesc ca această Persoană să 
învingă moartea prin înviere. 

Cunoscutul teolog catolic Karl Rahner a vorbit de 
o „hristologie transcendentală" sau de o trebuinţă a 
raţiunii umane de a aştepta venirea Fiului lui Dum- 
nezeu ca om, pentru a completa şi face normală via- 
ţa fiinţei umane. O schiţă a gîndirii lui Rahner despre 
această hristologie am dat în „Teologia dogmatică or- 
todoxă", voi. II, pag. 14-16. 

Vrem să reluăm argumentele lui Rahner pentru 
această hristologie, clarificîndu-le printr-o expunere 
mai largă şi prin completarea lor cu altele. 



148 Dumitru Stăniloae 



Caracterul „transcendental" al acestei hristologii o 
arată impusă raţiunii umane de o putere transcenden- 
tă sau superioară lumii. Acest fapt arată raţiunea 
umană gîndită la un Dumnezeu care se face şi om, pen- 
tru a împlini fiinţa umană printr-o strînsă comuniune 
cu ea. Şt Dumnezeu, care Se va face om, nu poate fi 
unicul ipostas divin, căci, în acest caz, nu s-ar putea 
face om care să se afle în comuniune şi El cu alt ipos- 
tas dumnezeiesc, deosebit de cel făcut om şi, deci, şi 
de ceilalţi oameni cu care se află unit ca om. 

Cerinţa aceasta a raţiunii şi fiinţei umane, după 
unirea cu o Persoană divină făcută şi Persoană uma- 
nă, spre a comunica oamenilor toate bogăţiile firii 
dumnezeieşti prin firea ei umană, arată că omul nu 
are întregirea şi fericirea sa decît completîndu-se cu 
viaţa dumnezeiască transcendentă lui. Omul nu e 
complet închis în fiinţa lui mărginită, ci numai îm- 
bogăţindu-se cu ceea ce îi vine la nesfîrşit din viaţa 
nemărginită, ca viaţă divină, fără să se confunde cu 
ea. Omul nu e om complet, decît unit cu transcen- 
denţa divină. Această împlinire a obţinut-o în între- 
gime firea omenească numai în Fiul lui Dumnezeu, adi- 
că în Hristos. Iar în unirea cu El primesc şi oamenii 
de rînd această împlinire din fiinţa divină, datorită 
unirii lor cu El prin firea omenească. Orice om unit 
cu Hristos este astfel omul complet prin unirea sa cu 
transcendenţa divină, crescînd în acesta deplinătate 
în veci. 

Prin aceasta, Rahner părăseşte vechea teorie ca- 
tolică formulată de Anselm de Canterbury că omul se 
mîntuieşte, adică e eliberat de moartea definitivă, 

prin decret divin, datorită satisfacţiei dată de Hristos 
lui Dumnezeu pentru păcatele oamenilor. Firea uma- 
nă se restaurează în adevărata umanitate prin comu- 
nicarea puterilor dumnezeieşti aie fiinţei divine, sau 
unită cu transcendenţa divină. Rahner revine astfel la 
învăţătura lui Hristos şi a Părinţilor bisericeşti din 
primele secole creştine că mîntuire înseamnă înălţa- 
rea omului sau îmbogăţirea lui prin sălăşluirea lui 
Hristos, prin Duhul Sfînt, în el. „Dacă Mă iubeşte ci- 
neva, va păzi cuvîntul Meu, şi Tatăl Meu îl va iubi, şi 
vom veni la el şi ne vom face locaş la el" (loan 14, 23). 
Această învăţătură arată greşeala socotirii lui Hristos 
ca plecat definitiv de la noi, lăsîndu-ne înlocuitor al 
Său pe episcopul Romei şi nefiind prezent El însuşi 
în Taine, prin energia Sa necreată, ci dîndu-ne în ele 
doar o graţie creată. 

Dar nu numai Rahner, ci, în general, toata teolo- 
gia catolică începe să revină la învăţătura lui Hristos 
şi a Părinţilor din primele secole creştine, păstrată în 
ortodoxie şi, prin aceasta, se deschide ortodoxiei, 
afară de unii din foştii uniţi, care pun, mai presus de 
adevărul credinţei, voinţa lor de dezbinare de fraţii 
români, rămaşi prin ortodoxie la învăţătura de la în- 
ceput a lui Hristos. 

Dar învăţătura despre mîntuirea omului, prin uni- 
rea cu Dumnezeu, sau despre restaurarea fiinţei lui 
prin unirea cu Dumnezeu, arată şi eroarea în care se 
află protestanţii şi neoprotestanţii, care nici ei nu 
vorbesc despre unirea cu Hristos, ba ultimii se feresc 
şi de numirea lui lisus ca Hristos, deci de recunoaşte- 
rea lui ca Dumnezeu şi ca născut din Fecioara fără 

de păcat. Prin aceasta ei socotesc că Hristos a primit 
moartea pentru păcatul său, nu pentru păcatele noas- 
tre şi, deci, nu a biruit prin moartea Lui moartea 
noastră, adică n-a înviat. 

în general nu vedem la neoprotestanţi nici o în- 
văţătură despre Hristos, muiţumindu-se cu nişte lau- 
de ale bunătăţii Lui şi declarîndu-se mîntuiţi printr-un 
decret dumnezeiesc exterior, fără un efort continuu 
din unirea cu Hristos. De învăţătura despre mîntuire 
prin creşterea duhovnicească neîncetată din puterea 
lui Hristos sînt străine şi toate formele de ateism, care 
nu cunosc ca realitate decît lumea aceasta cu mizeri- 
ile ei, cu moartea definitivă a tuturor oamenilor ce 
vin pe lume, arătîndu-le pe toate ca lipsite de sens, 
contrare raţiunii şi stăpînite de un întuneric total. 
Exerciţiile recomandate de religiile orientale, care 
confundă pe Dumnezeu cu esenţa lumii, supusă unor 
legi implacabile şi neexplicabile, cum este yoga, nu 
pot da nici ele mîntuirea de moarte şi fericirea vieţii 
personale veşnice. 

Rahner vede efortul de restaurare a omului prin 
Hristos, efort spre care omul se simte îndemnat chiar 
prin firea lui, în care e înscrisă aşteptarea lui Hristos, 
întărit de următoarele elemente, pe care le vom ve- 
dea cu un plus de explicare şi cu o completare a lor. 

Primul element se arată în acela că raţiunea uma- 
nă aşteaptă pe Hristos şi-L consideră, odată venit, ca 
împlinitor al fiinţei umane, în faptul că omul simte, 
pe de o parte, trebuinţa să iubească pe alt om şi să 
fie iubit de altul în chip nemărginit, dar, pe de altă 
parte, vede că omul nu are în sine nemărginirea care 

să corespundă cerinţei iubirii lui nemărginite. Deci 
trebuie să apară un om care să fie, în acelaşi timp) şi 
Fiul lui Dumnezeu, pentru ca să-L poată iubi şi să 
poată iubi în grad nemărginit, dar totuşi ca pe un om 
şi ca pe un apropiat. Astfel, dragostea noastră faţă de 
Hristos şi a Lui faţă de noi ca om apropiat, dar şi 
Dumnezeu, se poate realiza şi de oamenii cu care se 
uneşte, îmbrăcîndu-i cu valoarea şi puterea Lui, con- 
form spusei Lui din Matei (25, 32-40). 

Din amîndouă aceste aspecte ale iubirii rezultă că 
omul nu află mulţumire decît completîndu-se cu al- 
tul, iubindu-l pe acela şi fiind iubit de el. Fără altul 
sînt mort spiritual. De comunicarea cu altul depinde 
viaţa mea spirituală. Dacă nu comunic gîndurile me- 
le altuia, nu sînt viu prin ele. La fel, dacă nu mi se 
comunică de altul. Viaţa mea nu constă în idei, ci în 
faptul că în comunicarea lor arăt iubirea mea faţă de 
el, iar în comunicarea lor de către altul mie, trăiesc 
iubirea lui faţă de mine. Dar nu pot iubi pe altul la 
infinit şi nici altul pe mine, decît dacă sîntem uniţi cu 
Fiul lui Dumnezeu făcut şi om. Din aceasta primesc 
puterea şi cunosc valoarea omului. Dar ca să ne 
iubim unul pe altul, trebuie să ne comunicăm gîndu- 
rile despre o lume care ni le înspiră. Fără altul şi fără 
lumea care inspiră gînduri persoanei mele şi alteia, 
gînduri ce ni le comunicăm, persoana mea şi a altuia 
ar fi moartă spiritual. Căci în gîndurile comunicate, 
mă comunic eu însumi altuia şi altul mie. 

Dar fără Hristos, eu, ca om mărginit, şi altul, ca 
om mărginit, nu ne putem comunica decît aceleaşi con- 
ţinuturi definite, deci monotone, şi o viaţă care sfîr- 

şeşte în moarte. Avem nevoie de o Persoană care are 
în sine un conţinut spiritual nesfîrşit, pentru că are în 
Sine realitatea sau viaţa infinită. Iar acea Persoană 
trebuie să fie în unire cu o Persoană cu aceeaşi viaţa 
sau fiinţă infinită, comunicînd din veci şi pîrîă-în veci 
întruolaltă. Numai una din acele Persoane, fecîndu-se 
din iubirea sa infinită faţă de oameni şi om apropiat 
de noi, ne poate comunica conţinuturile şi viaţa nesfîrşi- 
tă şi nouă, dîndu-ne şi nouă puterea să o iubim pe ea 
şi persoanele umane pe care le iubeşte ea la nesfîrşit. 
Al doilea element în sprijinul ideii despre trebu- 
inţa de a aştepta pe Hristos, Dumnezeu-Omul, îl ve- 
de Rahner în înţelegerea morţii într-un sens, pe care 
îl vede împlinit în moartea lui Hristos care, prin 
moarte, învinge moartea. Dar, pe cînd Rahner vede 
acest element despărţit de primul, noi credem că ele 
sînt unite. O iubire nemărginită a unui om faţă de al- 
tul îl face capabil să meargă p'înă la a muri pentru 
acela. De o astfel de iubire este capabilă mama pen- 
tru copilul ei. în aceasta se implică simţirea că fiul ei 
este de o valoare veşnică şi că ea, primind moartea 
pentru el, o va învinge. Dar siguranţa dorită, că fiul 
are această valoare şi că ea, dovedind o iubire pînă la 
moarte, va ajunge la înviere, a dat-o Hristos. El ne-a 
arătat şi ne-a dat capacitatea de primire a morţii şi de 
biruire a ei nu numai pentru o persoană, ca mama pen- 
tru fiul ei, ci de a muri pentru toţi oamenii, din iubire 
şi de a birui moartea, astfel primită, prin înviere. Căci 
siguranţa învierii noastre, arătată în învierea Lui, dar 
şi puterea dată nouă de El ca Dumnezeu prin firea Lui 
comună cu a noastră, e o siguranţă şi o putere ce ne 

ajută să ne însuşim şi noi iubirea Lui pentru orice 
semen al nostru şi ne dă şi nouă puterea de a merge, 
prin iubire, pînă la moarte, pentru mîntuirea aceluia 
şi, deci, de a birui cu Hristos moartea, prin învierea 
spre o veşnicie fericită. Căci Hristos vrea să aibă şi 
bucuria de a vedea şi pe oameni iubindu-se atît de 
mult, încît să fie în stare să moară şi ei unul pentru 
altul pentru mîntuirea lor. în această direcţie ne cere 
inima să creştem. Şi ne ajută să creştem în această di- 
recţie avînd puterea Fiului lui Dumnezeu care s-a fă- 
cut om şi ne-a iubit pînă la primirea morţii pentru noi. 

Al treilea element în care se manifestă, după Rah- 
ner, aşteptarea de către fiinţa noastră a lui Hristos şi 
în care vede împlinită această aşteptare, este speranţa 
în viitorul nostru nesfîrşit şi în desăvîrşirea noastră. 
Fără venirea lui Hristos, această speranţă ar fi zadar- 
nică. Firea noastră n-ar putea-o împlini prin ea însăşi. 
Dar această speranţă, înscrisă în firea noastră, nu ne 
poate înşela. Ea trebuia să fie împlinită în cineva care 
are şi firea unui om, dar e şi Dumnezeu şi, prin El, în 
toţi care voim şi stăm în legătură cu El. Şi ea s-a îm- 
plinit în Hristos şi prin El, care este, pe de o parte, 
Dumnezeu, pe de alta om, s-a atins ţinta spre care 
tindem toţi. Spre acesta ţfntă, prin unitatea fiinţei 
Sale umane cu noi, ni se dă şi nouă puterea să înain- 
tăm veşnic, fără să încetăm să rămînem oameni, întă- 
riţi de El în această calitate. 

La acest element se mai poate adăuga şi acela, 
prin care omul priveşte cu nemulţumire spre trecutul 
său. E vorba de regretul pentru relele făcute altora, 
sau de lipsa de iubire manifestată de ei, regret îm- 

preunat cu o durere ce nu se potoleşte nici în preaj- 
ma morţii noastre. Numai trăind oamenii, măcar în ul- 
tima clipă a morţii lor, unirea cu Hristos, au puterea 
să ne răspundă la regretul nostru cu toată iertarea lor, 
asemenea lui Hristos. Socotim că numai prin aceasta 
ne vom putea vindeca în viaţa viitoare de chinul 
acestui regret. Dar ei nu vor putea să o facă aceasta, 
decît dacă vor avea o viaţă veşnică şi vor fi într-o 
deplină unire cu Hristos şi într-o deplină însuşire a 
iubirii Lui. Aceasta impune fiinţei şi raţiunii noastre 
trebuinţa venirii Fiului lui Dumnezeu cel întrupat din 
iubire faţă de noi, arătîndu-ne cît de mult ne iartă 
pentru greşelile noastre împotriva Lui ca Dumnezeu, 
dar şi ca Dumnezeu făcut om, încît a primit şi moar- 
tea, pentru a obţine de la Tatăl iertarea şi veşnica 
fericire a noastră, cu toate greşelile noastre. 

Fără împlinirea acestor trebuinţe, existenţa ar ră- 
mîne nerealizată şi totul ar fi lipsit de sens şi de ra- 
ţiune, dar stăpînit de o falsă şi amăgitoare raţiune. 

Din cele anterioare rezultă că, nu numai prin ten- 
dinţele pozitive raţiunea noastră aşteaptă şi înţelege 
pe Hristos, ca cel ce împlineşte firea noastră, ci şi 
prin ceea ce nu putem realiza prin noi înşine. Şi 
această neputinţă nu ne poate veni de la Dumnezeu 
care ne-a creat, ci dintr-o neascultare voită de El, sau 
din păcatul refuzării unirii cu El. Ca urmare a refuzu- 
lui iubirii lui Dumnezeu, nu iubim nici pe aproapele, 
alegînd egoismul nostru. De aceea, Dumnezeu, ne- 
privind la acest egoism, se face şi om şi ne iubeşte 
pînă la moarte, dîndu-ne pildă şi putere pentru învin- 
gerea egoismului. Şi noi îl aşteptăm şi îl primim din 

nemulţumirea cu egoismul care ni se pare, pe de altă 
parte, că ne bucură, dar nu total şi pentru foarte 
scurtă vreme. 

Căci din pricina acestei egoiste despărţiri de 
Dumnezeu şi de oameni, am căzut şi sub stăpînirea 
morţii. Dar moartea ne produce frica. însă din prici- 
na acestei temeri aşteptăm pe Dumnezeu întrupat ca 
om y care învinge moartea prin lipsa de păcat şi ne dă 
şi nouă puterea să o primim şi să o învingem, cu toa- 
tă frica de ea, păstrată şi de El ca om. 

Dumnezeu a făcut astfel şi din neputinţele noas- 
tre de pe urma păcatului motive ale aşteptării şi pri- 
mirii Fiului lui Dumnezeu făcut om. 

De pe urma păcatului, ca despărţire de Dumne- 
zeu, i-au venit femeii durerile naşterii, unite cu bucu- 
ria de a avea copii şi cu plăcerea concepţiilor. Iar 
durerile femeilor ce vor naşte copii vor putea face po- 
sibilă şi apariţia Fiului lui Dumnezeu ca om dintr-o 
Fecioară. Şi în primirea durerilor naşterii de către 
femeile succesive, unite cu bucuria de a avea copii, 
ele au şi simţirea vagă că, pînă la urmă, acele dureri 
vor duce la naşterea Fiului lui Dumnezeu ca om, deci ca 
Mîntuitor. Dumnezeu îi făcuse tainic această făgădu- 
inţă Evei, spunîndu-i şarpelui: „Acela (sămînţa femeii) 
va păzi capul tău şi tu vei păzi cătcîiul Lui" (Gen. 3, 
15). Venirea Mîntuitorului care va nimici puterea Sa- 
tanei, va fi pregătită şi prin lupta pe care mulţi din 
cei născuţi din femei o vor duce împotriva Satanei. 
Deci femeia primeşte durerile naşterii de prunci şi 
din această aşteptare lucrătoare tainic în ea. Dar şi 
sudorile ce i-au venit bărbatului, din trebuinţa de a 



se ajuta de natură pentru întreţinerea lui, a femeii şi a 
copiilor săi, l-au făcut şi pe el, pe de o parte, să do- 
rească scăparea de ele prin Mîntuitorul ce va veni, pe de 
alta, să le suporte, ca să se pregătească pentru veni- 
rea Lui, care îl va ajuta să se ridice din alipirea prea 
mare la natură, ca la un izvor de plăceri şi de satisfa- 
ceri trupeşti şi să vadă prin ea, mai mult, transparenţa 
^puterii lui Dumnezeu. 

Deci, prin urmările dureroase ale păcatului, Cu- 
vîntul lui Dumnezeu a pregătit pe oameni pentru aş- 
teptarea şi primirea Lui. 

Dumnezeu a imprimat astfel istoriei sensul de a 
ne pregăti prin ea pentru aşteptarea şi primirea lui 
Hristos, ca să ne ajute să ne pregătim în ea spre veş- 
nicia fericită. Dumnezeu a dat tuturor celor din isto- 
rie un sens. Numai omul le poate priva de sensurile lor, 
cînd se desparte de Dumnezeu, persistînd în păcat. 



16 Dogmele creştine 

sau învăţăturile lui Hristos şi în legătură 
cu Hristos, mărturii ale iubirii şi puterii 
divine şi ale luminii veşnice la care e 
chemată fiinţa noastră 



Dogmele creştine sînt singurele asigurări că lu- 
mea şi persoana umană nu sînt supuse unor legi fără 
rost, care le duc pe toate la moartea definitvă, ci le 
arată pe toate în stare să sporească, în sens şi lumină, 
prin iubirea unui Dumnezeu, liber de astfel de legi 
fatale şi inexplicabile. 

Numai iubirea dă sens şi valoare, deci lumină tu- 
turor. Şi trebuie să fie un astfel de izvor suprem al iu- 
birii sau luminii. 

Reflecţiile lui Petre Ţuţea din articolul „Libertatea 
ca dogmă", publicat în revista „Rezistenţa", an I, nr 1 
din 1 991 , mă îndeamnă să prelungesc precizările din 
ele în unele gînduri, care văd baza dogmelor şi în iu- 
birea dumnezeiască. 

Dogmele se referă la planul spiritual al existenţei, 
care nu e supus unor legi ce se repetă în mod uniform, 
ca procesele din planul material. Planul spiritual al vie- 
ţii se susţine prin acte de alegere liberă, prin relaţii 
alese liber şi dezvoltate de persoane prin acte, atitudini, 
într-o anumită măsură, libere faţă de planul material. 



758 Dumitru Stăniloae 



Libertatea trăită în anumite margini de persoanele 
umane în relaţiile şi în actele lor trebuie să-şi aibă în- 
să originea într-o existenţă supremă, a cărei libertate 
nu poate fi restrînsă de nimic. Acea existenţa e cuge- 
tată de învăţătura creştină ca o unitate în trei Persoa- 
ne de o singură fiinţă, care are în ea viaţa nemărgini- 
tă din veci şi fără sfîrşit, Persoane al căror nume le 
arată ca aflîndu-se între ele într-o relaţie de iubire de- 
săvîrşită şi eternă. Căci una din ele este Unicul Tată, 
iar alta Unicul Fiu şi cine e mai iubitor şi mai iubit 
decît un Tată suprem şi unic în relaţie cu un Fiu su- 
prem şi unic şi viceversa? Iar o- altă Persoană este 
Sfîntul Duh care de la Tatăl purcede şi se odihneşte 
peste Unicul Fiu; Tatăl şi Fiul au astfel pe cel care 
arată bucuria fiecăruia de celălalt, avîndu-şi plenitu- 
dinea şi în participarea la ea şi a unui al Treilea. 

Numai acest mod de a fi e un mod cu adevărat de 
suprem bine şi deplin liber. Orice alt mod ar fi supus 
unei limitări, deci unei nedepline iubiri sau bunătăţi 
şi libertăţi. O existenţă, care n-ar fi o existenţă a iu- 
birii total libere, ar fi o existenţă supusă mai mult sau 
mai puţin legii, a cărei existenţă superioară nu poate 
fi explicată şi care, prin lipsa ei de bunătate şi liber- 
tate conştientă, nu poate fi o existenţă supremă. Deci, în 
acest caz, n-ar exista nici o realitate supremă, fapt ca- 
re nu poate fi cugetat. Iar nişte Persoane care n-ar fi 
eterne, ci provenind de la o lege şi supuse unui sfîrşit 
sau trebuinţei de a fi urmate de altele, n-ar fi complet 
libere, nici nemărginite în iubire. Dar, deasupra tutu- 
ror, trebuie să fie o libertate, nu o lege de origine 
inexplicabilă. 

Numai modul amintit ai existenţei supreme, ca 
unire a unor Persoane eterne, de o fiinţă nemărginită 
şi într-o iubire deplin liberă, se impune ca un mod cu 
adevărat suprem şi explicabil. Orice alt mod ar fi su- 
pus unei limitări, deci unei nedepline iubiri şi liber- 
tăţi şi, ca atare, presupune o existenţă superioară lui. 
Astfel, o existenţa supremă, în care există o iubire to- 
tal liberă este, pe de o parte, conformă gîndirii celei 
mai raţionale, iar, pe de alta, o întrece, ca o taină. Iar 
întrucît înţelegerea celor superioare legii stricte între- 
ce înţelegerea celor supuse ei şi cere un efort de de- 
păşire al celor supuse legii, acest efort echivalează cu 
credinţa. Astfel, modul existenţei supreme se face ac- 
ceptabil, pe de o parte, prin credinţă, pe de alta, prin 
raţiune. Acesta e modul de acceptare a dogmei su- 
preme. Ea, fiind o dogmă a iubirii depline şi neim- 
punîndu-se în mod silit, ne solicită libertatea credinţei, 
unită cu cea mai raţională acceptare. Cea mai deplină ra- 
ţionalitate e unită cu credinţa. O raţionalitate sau o lu- 
mină supremă fără credinţa în ea nu e raţională. 

Dar comuniunea acestor Persoane în suprema fi- 
inţă şi iubire, fiind liberă de orice lege superioară ei, 
nu e silită nici să producă din ea sau din altceva alte 
existenţe. Dacă constatăm, însă, modul de a fi al ce- 
lor din urmă, ele nu pot fi decît produsul libertăţii 
absolute al existenţei supreme, deci create din nimic. 
Căci, dacă existenţa supremă ar avea nevoie în pro- 
ducerea lor de ceva existent alături de ea, n-ar fi cu 
totul liberă, nici producîndu-le acestea exclusiv din 
iubire. Şi venirea lumii la existenţă ar fi neraţională. 
Astfel, dogma creaţiei unei lumi din nimic este a do- 



760 Dumitru Stăniloae 



ua dogmă, ce rezultă din trebuinţa de a admite, prin 
raţiune şi credinţă liberă, o existenţă supremă total 
iubitoare şi liberă. Creaţia acestei lumi din nimic se 
impune, deci, şi ea ca o faptă, pe de o parte, raţiona- 
lă, pe de alta, liberă. Căci impunerea ei, ca o faptă 
raţională, nu însemnă că ea decurge în mod necesar 
din existenţa supremă, odată ce raţionalul deplin tre- 
buie împăcat cu libertatea. 

De fapt, un raţional adevărat nu poate fi socotit ca 
bazîndu-se pe necesitatea unor legi, ca supremă rea- 
litate oarbă şi monotonă, inexplicabile în originea 
lor. De unde ar fi acestea? Cerîndu-ni-se libertatea 
pentru acceptarea ideii unei astfel de creaţii, aceasta 
înseamnă că ni se solicită credinţa sau iubirea ia\a de 
existenţa supremă, pentru a o admite. Căci creaţia 
care nu e efectul unei legi oarbe, e efectul unei li- 
bertăţi, iar acest efect apare, pe de o parte, explica- 
bil, deci raţional, pe de alta, un mister, care cere 
pentru acceptarea lui libertatea credinţei şi, implicit, 
a iubirii ca pricină a iubirii ei, numai dacă iubirea de- 
săvîrşită a unui for suprem a putut-o produce. Lumea 
este explicabilă deci, avînd o lumină în ea, ca creată 
din nimic de o existenţă supremă, iubitoare şi liberă. 

Dar o lume, creată din iubire şi prin libertate de- 
plină, nu poate fi creată decît pentru a se răspunde 
prin ea, Creatorului de către unele fiinţe conştiente că 
fac parte din ea, create tot prin iubire liberă. Dogma 
creaţiei libere din iubire, solicită, astfel, ca o alta 
dogmă, folosirea liberă, iubitoare a creaţiei de către 
unele fiinţe libere şi conştiente, care, pe de altă par- 
te, au nevoie de o lume creată, deci sînt şi ele rod al 

creaţiei libere şi iubitoare. Aceasta înseamnă că aces- 
te fiinţe pot să se folosească de creaţia din care fac 
parte şi într-un mod neiubitor faţă de Creator. Aceas- 
ta, însă, le lipseşte de puteri noi, care le pot veni din 
comuniunea, în continuare, cu Creatorul iubitor. Ele 
slăbesc, ca urmare, şi în iubirea întreolaltă, ceea ce 
le aduce scăderea bucuriei reale. Deci o lipsă de pu- 
tere iubitoare din partea Creatorului şi de putere iu- 
bitoare din partea lor faţă de El înseamnă o slăbire a 
spiritului ultimelor, ca şi o creştere a alipirii trupului 
lor la lumea materială, ceea ce împuţinează puterea 
spiritului lor asupra trupului. Ca urmare, intervine 
destrămarea sau moartea acestuia şi, deci, neputinţa 
rămînerii omului, prin universul văzut şi prin semenii 
săi, în legătură cu Dumnezeu. 

Omul, nemaicunoscînd o legătură cu Dumnezeu, 
ca existenţă deosebită de lume, cade sub teama mor- 
ţii, ca sfîrşit definitiv al omului întreg şi, prin aceasta, 
nu mai vede nici un sens al existenţei, nici o lumină 
în ea sau o vede pe aceasta ca absurdă. Părîndu-i-se 
că această socotinţă e ştiinţifică sau raţională, de fapt 
ea nu poate fi astfel, căci nu se poate ca toată exis- 
tenţa să fie lipsită de sens sau de lumină. Acesta e re- 
zultatul încrederii exclusive în nişte legi oarbe, strict 
materiale ale existenţei. De aceea, pe de altă parte, 
omul cugetă că moartea nu poate fi înţeleasă astfel şi 
aşteaptă o scăpare de ea, ca destrămare exclusivă a 
trupului, care lasă sufletul în existenţă şi cu putinţa 
de a fi refăcut ca om întreg. 

De fapt, iubirea Creatorului faţă de oameni este 
raţional să fie cugetată atît de mare, că nu-i părăseşte 

în această stare, fără să recurgă la o altă lucrare a ma- 
rei Lui iubiri faţă de oameni, sau la cea mai mare şi 
mai eficientă folosire a iubirii Lui. Această lucrare 
constă în a face pe cea mai iubită Persoană egală cu 
Sine, om, care, menţinîndu-şi calitatea de Fiu, nu 
poate să nu iubească şi ca om, cu iubirea de fiu, pe 
Dumnezeu, Tatăl Său şi să comunice şi oamenilor pu- 
terea acestei iubiri maxime a Lui. în scopul acesta 
merge atît de departe în dovedirea iubirii Sale faţă de 
oameni, ca Dumnezeu, şi faţă de Tatăl, ca om, încît 
primeşte chiar moartea pentru oameni, ca s-o învingă 
prin înviere. 

E greu de înţeles că Fiul lui Dumnezeu se poate 
face şi om şi poate accepta moartea trupului ome- 
nesc asumat. Dar e mai greu de înţeles că spiritele 
oamenilor sînt aduse la existenţă de o lege oarbă, pentru 
a dispare rînd pe rînd. Mai raţional e a cugeta că şi 
moartea poate fi încadrată într-un sens pozitiv al exis- 
tenţei, că oamenii nu mor definiv cu fiinţa lor întrea- 
gă, ci numai cu trupul, şi pot fi readuşi la existenţa 
deplină, deci şi cu trupul, prin iubirea lui Dumnezeu. 

Şi de ce n-ar putea asuma şi Fiul lui Dumnezeu o 
fire umană şi un trup muritor, dacă El Ie-a creat? El a 
creat firea umană cu un trup, care să se poată destră- 
ma cînd omul slăbeşte legătura, prin spiritul său şi 
prin voinţa sa, cu Dumnezeu. 

Şi de ce n-ar putea arăta Dumnezeu, făcîndu-Se 
om, o iubire ca aceea prin care a creat pe om? In a fi 
creat lumea şi pe oameni, a arătat o iubire prin atot- 
puternicie, dar şi prin coborîre la o existenţă produsă 
din nimic. Dar în a se face om şi a primi moartea în 

trupul omenesc asumat pentru a o învinge, arată ace- 
eaşi atotputernicie unită cu pogorîrea din iubire la 
făptura creată din nimic. Dar, oare, nu este această 
coborî re creatoare şi mîntuitoare, la fel, faptă a atot- 
puterniciei? De fapt, în omul creat din nimic se vede 
tot ce poate fi cugetat mai coborît, deci mai iubitor, 
într-o faptă a lui Dumnezeu, dar şi atotputernicia Lui, 
care a putut să-l creeze pe om din nimic. 

La fel, în asumarea şi biruirea morţii omului se 
arată aceeaşi negrăită coborîre iubitoare a lui Dum- 
nezeu, dar şi aceeaşi negrăită putere, egală cu cea 
creatoare din nimic. Şi de ce n-am admite în amîn- 
două o astfel de putere superioară unor legi, care nu 
pot fi de la ele? Aceasta ar arăta că nu există nici o 
existenţă cu adevărat liberă şi deci atotputernică; şi 
nu ar arăta deasupra tuturor o putere conştientă care 
vrea să facă şi să mîntuiască fiinţe atît de minunate, 
prin. conştiinţa şi libertatea lor, din iubire faţă de ele, 
pentru a se bucura de iubirea lor? 

Dar biruirea morţii pentru oameni de către Fiul 
lui Dumnezeu nu are efect fericitor pentru aceştia, 
decît dacă admit, prin credinţa liberă, că El a făcut de 
fapt aceasta. Acest fapt e, pe de o parte, plin de sens 
pentru existenţă, pe de alta, e un mare mister, ce de- 
păşeşte ceea ce se întîmplă prin legile oarbe, dar obiş- 
nuite, observate în existenţa exclusivă a oamenilor în 
bine. Numai admiţînd o existenţă supremă iubitoare 
faţă de noi şi răspunzîndu-i cu iubirea noastră, ne 
putem folosi de biruirea morţii ce ne-o oferă spre fe- 
ricirea noastră veşnică. Fără această credinţă nu se 
poate obţine decît o înviere spre nefericirea veşnică, 

deoarece Dumnezeu nu mai vrea să dispară sau să 
rămînă incomplete fiinţele umane create. Prin aceas- 
ta arată valoarea mare ce Ie-o acordă. 

E greu să admitem o viaţă veşnică a noastră după 
viaţa de acum, terminată cu moartea văzută. Dar e 
nesfîrşit mai raţional a admite o asemenea viaţă, dată 
fiind dorinţa noastră după ea, şi ideea, cu mult mai 
raţională, că nu poate să nu fie o existenţă supremă, 
care a făcut toate cu un sens şi în mod liber, iar pe 
oameni din iubire, pentru a se bucura ei de iubirea Ei 
şi Ea de iubirea lor. Iar în primirea acestei idei se araik 
avînd un mare rol credinţa noastră liberă şi iubitoare, 
care e cu mult mai raţională decît respingerea ei. 

Libertatea credinţei noastre în Hristos îşi arată pu- 
terea şi efectul pozitiv în viaţa noastră şi prin faptul 
că ea ne face stăpîni peste patimile trupeşti ce ne pot 
robi şi ne ajută să creştem în calităţile noastre spiri- 
tuale, în armonie cu semenii noştri şi în comuniune 
cu viaţa infinită a lui Dumnezeu. Dogmele creştine 
se arată şi în aceasta, ca expresii şi mijloace ale pu- 
terii spirituale ale libertăţii noastre adevărate, susţi- 
nute de libertatea lui Dumnezeu. 

Dogmele creştine deschid un orizont nesfîrşit de 
înălţător în generozitatea veşnic susţinută a vieţii 
noastre, contrar închiderii ei în aşa zisa „raţionalita- 
te", care nu cunoaşte decît trăirea îngustă, egoistă şi 
trecătoare în lumea materială văzută, supusă unor legi 
oarbe şi total inexplicabile, dacă nu se admite deasu- 
pra lor o existenţă conştientă şi liberă. 

Dogmele creştine sînt luminile iubirii oferite lui 
Dumnezeu oamenilor, arătîndu-le prin Apostoli şi ur- 

maşii lor că şi ei sînt lumini, putînd creşte ca stare în 
veci prin iubire. Prin ele se mărturiseşte credinţa că 
El este Fiul lui Dumnezeu, Tatăl, Care Ie-a dat lumi- 
na credinţei în dumnezeirea Lui, ca temelie a Biseri- 
cii şi că*EI, ca Fiul Tatălui, va zidi neîncetat Biserica, 
dîndu-i o putere nebiruită de nici o putere vrăjmaşă. 
Dumnezeu nu desfiinţează cu totul pe vrăjmaşii Bise- 
ricii, căci menţinerea ei depinde şi de credinţă, deci 
de libertatea oamenilor de a crede în El, libertate de 
care se folosesc vrăjmaşii, dar nici trebuinţa oameni- 
lor de a crede în Ei nu va dispărea, căci Dumnezeu 
Duhul le face mereu evidentă dumnezeirea lui Hris- 
tos, a Fiului Tatălui Său şi aspiraţia de a fi şi ei fii ai 
Tatălui prin har, împreună cu Fiul şi de a se sili să 
convingă şi pe alţi oameni să le urmeze în credinţa 
în Hristos ca în Fiul cel adevărat al lui Dumnezeu Ta- 
tăl, a originii adevărate a tuturor; prin El sau în El e 
supremul izvor al existenţei, al iubirii nesfîrşite şi a 
tot binele. 

Dar nu numai Apostolii şi urmaşii lor vor comuni- 
ca oamenilor lumina primită de la Hristos, ci şi toţi 
cei ce primesc de la ei lumina credinţei în Hristos, 
deveniţi şi ei lumină. Şi ei luminează, nu numai prin 
mărturisirea credinţei lor prin cuvînt, ci şi prin viaţa 
lor trăită mai mult sau mai puţin după modelul lui Hris- 
tos, cu ajutorul puterilor lor variate, primite de la 
Dumnezeu. Căci tot ce e bun, neputîndu-se schimba în 
rău, nu poate veni decît de la Tatăl prin Fiul: „Căci 
toată darea cea bună şi tot darul desăvîrşit de sus 
este, pogorînd de la Tine, Părintele luminilor, la care 
nu este schimbare, nici umbră de mutare" (lac. 1, 17). 

Lumini deosebite, aprinse şi susţinute de Hristos, 
sînt sfinţii din cursul istoriei Bisericii. Ei arată în mod 
accentuat sensul vieţii omeneşti în istorie. Arată că 
viaţa omenească nu e închisă în această lume, ci e în 
mare parte trăită mai presus de ea, în comuniune cu 
Dumnezeu cel veşnic, nemărginit şi de oameni iubi- 
tor, arătîndu-ne şi în viaţa lor aceste trăsături. Ei ne 
arată, în viaţa lor prezentă în lume, lumina iubitoare 
şi veşnicia lui Dumnezeu. Ne arată veşnicia fericită, 
prezentă în timpul istoric trecător şi uşor supus schimbă- 
rilor, din cauza nedeplinătăţii trăite în el, în zilele şi 
anii lui ce se succed/Comunitatea bisericească şi, în 
mod accentuat, sfinţii din ea, trăiesc un timp deschis 
veşniciei, un timp unit cu veşnicia dumnezeiască, o 
arvună a veşniciei în timp, un timp ce se umple tot 
mai mult de veşnicie, înaintînd tot mai mult spre veş- 
nicia deplină. Prin aceasta, Biserica dă un sens tim- 
pului. Căci un timp, lipsit de veşnicie şi de înaintarea 
în eâ, ar fi un timp gol de sens, gol de lumină, un 
timp al întunericului, cu toată pretenţia celor ce-i tră- 
iesc astfel ca o lumină în „cultura" produsă de produ- 
sele lor în el. 

Cel mai accentuat trăieşte omenirea în Biserică 
prezenţa veşniciei în timp. în sărbători se trăieşte, de 
aceea, într-un mare grad, depăşirea succesiunii miş- 
cătoare a timpului. Un timp fără sărbători ar fi un 
timp în care trecutul aproape că nu mai are ceva ne- 
schimbat în el. De aceea, oamenii ştiu de trecut prin 
sărbători, ştiu de anii trecuţi prin Crăciunurile, prin 
Pastile trăite în trecut de el. „S-a petrecut cutare lucru 



lisus Hristos lumina lumii 167 



cu noi la Crăciunul anului cutare", zic oamenii. „Vom 
face cutare lucru la Crăciunul anului viitor". 

Sărbătorile dau zilelor timpului o anumită perma- 
nenţă sau veşnicie. Căci Hristos rămîne viu în veac şi 
sfinţii la fel. Anul sărbătorilor rămîne cu acelaşi Cer 
înstelat, copleşit de acelaşi Soare. 

De aceea, în cursul sărbătorilor oamenii uită, într-un 
anumit grad, de mişcarea timpului. Ei nu mai sînt preo- 
cupaţi în ele de grijile legate de timp. Ei se simt la 
Crăciun în Hristos, care nu s-a născut numai, ci se 
naşte acum. Ei se simt ridicaţi, într-un anumit grad, 
cu sfîntul respectiv în veşnicia şi în plinătatea dum- 
nezeiască, într-o lumină a sensului. O lumină deose- 
bită se trăieşte în sărbătorile închinate lui Hristos în 
mod direct. Şi dacă ţinem seama de faptul că toate 
zilele sînt închinate sfinţilor, putem considera că 
pentru Biserică şi pentru membrii ei tot timpul pri- 
meşte, într-un anumit grad, în el sensul sau lumina 
veşniciei; adică nu mai este o succesiune pură, lip- 
sită de sens, supunînd şi omenirea unei treceri lipsite 
de sens. 

Dar sfinţii trăiesc cel mai accentuat timpul plin de 
lumina lui Hristos. 



1 7 Dogmele creştine şi apostolice, 
expresii şi asigurări ale binelui celui 
mai înalt 



în capitolul anterior, repetînd cele scrise în „Ro- 
mânia liberă" din 8 şi 15 iunie 1991, am prezentat 
dogmele creştine ca expresii ale iubirii divine. Am 
arătat-o aceasta în faptul că Dumnezeu, suprema exis- 
tenţă, este o viaţă iubitoare între cele trei Persoane 
de o unica fiinţă. Aceasta e prima dogmă. A doua es- 
te că Dumnezeu, cel în treime, crează din iubire făp- 
turile umane într-o lume folosită în comun, ca sa-şi 
extindă iubirea şi la ele şi să-L iubească şi ele. A treia 
dogmă este că după ce făpturile umane, refuzînd iu- 
birea lui Dumnezeu, au căzut în moarte, Tatăl ceresc 
a trimis la ele pe Fiul Său, care a mers în iubirea Lui 
deplină fa\ă de ei pînă la moarte, ca să învingă moar- 
tea în Sine şi prin Sine şi în ei, dăruindu-le celor ce 
vor voi viaţa de veşnică fericire în comuniune cu 
Dumnezeu cel în Treime. Fără un astfel de Dumnezeu 
iubitor şi fără aceste fapte ale Lui, urmărind un ase- 
menea scop cu oamenii, dacă existenţa ar consta nu- 
mai din ce dă lumea aceasta, stăpînită de legi oarbe, 
monotone şi supusă atîtor mizerii, care ar sfîrşi cu 
moartea definitivă a persoanelor ce apar şi dispar 

rînd pe rînd, concepţie proprie mai tuturor filosofiilor 
şi religiilor panteiste, ea n-ar avea nici un sens. De 
unde şi spre ce scop ar fi iubirea între oameni şi da- 
toriile faptelor bune, cînd totul decurge fatal, con- 
form legilor oarbe? 

Dar mai e de menţionat că împărăţia fericită a veş- 
niciei comuniunii cu Dumnezeu în Treime, în Hristos, 
depinde şi de voia noastră de a însuşi această viaţă în 
comuniune între noi, urmînd pilda lui Hristos, care a 
mers pînă la jertfă pe cruce pentru noi. Am putea 
spune că aceasta arată o a patra dogmă, poruncită de 
Hristos, o dogmă prin care se cere oamenilor să-şi în- 
suşească în mod liber binele pe care ni l-a adus El şi 
pe care îl vedem realizat din veci în Sfînta Treime. 
Contribuţia noastră la însuşirea acestui bine a cerut-o 
Hristos, spunîndu-ne: „lubiţi-vă unii pe alţii, precum 
v-am iubit Eu pe voi" (loan 13, 14). Numai păzind acest 
cuvînt al Lui, va veni El şi Tatăl Lui la noi şi-şi vor 
face lăcaş în noi (loan 14, 23). Iar această iubire a 
noastră între noi, este Biserica. în ea trebuie să fim 
toţi una cu Hristos între noi, precum este Fiul una cu 
Tatăl în Duhul Sfînt (loan 17, 1 1). 

De aceea a pus Domnul Hristos atîta accent pe 
Biserică (Matei 16, 16), declarînd că adevărata cre- 
dinţă în El trebuie să se arate în unitatea celor ce cred în 
El, în Biserică. Iar Biserica este nu acolo unde se ră- 
mîne numai la Evangheliile scrise de doi Apostoli şi 
doi ucenici ai lor, ci unde se păstrează învăţătura tu- 
turor Apostolilor Săi, păstrată de comunităţile biseri- 
ceşti în unire. Din vremea Apostolilor pînă azi se 

păstrează acolo unde Apostolii şi-au luat pe ucenicii 
lor urmaşi succesivi, dîridu-le harul primit de ei la 
Cincizecime de la Duhul Sfînt, după ce aceştia au în- 
văţat de la ei şi de la urmaşii lor tot ce au învăţat ei 
de la Hristos. „Te îndemn, zice Sfîntul Apostol Pavel 
lui Timotei, să ţii aprins harul lui Dumnezeu, cel ce 
este dat ţie prin punerea mîinilor mele" (II Tim. 1, 6). 
Că aceşti ucenici pot şi sînt datori să păstreze învăţă- 
tura de la Apostoli, nu numai pe cea scrisă de unii 
din ei, cît şi pe cea predată oral, o spune Sfîntul 
Apostol Pavel către Timotei: „Ţine dreptarul cuvinte- 
lor sănătoase ce le-ai auzit de la mine, cu credinţa şi 
cu iubirea ce este în Hristos lisus" (II Tim. 1,13. Iar 
corintenilor le scrie: „Fraţilor, vă laud că în toate vă 
aduceţi aminte de mine şi ţineţi predaniile cum vi le-am 
dat" (I Cor. 13, 2). Nu-i laudă că citesc Evangheliile 
şi nu-i îndeamnă să respecte numai ceea ce le scrie 
în Epistole, ci să ţină toate cîte Ie-a spus vreme de un 
an şi jumătate (Fapte 18, 1). El ştie că episcopii şi 
preoţii sînt cei ce-şi pot împlini datoria de a păstra 
învăţătura cea sănătoasă şi de a mustra pe cei potriv- 
nici. „Pentru că mulţi sînt cei răzvrătiţi, grăitori în 
deşert şi înşelători, cărora trebuie să li se închidă gu- 
ra" (Tit. 1, 11). Dedesubtul multor acestor rătăciri, 
propovăduite şi azi, stă voinţa celor ce neagă pe Hristos 
ca Dumnezeu, recunoscîndu-L doar ca un prooroc, ase- 
menea celor din vechiul Testament, un simplu lisus, 
născut, ca orice om, din păcat, care, deci, nu a mîn- 
tuit pe oameni prin cruce, ci a suferit pentru păcatele 
sale ca orice om, fiind slujitor cel mult al lui lehova. 

Necunoscînd un bine superior vieţii din lumea aceasta, o 
astfel de învăţătură, ca şi tot panteismul, nu poate re- 
prezenta adevărul (Tit. 1, 14). 

Cum ne mai ridică aceste teorii la cel mai înalt 
bine, care este unirea cu Dumnezeu în Treime, după 
ce ne-a scăpat de moarte? 

Se spune uneori că trebuie să ne înălţăm peste 
dogmele, stabilite pe baza Evangheliei de sinoadele 
ecumenice, la învăţături mai noi, pentru a răspunde 
omului contemporan. Dar la ce înălţime morală mai 
mare putem fi ridicaţi, decît la smerenia şi iubirea de 
oameni, mergînd pînă la jertfă pentru oameni, la care 
ne-a ridicat Fiul lui Dumnezeu făcîndu-se om şi pri- 
mind crucea pentru ei? Prin aceasta, dogmele creşti- 
ne cuprind în ele, totodată, îndemnul spre cele mai 
măreţe fapte, spre cea mai nobilă umanitate, realizată 
în comuniunea veşnică de iubire cu Fiul lui Dumnezeu 
ca Frate şi cu Tatăl ceresc ca Tată al nostru. 

Dogmele creştine reprezentînd, astfel, binele real 
ca treaptă supremă a existenţei la care vor să ridice 
pe om sînt totodată Adevărul, căci nu pot fi deasupra 
tuturor, şi cauza, şi ţinta oamenilor, nişte legi oarbe, 
care duc toate făpturile conştiente la moarte. Dar la 
acest Adevăr făpturile conştiente create nu se pot ri- 
dica decît prin efortul liber al libertăţii lor. De altfel, 
însuşi Hristos S-a declarat pe Sine „Adevărul", în cali- 
tate de izvor al adevăratei şi veşnicei vieţi în fericire, 
prin faptul că este unul din suprema Treime iubitoare 
(loan, 14, 6). E Adevărul care explică totul şi dă un 
rost fericit tuturor, spre deosebire de legile oarbe şi 
închise în orizontul material îngust. Şi tocmai prin 

aceasta e Adevărul spre care făpturile umane nu se 
pot ridica decît prin Libertate, sporind în viaţă adevă- 
rată în El, pe măsură ce sporesc în puterea libertăţii 
ce li s-a dat, împotriva patimilor ce-i robesc celor ma- 
teriale. Renunţarea aşa-zişilor „evanghelişti" de azi, 
de a ajuta pe oameni să se ridice la supremul bine, 
se arată chiar în faptul că refuză, şi îndeamnă şi pe 
alţii să refuze, să-şi facă semnul crucii însoţit de măr- 
turisirea Sfintei Treimi, ceea ce dovedeşte că ocolesc 
atît credinţa în Sfînta Treime, cît şi pe aceea a mîntui- 
rii noastre prin crucea Fiului lui Dumnezeu făcut om,- 
amîndouă afirmări ale iubirii lui Dumnezeu faţă de 
oameni. Se vede şi în aceasta atît nerecunoaşterea 
celui numit de ei simplu „lisus" ca Hristos, sau ca 
Fiul lui Dumnezeu cel întrupat şi ca Mîntuitor, cît şi 
nerecunoaşterea Lui ca născut fără de păcat dintr-o 
Fecioară şi, deci, a puterii mîntuitoare a crucii Lui. 
Oare nu e străvezie, în aceasta, influenţa celor ce nu 
voiesc să treacă de la vechiul Testament la cel Nou, care 
afirmă, de aceea,„că Hristos încă n-a venit, sau a celor ce 
rămîn la lehova, urmînd celor ce se opuneau lui Hristos 
ca Dumnezeu în vremea Lui şi a Apostolilor (Tit. 1, 10)? 

18 Existenţa, cunoaşterea şi 

iubirea fără de început a lui Dumnezeu 
în Treime 



Nu ne putem închipui ca a fost cîndva cînd n-a 
existat nimic. De unde ar fi apărut ceea ce este? Existenţa 
fără de început este un fapt incontestabil. Iar faptul 
acesta este supremul mister, total inexplicabil. 

Dar existenţa fără început n-a putut fi fără să ştie 
de Sine. Nu s-ar putea răspunde că ea a existat pen- 
tru a naşte, cu vremea, din sine o conştiinţă de sine. 
Oricînd ar fi apărut anterior această conştiinţă de si- 
ne, dacă ar fi apărut dintr-o existenţă fără de început, 
ar însemna că pînă la această apariţie a trebuit să se 
parcurgă o infinitate de timp. Şi, dacă s-ar spune 
aceasta, ar însemna că existenţa fără de început a ajuns 
la conştiinţa de sine , fiind supusă unei legi a evolu- 
ţiei, spre o anumită ţintă a evoluţiei unei existenţe 
fără de început, trebuind să parcurgă un timp infinit, 
ceea ce apare ca absurdă. Căci, afirmîndu-se ca exis- 
tenţă fără de început, a ajuns prin evoluţie la o con- 
ştiinţă de sine, se afirmă că de fiinţa ei ţine în mod 
necesar împlinirea prin conştiinţa de sine. Şi atunci, 
pentru ce ar trebui să treacă un timp infinit pînă la 
apariţia în ea a conştiinţei de sine? Astfel, recunoaşte- 



176 



Dumitru Stăniloae 



rea unei existenţe fără început avînd trebuinţa înain- 
tării spre o conştiinţă de sine, care îi aparţine în mod 
potenţial, trebuie să implice în ea recunoaşterea că 
conştiinţa de sine aparţine existenţei fără de început. 

Dar, trecînd peste absurdul unor afirmaţii ca cele 
de mai înainte, o existenţă din veci, lipsită o vreme 
de conştiinţa de sine, apare ca lipsită de sens. La ce-ar fi 
ea în această formă? Ce rost ar împlini ea? Conştiinţa 
de sine a ceea ce există în veci, este singura care dă 
existenţei fără de Început un sens. Aceasta o face în 
stare să cugete şi să fie cugetată, deci să aibă o im- 
portanţă pentru ea însăşi, să aibă implicată în ea o 
semnificaţie. Şi nu se poate închipui o existenţă fără 
temeiul unor semnificaţii. 

Socrate, formulînd dictonul: „Ştiu că nu ştiu ni- 
mic", a afirmat o existenţă ce nu poate fi cunoscută. 
Dar afirmaţia e contradictorie. Căci, declarînd că 
„ştie că nu ştie", îşi afirmă cel puţin existenţa sa. 
Dictonul este explicabil, pînă la un punct, pentru 
omul care n-are o existenţă fără de început, ci o exis- 
tenţă extrem de mărginită, existenţa întinzîndu-se ne- 
mărginit în afara lui. 

Aceasta se potriveşte şi afirmaţiei eseistului român 
Emil Cioran care, aplicînd ideea lui Socrate la popo- 
rul român, declară că acest popor se îndoieşte de 
toate, decînu ştie nimic sigur. 

Amîndoi admit o existenţă care depăşeşte, prin 
lărgimea şi adîncimea ei, existenţa limitată a subiec- 
tului conştient. 

Această idee stă într-un alt fel şi la baza dictonu- 
lui lui Descartes: „Cogito ergo sum", care face o le- 

gătură între cugetarea unui subiect, ca existenţă măr- 
ginită şi o existenţă care-l depăşeşte prin lărgimea şi 
adîncimea ei. 

Dar ceea ce afirmă aceste subiecte, cu existenţa 
începută şi mărginită, nu Iasă deschisă întrebarea 
despre relaţia între existenţa fără de început şi nemăr- 
ginită şi conştiinţa de sine? Şi o astfel de existenţă nu 
se poate să nu existe. Deci se pune întrebarea: aceas- 
tă existenţă fără de început şi nemărginită nu are şi o 
conştiinţă corespunzătoare cu ea însăşi? 

O astfel de existenţă, avînd ea tot ce ţine de exis- 
tenţă, nu are în ea şi conştiinţa de sine, fără de care 
nu poate avea o bucurie de existenţă? Se poate cuge- 
ta că ea nu-şi dă seama de bogăţia bunătăţilor ne- 
numărate şi nesfîrşite ce ţin de plenitudinea ei? N-ar 
fi, în acest caz, zadarnice toate bunătăţile ei? N-ar fi 
aceste bunătăţi lipsite de tot rostul lor? 

Lipsa de rost a bunătăţilor nesfîrşite ale existenţei 
plenare, în cazul lipsei de o bucurie conştientă de 
ele, ne-ar face să considerăm bunătăţile existenţei 
plenare ca ireale. Dacă nu simte cineva bunătatea sa 
sau a altcuiva, e ca şi cînd n-ar exista. 

De plenitudinea existenţei, ţinînd deci bunătăţile 
ei, ea trebuie să se bucure de ele în mod conştient. 
Sau se poate cugeta plenitudinea existenţei lipsită de 
valorile spirituale, constînd dintr-o nemărginită in- 
conştienţă, cum o cugetă unii, ca aflîndu-se la baza tu- 
turor individuaţiunilor, între care şi persoana umană? 

Cum am spus înainte, dacă se pot dezvolta din 
acea esenţă asemenea valori ulterior, cum nu le-ar 
manifesta de la începutul fără de început, ci după un 

timp care, în tot cazul, ar fi un timp infinit? Apoi, o 
esenţă supusă ca un obiect unei legi a dezvoltării, pe 
cine ar avea deasupra ei? Existenţa supremă nu poate 
fi lipsită de libertate, odată ce este prin ea însăşi şr nu 
prin altă putere. 

De fapt, existenţa concretă nu poate fi cugetată ca 
o abstracţiune lipsită de orice calitate. A fi înseamnă 
numaidecît a fi ceva. Existenţa fără de început şi ple- 
nară înseamnă a fi o existenţă a valorilor supreme. Exis- 
tenţa fără de început este existenţa valorilor spirituale 
cele mai înalte. 

Ea, fiind existenţa prin sine, înseamnă atotputerni- 
cie liberă, ca să folosim un pleonasm, deci în stare să 
facă reale prin proprie voinţă alte existenţe inferioare 'n 
chiar din nimic. Dar ea înseamnă şi iubire, ca o alta 
din valorile cele mai înalte, care poate fi şi ea un mo- 
tiv pentru crearea altor existenţe din nimic prin atot- 
puternicie. Lipsa de iubire echivalează cu o îngusti- 
me, pe cînd iubirea e generozitatea îndreptată de la 
unul spre altul, de care nu poate fi lipsită existenţa 
plenară, prin sine. Cu cît este o existenţă mai înaltă, 
cu atît implică însuşiri mai înalte. în Filocalia rom., 
voi. XI, Părintele Varsanufie vorbeşte de înălţarea în 
trepte spre Dumnezeu, a celor ce fac voia Lui: „Pre- 
cum sînt multe oştiri rînduite unele deasupra altora, 
aşa sînt multe locaşuri la Tatăl luminilor, aşezate 
unele deasupra altora" (P. 36). 

De aceea, existenţa supremă înseamnă atotputer- 
nicie şi iubire desăvîrşită, în care sînt posibile toate 

bunătăţile şi revărsarea lor în alte existenţe create, de 
toate gradele. 

Existenţa supremă şi fără de început nu poate să 
nu fie şi o existenţă iubitoare în ea însăşi. Şi ca lu- 
mină, ca sens suprem este izvorul tuturor luminilor, 
al tuturor sensurilor. Căci aceasta arată depăşirea în- 
gustimii egoiste. în unica existenţă plenară, ea în- 
seamnă, deci, o orientare contra îngustimii egoiste în 
ea însăşi. Ea înseamnă orientarea unuia spre altul, fă- 
ră să iasă din ea însăşi. Ea înseamnă că în aceeaşi 
unitate sînt două sau trei Persoane, care tind una spre 
alta în unitatea lor. Cea mai mare iubire este cea mai 
mare unitate între două sau trei Persoane. Existenţa 
supremă , fără de început, nu poate fi lipsită de iubi- 
rea între două sau trei Persoane, rămînînd sau afir- 
mîndu-se, şi prin aceasta, în unitatea ei. Şi toate cele 
ce sînt, nu pot fi fără să fie deasupra tuturor o exis- 
tenţă atotputernică şi iubitoare, liberă. 

Dar e de precizat că iubirea desăvîrşită în Dum- 
nezeu este între trei Persoane, pentru că o iubire care 
se închide între doi pune o margine a lor, rămîne in- 
diferentă faţă de cel de al treilea, producînd chiar 
gelozie între cei doi, cînd unul din ei se interesează 
şi de un al treilea. Dimpotrivă, cînd un al treilea se 
bucură cu mine de cel de-al doilea al meu, bucuria 
mea pentru cel de-al doilea e sporită. De aceea, în 
suprema şi unica existenţă supremă fără de început, dra- 
gostea desăvîrşită se realizează în trei, întărind toto- 
dată unitatea între ei şi evidenţiind nemărginirea lor. 

în Dumnezeu este un Tată care naşte din veci un 
Fiu pe care-L iubeşte şi de care este iubit şi purcede 
un Duh Sfînt, spre a Se odihni ca iubire luminătoare 
a Lui peste Fiul, făcînd să se simtă bucuria Tatălui de 
Fiul şi a Fiului de Tatăl. 

Fiinţa cea una a existenţei supreme, fiind o atot- 
puternicie şi o iubire liberă, nu e luată în posesie ca 
obiect întreg sau împărţit de cele trei Persoane, atot- 
puternice şi iubitoare libere, ci este ea însăşi, cu toa- 
tă atotputernicia şi iubirea ei liberă, în fiecare dintre 
cele trei Persoane. 

Această mişcare iubitoare, a unicei fiinţe între 
cele trei Persoane ale Sfintei Treimi în unica Lor fi- 
inţă, a descris-o, Sfîntul Maxim Mărturisitorul astfel: 
„Una şi aceeaşi este Unitate şi Treime. Aceeaşi, în- 
treagă unitate după fiinţă şi întreagă Treime după 
ipostasuri. Căci dumnezeirea este Tată, Fiu şi Duh 
Sfînt şi dumnezeirea este în Tatăl, Fiul şi Duhul Sfînt. 
Aceeaşi e întreagă în întreg Tatăl şi Tatăl e întreg în 
Aceeaşi întreagă. Şi Aceeaşi e întreagă în întreg Fiul; 
şi Fiul e întreg în Aceeaşi întreagă. Şi Aceeaşi întrea- 
gă e în întreg Duhul Sfînt; Şi Duhul Sfînt e întreg în 
Aceeaşi întreagă. întreagă e Tată şi în Tatăl întreg; şi 
întreg Tatăl e ea întreagă. Şi Aceeaşi întreagă e întreg 
Fiul; şi întreg Fiul este în ea întreagă şi ea întreagă în 
El. Şi Aceeaşi întreagă este întreg Duhul Sfînt şi în în- 
treg Duhul; şi întreg Duhul Sfînt este ea întreagă şi 
întreg Duhul Sfînt este' în Aceasta întreagă conştiinţă 
ci Tatăl este întreg în întreg Fiul şi în întreg Duhul 
Sfînt în chip desăvîrşit; şi întreg este Fiul în întreg 
Tatăl şi în întreg Duhul Sfînt în chip desăvîrşit; şi în- 

treg este Duhul Sfînt în întreg Tatăl şi în întreg Fiul, 
în chip desăvîrşit" (A doua sută a Capetelor gnostice; 
Filoc. rom., voi. II, p. 165-166). 

încercînd o explicare a acestui text, socotim că el 
ne spune că Tatăl, avînd fiinţa întreagă a dumnezeirii 
împreună du Fiul şi cu Duhul Sfînt, trăindu-se ca Ta- 
tă, trăieşte totodată pe Fiul în Sine, căci chiar un tată 
omenesc nu se poate trăi ca tată, fără să trăiască în 
sine şi pe fiul său. Dar nici Fiul nu se poate trăi nu- 
mai ca Fiu fără să trăiască şi pe Tatăl în Sine, sau fără 
să trăiască şi simţirile Tatălui în Sine, într-un fel oare- 
care ca ale Sale şi totuşi ca altele decît ca cele ale Sa- 
le ca Fiu. în Sfînta Treime Tatăl, purcezînd pe Duhul 
Sfînt, ca pe Cel ce are să se odihnească peste Fiul, nu 
poate să nu trăiască şi pe Duhul Sfînt, ca pe Cel ce se 
odihneşte peste Fiul. Şi nici Duhul Sfînt, purcezînd 
din Tatăl şi odihnindu-se peste Fiul, nu poate să nu 
trăiască în Sine şi pe Tatăl, din care purcede şi pe 
Fiul, în care se odihneşte. Dar şi Fiul, avînd pe Du- 
hul ce purcede din Tatăl şi se odihneşte peste Sine, 
nu poate să nu trăiască în Sine şi pe Duhul Sfînt, ce 
se odihneşte în Sine şi pe Tatăl, care-L purcede pe 
Duhul, spre a se odihni peste Sine. 

Dacă persoanele omeneşti, înrudite sau în relaţie 
iubitoare, se trăiesc una pe alta, cu atît mai mult are 
loc aceasta în Dumnezeu. Dacă ei nu pot fi aşa cum 
sînt şi nu mă pot înţelege fără cel ce mă iubeşte şi pe 
care îl iubesc, precum nici el nu poate fi aşa cum es- 
te, şi nu se poate înţelege fără mine, cu atît mai mult 
nu pot fi, ceea ce sînt în mod special şi nu se pot în- 
ţelege una fără alta Persoanele dumnezeieşti. Dacă eu 

sînt luminat în întregime prin altul şi altul prin mine, 
cu atît mai mult are loc acesta în Dumnezeu. Dum- 
nezeu este înţeles în întregime ca Tată, pentru că are] 
un Fiu şi Fiul este înţeles în întregime ca Fiu prin | 
Tatăl. Şi amîndoi sînt înţeleşi în întregime uniţi în] 
Duhul Sfînt, precum Duhul Sfînt este înţeles în între- 
gime, ca atare, avînd în Sine uniţi întregi, dar necon-] 
fundaţi, pe Tatăl şi pe Fiul. 

Dar pe de altă parte, întrucît în text se spune şi ca] 
dumnezeirea se află întreagă în fiecare Persoană, fărăf 
să le confunde, el ne arată că dumnezeirea nu poate fii 
înţeleasă în nici un fel ca avînd în Sine ceva ce o de-f 
osebeşte, ca atare, de modul ei de a fi în cele trei 
Persoane. Ea nu există decît, pe de o parte, ca unaj 
pe de alta, ca neaflîndu-se decît în cele trei Persoane 
deosebite şi avînd în ea ceea ce le arată pe ele ca den 
osebite. Unitatea lor nu se opune distincţiei, căci| 
această distincţie e ceea ce şi uneşte fără să confunde 
aceste Persoane. Deci, nu se poate cugeta fiinţa ca 1 
neavînd în ea pe Tatăl care naşte, pe Fiul care se naş-1 
te şi pe Duhul Sfînt care purcede din Tatăl spre a se j 
odihni în Fiul. Nu se poate cugeta fiinţa cea una cai 
neavînd în ea aceste fapte în mod liber, sau ca adu- 1 
cînd în ea cele trei Persoane, fără aceste mişcări dis- 
tincte, ca într-o esenţă unitară obiectivă, oarecum pa- 
sivă. „Căci dumnezeirea e Tatăl, Fiul şi Duhul Sfînt şi l 
dumnezeirea este în Tatăl, în Fiul şi în Duhul Sfînt". 

E de accentuat că lumina spirituală nu este decît] 
acolo unde fiinţa îşi are existenţa concretă, conştien-| 
tă de sine şi, cu atît mai mult, unde această conştiinţă 
concretă e în comunicare cu altă conştiinţă concretă 

în sine. Conştiinţa de sine îşi are o subzistenţă con- 
cretă în fiinţa pe care o are comună cu subzistentele 
concrete ale aceleiaşi fiinţe. Această subzistenţă sus- 
ţine în ea conştiinţa că nu va înceta în veci. Conştiin- 
ţa acestei subzistente veşnice, în comunicare cu alte 
conştiinţe, îi dă sensul deplin sau caracterul de lumină. 

Şi acest caracter de lumină îl au Persoanele sau 
Ipostasurile dumnezeieşti din veşnicie, de la ele în- 
sele, iar persoanele omeneşti create - de cînd sînt 
aduse la existenţă, pentru că ele sînt conştiente de 
valorile incluse în fiinţa lor. Şi valorile lor au acest 
caracter prin faptul de a se comunica între Ipostasuri 
sau Persoane. Este inclusă în fiinţa divină bunătatea, 
iubirea, cunoaşterea, puterea nemărginită. Dar ele sînt 
valori ce se comunică de la o Persoană la alta şi pen- 
tru aceasta au la bază conştiinţa despre ele. Unde nu 
sînt Persoane sau Ipostasuri necreate sau create, nu 
poate fi comunicare de valori, deci nu sînt valori pes- 
te tot. 

Fără Persoane n-ar fi comunicare de iubire, deci 
nu s-ar vădi iubirea fiinţei dumnezeieşti, sau peste tot 
n-ar fi. Şi de ar fi existentă în general, fără valorile ce 
şi le comunică persoanele între ele şi care le dă o bu- 
curie, ar mai avea un sens şi în ce ar consta unitatea 
la care contribuie şi ele cu conştiinţa şi voinţa lor? 

Sfîntul Maxim Mărturisitorul, afirmînd condiţia 
personală a valorilor spirituale, spune că harul în- 
dumnezeitor al lui Dumnezeu este necreat şi pururea 
existent în Dumnezeu, şi pe acesta îl numeşte lumină 
nenăscută şi enipostatică (subzistentă în ipostas), ară- 
tîndu-se celor vrednici (Ambigua; P. C. 91,. 1141 B). 

Persoana e lumină chiar prin faptul că se comuni- 
că altei persoane §i voieşte să se comunice aceleia în 
veci. E lumină prin faptul că e cineva conştient care 
vrea să se comunice altuia conştient. 

Şi pentru că o existenţă, în care nu e comunicare 
conştientă a cuiva către altcineva, e fără sens, trebuie 
să fie o existenţă fără început, sau din veci, în care 
este o astfel de comunicare sau lumină. Iar dacă Per- 
soanele existenţei supreme nu se pot cugeta în unita- 
tea lor de fiinţă, menţinîndu-se neconfundate, ele nu 
se pot cugeta nici cunoscîndu-se deplin, fără să se 
iubească. Iubirea desăvîrşită, care le uneşte în baza 
unităţii de fiinţă, le face să se cunoască desăvîrşit sau 
viceversa. 

Dumnezeirea prezentă întreagă în fiecare Persoa- 
nă în mod nedespărţit, cu însuşirile celor Trei Persoa- 
ne, care, pe de o parte, le distinge, pe de alta, le 
uneşte, e afirmată şi în prologul Sfintei Evanghelii 
după loan, prin cuvintele: „La început era Cuvîntul şi 
Cuvîntul era la Dumnezeu şi Dumnezeu era Cuvîntul" 
(Io. 1,1). Cuvîntul era înainte de orice timp Fiul, dar, 
în calitate de Cuvînt, El trebuie să fie o Persoană 
cuvîntătoare, provenind din altă Persoană, ceea ce 
presupune şi o a treia Persoană. Căci Cuvîntul se 
spune de cineva către Altcineva. 

Dumnezeu, ca existenţă supremă şi fără de înce-J 
put, nu poate fi decît o existenţă personală, decf 
conştientă şi iubitoare. Dar existenţa personală 
iubitoare completă nu poate să nu fie între trei Per- 
soane, într-o deplină unitate. Aceasta este o înălţime 
necesară de la care se poate realiza o pogorîre spre 

trepte nedeplin satisfăcătoare: dialog imperfect între 
noi despre sau către ai treilea, sau obiecte pasive 
despre care se poate vorbi. Dar de la aceste trepte 
inferioare, de existenţă nedeplină, nu se poate reali- 
za o înălţare la o treaptă de existenţă supremă, dorită 
de treptele conştiente inferioare. Iubirea desăvîrşită 
între cele trei Persoane ale existenţei supreme impli- 
că în ea cunoaşterea desăvîrşită între ele, deci a fiin- 
ţei lor nemărginite. E o cunoaştere care, pentru trep- 
tele inferioare de existenţă conştientă, rămîne puru- 
rea nedeplină, dar totodată şi o aspiraţie eternă. Pen- 
tru această existenţă rămîne neîncetat nu numai cog- 
noscibilă, ci şi o taină. 

Această iubire desăvîrşită în Trei sau între Trei 
este suprema Lumină sau izvorul a toată lumina sau 
sensul a toată existenţa. 

O lume de obiecte pasive, inconştiente, supuse în 
mod neliber unor legi, socotite suprema realitate, es- 
te lipsită în ea însăşi de lumină, sau de sens, o lume 
inexplicabilă în privinţa originii şi scopului. O lume 
de persoane omeneşti, care-şi vorbesc mînate de o 
iubire nedeplină, sau chiar de duşmănie, iarăşi nu 
poate fi decît o lumină parţială, stăpînită pînă la 
urmă tot de întunericul lumii compuse din obiecte. 

Lumina deplină, care nu poate fi decît o Lumină 
fără de început, nu poate fi decît existenţa unei fiinţe 
fără de început, a unei iubiri comunicative între trei 
Persoane. 

Lumina desăvîrşită, care explică şi dăruieşte lu- 
mină creatoare şi întregitoare a tuturor gradelor de 

existenţă, nu poate fi decît existenţa supremă sau 
dumnezeiască în trei Persoane sau în trei străluciri. 

Cunoaşterea de Sine prin cele trei Persoane a 
acestei existenţe supreme, odată ce e cunoaşterea ne- 
mărginită a unor Subiecte care sînt şi ele nemărginite, 
e o cunoaştere care prin nemărginirea ei, cuprinde deo- \ 
dată în ea Lumina şi Taina. Ele văd Taina lor nemăr- 
ginită ca Lumină şi Lumina ca Taină nemărginită. 

Calist, Patriarhul Constantinopolei din secolul al 
XlV-lea, descrie cum, de această Lumină a Sfintei 
Treimi, identică cu dragostea desăvîrşită între cele 
trei Persoane, se împărtăşeşte şi mintea credinciosu- 
lui care se înalţă în iubirea de Dumnezeu prin viaţa 
morală şi prin rugăciunea neîncetată către El, cînd s-a 
ridicat prin darul Duhului Sfînt la vederea luminii 
mai presus de lume, la cea din jurul lumii şi la cea 
din sine însăşi. „Cînd mintea se află în această uni- 
tate treimică, vede cum cele Trei centre ale iubirii 
dumnezeieşti... o umplu de lumină. Drept urmare, 
întoarce şi ea în Duh, în chip desăvîrşit, puterea 
iubitoare a sufletului spre Dumnezeu şi o mişcă pe 
aceasta, pe cît se poate, spre dragostea dumnezeias- 
că şi începe de acum să iubească pe Dumnezeu, pre- 
cum se cuvine. Şi urcă, şi înaintează în iubire, şi se 
alipeşte de ea... Şi se sîrguieşte, cu ajutorul harului, 
să afle chipul în care ar putea să se lărgească şi să de- 
săvîrşească dragostea de Dumnezeu în sine. Atunci 
Dumnezeu şi mintea se fac în chip minunat un Duh. 
Căci Dumnezeu este, prin primire, în chip duhovni- 
cesc, în minte şi mintea, prin intrare, în Dumnezeu. 
Şi vede limpede ceea ce a spus Pavel: „Iar cel ce se 

lipeşte de Domnul se face un Duh cu El" (I Cor. 6, 
17). Acum Dumnezeu se face minţii lumină şi dra- 
goste şi mintea se veseleşte în Dumnezeu, bucurîn- 
du-se de iluminarea unică a îndoitei lumini, umplîn- 
du-se de pace şi odihnindu-se cu uimire de Hristos, 
precum se cuvine (Capete despre rugăciune, Fi loc. 
voi. VIII, p. 284). „Atunci mintea a ajuns cu totul 
simplă, nesfîrşită .şi nehotărnicită, în starea fără chip 
şi fără formă" (Op. c. p. 283). 

în această lumină identică cu iubirea se uneşte 
mintea nu numai cu Dumnezeu prin Hristos, ci şi cu 
toţi şi cu toate. 



1 9 Persoana umană, 

lumină şi taină în unire cu Sfînta Treime 
în Hristos cel înviat 



E propriu firii omului ca el să fie conştient de un 
sens al ei şi să comunice printr-o persoană altor per- 
soane gîndirea ei conştientă, mereu nouă, despre acest 
sen s. Eajăsgîndeşte as tfel lum ină sau e_o lumină c e 
şe^pjrjiuaLCă-iără. s0J4Lt^jnereu_îmbQgătLtă, altor per- 
soane. Aceasta înseamnă că fiecare persoană, nu nu- 
mai comunică lumină, ci şi primeşte lumină. Şi nu 
primeşte lumină numai de la alte. persoane conştien- 
te, ci şi de la existenţele impersonale, care o răspîn- 
desc în mod inconştient şi involuntar. Mai bine zis 
descoperă ea o lumină în ele. 

Persoana umană este, astfel, un răspînditor de lu- 
mină şi căutător şi primitor de lumină. Ea răspîndeşte 
lumina şi aspiră după tot mai multă lumină. Lumina 
pe care o primeşte conştient de la alte persoane şi lu- 
cruri o răspîndeşte conştient altor persoane. 

Dar căutarea şi primirea continuă a luminii şi co- 
municarea ei nesfîrşită arată că şi persoana e, în ace- 
laşi timp, o taină nesfîrşită, care se vrea cunoscuta de 
ea însăşi şi să facă cunoscută tot mai mult taina ei. 
Din toate părţile îi vine lumina şi, deci, în toate păr- 
ţile o caută, dar o şi răspîndeşte în toate părţile în 

mod conştient ca lumină proprie, adaptată persoanei 
sale. Aceasta înseamnă că este prin ea însăşi lumină 
şi căutătoare de lumină la nesfîrşit, dar de aceea şi o 
taină. Vrea să se lumineze pe ea însăşi şi să lumineze 
toate prin ea, ca lumină. 

Toate sînt destinate să fie lumină pentru ea, ca 
adunînd lumina lor în lumina sa, ca să răspîndeasca 
lumina sa şi a lor, ca lumină pentru toţi, fără să înce- 
teze vreodată această lucrare. 

Prin aceasta rămîne mereu o taină luminoasă şi 
căutătoare de lumină, ce vrea să lumineze şi sa se lu- 
mineze la nesfîrşit. . 

Ea se arată comunicată de lumină prin cuvînt, prin 
faptă, prin zîmbet, prin faţă, chiar prin prezenţă; şi 
căutătoare de lumină, mai ales prin auzul urechilor şi 
prin privirea şi reflecţia ochilor. înţelesurile din ochi 
fac faţa întreagă grăitoare. Omul întreg se arată o 
existenţă dialogică şi, în acest scop, şi reflexivă. Şi 
amîndouă aceste însuşiri îl arată ca fiind lumină şi 
taină fără sfîrşit. 

Animalul nu este numai necuvîntător, ci şi nezîm- 
bitor şi nereflexiv. Ochii lui nu reflectă şi nu comu- 
nică nici un înţeles. El nu e o făptură conştientă, o 
lumină conştientă. în animal individul, de aceea, e 
mai puţin important spiritual; în el predomină natura. 

Fapta, zîmbetul, cuvîntul, reflexia care se reali- 
zează prin persoană şi în fiecare persoană au o notă 
proprie. Dar ele ţin în acelaşi timp de natura omului. 
Natura lui însăşi are un caracter dialogic. Ea se bu- 
cură, se întristează, trăieşte concret în persoane. Fi- 
losoful român Constantin Noica a vorbit de o „deve- 

nire întru fiinţă". Dar fiinţa nu se îmbogăţeşte decît 
prin dialogul interpersonal. 

Atît în comunicativitatea conştientă, cît şi în re- 
flexiunea sa, persoana demonstrează o calitate de 
mişcare nesfîrşită în lumină şi taină. Şi nu putem cu- 
geta că în aceasta s-ar manifesta o mişcare ce-i este 
impusă de o forţă iraţională. Qmul are o sete infinită 
de lumină şi sentimentul că e o taina nesfîrşită. Ani- 
malul nu ştie de o astfel de sete a infinitului. El este 
mulţumit cu ceea ce are în clipa prezentă. 

De aceea trebuie să fie un infinit conştient care 
întreţine în om această sete. Omul însuşi nu are însă 
infinitul în mod separat în sine, ci i se oferă spre că- 
utare ca o lumină şi ca o taină actual infinită, care a 
imprimat în om setea după ea; şi i se arată înconju- 
rîndu-l din toate părţile, chemîndu-l prin toate, fără 
ca acestea să fie ele înseşi acest infinit. 

Dacă persoana are aspiraţia conştientă spre lumi- 
nă şi spre comunicativitatea ei, iar, de aceea, are în 
ea şi taina nesfîrşită, trebuie să existe o existenţă 
supremă care are de fapt în ea lumina şi taina infinite 
şi nu are nevoie de altele pentru a înainta în infinita- 
tea luminii şi a tainei. Această existenţă are în sine sau 
prin sine viaţa conştientă infinită, fără început şi fără 
sfîrşit, cum a accentuat Sfîntul Chirii din Alexandria. 

Şi numai în legătură cu ea poate avea persoana 
umană aspiraţia spre lumină infinită şi putinţa de a 
înainta în taina infinită. 

Şi toate se arată participante în mod conştient sau 
inconştient la această lumină şi taină infinită prin ea 
însăşi, fără să fie ele înseşi această lumină şi taină 

infinită. Şi de aceea persoana umană nu se mulţumeşte 
cu lumina şi taina lor, sau cu hrana ce o dau ele luminii 
şi tainei sale. Ea caută prin ele şi dincolo de ele 
lumina şi taina infinită, lumina şi taina prin sine. 

Scriptura ne spune că Dumnezeu cel fără de în- 
ceput, voind să facă o lume cu început, a spus: „Să 
se facă lumină şi s-a făcut lumină" (Gen. 1, 5). Lumi- 
na care a început, n-a putut veni decît de la El. A ve- 
nit ca lumină creată din puterea luminii Lui necreate, 
sau fără de început, căci toate cele create au fost cre- 
ate cu un sens. Iar sensul lor este să confirme şi să 
îmbogăţească sensul creat cel mai înalt al existenţei 
umane, arătîndu-i că toate sînt de la Dumnezeu pen- 
tru a o convinge despre existenţa Lui, care să-i asi- 
gure legătura conştientă cu El şi, deci, propria exis- 
tenţă veşnică prin această legătură. Toate cele din 
univers sînt o unitate armonioasă uimitoare, iar, prin 
aceasta, dependente una de alta, şi un întreg care nu 
poate fi de la sine, ci dependent de o putere şi o 
minte independentă şi minunat de înţeleaptă. De 
aceea, în alt loc Scriptura spune: „înţelepciunea Ta 
şi-a zidit sie-şi casă" (Pildele lui Solomon 9, 1). Adică 
Dumnezeu ca lumină a creat lumea ca o casă potrivi- 
tă pentru a locui El însuşi ca Creator atotînţelept în 
ea, dîndu-i un sens. Acelaşi lucru este afirmat de 
Psalm: „Tu ai făcut toate lucrurile Tale cu înţelepciu- 
ne" (Ps. 104, 24). Cel ce a putut face toate cu astfel 
de înţelepciune, nu poate să nu fie conştient, deci 
personal. Sensul ce-l dă înţelepciunea creatoare exis- 
tenţei umane constă în faptul că ea este asigurată de 
o durere conştientă veşnică şi de o stăpînire peste 
toate. Aceasta se spune tot în Pilde, prin cuvîntul: 

„Lăsaţi neînţelepciunea şi veţi fi vii, ca în veac să îm- 
părăţiţi şi să căutaţi înţelepciunea, ca să trăiţi şi să vă 
îndreptaţi mintea întru cunoştinţă" (Pilde 9, 6). înţe- 
lepciunea pusă de Dumnezeu în toate, pentru a întări pe 
om prin aflarea sensului existenţei lui, nu i se impu- 
ne omului cu sila, ci vrea să fie primită prin libertatea 
lui. Lumina se cere iubită, iar iubirea implică liberta- 
tea celui ce o primeşte. Deci Cel ce dă lumina este şi 
El Persoană iubitoare. Şi numai iubirea dă sens mul- 
ţumitor sau lumină adevărată celui iubit. Căci numai iu- 
birea arată că preţuieşte pe cel luminat şi vrea să şi-l 
facă partener veşnic. Fiindcă cel ce luminează pe altul 
prin comunicare, e firesc să nu o facă aceasta decît pen- 
tru că doreşte o comunicare iubitoare cu acela. Nu- 
mai cel ce mă iubeşte cu adevărat dă sens existenţei 
mele, umplînd existenţa mea de bucurie deplină. Şi Cel 
ce e luminat şi înţelept prin Sine, adică din veci şi 
pînă în veci, e firesc sa vrea să aibă cu cel creat, că- 
ruia i se comunică din iubire, o astfel de comuniune 
pentru veci. 

Dar voind să realizeze o anumită unire cu cel 
luminat, Dumnezeu Care luminează trebuie să aibă 
El însuşi în Sine o anumită unire prin iubire. De ace- 
ea voieşte să înfăptuiască şi între cei luminaţi o unire- 
prin iubire, printr-un fel de comunicare reciprocă în- 
tre ei a ceea ce li se comunică de ia El. \ 

Această unire prin iubire o are ca Treime de Per- 
soane într-o unitate de fiinţă. Prin aceasta se arată că 
iubirea şi, deci, unirea deplină în iubire este între 
Trei. Acest fapt se reflectă şi în opera Lui creată, în 
mai multe feluri. Prima formă a acestei uniri iubitoa- 
re între Trei în creaţiune este cea între bărbat, femeie 

şi copii. Bărbatul nu este omul întreg fără femeie şi 
nTcî femeia fără bărbat.i Cei doi sînt în acelaşi timp 
unul. „Vorbind de doi, Dumnezeu vorbeşte de unul sin- 
gur", notează Sfîntul loan Gura de Aur (P. G. 62, 135). 
Dacă ar fi numai doi separaţi, omenirea nu s-ar put£â 
prelungi. Deci se poate adăuga că cei doi sînt unul. 
Iar teologul rus Paul Evdokimov zice: „Se poate spu- 
ne că aceste două aspecte (masculin şi feminin) ale 
omului sînt în aşa măsură inseparabile în iubirea lui 
Dumnezeu, că o făptură umană luată izolat şi consi- 
derată în sine nu e deplin om" (Sacrament de l'a- 
mour, p. 162). 

Dar dacă cei doi sînt făcuţi pentru al treilea, se 
poate spune că în realitate cei trei sînt una. 

Dar unitatea între cei trei se arată şi în faptul că 
eu şi tu nu vorbim niciodată fără să ne simţim legaţi 
cu un al treilea. Al treilea e cel ce ne uneşte sau în- 
tăreşte iubirea între mine şi tine. Dacă nu ne unim în 
iubirea faţă de al treilea sau dacă al treilea nu întăreş- 
te iubirea mea faţă de al doilea, iubirea noastră nu e 
deplină. în aceasta se arată responsabilitatea celor 
doi faţă de al treilea, sau a celui de al treilea pentru 
iubirea între alţi doi. 

Dar înaintea cui sînt responsabili, în sensul ma- 
xim, unul faţă de altul, sau cei doi faţă de un al trei- 
lea, dacă nu înaintea unui for suprem conştient, adi- 
că a lui Dumnezeu? Dumnezeu întemeiază ca al Tre- 
ilea suprem toată responsabilitatea. 

Pe al Treilea, ca Creator, îl află omul şi privind 
lumea, ca dar al Lui. 

Peste tot dăm de al treilea, întărind unitatea între 
doi. între Trei este şi unitate supremă. Şi această Tre- 

ime supremă a creat cele trei feluri de unităţi între 
creaturi. Unde nu e un al treilea şi, în ultimă instan- 
ţă, al Treilea ca for suprem, nu există nici o unitate 
mulţumitoare în lumea creată. 

Dacă bărbatul şi femeia nu sînt uniţi cu copiii 
prin responsabilitatea comună faţa de ei, iubirea între_ 
ei slăbeşte. Dar responsabilitatea de a avea şi a creşte 
copii slăbeşte unde slăbeşte legătura cu al Treilea su- 
prem şi legătura între ei decade într-o simplă plăcere 
trecătoare şi fără sens. La fel dacă un eu şi un tu 
uman nu trăiesc o responsabilitate faţa de al treilea, 
ca un grup mai mare format din mai multe persoane, 
legătura celor doi slăbeşte şi ea, nefiind susţinută de 
acel grup şi, deci, îşi pierde sensul deplin. Dar aceas- 
tă responsabilitate faţă de grupul mai mare îşi găseşte 
puterea numai în sentimentul că ea este impusă de 
voinţa unui Creator comun, care are un plan cu tot 
grupul (naţional, social). Căci cele trei forme ale per- 
soanelor (eu, tu, el) umane, fiind mărginite, ele tre- 
buie să fie multiple, nu cîte una, ca în Dumnezeu, în 
care ele sînt infinite. Şi mai e de observat că unirea 
între bărbat, soţie şi copii se spiritualizează spre uni- 
rea dintre eu, tu şi el în general, deşi amintirea aces- 
tei uniri speciale de pe pămînt lasă totuşi o pecete vie pe 
persoanele lor în veşnicie. 

în sfîrşit, dacă persoana umană vede în lumea, de 
care e legată, un Creator care i-a dăruit-o spre a-L cu- 
noaşte pe El şi a înainta spiritual spre El, nu mai vede 
un sefis etern în legătura sa şi a lumii. Şi persoana să- , 
răceşte în lumina ce o poate comunica, sau cade în \ 
moartea spirituală. ^ 

Un al Treilea suprem da sens tuturor legăturilor 
dintre persoanele umane şi dintre ele şi lume. Per- 
soanele se îmbogăţesc şi sporesc iubirea lor prin lu- 
me, dacă în orice legătură duală cu cele create gîn- 
dul la al Treilea suprem aduce în ele un sens, o origi- 
ne explicabilă şi o folosire a lor, spre creşterea spiri- 
tuală şi spre un sens sporit al omului. Eu şi tu sporim 
spiritual numai cugetînd la responsabilitatea noastră 
faţă de un al Treilea suprem. Dar şi legătura între mi- 
ne şi Dumnezeu întăreşte şi legătura cu semenul meu, 
ca individ şi grup. 

Toate cele create arată în legătura lor că nu pot fi 
decît de la El şi spre El. 

Numai aşa se arată toate avînd un rost şi avîndu-şi 
originea într-un al Treilea care Ie-a adus la fiinţă 
gîndind la un rost al lor. Aşa se arată că toate sînt 
făcute cu rostul de a spori spiritual în iubire datorată 
iubirii existente în Creatorul lor. 

Aceasta e lumina dată creaţiei de Cel ce este lu- 
mina lumii prin sine. Ea arată valoarea dată celor cre- 
aţi de Creatorul de valoare infinită prin sine. 

Dar mai sînt de adăugat la cele spuse următoare- 
le, pentru o mai deplină precizare a lor: 

Persoana umană îşi caută lumina şi taina în Dum- 
nezeu şi sporeşte continuu în ele prin comunicare şi 
reflexie iubitoare la Dumnezeu, pentru că este ea în- 
săşi o lumină şi o taină virtuală, o lumină şi o taină, 
menite să sporească veşnic în Dumnezeu. 

De aceea s-a făcut şi Fiul iui Dumnezeu om, sau 
şi-a unit în Persoana Sa firea omenească cu cea dum- 
nezeiască, ca persoana omenească să sporească în 
lumina şi taina sa în legătură cu lisus Hristos, care 

ne-a făcut posibilă unirea cu Sine ca Dumnezeu prin 
umanitatea Sa. Această sporire a persoanei umane în 
lumină şi taină, prin legătura cu Hristos, face un salt 
uriaş la trecerea celor credincioşi în viaţa viitoare. 
Aceasta ni s-a dovedit prin arătarea în lumină, lîngă 
Hristos, pe Tabor, a lui Moise şi llie, cel dintîi arătîn- 
du-ne că această lumină atît de puternică o primeşte 
cel ce a slujit cuvîntul dumnezeiesc pe pămînt în aşa 
fel că el nu se mai cunoaşte ca cel ce a murit cu tru- 
pul, iar al doilea că prin aceeaşi slujire a fost luat în 
carul de foc cu trupul la cer. în acest sens a interpre- 
tat Sfîntul Grigorie Palama comunicarea luminii lui 
Hristos, ca izvorul dumnezeiesc al luminii lui Moise 
şi llie. 

Dacă bunătatea se arată ca lumină pe faţa omului, 
cum n-ar fi cei ce au crezut în Hristos ca lumină a 
bunătăţii, întreg luminaţi în viaţa viitoare? 

Dar în Hristos cel înviat nu se vor uni numai per- 
soanele umane în lumină, ci tot spaţiul va fi luminat 
de El. Căci dacă Hristos îi face pe toţi cei ce au cre- 
zut în El apropiaţi nu numai de El ci şi între ei, avîn- 
du-L pe El la mijloc, cum n-ar fi El în viaţa viitoare în 
maximă apropiere de fiecare persoană umană care a 
crezut în El şi cum nu i-ar apropia pe toţi cei luminaţi 
de El şi între ei? 

Dar numai iubirea îl face pe Hristos să fie aproa- 
pe de fiecare persoană umană ca lumină. 

O arvună a acestei stări de depăşire sau de cople- 
şire a spaţiului cu trupul luminat a arătat Hristos, du- 
pă învierea Sa, Apostolilor. Fără să devină omniprezent 
prin fire, trupul lui Hristos se arată în diferite locuri, 
fără să străbată spaţiul ca înainte de înviere. El depă- 

şeşte spiritual, sau prin Duhul Sfînt, ca izvor nemijlo- 
cit al energiilor dumnezeieşti necreate în întregime, 
distanţele spirituale, ca lumina ce face şi materia tru- 
pului întreg lumină, nu numai în baza faptului că ma- 
teria e în fond lumină, ci şi prin înduhovnicirea cul- 
minantă a trupului Lui. Această lumină pentru noi, cei de 
acum, îi acoperea trupul, dar fără să-l anuleze, ci fă- 
cînd să se arate prin voinţă, cînd voia şi unde voia. El 
intra şi ieşea prin uşile încuiate şi „se afla împreună 
cu ucenicii Săi totdeauna, nu venind, ci mai degrabă 
arătîndu-se cînd voia" (Sfîntul Grigorie Palama, Cu- 
vînt la înălţarea Domnului; P. G. 151, col. 286 C). 
Faptul că înainte de înălţare era cu ucenicii Săi oriun- 
de, iar după înălţare El se sălăşluieşte cu trupul (prin 
Euharistie) în oricare din cei ce cred în El, este altce- 
va decît o extindere în tot spaţiul trupului Său, sau o 
ubicuitate spaţială. Este o prezenţă de adîncime şi de 
înălţare spirituală, care se poate face sensibilă în 
diferite grade de intensitate, după gradul puterii de 
sesizare spirituală sau de credinţă a celui ce, primind 
Duhul Sfînt, I se deschide şi, prin aceasta, îl „vede" şi 
îl simte în sine. Această prezenţă este simţită, de cei 
ce cred în El, chiar şi în alţii, şi uneori şi în jurul lor. 

E o prezenţă printr-o şi într-o lumină care, în ace- 
laşi timp, îl şi acoperă sensibil. Dar în viaţa viitoare, 
dată fiind deplina pnevmatizare a celor ce-L simt, nu-L 
mai acoperă, ci îl fac sesizabil într-o lumină aseme- 
nea celei de pe Tabor. 

O posibilitate a naturii create de a fi depăşită ca 
interval spaţial prin prezenţa Lui se arată şi în faptul, 
descoperit de tehnica modernă, de a face arătat la dis- 
tanţă chipul celor din lume şi auzit zgomotul lucruri- 

lor sau glasul oamenilor. Această tehnică a descoperit că 
natura creată nu e o natură statică, ci are în ea o forţă 
capabilă să transmită prin lumină, la distanţă, imaginea şi 
sunetul lucrurilor şi persoanelor sau să le ajute să 
străbată, prin mişcarea lor, foarte repede distanţele. 

Dar Duhul dumnezeiesc, lucrător după învierea 
lui Hristos din trupul Lui cu putere în cei ce cred, nu 
aduce direct sau, prin lucrare, numai chipul lui Hris- 
tos, ci şi pe El însuşi. Mai precis vorbind, Duhul Sfînt 
ne ridică pe noi înşine mai presus de spaţiu în unirea 
cu Hristos, după ce a realizat aceasta şi în unirea Lui 
cu Tatăl. Şi din comuniunea între Hristos ca om cu 
Tatăl şi cu noi, întărită în noi prin jertfa Lui, noi ne 
înălţăm şi la comuniunea maximă cu semenii credin- 
cioşi. Iar aceasta se petrece cu efect maxim în viaţa 
viitoare a noastră şi, îndeosebi, după învierea de ob- 
şte. Toţi cei ce au crezut în El în viaţa pămîntească, îl 
vor avea pe Hristos însuşi ca la Schimbarea la Faţă 
de pe Tabor, în mod sesizabil, dar spiritual lîngă ei şi 
se vor avea pe ei înşişi întreolaltă. 

Prima venire a Duhului lui Hristos cel înviat ca 
om, de către oameni avînd loc în Botez, acesta se 
numea în Biserica primară „luminare" (fotismos). 

Despre lumina pe care o primesc cei puternic 
credincioşi de la Hristos, primindu-L pe El însuşi, 
prin Duhul cel Sfînt care li se dă din El, spune Pa- 
triarhul Calist din Constantinopoi (secolul al XlV-lea): 
„Tu, Doamne, dă-mi darul Tău şi Duhul Tău ca bău- 
tură. Căci acesta este fără îndoială Duh şi lumină. De 
aceea şi zic ai Tăi că cei ce poartă Duhul, poartă lu- 
mina. Astfel, cînd se va arăta în mine lumina mai presus 
de fire în chip negrăit, voi şti cu adevărat că Tu eşti 



cu mine, ca veşmînt al meu spre viaţa cea sfîntă şi 
fericită" (Gal. 3, 27). „Iar aceştia au îmbrăcat şi pe 
Tatăl. Şi astfel s-au făcut în chip vădit case şi locaşuri 
şi biserici ale dumnezeirii celei în trei străluciri" (Ca- 
pete despre rugăciune, cap. 42, Filocalia rom., voi. 
VIII, p. 297). 

Lumina dumnezeiască în care vor fi îmbrăcaţi cei 
ce au crezut în Hristos, în mod deplin în viaţa viitoa- 
re, este iubirea, sensul, fericirea deplinei comuniuni 
a tuturor cu Sfînta Treime şi între ei. Dar lumina în 
care vor fi îmbrăcaţi, măreşte nu numai comuniunea 
între ei, ci şi taina lor, odată ce au în ei Sfînta Treime 
însăşi, lumina şi taina infinită. Şi trebuie precizat că 
între lumina şi taina persoanelor, devenite locaşuri 
ale Sfintei Treimi, nu e o opoziţie, cum nu e nici în- 
tre lumina şi taina Persoanelor divine. Lumina însăşi 
este în ele o taină, prin adîncirea ei nesfîrşită şi taina 
însăşi e lumină nesfîrşită. 

Efectul iubirii Sale faţă de noi ni l-a arătat Hristos 
în învierea Sa, care ne va face parte şi nouă de învie- 
re. De aceea, chiar prin moarte, noi trecem nu în în- 
tunericul nefiinţei, ci în lumina deplină a vieţii veşni- 
ce. Aceasta o exprimă creştinii aprinzînd lumina la 
decedarea unui om. Aceasta o exprimă toate slujbele 
bisericeşti ce se fac în ambianţa lumînăriior. Toţi sîn- 
tem lumină prin învierea lui Hristos, toţi trăim în nă- 
dejdea că vom fi lumini nesfîrşite în unire cu Hristos 
Cel înviat. 



20 Schimbarea la faţă 

a lui Hristos pe Tabor, dovada antici- 
pată despre lumina Sfintei Treimi, se 
va iradia din trupul Său înviat şi al 
tuturor celor ce-şi vor arăta credinţa 
prin faptele lor 



Sfîrrtul loan Evanghelistul prezinlă scopul întrupării 
Fiului lui Dumnezeu, umplerea de lumină, prin trupul 
Său înviat, a tuturor celor ce vor vedea în El şi vor imita 
faptele Lui de iubire a lui Dumnezeu şi a semenilor. 
De aceea cei ce nu-L vor primi, vor rămîne în întuneric 
sau în lipsa de bucurie a comuniunii veşnice cu Dum- 
nezeu şi cu semenii şi, deci, în lipsa de sens a vieţii. In 
aceasta constă judecata sau osînda celor ce nu-L vor 
primi. Numai credinţa că Dumnezeu are^un Fiu, deci 
că în El este o iubire, şi pe Fiul Său iubit îl face om în 
veci, ca să arate şi oamenilor iubirea Sa în veci, poate 
da, de fapt, o bucurie şi un sens vieţii oamenilor. 

Lumina Treimii, care e proprie şi Fiului lui Dum- 
nezeu, se va arăta şi prin trupul ce-L va lua, prin cu- 
vintele şi faptele Lui iubitoare, dar se va arăta deplin 
în trupul Lui după înviere. Iar din trupul Lui se va 
răspîndi în cei ce vor crede în El şi vor face fapte, 
asemenea Lui, în viaţa pămîntească, dar deplin în 
trupul de după învierea lor. Dacă trupul poate fi me- 

diu, prin care se răspîndesc cuvinte înţelepte şi se 
săvîrşesc fapte bune, e firesc să poată fi şi un mediu 
văzut al luminii spirituale, iar din el să iradieze 
această lumină şi în universul cu care este legat, deşi 
această arătare a luminii spirituale prin materie e o 
mare taină. 

Taina cea mare sta în faptul că Dumnezeu a adus 
la existenţă şi persoanele create de o fiinţă comună 
îmbrăcate în trup, deci subiecte conştiente de valo- 
rile fiinţei lor şi ale universului material, pe care le 
trăieşte fiecare altfel şi le comunică una alteia, întă- 
rind şi cu voinţa unitatea lor de fiinţă şi împărţind 
modul de sesizare şi de actualizare a valorilor fiinţei 
umane şi ale universului. Iar în Hristos ele devin şi 
subiecte active ale valorilor fiinţei divine, pentru îmbogă- 
ţirea spre care Ie-a creat Dumnezeu cel din Treime. . 

Sfîntul loan Evanghelistul înfăţişează acest scop al 
întrupării Fiului lui Dumnezeu, sau umplerea de lu- 
mină a celor ce vor crede în El şi vor săvîrşi faptele 
Lui şi osîndirea la întuneric a celor ce nu vor face 
aceasta, spunînd: „Cel ce crede în El nu este judecat, 
iar cel ce nu va crede, a fost judecat, fiindcă nu a 
crezut în numele Celui Unuia Născut, Fiul lui Dum- 
nezeu. Iar judecata este aceasta, că Lumina a venit în 
lume şi oamenii au iubit întunericul. Căci faptele lor 
sînt rele. Că oricine face fapte rele, urăşte lumina şi 
nu vine la lumină, pentru ca faptele Lui să nu se vă- 
dească. Dar cel care lucrează adevărul, vine la Lumi- 
nă, ca să se arate că sînt săvîrşite în Dumnezeu" (Io. 
3, 18-21). Avem în aceste cuvinte o explicare a moti- 
velor pentru care faptele bune sînt luminoase, iar 

cele rele întunecă pe om. Cele bune aduc pe om în 
Lumina lui Hristos, iar cele rele îl ţin în întuneric. 
Aceste motive sînt două: primul este că faptele rele 
închid pe om în egoismul lui îngust, oprindu-l de la 
înţelegerea largă şi adîncă a altora şi a lui Dumnezeu 
cel iubitor, izvorul fără de început al existenţei; dim- 
potrivă, faptele bune, fiind îndreptate spre Dumne- 
zeu cel iubitor şi spre semeni, lărgesc vederea iubi- 
toare la nesfîrşit. Căci faptele bune fac pe om comu- 
nicativ, deschis, transparent. Interiorul lui se vede. El 
se deschide cu o căldură celorlalţi. Are în sine căldu- 
ra iubirii nesfîrşite a lui Hristos, căci comunică şi cu 
El. Trupul nu mai închide pe om, ci-i face sufletul vă- 
zut, comunicativ. Prin bine, spiritul face materia tru- 
pului transparentă, în primul rîn'd, în Hristos şi apoi 
şi în cei ce cred în El. Dar, în general, spiritul ome- 
nesc se face transparent prin materie şi prin anumite 
organizări comunicative ce le aduce în ea. Insă Dum- 
nezeu pune în întreaga materie a universului o orga- 
nizare care îl face de folos omului, dar şi în stare să 
arate cît de minunată şi de iubitoare este înţelepciu- 
nea lui Dumnezeu. Materia e acută de Dumnezeu în 
stare să primească şi să comunice o raţionalitate pli- 
nă de folos în ea. Prin aceasta se arată că nu numai 
spiritul omenesc poate lucra şi vedea prin ea, ci prin 
ea se poate vedea şi poate lucra, în primul rînd, 
Dumnezeu. Aşa se poate cunoaşte şi lucra adevărul 
şi prin ea. Iar al doilea motiv, identic în fond cu 
primul, este că faptele bune „lucrează adevărul", adi- 
că actualizează spre bucurie adevărul legăturii ce 
există între omul ce săvîrşeşte aceste fapte bune şi 

semenii săi şi arată adevărul lui Dumnezeu cel iubi- 
tor. Căci acesta este adevărul: armonia între cele 
create şi unirea lor cu Dumnezeu prin iubirea Lui. 
Cel ce săvîrşeşte binele vede acest adevăr şt o afirmă. 
Şi legătura cu această adevărată existenţă a iubirii îi 
aduce bucurie. 

Această vedere a armoniei dintre toate şi dintre 
ele şi Dumnezeu cel iubitor, comuniunea deplină cu 
toţi şi cu Fiul lui Dumnezeu făcut om, se va arăta ca 
lumină desăvîrşită în viaţa viitoare. 

Dar să spunem cîteva cuvinte şi despre „Schimba- 
rea la faţă", îndeosebi: 

1. Schimbarea la faţă a lui Hristos pe Tabor, le 
dădea Apostolilor dovada anticipată a învierii şi 
dumnezeirii Sale şi a mîntuirii tuturor celor ce vor 
crede în El, spre a le confirma mărturia lor dată Lui 
prin Petru la Cezareea lui Filipi, că El este Hristosul, 
Fiul lui Dumnezeu, confirmare cu atît mai necesară, 
cu cît, după acea mărturisire a lui Petru, Hristos le 
vorbise despre moartea ce-o va avea de suportat, dar 
din care va învia, ceea ce le produsese Apostolilor o 
sminteală de natură să le slăbească mărturia dată des- 
pre dumnezeirea Sa. Hristos le arată astfel că între 
dumnezeirea Sa şi jertfa Sa ca om pentru oameni nu 
e o contrazicere, ci că tocmai prin această jertfă se va 
arăta mărirea iubirii Saie dumnezeieşti. Cu cît e mai 
înalt Dumnezeu, cu atît e în stare de o mai mare 
smeri re din iubire pentru oameni. 

Necontrazicerea între mărirea Sa dumnezeiască şi 
smerirea Sa prin întrupare şi jertfa ca om, o arată 
* Hristos şi în faptul strălucirii ce o va da umanităţii 
Sale prin această smerire, care a mers pînă la jertfă. 



jÂ 

Umanitatea Lui va deveni, prin jertfă, mediu al lu- 
minii dumnezeieşti, strălucitoare, prin faţa Lui, ca 
soarele, iar, prin veşmintele Lui, ca zăpada. E o lu- 
mină care, deşi se arată prin faţa omenească materia- 
lă, are totuşi un caracter spiritual, aşa cum se arată 
lumina bunătăţii pe faţa omului şi cu deosebire în 
nimbul sfinţilor. 

2. Hristos le arată astfel Apostolilor că 5-a coborît 
şi se va înălţa prin jertfa nu numai pentru Sine ca om, ci 
pentru noi, în faptul că lîngă El apar şi Moise şi llie, 
care au crezut în întruparea şi jertfa Lui ca om, înain- 
te de împlinirea lor, ceea ce înseamnă că a făcut aceasta 
şi pentru cei ce vor crede în viitor în El. In acest 
scop, Moise şi llie li se arată celor trei Apostoli, vor- 
bind cu Hristos despre sfîrşitul Lui, adică despre moartea 
şi învierea Lui, care ele îi vor aduce Lui ca om strălu- 
cirea asemenea Soarelui. Se arată prin aceasta atît 
faptul că din El ca Dumnezeu iese lumina, prin uma- 
nitatea Lui, şi nu din ei, cît şi faptul că lumina Lui nu 
e contrazicere cu jertfa Lui, ca a Celui ce-şi arată iu- 
birea care a mers pînă la jertfă. Dar prin aceasta se 

arată că relaţia noastră viitoare cu suprema lumină a 
bunătăţii va fi şi o comunicare dialogică prin trup, 
deci trupurile noastre vor vieţui şi ele în legătură cu 
trupul Lui şi într-o comunicare tainică cu El prin tru- 
pul Lui. Şi aceasta arată că va fi o convorbire reală a 
noastră cu El. Pe lîngă aceasta ea arată că va avea loc 
o transfigurare, sau o îndumnezeire a întregului cos- 
mos, deci şi a celui material. 

3. Dar Apostolii aud şi glasul Tatălui răsunînd 
dintr-un nor: „Acesta este Fiul Meu cel^ iubit, pe 
Acesta să-L ascultaţi!". Prin aceasta Tatăl îl arată pe 

Hristos chiar ca Fiu iubit al Său, deci şi Dumnezeu şi 
om, deci şi pe ei, făcuţi prin întrupare, fraţi ai Lui, şi 
fii ai Săi ca Tată. 

4. Pe Tabor ni se arată astfel descoperit Fiul lui 
Dumnezeu însuşi, deci ca Cel ce a luat faţa de om pen- 
tru veci. Ni se arată suprema apropiere a lui Dumnezeu 
de noi. Prin aceasta şi Tatăl ni se arată apropiat. 

Dacă în revelaţia din Vechiul Testament glasul lui 
Dumnezeu se auzea din întuneric, iar chiar pe faţa lui 
Moise, care era ridicat la auzul ei, stătea un văl de 
întuneric, acum Fiul lui Dumnezeu însuşi se arată în 
lumină pentru toţi cei ce cred, reflectîndu-se în lumi- 
na de pe faţa lor, căci iubirea arătată mie de altul, 
trezeşte în mine iubire. Deci chiar şi de pe faţa lui 
Moise se înlătură întunericul, căci, prin Vechiul Tes- 
tament, Fiul lui Dumnezeu se pregăteşte doar să vină 
ca om între oameni, nu vine de fapt ca atare. Nici Ta- 
tăl nu ne vorbeşte direct, ci numai prin prooroci. 

Hristos cel înviat ca om le umple toate de lumină, 
căci peste toate se prelungeşte lumina Lui, reflectată 
în cei pe care îi iubeşte şi cu care Fiul lui Dumnezeu 
a intrat în relaţie directă ca Dumnezeu făcut om. Fiul 
lui Dtjmnezeu e văzut acum direct de oameni şi-i bu- 
cură pe toţi cu comuniunea Lui. Dar în aceasta vor 
intra ei deplin în viaţa viitoare. El „va veni să se 
proslăvească întru sfinţii Săi şi să fie privit cu uimire 
de către toţi cei ce au crezut, pentru că mărturia 
noastră către voi a aflat crezămînt" (II Tes. 1 , 10). 

5. De bucuria sau comuniunea acestei iubiri di- 
recte nu se vor sătura în veci cei ce pleacă din aceas- 
tă viaţă cu credinţa în Hristos. Aceasta o spune Petru, 

propunînd iui Hristos să facă trei colibe în care să va- 
dă neîncetat pe Hristos şi pe sfinţii din jurul Lui şi de 
care se vor împărtăşi şi credincioşii încă vii. 

Lumina comuniunii cu Hristos e nesfîrşită ca şi 
bucuria ce o procură. E o mistică nesfîrşită a luminii. 
Deşi e văzută, este inepuizabilă în bucuria şi eterna 
noutate ce-o dăruieşte celor ce o văd. Această înain- 
tare nesfîrşită în lumina iubirii lui Hristos o trăieşte şi 
cel ce, prin rugăciunea neîncetată, ajunge să-L vadă 
pe El strălucind din inima Sa, unită cu cerul. Mistica 
ortodoxă este o mistică sau o taină a luminii, nu a 
întunericului. în întuneric nu se poate înainta. în 
toate slujbele ortodoxe se vorbeşte de lumină şi în 
conţinutul darurilor mijlocite de ele se înaintează la 
nesfîrşit. 

6. Lumina care va iradia din Hristos în veacul vii- 
tor, umplîndu-i pe toţi de lumină sau făcîndu-i pe toţi 
lumină, nu va anula trupurile, dar lumina, în care se 
văd, face să nu se mai simtă spaţiul. Hristos se vede, 
şi trupurile sfinţilor se văd, dar nu se mai văd aflîndu- 
se distanţate. Lumina învinge spaţiul fără să desfiinţe- 
ze persoanele ce se comunică prin lumină. în viaţa 
viitoare vom simţi pe Hristos în fiecare om, desăvîr- 
şind această simţire a Lui în viaţa de pe pămînt. Dacă 
cei ce au făcut bine altora au văzut pe Hristos pre- 
zent în ei, luminîndu-se prin aceasta (Mt. 25, 40), în 
viaţa viitoare îl vor vedea cu totul clar, în lumina Lui, 
pe Hristos, pe cînd cei ce nu au făcut bine altora, fi- 
indcă n-au văzut pe Hristos în ei, trăind în întuneric, 
vor cădea în întunericul total în viaţa viitoare. Dar 
cel ce s-a rugat aici mult lui Hristos văzîndu-L pe El 



în sine, cum îl văd isihaştrii luminînd din inima lor, îl 
va vedea în sine deplin cu sine în viaţa viitoare în 
plină lumină. 

Dar Hristos nu s-a mulţumit să convingă pe uceni- 
cii Săi numai prin învăţătura că El a depăşit legea 
inexplicabilă a închiderii oamenilor prin naştere şi 
moarte într-o viaţă redusă la cea din lumea aceasta, 
ci Ie-a arătat şi în mod vizibil că este Persoana dum- 
nezeiască a umanităţii pentru a o duce şi pe aceasta 
în eternitate, deci în lumina sensului deplin. 

Poate de aceea, , Sfîntul Maxim Mărturisitorul 
numeşte lumina în care a apărut Hristos pe Tabor 
„simbol prin care a descoperit dumnezeirea mai pre- 
sus de minte, aducînd pe ucenici la adevărata înţele- 
gere a Scripturii, iar veşmîntul Său alb ca zăpada, 
simbol al celui ce poartă puterea Raţiunii creatoare" 
şi mîntuitoare (Ambigua, trad. rom. de Pr. Prof. D. 
Stăniloae, Buc, 1980, p. 125-126). 

Acestea se cuprind şi se vor cuprinde în lumina 
lui Hristos, arătată pe Tabor, ca anticipare a luminii 
în care va fi văzut în viaţa viitoare. 



21 Adormirea Maicii Domnului 

şi înălţarea ei la cer e o altă lumină 
dată omenirii de lisus Hristos 



Am menţionat că naşterea Fiului lui Dumnezeu 
ca om din Fecioară a ridicat umanitatea la unirea ma- 
ximă cu Dumnezeu şi a dat morţii, primită de El, ca- 
racter mîntuitor, întrucît nu a suportat-o pentru păca- 
tul Lui, deci din necesitate şi, deci, a putut-o învinge. 
Prin naşterea din Fecioară, Hristos S-a arătat că e Per- 
soană dumnezeiască ce-şi asumă firea omenească şi prin 
această calitate se ridică deasupra legii generale a 
naşterii oamenilor din unirea între bărbat şi femeie şi 
poate învinge legea morţii definitive. Iar prin unitatea 
de natură cu oamenii, să-i poată scăpa şi pe ei de 
moartea definitivă. Prin aceasta a adus cea mai în- 
semnată lumină în existenţa omenirii supusă non- 
sensului prin suportarea unei legi care, în acest caz, 
ar fi inexplicabilă în originea şi în sensul ei. 

Raţiunea cere ca o astfel de lege să aibă un autor 
conştient superior ei, care, deci, poate scăpa de sub 
puterea ei cînd socoteşte că vrea să dea vieţii oame- 
nilor un sens, prin venirea Sa ca om veşnic între ei, 
pentru ca şi ei să scape de ea prin unirea voită cu El. 

De aceea o negare a naşterii lui Hristos din Fe- 
cioară însemnînd necesitatea supunerii Lui sub o le- 
ge care îi este superioară, nu-L poate arăta avînd pu- 

terea sa scape de ea şi în moartea definitivă cu trupul, 
impusă de ea în mod general, prin naşterea membrilor ei 
pentru o moarte definitivă. Dar puterea Fiului lui 
Dumnezeu s-a arătat nu numai în naşterea Lui mai 
presus de fire din Fecioară şi, ca urmare, în biruirea 
morţii, primită cu voia, ci şi în faptul că nu lasă tru- 
pul Maicii Lui, din care s-a format trupul Lui, să se 
corupă în mormînt, ci îl învie şi-l înalţă la cer unde 
este şi El. Era firesc ca trupul ei, din care s-a format 
apoi trupul Lui în stare să învingă moartea, să pri- 
mească şi el puterea aceasta, dar nu din puterea ei, ci 
din puterea Fiului lui Dumnezeu care a lucrat în ea, 
formîndu-şi trupul Lui. Prin aceasta ni s-a dat asigura- 
rea că nu numai trupul lui Hristos, ca trup al Persoa- 
nei dumnezeieşti, va învia, ci şi trupurile persoanelor 
noastre omeneşti, avînd ca asigurare spre aceasta în- 
vierea trupului Maicii Lui, cu care s-a unit cît mai 
mult. Maica Domnului este, şi în această privinţă, 
puntea de legătură între Fiul lui Dumnezeu născut şi 
înviat ca om şi între oameni. 

Iar că Maica Domnului nu învie şi nu se înalţă 
prin ea, se arată în faptul că ea nu se arată cu trupul 
ei înviat şi nici în actul înălţării, şi aceasta nu se putea 
arăta astfel' nici în lucrarea văzută a lui Hristos cel înviat 
şi înălţat lîngă ea. Actul învierii şi înălţării ei s-a 
săvîrşit prin Fiul ei înviat şi înălţat în chip nevăzut. 

Strînsa legătură dintre El şi ea se. arată şi prin 
aceasta o legătura de taină. Apostolii au constatat 
doar cînd, ridicînd piatra de pe mormîntul ei a treia 
zi, la cererea lui Toma, care a venit cu întîrziere, să o 
vadă, că trupul ei nu mai era în mormînt. 

în icoanele Bisericii, acest fapt este exprimat prin 
faptul că Hristos e arătat lîngă trupul adormit al Mai- 
cii Sale, ţinînd în braţe sufletul ei în chipul unui co- 
pil. Nu îngerii buni sau răi iau sufletul ei, ca la cei- 
lalţi oameni, ci Hristos însuşi, Fiul ei. Şi în aceasta se 
arată legătura directă între Maica Domnului şi Fiul 
lui Dumnezeu care s-a născut din ea ca om. 

în „Sinaxarul" din Minei se spune că îngerii zbu- 
rau înaintea ei, purtată de Domnul, şi au strigat şi la 
înălţarea ei, cum au strigat şi la înălţarea Domnului, 
cetelor de mai sus: „Deschideţi porţile voastre, să 
treacă Maica împăratului tuturor". Ea va fi în veci mai 
cinstită decît Serafimii şi mai mărită decît Heruvimii, 
aflîndu-se nemijlocit lîngă Fiul ei făcut om şi ridicat 
pe tronul dumnezeiesc, la dreapta Tatălui, ca să se fa- 
că tuturor oamenilor dăruitor al slavei Lui, prin comuni- 
unea cu El şi prin participarea la toate bunătăţile Lui. 

Avem astfel în cer nu numai pe Fiul lui Dumne- 
zeu făcut om, ca să trimită puterea Sa celor ce cred 
în El, ca să se ridice între îngeri la slava primită ca 
om de El, ci şi pe Maica Lui, ca o făptură dintre noi, 
dar unită în mod deosebit cu El, rugîndu-seşi Ea pen- 
tru noi. De aceea ne rugăm nu numai lui Hristos, ci 
Şi Ei, să se roage pentru noi şi, încrezători în rugăciu- 
nile ei, îi spunem: 

„Bucură-te ceea ce stai înaintea scaunului Dum- 
nezeului Tău şi te rogi pentru noi. 

Bucură-te mijlocitoarea între Dumnezeu şi om, 
care ne izbăveşti pe noi de nevoi". 

Hristos ne-a dat, prin acestea, asigurarea că nu 
numai El a înviat ca om, fiind Fiul lui Dumnezeu, ci 
şi noi, oamenii simpli, din puterea Lui. 



22 Biserica, rugul aprins 

de focul lui Hristos şi sfeşnic călăuzitor 
spre veşnica împărăţie a lui Dumnezeu 



După ce Hristos a înviat şi s-a înălţat şi a şezut de-a 
dreapta Tatălui, nu rămîne despărţit de noi, ci vine 
prin Duhul Sfînt în credincioşii uniţi în El şi lucrează 
în ei cu focul iubirii de Dumnezeu şi de oameni, con- 
ducîndu-i spre împărăţia Sfintei Treimi sau spre veş- 
nica comuniune a lor cu El. El nu se află în credin- 
cioşii izolaţi sau despărţiţi prin păreri deosebite 
despre El. Căci a venit să ne facă să depăşim păcatul 
mîndriei egoiste şi să ne unim în El, adică în aceeaşi 
credinţă în El, care nu e decît Unul şi Acelaşi; sau în 
El ca Adevărul, sau ca Fiul lui Dumnezeu făcut om, 
putînd cuprinde ca stare în El pe toţi şi toate. Căci 
Fiul lui Dumnezeu s-a făcut om ca sa adune în Dum- 
nezeu toată creaţia Lui, nu s-o dezbine. 

Biserica este, de aceea, unirea celor ce cred în 
Hristos Cel Unul şi adevărat. 

Adunîndu-se ca Biserică cei ce cred în Acelaşi 
Hristos, ei se sfinţesc din umanitatea sfinţită a lui 
Hristos. Se sfinţesc prin Tainele ei în care se unesc 
cu El, primind harul, sau lucrarea Lui necreată, lisus 
Hristos se roagă, de aceea, către Tatăl, zicînd: „Pre- 
cum M-ai trimis pe Mine în lume, şi Eu i-am trimis pe 



■ 

ei în lume. Pentru ei Mă sfinţesc pe Mine însumi, ca 
şi ei să fie sfinţiţi întru adevăr. Dar nu numai pentru 
aceştia Mă rog, ci şi pentru cei ce vor crede în Mine 
prin cuvîntul lor, ca toţi să fie una, după cum Tu, Pă- 
rinte întru Mine şi Eu întru Tine, aşa şi aceştia să fie 
în Noi una, ca lumea să creadă că Tu M-ai trimis" (loan 
17, 18-21). Toţi trebuie să rămînă uniţi în El, pentru 
că El este Adevărul cel unul, din. care se răspîndeşte 
iubirea unificatoare. Cei ce nu iubesc unitatea în 
Hristos, arată chiar prin aceasta că nu sînt în Adevăr, 
sau în Hristos cel adevărat, că nu au ieşit din rai şi nu 
s-au unit cu cel bun. 

Lumina Bisericii constă în unitatea pe care Fiul lui 
Dumnezeu a venit s-o restabilească între oameni şi 
El, după pilda şi din puterea Sfintei Treimi. în aceasta 
constă slava primită de Fiul lui Dumnezeu ca om de 
la Tatăl, ca, precum El este unit ca om cu Tatăl, să-i 
facă şi pe ei una cu Tatăl ca fii ai Lui. Cei dezbinaţi 
arată că nu mai sînt fraţi în Hristos şi fii ai Tatălui. Ei 
nu mai au slava de fii ai Tatălui. în acest sens conti- 
nuă Hristos cuvîntul de mai sus: „Şi slava pe care Tu 
Mi-ai dat-o, le-am dat-o lor, ca să fie una, precum 
Noi una sîntem" (Io. 17, 22). Căci dacă El, Cel făcut 
om, este una cu Tatăl şi iubit de El, dar se şi sălăşlu- 
ieşte în ei, evident că şi ei vor fi uniţi cu El şi iubiţi 
de Tatăl „ca ei să fie în chip desăvîrşit una" (Io. 1 7, 23). 

Dar Biserica este un rug, compus din lumînările 
aprinse, reprezentante ale credincioşilor, nu numai 
cînd se fac rugăciunile obşteşti cu credincioşii adu- 
naţi împreună (la Sfînta Liturghie şi la celelalte sluj- 

be), ci e un rug întins în toţi membrii, chiar cînd se 
roagă în particular, prin faptul că ţin învăţătura cea 
unică şi adevărată despre Hristos şi împlinesc porun- 
cile Lui, cu conştiinţa că aparţin Bisericii, fiind încăl- 
ziţi de acelaşi Duh al lui Hristos, primit prin Tainele 
Bisericii, deci avînd pe acelaşi Hristos în ei. Căci ea 
nu e numai un grup de oameni ce repetă învăţăturile 
lui Hristos din Evanghelie, ci un cor alcătuit de toţi 
credincioşii care primesc pe Hristos prin Tainele ei. 
Este Evanghelia venită prin Hristos însuşi în ei în Tai- 
ne. Toţi sînt, astfel, ramuri ale aceluiaşi rug, ramuri 
aprinse de iubirea aceluiaşi Hristos, sau a Duhului Său, 
primit prin taine. Căci Hristos însuşi a spus că va fi în 
aceia care se botează în numele Sfintei Treimi, năs- 
cîndu-se din nou din Duhul Lui cel Sfînt (Matei 28, 
1 9; loan 3, 5), şi se hrănesc cu trupul şi sîngele Lui în 
Sfînta împărtăşanie (Matei 26, 26-27), putînd astfel ţi- 
ne învăţătura predată de El Apostolilor şi propovădui- 
tă pînă la sfîrşitu! veacului de urmaşii Apostolilor, ca- 
re au primit acelaşi Duh de învăţători prin hirotonisi- 
rea succesivă de la Apostoli şi urmaşii lor, potrivit cu 
spusa Sfîntului Apostol Pavel către episcopi şi preoţi: 
„Luaţi aminte de voi şi de toată turma întru care Du- 
huTSfînt v-a pus pe voi episcopi ca să păstoriţi Biseri- 
ca lui Dumnezeu, pe care a cîştigat-o cu însuşi sînge- 
le Lui" (Fapte 20, 28). 

Biserica este împărăţia duhovnicească cea una 
sfîntă, apostolică şi universală (Basileia, de unde vine 
şi termenul românesc: Biserica), în care este mereu 
prezent cu puterea Lui împăratul Hristos, încălzind şi 



luminînd pe toţi membrii ei ca pe un rug şi ca pe un 
candelabru alcătuit din credincioşii uniţi, fără să se 
confunde, ca nişte ramuri sau ca nişte lumînări de 
acelaşi foc sau de aceeaşi lumină a iubirii lui Hristos 
şi faţă de Hristos. 

Rugul aprins, văzut de Moise, reprezintă şi pe 
Maica Domnului şi pe orice sfînt plin de focul dra- 
gostei lui Hristos. Dar rugul întreg atotcuprinzător, 
este Biserica în care focul iubirii îi uneşte, nu numai 
ca persoane singulare cu Hristos, prin iubire, ci şi pe 
toate persoanele care cred în Hristos şi întreolaltă. 



I 



23 Lumina dumnezeiască 
în descrierea Sfîntului Simeon 
Noul Teolog 



Cea mai stăruitoare prezentare a lui Hristos, ca 
lumină sau ca izvor de lumină, venit în cei ce se cu- 
răţesc de patimile egoismului şi se deschid lui Hris- 
tos, a făcut-o Sfîntul Simeon în „Imnele dragostei 
dumnezeieşti". Toate au drept conţinut tema luminii, 
în care se arată iubirea lui Hristos pe care şi-o în- 
suşeşte omul credincios. De aceea ele s-ar numi şi 
„Imnele luminii dumnezeieşti". 

Dăm unele texte referitoare la bogăţia de sensuri 
văzute de el în lumina lui Hristos: 

De la Dumnezeu ne vine lumina sau înţelegerea-' 
lui Dumnezeu ca izvorul vieţii, spune întîi Sfîntul SM 
meon. El nu e obiectul pasiv în înţelegerea Lui de că- 
tre noi. El este originea luminii, pentru că este Crea- 
torul conştient şi liber al existenţei noastre şi a lumii. 
Şi existenţa însăşi este o lumină, făcută pentru om ca 
să o cunoască şi să-l cunoască pe El. El e lumina su- 
premă, nu e luminat de altul. 

„El luminează, nu e luminat, se arată luminînd, 
nu primeşte lumina... 

Cum deci ar primi slava de la mine, umilitul? 
Căci e cu totul fără lipsuri, Ziditorul tuturor". 

„în lumina lui Dumnezeu dată nouă se cuprind 
toate bunătăţile. 

Toate vin printr-o hotărîre a puterii Lui". 

(Imn 1 în „Studii de teologie dogmatică ortodoxă", 

1991, p. 331). 

De aceea în lumina ce ne vine de la Dumnezeu 
neîncetat şi tot mai mare este marea taină a necuprin- 
derii ei în cuvinte. Lumina sau înţelegerea şi taina 
nu-şi sînt opuse. Cu cît este lumina mai adîncă, mai 
bogată în înţelesurile ei, cu atît este mai mare taina 
ei. Taina nu e una cu întunericul, ca în gîndirea teo- 
logică şi filosofică occidentală, ci e una cu lumina: 

„De aceea limba mea nu are cuvinte, 

şi mintea mea priveşte cele săvîrşite, dar nu le ex- 
plică" (Imn, Op. cit., p. cit.). 

Prin toate trebuie să vedem lumina Creatorului, 
ca o mare taină. Cine, din acest motiv, moare spu- 
nînd că Dumnezeu există, murind, ca un om înţelept 
va vedea acest adevăr. 

Iar lumina de acolo va fi o taină şi mai necuprinsă 
decît cea văzută cît sîntem pe pămînt. 

Hristos voieşte ca, plecînd de aici, drepţii: 

„Să lumineze cum a luminat Dumnezeul Meu înviind 
mai mult decît razele soarelui acesta văzut. 
Prin aceasta vor sta lîngă Cel ce i-a slăvit pe ei 
şi vor rămîne uimiţi de îmbelşugarea slavei 
şi într-o neîncetată creştere a strălucirii dumnezeieşti. 
Căci nu va fi sfîrşit al înaintării lor în veci. 
Pentru că statornicia creşterii spre ţinta fără sfîrşit 
va consta în cuprinderea necuprinsului 

şi-i va sătura Cel de care nu se poate nimeni sătura. 
Plinătatea Lui şi slava luminii 
va consta în înaintarea într-un abis şi într-un înce- 
put fără sfîrşit. 
[...] 

Spune-mi, cum vor ajunge la sfîtşitul nesfîrşitului lui? 
Nici sfinţii ce petrec aici în timp, 
nici cei ce s-au mutat acolo în Dumnezeu 
nu pot avea îri ei o astfel de înţelegere. 
Ei sînt acoperiţi de lumina sfintei slave 
şi sînt luminaţi şi luminează". 
(Imn 1, p. 336-71). 

în mod neînţeles cei ce cad din Dumnezeu sînt cu 
' sufletul departe de El, le lipseşte simţirea pentru El: 

„Fără îndoială vor fi şi ei înlăuntrul Totului, 
dar în afară de lumina dumnezeiască şi de Dum- 
nezeu". / — X 

Căci precum iprbi i/nu văd soarele strălucind, deşi 
sînt luminaţi de eT7\,fiind despărţiţi prin simţire şi 
prin vedere de el", 

„aşa este-lumina dumnezeiască a Treimii în toate, 
dar păcătoşii sînt închişi în mijlocul întunericului, 
întrucît nu văd şi nu au deloc simţirea dumneze- 
iască". 

(Imn cit., p. 336). 

Sfîntul Simeon spune lui Hristos, cu credinţă ho- 
tărîtă, că, prin unirea cu trupul şi cu sîngele lui Hris- 
tos, tot trupul i-a devenit mădular strălucitor al Lui: 

„Căci odată ce acest trup întinat şi stricăcios 
s-a unit cu trupul Tău neprihănit 
şi sîngele meu s-a amestecat cu sîngele Tău, 
ştiu că m-am unit şi cu dumnezeirea Ta 
şi m-am făcut trupul Tău prea curat, 
mădular strălucitor, mădular cu adevărat sfînt, 
mădular străveziu şi strălucitor". 
(Imn 2, p. 228). 

E de observat că în toate Imnele Sfîntului Simeon 
se trăieşte într-un dialog cu Hristos, întrebîndu-l 
uneori despre taina vreunei lucrări a Lui, alteori 
despre motivul pentru care nu simte lucrarea lui 
Dumnezeu în sine, alteori cerînd explicaţii ale diferi- 
telor stări ale sale, sau lucruri ale lumii. Dialogul 
acesta ni-l arată pe Sfîntul Simeon trăind pe Dumne- 
zeu ca Persoană, dar mai ales pe Hristos aproape. în 
aceasta se arată credinţa lui puternică. Ce! slăbit în 
credinţă tinde spre gîndirea aşa zisului dumnezeu 
într-o esenţă, ca obiect pasiv al gîndirii sale. 

Astfel în Imnul 6, Sfîntul Simeon întreabă pe 
Hristos: 



„O, iubire care ne îndumnezeieşti, 

Tu eşti Dumnezeu; uimitor lucru şi greu de, aflat 
este acesta. 

Cum nimiceşti stricăciunea? 
Cum faci dumnezei pe oameni? 
Cum faci întunericul lumină?". 
(Imn 6, Op. c. p. 349). 

Unde domneşte stricăciunea şi moartea e întune- 
ric, e lipsă de sens. Acolo nu e lumină. Cel mai mult 
ne luminează Hristos sensul existenţei, cînd ne face 
să ne simţim fii ai lui Dumnezeu împreună cu Sine, 
Fiul Unuia Născut al Lui, întrupat pentru veci ca om. 
Iubirea ce ne-o arată El în felul acesta, umple inima 
noastră de lumină, ne aprinde şi pe noi de focul iubi- 
rii Sale. Pe drept cuvînt, Sfîntul Simeon întreabă pe 
Hristos, cum izbuteşte să o facă aceasta: 

„Cum faci pe muritori nestricăcioşi? 
Cum biruieşti noaptea? 
Cum luminezi inima? 
Cum ne faci fii ai lui Dumnezeu? 
Cum ne arzi cu dorul Tău?". 
(Imn 6, Op. c. p. 353). 

Toate acestea sînt forme ale luminii ce ne vine 
dinJHristos, din unirea cu El. 

în Imnul 9-10, Sfîntul Simeon vede luminarea, 
condiţionată de curăţirea de patimi. Dar repetă iarăşi 
că mereu se simte la începutul ei: 

„Pe cît mă curăţesc, pe atît mă şi luminez, eu nevred- 
nicul... 

Dar oricît mi se va arăta Duhul care mă cunoaşte, 

mi se pare totdeauna că sînt la începutul curăţirii 
şi vederii". 

(Op. c. p. 354). 

în Imnul 11, descrie cum i s-a arătat Dumnezeu ca 
lui Pavel şi Ştefan, chiar în timpul nopţii, ca lumină: 

„Chiar în noaptea însăşi şi în întunericul însuşi 
văd pe Hristos deschizîndu-mi în chip înfricoşător 
cerurile 

împreună cu Tatăl şi cu Duhul, lumină întreit sfîntă, 
una din cei Trei şi Trei în Una". 

Darul acestei vederi îl are de la Duhul Sfînt, care 
se arată celor ce văd „ca lumină din lumină". Dar 
prin Duhul vede pe Fiul şi, văzînd. pe Fiul, vede pe 
Tatăl. Lumina se arată ca Persoană. Dar totuşi unirea 
celor trei Persoane le arată ca o unică lumină. Din iu- 
birea lor iradiază o unică lumină, dar o lumină care 
nu-i reduce la Unul. Dar lumina aceasta e totuşi nea- 
propiată şi totuşi copleşitoare. Ea-I uimeşte, zice, şi-l 
umple de frică: 

„deşi nu văd decît o picătură din adîncimea ei fă- 
ră fund". 

Dar totuşi ea-l „ameţeşte" şi-l face să se teamă să 
nu se topească, de va vedea din ea mai mult. Şi, dîn- 
du-şi seama că şi-a ieşit din sine, plin de această tea- 
mă, se întoarce iarăşi în noaptea simţirilor pămînteşti. Şi 
se acoperă în trupul acesta, ascunzîndu-se în el de frica 
de a nu fi ars de focul acelei lumini (Op. c. p. 362)'. 

Se vede în descrierea acestui extaz iarăşi cum, 
pentru Sfîntul Simeon, taina vederii lui Dumnezeu 
nu se produce în întuneric, ca în teologia şi filosofia 
occidentală, ci în lumină, într-o lumină copleşitoare, 
în vederea ei nu se simte caracterul personal al lui 
Dumnezeu, ci, mai bine zis, taina iubirii tripersonale. 

în această înaintare nesfîrşită în iubirea lui Dum- 
nezeu va consta bucuria vederii luminii dumnezeieşti în 
viaţa viitoare. Ea va avea loc într-o copleşire a trupu- 
lui, deşi va fi cu trupul înviat. 

Imnele Sfîntului Simeon sînt documentul cel mai 
accentuat al misticii ortodoxe, care e simţirea iubirii 
nesfîrşite a lui Hristos ca Fiu ai Tatălui şi Frate ai 
nostru, simţire ce o susţine în noi prin Duhul Său cel 
Sfînt. E mistica relaţiei fericite cu Dumnezeu cel per- 
sonal, care îşi revarsă dragostea către noi ca lumină, 
în orice caz, trăirea relaţiei cu Dumnezeu îmi aduce 
faptul pozitiv al bucuriei de un sens al existenţei me- 
le, în aceasta e exprimată cel mai bine lumina. în ori- 
ce caz, nu putem să considerăm pe Dumnezeu în Sine 
ca întuneric şt nu ca lumină, dacă din El vin la exis- 
tenţă toate. Numai golului i se potriveşte termenul de 
întuneric. Existenţei i se potriveşte termenul de lumi- 
nă. Cu atît mai mult Celui ce este cauza a toată exis- 
tenţa I se potriveşte numele de lumină. Dumnezeu, ca 
existenţă prin Sine, e lumina absolută. Chiar dacă ea 
este mai presus de cuprinderea noastră, totuşi ceva 
ne vine din ea, din caracterul ei de lumină. Cele ce 
îşi au fiinţa din existenţa absolută nu pot să nu co- 
boare la forme şi. nivele ale perceperii a ceva din pu- 
terea existenţei sau din lumina ei. 

în Imnul 12, Sfîntul Simeon explică unitatea lumi- 
nii celor trei Persoane ale Sfintei Treimi cu pilda uni- 
tăţii vederii celor doi ochi ai persoanei omeneşti. în 
fiecare din cele trei Persoane se vede unica iubire a 
lor. Văzînd deci lumina, sau trăind iubirea lui Dum- 

nezeu, jjjmt^enind la mine o iubire Mcar^jiiL mljn- 
chideîn mine. v ~~— ■— - 



„Cele trei mi se arată ca o unică faţă. 

Doi ochi frumoşi sînt umpluţi de o unică lumină. 

Căci fără persoană (faţă), spune-mi, cum ar vedea 
ochii? 

Dar nici de persoana (faţa) fără ochi nu se poate 
vorbi". 

(Imn 12, p. 264). 

Dumnezeu, fiind iubire, nu trezeşte numai dorul 
A nostru după E\, ci vine şi El la noi sau trimite pe Fiul 
' iubit al Lui, cu chip de om, ca să-L iubească în acest 
chip şi să ne iubească şi pe noi. Dar chiar în chipul de| 
om, ca Dumnezeu, rămîne nepătruns, deşi vine în noi: 

„Dar cel ce şi-a unit ceea ce i s-a dat lui de Duhul 
dumnezeiesc, 

s-a făcut în chipul dumnezeiesc, avînd pe Hristosf 
în piept, 

pe Hristos cel necuprins şi singur cu adevărat ne-; 
apropiat tuturor făpturilor. 

Dar, o, fire neprihănită, fiinţă ascunsă, 

iubire de oameni necunoscută celor mai mulţi 
oameni, 

milă nevăzută de cei ce vieţuiesc fără minte... 

lumină simplă şi iară chip, întru totul necompusă... 

Cum Te-ai făcut văzută de mine, cum Te-ai făcut 
cunoscută celor din întuneric? 

Cum le-ai făcut ţinută în mîinile Sfintei Tale Maici? 
Cum se arată lumina pe care nu o are lumea? 

)'i Cum, fiind în mijlocul chiliei mele, 
} văd pe Cel ce e în afara lumii, căruia îi şi vorbesc 
i [...] 

şi, unit cu El, depăşesc cerurile 

şi unde e trupul atunci, nu ştiu. 

[.-] 

Ştiu că Cel ce e despărţit de toată zidirea, 

mă ia înlăuntrul Lui şi mă ascunde ca pe fratele Lui 

şi mă aflu în afara întregii lumi 

şi eu, cel muritor şi mic în lume, 

privesc în mine întreg pe Făcătorul lumii". 

(Imn 13, p. 370-373). 

în iubirea Celui Necuprins, pe care o poate face 
simţită altuia, fie el cît de mic, este ţajna_ întîjn.i.ri[ 
persoanelor conştiente. Ele se simţ. unite fără să se 
anuieze. Pătrund una în alta în mod conştient, dar îşi 
rămîn necuprinse, cea dumnezeiască - pentru infini- 
tatea ei, cea omenească - pentru libertatea şi conştiin- 
ţa ce i s-a dat şi care sînt respectate de Creatorul lor, 
care: Ie-a făcut după chipul Său. Lumina necreată se 
face trăită de lumina creată. Se unesc şi se bucură 
una de alta. Cu deosebire se întîlneşte Hristos ca Per- 
soană, ca neapropiată şi ca om apropiat cu omui, fi- 
ind atît accesibil, cît şi inaccesibil omului. Omul tră- 
ieşte pe Hristos apropiat chiar ca Dumnezeu prin fi- 

rea Lui omenească, dar şi neapropiat deplin nici ca 
om, pentru identitatea Lui personală cu Dumnezeu, 
într-un fel, chiar persoanele simplu umane se pă- 
trund şi nu se cuprind. 

în alt imn, Sfîntul spune cum, plîngînd, după ce 
Hristos încetează de a i se arăta, Acesta plin de milă i 
Se arată iarăşi în plină lumină şi aceasta în repetate 
rînduri: 

„Tînguindu-mă şi plîngînd 
mă luminează întreg. 

[...] 

Apoi iarăşi Te-ai ascuns de mine 

şi pe urmă iarăşi m-ai înconjurat cu raze 

arătîndu-Te tot mai strălucitor, fulgerînd tot mai 
luminos". 

Chiar din persoană se răspîndeşte o rază de lumi- 
nă, mai ales către persoana iubită. Depinde însă şi de 
deschiderea celei din urmă la iubirea celei dintîi. Dar 
ce strălucitoare nu poate fi lumina iubirii lui Hristos 
îndreptată spre cel ce crede cu adevărat în El. *Dar El 
îşi arată lumina iubirii prin coborîre la cel iubit. însă 
cît de mare trebuie să fie El ca lumină în Sine însuşi, 
sau în relaţie cu Tatăl? 

De aceea Sfîntul Simeon strigă: 

„Slavă nemăsuratei Tale pogorîri la noi, Mîntuitorule, 

Slavă milei, slavă puterii tale, 

umpli întreg toate, fiind întreg în afara tuturor". 

Dar numai credincioşii îl văd coborîtca lumină: 
„Iar toţi necredincioşii, arătîndu-Te Tu, 
au rămas orbi, lumină a lumii". 
(Imn 15, p. 379-381). 

Hristos e lumină obiectivă, ca Dumnezeu, dar cel 
ce, subiectiv, nu I se deschide, nu-L vede. 

„însă pe cei ce-i luminează, îi faci să iasă din cele 
văzute". 

Cînd iubeşti, chiar un om, nu-l mai vezi decît pe 
el. Cu atît mai mult cînd cineva, fiind în Hristos, îl iu- 
beşte cu căldură, nu-L mai vede decît pe El. Nu mai ve- 
de cele din jurul său. 

„Ne scoţi şi ne urci în întregime în lumina Ta". 

Şi precum cel iubit, de răspunde iubirii, se face 
asemenea celui ce-l iubeşte, cu atît mai mult omul, 
luminat de Hristos, e făcut ca El, însă prin har, nu 
prin fiinţă. Fiind deplin de Hristos, trăieşte dumne- 
zeirea Lui. 

„Şi ne faci din muritori, nemuritori, 

şi, rămînînd ceea ce sîntem, ne facem prin harul Tău, 

fii asemenea Ţie, dumnezei ce văd pe Dumnezeu". 

Trăind în lumina lui Dumnezeu, scăpăm de moar- 
te şi uităm de ea; devenim şi ne simţim dumnezei, 
purtători ai lucrării dumnezeieşti. Uniţi în Persoana 



_J 

lui Hristos, prezenţi în mădularele trupului Său, se 
face prezent ca Persoană unica în fiecare din cei cre- 
dincioşi şi aceştia sînt şi se simt mădulare ale Lui. 

„Iar eu, nevrednicul, sînt mînaşi piciorul lui Hristos. 
Mişc mîna şi Hristos întreg e mîna mea. 
Mişc piciorul şi, iată, străluceşte ca Acela. 

Şi vom deveni toţi împreună dumnezei prin Dum- 
nezeu". 

(Imn 15, Op. c. p. 382-385). 

Dumnezeu este: 

„Lumina spirituală, care nu e văzută de nimeni... 
Dar mai dorită şi mai poftită decît toată lumea". 

Şi cînd nu mi se face văzut, 

„cugetarea mea se usucă". 

O cugetare, care nu se întîlneşte cu Dumnezeu 
cel personal, care-mi explică toate şi-mi arată o iu- 
bire nesfîrşită, e o cugetare care ne plictiseşte prin 
monotonia ei, care nu dă de nici o căldură. Şj omul, 
care nu se poate împăca cu această situaţie, îl caută 
plîngînd pe Dumnezeu cel iubit şi iubitor la nesfîrşit. 

„Atunci deschizînd cerurile, Ziditorul s-a aplecat 
şi mi-a dăruit slava negrăită şi minunată. 

U 

Strălucind înlăuntrul ticăloasei mele inimi, 

învăluindu-mă din toate părţile de strălucire 

şi luminînd toate mădularele mele cu razele Lui". 

Plînsul durerii de a nu-L avea pe Hristos ce! iubit 
e forma celui mai mare dor al Lui. Dar chiar în acest 
dor de El se simte o prezenţă a Lui. însă prezenţa Lui 
ca Persoană mi-o face mai clară, făcîndu-mă să-l simt 
răspunsul iubitor printr-o înfăţişare iubitoare. 

„Şi pătrunzîndu-mă întreg, mă îmbrăţişează întreg 
7 şi mă umple de iubirea şi de frumuseţea Lui". 

Această iubire o simt ca o mare dulceaţă, dar şi ca 
lumina care mă umple de lumina sensului deplin şi 
de fericire nemărginită viaţa mea. 

ţ „Şi mă umplu de dulceaţa dumnezeirii. 

| Mă împărtăşesc de lumină, particip la slavă". 

Această fericire se reflectă ca o frumuseţe spiri- 
tuală, ca o lumină impunătoare şi ca lumina feţei lui 
Hristos cel iubit. Cei ce se iubesc, se fac asemănă- 
tori, reflectînd lumina aceleiaşi iubiri, slava aceleiaşi 
fericiri. 

Această slavă: 

„îmi luminează faţa ca a celui iubit 

şi toate mădularele mele se fac purtătoare de lumină. 

Devin atunci mai frumos ca cei frumoşi, 

mai bogat decît cei bogaţi... 

Sînt mai puternic şi mai mare decît împăraţii... 
Şi mai cinstit decît toate cele ce se văd... 
şi decît cerul şi toate cele din cer, 
avînd în mine pe Ziditorul tuturor". 
(Imn 16, Op.c. p. 383-390). 

Dumnezeirea se reflectă pe faţa celor luminaţi de 
Hristos ca şi pe faţa Lui. 

In Imnul 17, Sfîntul Simeon arată cum, din pomul 
fricii, se iveşte floarea mai presus de fire a iubirii, 
care se desparte de pomul care a prilejuit ivirea ei. 
Ca atare, iubirea ridică şi mintea omului mai presus 
de fire sau de lume. Propriu zis ea este lumină dum- 
nezeiască, este necreată. Avem aici anticipată învăţătura 
Sfîntului Grigorie Palama despre energia necreată: 

„Iubirea e Duhul dumnezeiesc, 

lumina atotfăcătoare şi luminătoare, 

Ea nu e din lume, 

nici creatură. Căci e necreată 

şi ca atare, în afara tuturor celor create. 

E necreatul din mijlocul celor create". 

Iubirea nu poate fi decît de la Dumnezeu, deci e 
necreată. Dar ea se coboară atît de mult chiar spre 
cele create, că se face şi creată, fără să înceteze a fi 
necreată; mai bine zis, se face lucrare a subiectului 
creat, făcîndu-l pe acesta necreat, dar putîndu-se nu- 
mi, în calitatea de lucrare a Subiectului creat, şi ea 
creată. Dar necreatul se face creat în sensul că Per- 
soana necreată a Creatorului se face şi Persoană a fi- 
rii şi lucrării create. 

„înţelege, fiule, cele ce-ţi spun! 
Iubirea e despărţită (de cele create). 
Fiindcă necreatul niciodată nu primeşte să se facă 
creat. 

Dar dacă voieşte, poate să se facă şi aceasta. 
De fapt, Cuvîntul, fiind prin fire necreat, 
s-a făcut în chip negrăit creat 

[-] 

Şi arătîndu-se prin amîndouă lucrările şi voinţele, 

dar nefiind creatură, 

[.-■] 

Cuvîntul se face văzut ca creatură, 

unit cu firea asumată". 
(Op. c. p. 396-397). 

Şi fiind în afară de creaturi, Necreatul este lucră- 
tor ca iubire prin toate. Căci unde este iubirea Lui, 
este El însuşi ca Persoană. Cel ce crede, îl simte pe 
Hristos aşa cum este de fapt: foc şi nor şi lumină. 
Sfîntul Simeon spune despre Sine: 

„Şed în chilie, noaptea sau ziua, 
dar împreună cu mine se află în mod nearătat şi 
necunoscut iubirea. 

Fiind El în afară de toate făpturile, 
este totodată împreună cu toate. 
Este foc, este şi strălucire, 
se face şi nor al luminii 

[-] 

Ca foc, încălzeşte sufletul 
şi aprinde inima mea 
şi iubirea Creatorului 

îmi înflăcărează sufletul, 

mă învăluie întreagă ca o flacără purtătoare de lumină". 

(Imn cit., p. 398). 

Numirile de foc, de lumină, date iubirii dumneze- 
ieşti exprimă lucrarea spirituală a iubirii lui Dumne- 
zeu, îl exprimă pe Dumnezeu însuşi, ca Cel ce încăl- 
zeşte sufletul cu iubirea Lui şi luminează mintea cu 
sensul dat vieţii omului. 

Dar nu rămîne permanent în sufletul sfîntului, ci 
uneori mintea acestuia, întorcîndu-se după un timp 
spre cele create, lumina iubirii dumnezeieşti se retra- 
ge. Dar dorind-o iarăşi cu durere, iubirea Lui se arată 
iarăşi „în mijlocul inimii ca un luminător, ca un disc 
al soarelui". 

, Şi venind ea, spune Sfîntul Simeon: 

„M-a unit cu cele nevăzute 

şi mi-a dăruit să văd 

pe Cel necreat şi să mă bucur de El... 

Aceasta pentru că am fost unit cu Cel necreat, 

cu Cel nestricăcios şi fără început. 

Căci aceasta o face iubirea". 

Iubirea nu poate fi despărţită de persoana celui ce 
iubeşte. Iubirea e prezenţa Lui în cel iubit. Iar iubirea 
nemărginită, atotfericitoare, nu poate fi decît a Per- 
soanei lui Dumnezeu. De aceea, unde e simţită ea, e 
prezent Dumnezeu. Uneori nu e iubirea aceasta, este 
întuneric, este nemulţumire. Numai iubirea nemărgi- 
nită a Persoanei lui Hristos aduce bucuria adevăratei 
mîntuiri, a deplinei lumini. 

. „De ne vom despărţi de lumină, cum vom scăpa 
de întuneric?" 

Lumina deplmă a lui Hristos ne face sa simţim 
toate bunătăţile împărăţiei lui Dumnezeu, toată mîn- 
gîierea, deplina mîntuire. 

„Odată căzuţi din împărăţia dumnezeiască, 
cum vom putea afla, Mîntuitorule, 
altă mîntuire, altă mîngîiere?" 
(Imn. cit., p. 400-402) 

Lumina adevărată este iubirea. Au şi celelalte vir- 
tuţi o anumită lumină în ele, ca atenţii felurite spre 
alţii. Dar fără iubire, ele sînt ca un trup fără cap. De 
aceea, cel fără iubire va auzi de la Judecătorul su- 
prem: „Nu te ştiu pe tine" (Mt. 25, 12). Fără iubire e 
ceva mort în virtuţi. 

„Prima împărăteasă şi doamnă 

a tuturor virtuţilor 

este cu adevărat iubirea. 

Ea e c'apul şi veşmîntul şi slava. 

Iar trupul fără cap 

e mort şi fără suflare. 

Deci virtuţile fără iubire 

sînt veştede şi nefolositoare. 

Şi e gol de slava dumnezeiască 

cel ce nu are iubirea. 

Chiar de are toate virtuţile, 

se înfăţişează gol" 

(Imn 17, Op. c, p. 403). 

Iar iubirea a adus-o pe pămînt Creatorul. Căci luînd 
suflet şi trup, „ne-a dat prin ele duhul dumnezeiesc, 
care este iubirea" (Imn. cit., Op. c, p. 404). 

Dacă n-ar fi Duhul Sfînt, n-ar fi în Dumnezeu iu- 
birea. Căci în Duhul se uneşte Tatăl cu Fiul. Şi Duhul 
iubirii L-a dat faţă de Tatăl, L-a prelungit Fiul şi în 
umanitatea asumată. Şi prin ea vine în toţi cei ce se 
unesc cu Fiul prin credinţă, devenind şi ei fii ai Tată- 
lui. Fără Duhul Sfînt, n-ar veni, deci, nici în oameni 
iubirea. Numai în Duhul ne facem şi noi fii iubitori 
ai Tatălui, sau fraţi cu Fiul. Fiecare Persoană din Sfîn- 
ta Treime are importanţa Ei în iubirea dumnezeiască. Nu 
este iubire fără persoane. Şi iubirea reală se activează 
chiar în umanitate, între trei persoane: eu şi tu se 
unesc cu adevărat, iubind împreună un el. 

Dar iubirea deplină, deci Duhul, ni-L comunică 
Fiul, mergînd pentru noi pînă la cruce. Şi deci şi noi 
primim pe Duhul, renunţînd deplin la noi înşine şi 
luînd pe umeri crucea iubirii. De aceea, toate se sfin- 
ţesc în slujbele bisericeşti prin cruce şi prin chema- 
rea Duhului Sfînt. Numai acolo este lumina deplină 
(arătată prin lumînare), sau e prezent Hristos. 

„De voieşti şi doreşti să iei Duhul dumnezeiesc, 

crede desăvîrşit în Dumnezeu 

şi renunţă la tine. 

Şi ridică pe umeri, fără şovăială, crucea. 

Atunci, te vei face părtaş, 

murind prin intenţie, ţie, 

vieţii nemuritoare" 

(Ibidem, p. 404). 

Hristos nu ne cere altceva, decît să ne însuşim iu- 
birea Lui, făcînd-o iubire proprie. Astfel, cel dintîi 
care a intrat în rai cu El, a fost tîlharul de-a dreapta, 
care nu î-a putut da nirnic altceva, decît mărturisirea 
credinţei lui, cînd toţi II batjocoreau. Dar această 
mărturisire era mai de preţ decît orice preţ material 
ar da cineva pentru a fi mîntuit. 

Duhul Sfînt primit de la Hristos este împărăţia ce- 
rurilor, primit ca un grăunte de muştar în grădina ini- 
mii, care creşte ca un copac pînă la cer. Cel ce nu ia 
aici acest grăunte nu-l mai poate lua în viaţa de după 
moarte. Numai timpul de acum este cel al faptelor de 
iubire. Cel viitor este cel al încoronării. Cel ce pleacă 
de aici fără să fi dezvoltat această arvună nu va avea 
în viaţa viitoare pe Hristos decît ca Judecător (Imn. 
c, Op. c, p. 410-411). 

Lumina primită de aici se va arăta în toată clarita- 
tea la Judecata de Apoi. Iar dacă nu e primită aici, 
sau nu e cultivată cît sîntem pe pămînt, întunericul, 
sau falsa lumină în care se arată că rămîn unii, se va 
arăta iarăşi întreagă şi tuturor la aceeaşi judecată. 

în Imnul 18, Sfîntul Simeon face deosebire între 
lumina lui Hristos şi cunoaşterea Lui. Deci îi spune: 

„Toate ale tale sînjt neînţelese. 

Că exişti, cunoaştem şi lumina Ta o vedem, 
dar cine eşti şi în ce fel, nu ştie nimeni" 
..(Op. c/p. 412). 

Lumina lui Hristos e totodată taină. E taina iubirii 
Luî, pe care o cunoaştem în darul ei, dar.n-o putem 

cuprinde în nemărginirea ei. N-o cunoaştem, pentru că e 
darul Persoanei lui Hristos şi persoana ca izvorul conşti- 
ent al iubirii nesfîrşite, trăită dar neînţeleasă: 

Paradoxul este, însă, că cunoaştem această iubire ca: 

„nemărginită, negrăită, în nimic încăpută". 

De aceea, ea e atît lumina văzută, cît şi: 

„lumina neapropiată". 

E neapropiată, fiind lumină sau iubire a Persoanei 
lui Hristos, care e, pe de o parte, plină de frumuseţe 
prin iubirea ei, pe de altă parte, de o frumuseţe necu- 
prinsă, indefinită, cum e de altfel faţa oricărei per- 
soane iubite şi iubitoare. 

„Şi cunoaştem (în lumina Ta) faţa Ta mai frumoa- 
să decît toate". 

Vederea luminii dumnezeieşti e o relaţie perso- 
nală cu Hristos, aşa cum vederea luminii oricărei 
persoane omeneşti, care ne iubeşte şi pe care o iu- 
bim, e o relaţie cu persoana ei, care nu termină în a 
ne arăta lumina ei. 

Faţa luminată a lui Hristos e „soare nepătruns", 
„stea luminătoare", dar totuşi necuprinsă. Lumina sau 
iubirea se arată că e persoană, chiar în faptul că ira- 
diază din faţa persoanei. Şi numai persoana are faţă. 
Şi numai faţa persoanei răspîndeşte lumină. Dar lu- 
mina supremă o răspîndeşte faţa lui Hristos, ca faţă 
iubitoare a lui Dumnezeu. Aceasta, pentru că în faţă 
sînt ochii care privesc cu iubire la cel iubit. 

„Ea (faţa sau lumina ei) arătîndu-se strălucitor, de-JJ 
părtează lumea 



lisus Hristos lumina lumii 237 



şi aduce uitarea tuturor lucrurilor urîte ale vieţii 
şi dăruieşte putere celor ce ostenesc pentru bine 
şi nu lasă pe om să se mînie sau să se tulbure". 

Aceasta, pentru că lumina răspîndită de pe faţa 
cuiva, dar îndeosebi a lui Hristos, este una cu iubi- 
rea, cu bunătatea, îndemnînd la iubire, la fapte bune, 
unite cu : bucuria, ceea ce face faţa celui ce priveşte 
lumina unui om iubitor, dar mai ales a lui Hristos, să 
reflecteze lumina. Lumina, ca bunătate sau ca iubire 
arătată de o persoană altei persoane, cînd ultima i se 
deschide, i se face proprie şi acesteia, aşa cum raza 
soarelui, ajungînd prin raza lui un perete, se reflectă 
cu lumina şi căldura lui pe acel perete. Lumina feţei 
lui Hristos: 

„E desfătare şi bucurie, blîndeţe şi pace, 
milă fără margine, abis de înduioşare, 
nevăzutul văzut, neîncăputul încăput" 
(Op. c, p. 413). 

în lumina iubirii se trăieşte taina infinităţii celui 
ce iubeşte şi de cel iubit. Se trăieşte taina valorilor in- 
finite ale persoanei umane, unite cu Persoana Cuvîn- 
tului întrupat. Aceasta e mistica ortodoxă a luminii. E 
taina persoanei unită cu Persoana. Căci numai aşa e 
persoană întreagă. Persoana fără persoană şi mai ales 
fără Persoana Fiului lui Dumnezeu, persoana umană, 
e bolnavă, boleşte de moarte. 

Cînd n-are pe Dumnezeu întrupat, omul plînge, 

-căutîndu-L, dar cînd e stăpînit de patimi, se încăpăţî- 

nează să creadă că îşi este suficient lui. Cînd îl caută 

plîngînd, Dumnezeu cel întrupat îşi arată lumina fe- 
ţei. Căci aceasta „ţine de compătimirea şi mila lui ne- 
mărginită" (Op. c, p. 414). 

Cînd sîntem în mare suferinţă şi plîngem, îmi vine 
în ajutor: 

„Şi-mi luminează mintea cu o lumină foarte dulce... 
Şi se face o flacără mare, care atinge cerurile". 

Dar cînd mă încred prea mult în cunoaşterea ei, 
ea zboară de la mine. De aceea, 

„ea îndeamnă la tăcere şi la ura a toată slava, 
învăţînd smerenia care poate toate". 
(Op. c, p. 415). 

„îmi vorbeşte, mă priveşte şi o privesc. 

Este în inima mea dar este şi în cer. 

îmi porunceşte să am milă de toţi din lume... 

Nici de moarte nu mă tem, căci am trecut peste ea. 

Nu mai ştiu de necaz, deşi toţi mă supără. 

Plăcerile sînt amărăciuni, fug de toate patimile 

şi văd necontenit lumina, ziua şi noaptea 

[...] 

Şi mă fac o mare lumină" 

(Op. c, p. 416). 

Lumina care vine de la Hristos e un conţinut al tu- 
turor bunătăţilor, nu e o simplă vedenie. 

Cînd vine Hristos în el ca un rug aprins, Sfîntul Si- 
meon intră în el fără să se ardă. Slugile diavolului 

caută să-l împiedice de la unirea cu Hristos. Dar Sfîn- 
tul Simeon zice: 

„Iar eu, culcat, rîdeam şi mă înarmam cu rugăciunea 
şi-i respingeam pe toţi cu semnul crucii". 

Gîndul la crucea lui Hristos, ca semn al iubirii Lui 
nemărginite, şi rugăciunile sfinţilor îl ajută să-L vadă 
pe Hristos ca lumină şi să se facă el însuşi lumină. 
Cel ce, biruind patimile, primeşte pe Hristos ca lumi- 
nă, se face şi el lumină, iradiind din el lumina şi bu- 
nătatea către alţii. 

Sfîntul se uimeşte de Hristos că nu-l mîntuieşte 
numai, ci şi umple sufletul lui murdar de „strălucire" 
şi-l face „lumină neprihănită", ba face „strălucitoare" 
şi mîinile pătate cu „petele păcatului", şi buzele le 
face „sfinte din necurate" şi gura spurcată i-o face 
părtaşă de trupul Lui. Se miră, cum rămîne „nears de 
prezenţa Lui?". 

în imnul 20, Sfîntul Simeon spune lui Hristos, pri- 
mindu-L în Sfînta împărtăşanie: „Tu subţiezi grosi- 
mea răutăţii mele şi aşa mă faci lumină pe mine, cel 
întunecat. Mă scalzi în lumina nemuririi" (Op. c, p. 
429). Numai nemurirea este un sens al vieţii ome- 
neşti. „Tu, Hristoase, zice Sfîntul, ale cărui bogăţii 
spirituale nu le poate descrie omul de-ar avea zeci de 
mii de limbi, 

aprinzi în mine marea flacără a iubirii dumnezeieşti 
Şi aduci în mine focul dorului de Dumnezeu". 

Lumina dumnezeiască e foc al iubirii, care-l 
aprinde şi pe om de iubirea lui, luminîndu-l şi încăl- 
zindu-l (Ibid., p. 436). 

în Imnul 21, Sfîntul Simeon spune lui Hristos: 

„Ai strălucit, Te-ai arătat ca lumină a slavei, 
lumină neapropiată a fiinţei Tale, Mîntuitorule, 
şi ai luminat sufletul întunecat, 
mai bine zis care s-a făcut întuneric din pricina 
păcatului, 

ca unul ce şi-a pierdut frumuseţea naturală. 
Căci l-ai ridicat din iadul în care zăcea 
şi i-ai dat să vadă lumina zilei dumnezeieşti 
şi să se facă el însuşi lumină, o, mare minune!" 
(Imn 21, Op. c, p. 437) 

Lumina neapropiată a fiinţei dumnezeieşti ni se 
face apropiată de Hristos prin firea omenească asu- 
mată. Căci în aceasta ne face simţită iubirea dumne- 
zeiască. Şi umple şi. sufletul nostru de lumină. Mai 
bine zis, ne readuce sufletul la starea în care a fost 
creat, în comuniune cu Dumnezeu, din care a căzut 
prin păcatul nesocotirii lui Dumnezeu, închizîndu-se 
în iadul lipsei de sens al vieţii sale, în iadul întuneri- 
cului. Hristos, făcîndu-Se om, a ridicat omenescul în 
ziua nesfîrşită a vieţii luminată de sens şi de fericirea 
comuniunii iubitoare cu Dumnezeu. Mulţumind lui. 
Hristos pentru aceasta, Sfîntul Simeon îi spune: 

„Iar primind să rămîi la el 

şi binevoind să rămînă el în Tine, 

ai făcut asemenea Ţie pe cel stricăcios, 



îlisus Hristos lumina lumii 241 



l-ai făcut dumnezeu, Dumnezeule, Cel ce subzişti 
prin fire" 

(Ibidem, p. 438). 

Dar aceasta o face cu cei smeriţi, nu cu cei ce se 
laudă cu cunoaşterea celor lumeşti. Aceasta îi depăr- 
tează de El. Crezînd că, ştiind cele ale lumii acesteia, 
ştiu totul, de fapt nici întocmirea ei minunată nu o 
cunosc. Căci în acest caz, ar cunoaşte şi pe Creatorul. 

Despre marea taină a lumii însăşi, vorbeşte Sfîntul 
Simeon şi în Imnul 22. Dar o vede astfel numai în Hris- 
tos. Cu atît mai mult este deci El o taină necuprinsă. 
Hristos îi spune Sfîntului: 

„Crede că sînt cu totul lumina fără formă, 
cu neputinţă de cercetat, apropiată în chip nea- 
propiat". 

Fiind iubirea nemărginită, numai prin iubire îl 
poate simţi omul pe Hristos, ca foc şi ca lumină. Căci 
nu poţi simţi iubirea cuiva dacă n-ai şi tu iubire. Dar 
iubirea cu care primeşte omul iubirea lui Hristos nu 
v poate veni decît tot de la El. Hristos îmi dă prin cu- 
vînt iubirea cu care primesc iubirea Lui: 

„Şi foc şi rază Mă face iubirea lor. 
Căci cînd se aprinde în tine jarul iubirii, 
atunci şi Eu, văzînd rîvna inimii tale, 
Mă aflu unit cu el şi aduc lumina 
şi Mă arăt ca foc, Eu care am produs focul prin 
cuvînt" 

(Imn 22, Op, c, p. 460) 

Cînd cuvîntul lui Hristos trezeşte în mine plînsul 
pocăinţei, atunci Duhul Lui Se uneşte cu apa lacri- 
mei mele şi-mi spală murdăria sufletului. Dar cînd 
acest plîns mă face smerit, Duhul lui Hristos unit cu 
smerenia se face blîndeţe. Iar cînd acest plîns caută 
mai multă credinţă, Duhul unit cu el se numeşte rîv- 
nă. Tot Duhul lui Hristos se face în cel ce plînge du- 
pă pace şi (fericire) bucurie (Imn cit., Op. c, p. 461). 

Cele spirituale se unesc în om cu cele materiale. 
Lucrarea dumnezeiască se uneşte atît de mult cu cea 
omenească, încît devin una. Dar totuşi, omul se sim- 
te în această lucrare din el şi pe sine şi simte şi pe 
Duhul lui Hristos. Persoana umană se uneşte în lu- 
crare cu Persoana Duhului lui Hristos, dar nu pierde 
nici una. Hristos este ca Creator în toate, dar şi deo- 
sebit de toate (Imn 23, Op. c, p. 463). 

Dar este în mod deosebit cu vieţuitoarea înrudită 
cu El. „Această vieţuitoare este înrudită cu El ca min- 
te şi cu înţelepciunea, 

şi ca un cuvînt cu Cuvîntul, deşi e creată, 

are o părtăşie cu Creatorul, 

ca una ce este după chipul 

şi asemănarea focului. 

Aceasta e vieţuitoarea raţională între cele neraţio- 
nale... 

fiind în centrul creaturilor, 

e singura care cunoaşte pe Dumnezeu" 

(Imn 23, Op. c, p. 464-465) 



în imnul 24, Sfîntul Simeon îi mulţumeşte luj 
Hristos că a coborît la el, trecînd peste toate puterii* 
dimprejurul lui: 

„Ai coborît acolo unde eram eu 

şi luminînd îndată ai alungat întunericul 

m-ai cucerit cu frumuseţea Ta şi m-ai rănit cu 
iubirea, 

m-ai preschimbat întreg. 

Şi am văzut faţa Ta şi m-am înfricoşat" 

(Imn 24, Op. c, p. 485) 

Cel ce se întîlneşte cu Hristos se cunoaşte prin 
smerenie. 

„Căci prin El are smerenia, 
mai bine zis, El este smerenia" 
(Jbid. p. 488) 

Toate virtuţile, toate valorile, au ca subiect per- 
soana, iar ca izvor, Persoana lui Hristos. Ce-ar fi 
existenţa fără persoane şi, în ultimă analiză, fără 
Persoanele divine? Iar Persoanele Se văd prin feţe. 
De aceea se numesc Persoane divine şi Feţe. Mă în- 
călzeşte, mă luminează o faţă, nujjn lucru. Fără feţe, 
toate sînt pustii, reci, fără sens. în faţă e adevărata 
frumuseţe. Cele trei Persoane dumnezeieşti se unesc 
într-o singură faţă, care se numeşte Duh (Imn 23, Op. 
c, p. 485). 

Iar în faţa omenească a lui Hristos se vede Duhul 
Lui şi al Tatălui. E o lumină văzută şi material, dar e 
lumina spirituală a iubirii între cele trei Persoane ale 
Sfintei Treimi. în faţă se văd persoanele ce se iubesc, 
dar nu se confundă. Iar lumina acestei iubiri de pe o 
faţă dă frumuseţe acelei feţe. 

Cu importanţa feţei dumnezeieşti începe Sfîntul 
Simeon Imnul 25: 

„Cum voi descrie, Stăpîne, faţa Ta dumnezeiască? 
Cum voi exprima arătarea negrăită a frumuseţii 
Tale?". 

(Imn 25, Op. c, p. 489). 

Sfîntul Simeon îi spune lui lisus că i S-a arătat 
deodată „de sus cu mult mai luminos ca soarele. Şi-ai 
strălucit din ceruri pînă în inima mea". Prin mijlocul tu- 
turor ca printr-un întuneric „trecea din ceruri pîră la mi- 
ne un stîlp luminos, tăind tot văzduhul" (Op. c, p. 489). 

Sfîntul trăieşte în această lumină mila lui Hristos: 

„Varsă-Ţi marea Ta milă peste mine, Cuvinte! 

O, beţie a luminii! O, mişcări ale focului! 

O, pătrunderi ale flăcării, în mine, nevrednicul, 

produse de Tine şi de slava'Ta. 

Slava aceasta văzută ştiu şi spun că e Duhul Tău" 

(Imn. cit., Op. c, p. 490). 

Venind Duhul lui Hristos în om ca lumină, ca iu- 
bire, în această lumină sau iubire Se vede Hristos în- 
suşi. Duhul e lumina feţei lui Hristos, care purcede 
din Tatăl şi se odihneşte în Fiul. în Hristos, care a 
luat faţă omenească, se vede astfel lumina iubirii din- 
tre Persoanele Sfintei Treimi, îndreptată spre oameni. 
De aceea, Sfîntul Simeon îi mulţumeşte lui Hristos: 

„Ţie închinîndu-mă, îţi mulţumesc că m-ai învrednicit 

îţi mulţumesc, că şezînd eu în întuneric, 

mi Te-ai descoperit Tu însutişi urni nat, 

m-ai învrednicit sa vad 

lumina feţei Tale... 

Astfel, sînt în lumină, aflîndu-mă în mijlocul luminii, 

dar şi în mijlocul întunericului". 

(Imn 25, Op. c, p. 490). 

Dar vede lumina lui Hristos, pentru că a fost făcut 
frate al lui Hristos. 

„Ca om ştiu că nu văd nimic din cele dumneze- 
ieşti, 

dar prin înfiere am fost făcut Dumnezeu" 
(Imn cit, Op. c, p. 498) 

Sfîntul Simeon cere să vadă şi în viaţa viitoare pe 
Hristos plin de aceeaşi privire iubitoare. Lumina lui 
Hristos e atenţia Lui arătată prin privire. în special în 
ochi se vede lumina iubirii. Şi Hristos, păstrînd în 
veci trupul, lumina iubirii Lui îl învăluie şi pe el şi e 
îndreptată şi spre cei iubiţi. Materia trupului e copleşită 
de spiritul plin de dumnezeire, dar nu e desfiinţată. 

„Că precum m-ai învrednicit să Te văd acum, 
Mîntuitorule, 

aşa dăruieşte-mi şi după moarte să te văd, 
nu spun cît, Milostive, ci plin de aceeaşi bunăvo- 
inţă şi iubire. 

De mila privirii Tale, cu care mă priveşti şi acum, 
să mă umpli de bucuria şi dulceaţa dumnezeiască". 
(Op. c, p. 492) 

Mîinile lui Hristos sînt copleşite de lumină, lu- 
crînd nevăzut prin mîinile Sfîntului:» 

„învredniceşte-mă să predau mîinilor Tale sufletul 
meu, 

precum mă aflu şi acum, în mîna Ta, Mîntuitorule, 
şi aşa să umblu neobosit în lumina Ta, 
pe calea poruncilor Tale" 
(Ibidem). 

Numai cel ce crede, zice Sfîntul Simeon, că tru- 
pul şi sîngele Său nu mai sînt în grosimea pămînteas- 
că, s-au făcut foc nesesizabil, se împărtăşeşte cu ade- 
vărat de ele, numai aceluia ele îi strălucesc învăluite 
în lumina dumnezeiască. Cel ce cugetă la ele trupeş- 
te, fără să le simtă ca mijloace ale luminii dumneze- 
ieşti, e mort ca un animal ce nu-şi dă seama de înţelesul 
celor între care se afiă (Imn 26, Op. c, p. 496-497). 

De ne vom elibera de alipirea pătimaşă la cele lu- 
meşti, de-L vom striga cu dor, „Dumnezeu ne va ară- 
ta lumina Lui strălucitoare". Acesta ajunge în intimi- 
tatea lui Dumnezeu şi-L vede faţă către faţă" (Imn 27, 
Op^c, p. 502-503). 

în Imnul 28, Sfîntul Simeon cere să fie lăsat „să 
moară înaintea lui Dumnezeu" faţă de toate celelalte. 
Nu mai vrea să vadă „lumina lumii acesteia". „Căci 
atunci văd pe cel ce este cu adevărat lumina şi Crea- 
torul a toată lumina; văd izvorul a tot binele, văd 
cauza tuturor". Nu mai vrea să privească „lumina în- 
tunecată a lumii", cugetînd că nu mai este vreo altă 
lumină. Numai în lumina unui Creator fără început şi 

veşnic poate căpăta şi lumea un înţeles, se poate lu- 
mina şi ea (Op. c, p. 504-505). Numai murind lumii 
acesteia, cunoscută ca unica realitate, Sfîntul ştie că 
nu va muri de fapt. Căci moare lumii acesteia, pentru 
că s-a unit cu Cel fără de moarte (Op. c, p. 505). 

Lumina adevărată este în Treimea iubirii şi vieţii 
fără de început. Ei îi cere Sfîntul: 

#f „Miluieşte-mă, îndură-Te de mine, necăjitul". 
M (Imn 28, Op. c, p. 508). 

Mila lui Dumnezeu este căldura şi lumina noas- 
tră, sau lumina Lui o simţim ca înţeles al vieţii noas- 
tre, ca iubire care ne încălzeşte. Căci, chiar dacă o 
altă persoană umană mă încălzeşte cu iubirea ei şi-mi dă 
oarecare sens al vieţii, desigur, numai iubirea ne- 
sfîrşită şi atotslăvita a lui Hristos, făcut om pentru 
veci, dă iubire pentru noi, dă sens deplin şi căldură 
deplină vieţii noastre personale. 

„Dar înduioşează-Te cu milă de mine 

şi aprinde, Hristoase al meu, căldura inimii mele". 

(Imn cit., ibidem). 

Hristos nu aşteaptă să-L iubim noi întîi, ca să ne 
iubească. Ci El are iniţiativa iubirii şi ne dă şi nouă 
puterea să răspundem iubirii Lui. Trebuie să fie unde- 
va o iniţiativă neplictisită şi nedescurajată a iubirii. 
Ea ne actualizează ca persoane vii prin iubirea ei. Iu- 
birea Lui stăruitoare reuşeşte să înduioşeze pe unii 
pînă la lacrimi. 

„Căci căldura naşte foc, iar focul iarăşi căldură 
şi din amîndouă se aprinde flacăra, izvorul lacri- 
milor". 
(Ibidem). 

Focul iubirii dumnezeieşti a lui Hristos preface 
iarba sau tufişul firii create a Sfîntului în lumină, dar 
nu o mistuie: 



„Şi rămînînd iarbă, se preface în lumină, \ 
Tu, lumină, Te uneşti neconfundat cu iarba 
şi iarba se face lumină, prefăcută în chip neschim- 
bat". 

(Imn 28, Op. c, p. 510). 

Hristos cel neîncăput vine întreg în fiecare şi Se 
face văzut în toate mădularele trupului fiecăruia, 
mîngîind şi pe alţii. 

„Fiind neîncăput în toate, Te faci cu adevărat mic 
şi Te faci văzut în mîinile mele şi pe buzele mele 
ca un sîn luminos şi ca o dulceaţă. 
Dă-mi slava Ta negrăită, lumina feţei Tale, 
ca să mă satur şi s-o pot transmite şi tuturor celorlalţi. 1 
Dar nu va avea omul nici un folos 
din aceasta, de nu va trece prin moarte şi nu va fi 
cu Hristos în veci". 
(Ibidem). 

în Imnul 29, Sfîntul se minunează cum poate in- 
tra Hristos, arătîndu-Se ca lumină, în chilia lui: 

„Faptul că vii înlăuntrul meu 

întreg, deodată, şi străluceşti 

şi Te arăţi ca lumină, 

ca luna în olină lumină, 

îmi este de neînţeles, Dumnezeul meu". 

(Op. c. p. 512). 

Dar nu rămîne mult, ci dispare iarăşi. Iar Sfîntul, plîn- 
gînd de plecarea lui Hristos, Acesta i Se arată iarăşi: 

„Şi iarăşi zbura, şi iarăşi îl urmăream. 
Şi aşa, plecînd El şi venind,. 
ascunzîndu-Se şi arătîndu-Se 

[...] 

nu încetam să alerg, 

nu-L socoteam un amăgitor 

[-.] 

Mă umpleam cu lacrimi 

şi întrebam cu lacrimi 

pe toţi care L-au văzut vreodată... 

Pe prooroci, pe Apostoli şi părinţi. 

Şi după ce mi-au spus aceştia, 

am alergat cu toată puterea 

şi n-am mai dormit deloc... 

Ca urmare, văzînd El dorul meu, 

mi S-a arătat în oarecare măsură 

şi văzîndu-L, L-am urmărit". 

(Op. c, p. 515). 

Mereu se întreabă Sfîntul Simeon cum locuieşte 
Dumnezeu pretutindeni în toţi, dar în mod deosebit 

în sfinţi. Şi cum îşi face din aceştia un cort conştient? 
Sfinţii duc la capăt posibilitatea dată oamenilor prin 
creaţie, de a trăi conştient legătura cu Dumnezeu. 
Continuu remarcă multele paradoxuri ale legăturii lui 
Dumnezeu cu creatura: e pretutindeni şi totuşi sesi- 
zat numai de unii, e necuprins în întregime şi totuşi 
sesizabil de unii întreg, e spiritual şi totuşi „străluceş- 
te în inima de carne" şi se face văzut ca lumină. Ni- 
meni nu poate explica aceste paradoxuri. Numai Duhul 
îl face simţit pe Dumnezeu, ca altfel decît toate cele 
mărginite şi trecătoare ale lumii. Numai în Duhul Se 
vede Dumnezeu ca lumină sau ca sensul adevărat al 
vieţii mele în legătură cu alţii. Precum întîi e văzută 
de ochi lumina, apoi în lumină toate, aşa e şi Dum- 
nezeu văzut întîi ca lumină şi apoi în lumina Lui sînt 
văzute toate, în înţelesul şi rostul lor. 

„Căci precum orbul, de va vedea, 

vede întîi lumina, apoi şi toată creaţia, 

cea în lumină - o, minune! - 

aşa şi cel luminat în suflet 

de Duhul dumnezeiesc 

ajunge întîi părtaş de lumină 

[...] 

Apoi în El le vede toate, 

mai bine zis pe toate cîte le porunceşte". \ 

(Imn 29, Op. c, p. 516-517). 



Le vede pe toate ca la lumina unui sfeşnic şi le 
spune şi altora, dar nu atît prin cuvinte, cît prin fapte 
(Ibid., p. 518). 



lisus Hristos lumina lumii 251 



Focul, pe care a venit Hristos să-l arunce pe pă- 
mînt e necuprins, nematerial, fără început, nemuri- 
tor. E aruncat în sufletele care au dobîndit credinţa şi 
faptele. în ele aduce focul ca într-o candelă plină de 
untdelemn. Şi luminează ca pe o casă tot sufletul şi 
tot trupul şi toate gîndurile şi simţirile lor. Iar lumina 
se răspîndeşte şi către alţii (Imnul 30, Op. c, p. 520- 
521). Untdelemnul virtuţilor e procurat de om. Dar 
focul vine din afara creaţiei. „Se lasă cuprins într-un 
mod necuprins, într-o unire negrăită şi necircumscri- 
să" (Op. c, p. 536). E lumină trăită şi taină necuprin- 
să şi inexprimabilă. Focul dumnezeiesc „se uneşte în 
mod fiinţial cu fiinţa sufletului", dar fără să se con- 
funde cu el. 

„Şi fără să pot, spun cum 

cele două se fac una, 

sufletul cu Ziditorul, 

Care ţine toată zidirea în palma Lui". 

(Ibid. p. 527). 

Sufletul se simte ca loc din care lucrează Dumne- 
zeu, dar în acelaşi timp îşi simte micimea lui şi întu- 
nericul, ce-i este propriu prin fiinţă. Se simte înconju- 
rat de cele lumeşti ca de un iad (Op. c. p. 528). Aceasta 
îl face să se roage fierbinte lui Dumnezeu ca să nu 
fie părăsit de lumina Lui (p. 529). Cerînd aceasta şi 
cu plîns şi cu mare teamă, Sfîntul poate spune: 

„Mă sărută neîncetat, 

pe mine cel slăbit de orice putere 

şi cade pe grumazul meu. 

Mă ridică pe umerii Săi, 

mă scoate din iad, 

într-o lume de nedescris 

şi mă duce spre o lumină mare 

şi mi-a dăruit o viaţă nemuritoare. 

Şi m-a îmbrăcat într-un veşmînt 

nematerial şi luminos... 

toate altfel decît cele de aici. 

M-a făcut pe mine de neatins 

şi de asemenea nevăzut, 

unit cu cele nevăzute". 

(Imn cit., p. 532). 

Aceasta o trăieşte Sfîntul ca o stare a sufletului 
ridicat din trup. Dar apoi Hristos îl coboară iarăşi în 
trup, înconjurat de întuneric şi în relaţii cu cei stăpî- 
niţi de cele lumeşti. 

Plîngînd iarăşi de dorul lui Hristos, Acesta co- 
boară iarăşi la el. Şi Sfîntul poate spune: 

i „L-am văzut iarăşi pe El, venit deodată 

şi unit în chip tainic cu mine, în chip neamestecat 

ca focul cu fierul 

şi ca lumina cu sticla, 

m-a făcut pe mine ca focul 

şi m-a arătat pe mine ca lumina". 

(Op. c, p. 535). 

Sfîntul Simeon se socoteşte atît de unit cu Hristos, 
că se socoteşte şi pe sine îndoit, sau dumnezeu şi om, 

cum e Hristos. Aceasta pentru că Hristos e într-un fel 
Subiectul lucrărilor Sale şi el - subiectul lucrărilor lui 
Hristos. Dar păstrează, pe lîngă conştiinţa de eu 
deosebit, şi faptul că Hristos e Dumnezeu şi om prin 
fire, pe cînd el e om prin fire şi dumnezeu prin har, 
că de la Hristos îi vine tot ce e dumnezeiesc, nu are 
această calitate în sine ca Hristos. Deşi toate organe- 
le sale trupeşti, ca şi mintea şi simţirea lui, au devenit 
ale lui Hristos şi lucrările lui 'Hristos au devenit ale 
sale, Sfîntul nu se laudă prin aceasta, căci această 
unire a venit prin Hristos, nu a produs-o el. Această 
unire i-a venit prin Taine (Op. c, p. 536). Sfîntul Si- 
meon spune în mod mai dezvoltat ceea ce spusese Sfîn- 
tul Apostol Pavel: *,Nu mai trăiesc eu, ci Hristos 
trăieşte în mine" (Gal. 2, 20): 

„Dumnezeu, Cel îndoit după fire, 

fiind unul după ipostas, 

m-a făcut şi pe mine îndoit". 

Dar făcîndu-mă îndoit, observă deosebirea: 

„Sînt om prin fire, dar dumnezeu prin har... 

Unirea dobîndită de mine prin Acela, 

o numesc pe cea venită sensibil prin Taine". 

(Op. c, p. 536). 

„Observă taina! 

Sufletul şi trupul 

sînt una în două firi. 

Deci acestea, care sînt una în două, 

împărtăşi ndu-se de Hristos 

şi bînd sîngele Lui, 

unindu-se cu amîndouă firile Dumnezeului meu, 
se fac Dumnezeu prin împărtăşire 
şi primesc acelaşi nume". 

„Căci fierul aprins se vede ca focul «şi dacă se 
vede astfel, se şi numeşte astfel»". 
(Op. c, p. 538). 

Marea taină a unităţii dintre suflet şi trup face 
posibilă şi taina negrăit mai mare între dumnezeirea 
lui Hristos şi unitatea sufletului şi a trupului. Căci şi 
în Hristos este, pe lîngă unirea dintre suflet şi trupul 
omenesc, şi unirea între firea dumnezeiască şi cea ome- 
nească. Aceste două mari taine sînt opera lui Dumnezeu, 
ca să realizeze taina unirii între ele, fără să le confun- 
de; ca să realizeze taina unirii între toate. 

Sfîntul Simeon, încercînd o oarecare explicare a 
unirii între materie şi spirit şi între Dumnezeu şi om, 
se foloseşte şi aici, ca de o pildă, dar şi ca de un te- 
mei, de capacitatea pietrei şi fierului de a deveni fier- 
binţi şi luminoase prin bătaie. însă, de sînt bătute | 
continuu, ies din ele scîntei pentru toţi, fiind făcute 
de Dumnezeu astfel, ca să se scoată prin bătaie din j 
ele scîntei, ce pot lumina şi aprinde o materie rece. 
Aşa a făcut şi omul, ca, prin stăruinţa în pocăinţă şi în 
gîndirea la Dumnezeu, să se unească cu El şi să lumine- 
ze şi să aprindă pe mulţi din jurul lui (Op. c, p. 538). 

Materia e făcută pentru a se face mediu al sufletu- 
lui şi om întreg ca unitate, mediu al lucrării dumne- 
zeieşti. Dumnezeu Ie-a creat pe toate într-o unitate şi 
în capacitatea de a spori în unitatea dintre ele şi cu 
Dumnezeu. Pentru această unitate a tuturor în El, se 

face şi El om. Toate se luminează astfel în Dumne- 
zeu, sau în toate îşi arată rostul de a se face mediu al 
luminii dumnezeieşti. Ca urmare, Sfîntul Simeon sfă- 
tuieşte pe cititor: 

„Ascultă cu grijă» fiule! 
Să-ţi fie sufletul şi trupul foc 
în loc de piatră şi fier, 
iar mintea, din stîlp al patimilor, 
să se facă stîlp al faptelor virtuţilor". 
„Atunci raza dumnezeiască aprinde inima 
şi o luminează şi curăţeşte mintea 
şi o ridică la înălţime. 
Şi o uneşte cu lumina dumnezeiască". 
Iar aprinzîndu-se inima de focul iubirii dumneze- 
ieşti, aceasta „va uni creatul cu Creatorul". 
„Şi dacă te-as unit cu lumina, 
ea îţi va descoperi toate". 
(Op. cit., p. 540). 

în Imnul 31, Sfîntul Simeon îl numeşte pe Dumne- 
zeu cel în Treime „forma fără chip, dar atotfru moaşă": 

„Tu întuneci cu frumuseţea Ta toată vederea, 

Tu, Cel frumos, care eşti 

mai presus de vederea tuturor". 

(Op. c, pg. 541). 

Foloseşte aici un nou paradox: Dumnezeu e fru- 
mos, dar mai presus de orice chip. Le face pe toate 
întunecate cu frumuseţea Lui. E o frumuseţe spiri- 

tuală, mai presus de orice frumuseţe definită, mărgi- 
nită. S-ar părea că avem aici o mistică a întunericu- 
lui. Dar existenţa, care întunecă toate, e o lumină 
mai presus de toate luminile definite. E lumina ne- 
mărginită. E înţelesul mai presus de toate înţelesurile, 
cuprinzător al tuturor înţelesurilor. Te atrage într-o 
lumină fără margini. Dumnezeu Se face cunoscut nu- 
mai prin lucrările Lui arătate în cele ce prind formă, 
El însuşi fiind subiectul lor, mai presus de ele. Se 
simte în aceste lucrări ca Subiect, dar nu se poate de- 
fini, fiind mai presus de ele. 

„Oamenii Te cunosc prin razele ce vin de la Tine 
în casa sufletului lor, dar nu Te cuprind, cum cuprind 
Soarele din care vin aceste raze; căci Soarele rămîne 
mai presus de toate cele luminate de El. Căci Dum- 
nezeu, ca Soare al tuturor, nu Se mişcă spre unele 
sau altele, fiindcă este prin razele Lui în toate". 

Sfîntul Simeon continuă şi în acest Imn să-şi ex- 
prime neputinţa înţelegerii cum Dumnezeu a unit în 
mod neamesteat cele contrare ale creaţiunii: materia 
cu mintea; cum mintea exprimă prin materie cele cu- 
noscute de ea şi, trăind în trup, primeşte lucrarea lui 
Dumnezeu şi face din trup un mediu al lucrării Lui 
(Op. c, p. 547). 

în Imnul 32, Sfîntul Simeon spune că cei ce nu 
văd minunile lui Dumnezeu, 

„Sînt în lume morţi înainte de moarte 

şi închişi în iadul cel mai de jos înainte de pleca- 
rea de aici... 

Necunoscînd pe Dumnezeu, nu cunosc nici lumea". 

(Op. c, p. 549). 

De fapt, cine cunoaşte cu adevărat lumea? „Cel 
cep priveşte duhovniceşte prin Duhul dumnezeiesc 
este luminat în mod tainic şi condus totodată de El" 
(Op. c, p. 550). Deci Dumnezeu şi lumea se cunosc 
împreună. Căci nu se cunoaşte lumea cu adevărat, 
de unde este şi cu ce scop şi sens, fără Duhul lui 
Dumnezeu. Cel ce nu cunoaşte pe Dumnezeu, nu cu- 
noaşte nici lumea. Pentru cel, căruia Dumnezeu îi 
este acoperit de întuneric, este acoperită şi lumea de 
întuneric, Acela este în iadul întunericului total. Dar 
pentru cel ce cunoaşte pe Dumnezeu, totul este lu- 
mină. Lumina lui Dumnezeu umple toate de lumină. 
Ceilalţi trăiesc în lume ca într-o mişcare de umbre. 
Cînd cred că le apucă, le pierd. Ei nu cunosc nimic 
în mod real! 

„Cum ar putea fi luminaţi aceştia cît de puţin de 
lumina, cunoştinţei", odată ce sînt morţi în mijlocul 
tuturor? (Ibid. 550-551). 

Acestora le cere să-şi spele prin pocăinţă „ochii 
spirituali ai inimii", ca să vadă „strălucind în lume 
lumina" (Op. c, p. 551). De aceea a venit Cuvîntul 
în lume, ca să umple de lumina Lui lumea însăşi. Cei 
ce se unesc cu El văd prin lumina Lui luminate toate 
(Ibid.). 

Din lume înţeleg în oarecare măsură atotputerni- 
cia şi înţelepciunea lui Dumnezeu, iar, cunoscînd pe 
Dumnezeu, înţeleg rostul şi ţinta minunată a lumii. 

în Imnul 33, Sfîntul Simeon declară că lumina 
omului nu constă din faptele virtuoase, ci ele sînt 
numai cele ce se pot împărtăşi de lumina dumneze- 
iască, ca un sfeşnic. Numai împărtăşindu-se de lumi- 
na dumnezeiască, se vor numi şi virtuţile lumină. 

„îngrăşîndu-se sufletul de virtuţi, 

se aprinde întreg de lumină, în măsura în care se 
va putea vedea / 

şi atunci virtuţile Himinate, ca unele 

ce se vor împărtăşi de lumina dumnezeiască, 

se vor numi şi ele lumină, 

mai bine zis vor fi şi ele lumina amestecată cu lu- 
mina 

şi vor învălui în lumină sufletul întreg şi trupul". 

(Op. c, p. 557). 

în Imnul 34, Sfîntul Simeon arată efectul unirii lui 
Dumnezeu cel întrupat cu firea creată. Cîtă vreme, 
înainte de întrupare, era deosebit de făpturi, prin 
întrupare se uneşte cu ele: necreatul cu cele create, 
nestricăciosul cu cele stricăcioase, lumina cu cele 
din întuneric: 

„Cel nevăzut e cu totul deosebit de cele văzute 
şi Cel ce Ie-a creat, de făpturile Lui 
şi Cel nestricăcios de cele stricăcioase 
şi lumina de întuneric. 

Dar cînd S-a pogorît Dumnezeu, s-a făcut îmbina- 
rea acestora". 
(Op. c, p. 558). 

Dar ca să se producă aceasta, a fost de trebuinţă o 

N pogorîre a celui necreat, dintîi la cele din urmă, ne- 

făcîndu-Se întru totul ca cele din urmă, nici desfiin- 

ţîndu-le pe cele din urmă. A luat firea creată, dar de 

bunăvoie, a luat pătimirile ei ireproşabile şi capacita- 

tea morţii, fără să fie supus din necesitate lor, ci, ca 
scăpînd firea asumată de ele, să scape, prin biruirea 
lor în Sine, prin înviere, şi firea noastră de eterna su- 
punere sub ele. Spre deosebire de Aftarodocheţi, ca- 
re afirmă că Dumnezeu-Cuvîntul n-a luat nici pătimi- 
rile şi moartea noastră, Părinţii au învăţat că a luat de 
bunăvoie firea noastră reală cu putinţa pătimirii şi a 
morţii şi Ie-a suportat pe acestea, ca să le învingă 
prin tăria răbdărilor nepăcătoase şi să ne dea tuturor 
puterea să ne opunem patimilor noastre păcătoase, 
cu răbdarea patimilor fără de păcat şi să înviem la 
învierea de obşte (V. Voloudaki - O hristos antropon 
epeikina, Atena, 1 990). 

Prin aceasta ne-a adus Dumnezeu-Cuvîntul lumi- 
na sau sensul vieţii. Nu trăim ca să murim, ci ca să 
ne pregătim pentru viaţa de obşte, ajungînd la nestri- 
căciune şi la nemurire. Dacă n-am şti de aceasta, da- 
că n-am fi luminaţi de Hristos prin învierea Lui şi 
prin lucrarea Lui în noi, am rămîne morţi. Trebuie să 
b simţim aceasta. 

„Iar dacă ai spune că aceasta se face, în chip neştiut, 
unirea ar fi a morţilor, şi nu a Vieţii cu cei vii. 
Dar dacă Dumnezeu Creatorul făpturilor, coboară 

la creatură 

şi Se uneşte cu ea şi creatura se face ca Creatorul, 
ea priveşte simţirea vederii adevărate a faptului 
că ea, ca iaptură, s-a unit în chip negrăit cu Creatorul". 
„Fără aceasta n-ar mai fi nici înviere, nici judecata 

viitoare de obşte". 
(Op. c, p. 259). 

Totul ar fi fără sens. Deci însăşi trebuinţa raţională 
a unui sens al existenţei ne cere credinţa în Hristos, 
Cuvîntul întrupat şi înviat. 

Putinţa de a nu crede în aceasta arată că, prin pă- 
catul lui Adam, am devenit stricăcioşi nu numai cu tru- 
pul, ci şi cu sufletul, „fiind stăpîniţi de stricăciunea 
morţii spirituale a sufletului" (Ibid., p. 559), pe care 
Hristos n-a avut-o. 

„Dacă deci Cel nestricat se uneşte cu mine, stricatul, 
sau mă va preface şi mă va face nestricat, 
sau se va preface nestricatul în stricăciune". 
(Ibid., p. 560). 

Dar lucrul din urmă nu poate avea loc. în acest 
sens, Hristos făcindu-Se om, nu se face stricăciune cu 
sufletul. E ceea ce remarcă V. Voloudaki (Op. c). 

„Dar dacă mă fac eu întreg nestricat, din stricat, 

prin alipirea de Cel nestricat, 

cum nu vom simţi aceasta, 

cum nu mă voi vedea... 

devenit ceea ce nu eram?" 

„Sileşte-te să te împărtăşeşti de nestricăciune 
înainte de moarte". 

„Sileşte-te să-L vezi strălucind în sufletul tău îna- 
inte de moarte. 

Altfel te vei duce în moartea veşnică". 

„Precum aici, aşa şi acolo, numai El este lumina, 

Hristos cel înviat 

ne luminează prin duhul Său, asigurîndu-ne viaţa 
fără sfîrşit". 

Dacă s-a întrupat şi a înviat Hristos, nu se poate 
să nu lumineze prin aceasta, de sensul vieţii lor, pe 
cei ce cred: 

„Iar pe cei ce spun că se împărtăşesc de lumina 
lui Hristos în mod nesimţitor, 

noi îi numim morţi, lipsiţi de viaţă". 
(Ibid., p. 562). 

Ei îşi întorc privirea de la Mine, spune Hristos: 

„Şi de aceea nu văd lumina feţei Mele". 

Oare îi pot mîntui pe aceştia fără voia lor? Dar bi- 
nele, făcut fără voie, nu e bine. Aceştia se osîndesc 
pe ei înşişi la întuneric, deşi le-am îmbiat lumina Mea 
(Op. c, p. 563). 

Este o explicare a iadului prin refuzul liber al lu- 
minii lui Dumnezeu de către unii. 

Despre aceeaşi coborîre a Celui necreat la creatu- 
ră şi arătare a Lui ca lumină , ca şi despre socotirea ei 
ca imposibilă de către unii, vorbeşte Sfîntul Simeon şi în 
imnul 35. Tntîi se adresează lui Dumnezeu-Cuvîntul: 

„Priveşte de sus, Dumnezeul meu, 

şi binevoieşte a Te arăta, 

şi a Te întreţine cu mine, sărmanul: 

Descoperă-mi lumina Ta, 

deschide-mi lumina Ta, 

deschide-mi cerurile, 

sau mai bine zis deschide-mi mintea 

şi intră şi acum înlăuntrul meu". 

(Op. c, p. 564). 

Iar lisus îi răspunde că El vrea să Se arate tuturor, 
dar nu Se arată celor ce nu voiesc să-L vadă. 

în Imnul 36, Sfîntul Simeon îi aduce mulţumiri 
Fiului lui Dumnezeu, spunîndu-l: „Te-ai făcut om 
mic, fără schimbare şi fără nici un păcat, ca, păti- 
mind pe nedrept, Tu, Cel nepătimitor, de la cei ne- 
drepţi, să-mi aduci nepătimirea mie, celui osîndit" 
(Op. c, p. 567). Şi-a însuşit cu voia pătimirea sufe- 
rinţelor, cel care n-avea patimile păcătoase, ca, răb- 
dîndu-le, să-i dea şi omului putere să le rabde şi, 
astfel, să scape de pătimirile păcătoase. Există o le- 
gătură între unele şi altele. Omul cade, prin voinţa 
de a scăpa de pătimirile suferinţei, în patimile păcă- 
toase. Hristos, răbdîndu-le pe primele, n-a căzut în 
cele de al doilea, dînd şi omului putere să le învingă 
pe acestea prin răbdarea primelor. Şi numai prin scă- 
parea de patimile păcătoase învinge omul egoismul 
ŞJ vede pe Dumnezeu. Sfîntul Simeon mulţumeşte lui 
Hristos prin această pătimire împreună cu El a păti- 
mirilor fără de păcat, că a scăpat şi el de patimile 
păcătoase şi s-a unit cu Hristos în lumina slavei Lui. 

„Dar ce lucru mare se întîmplă şi cu mine, dacă 
pătimesc şi eu 

cele ce le-ai pătimit Tu, Stăpîne, fiinţă fără de 
păcat... 

E un lucru mare, cu adevărat mai presus de toată 
slava, 

să mă fac părtaş de slava Ta negrăită". 

(Op. c, p. 570). 

Aceeaşi mulţumire o aduce Sfîntul lui Hristos în 
Imnul 37, că, scăpîndu-l de patimile plăcerii şi ajutîn- 
du-l să rabde pe cele ale durerii, 

„a făcut să strălucească lumina Lui în întunericul 
propriu". 

In Imnul 39, identifică lumina cu iubirea faţă de 
Mîntuitorul. Căci aceasta i-L descoperă ca Cel ce-l 
mîntuieşte de non-sensul unei existenţe închise prin 
patimi în lumea materială: 

„Iar dragostea faţă de Tine, Mîntuitorule, e lumină. 

De aceea răsărind în sufletele iubitoare de Dum- 
nezeu, 

îndată aduce în ele ziua nepătimirii, Dumnezeul 
meu. 

Căci pofta patimilor e cu adevărat întuneric". 

(Op. c, p. 568). 

De aceea cere lui Hristos să-i acopere lumina 
arătării Lui. 

„Dar, o Soare al soarelui şi al lumii, 

Creatorule al tuturor stelelor şi a toată cealaltă 
lumină, 

ascunde-mă în afara acestora, 

ca să nu văd în lumina Ta lumea, nici cele din 
lume, 

sau, chiar văzînd-o, să fiu ca şi cum n-aş vedea. 

Căci atunci, mintea se scufundă în lumina Ta, şi 
devine strălucitoare şi se face asemenea slavei Tale". 

(Op. c, p. 580). 

Mintea devine strălucitoare ca Hristos, pentru că 
nu mai e despărţită de el, ci prin ea lucrează, iradiază, 
cugetă Hristos, deşi Sfîntul ştie şi de sine, deşi el simte, 
avînd mintea lui Hristos ca mintea sa {Op. c, p. 581). 

„Şi cel ce s-a învrednicit să se facă astfel se uimeş- 
te de mintea Ta l 
Şi se învredniceşte să aibă mintea Ta 
şi se face una cu Tine în mod nedespărţit. 
. Şi atunci, cum nu vede toate şi înainte toate 
în mod nepătimitor? 

Cum va pofti, cel ce a devenit dumnezeu 
vreun lucru trecător şi stricăcios?". 
(Op. c, p. 581). 

Cel ridicat la această unire cu Hristos nu este 
dumnezeu după har, ca un subiect independent, ci 
ca unul în care lucrează Hristos, dar care se foloseşte 
şi el de puterile lui Hristos. Simte pe Hristos ca Su- 
biect lucrător în sine, dar se simte şi pe sine ca cel 
care se bucură de lucrarea lui Hristos în sine şi ca cel 
ce lucrează prin puterile lui Hristos. 

Nimeni nu poate descrie subtilitatea unirii tainice, 
neconfundate, a persoanelor în iubire, chiar cînd e 
vorba doar de persoane omeneşti. Ele îşi par una şi 
totuşi fiecare simte, pe de altă parte, atît pe cealaltă, 
cît şi pe sine. O simte parcă numai pe aceea, dar se 
simte fericită în această uitare de sine, în faptul de a 
trăi numai pe celălalt în sine. Dar a se simţi fericită, 
înseamnă a şti că este. Aceasta e unirea mistică reală. 
Şi ea nu poate avea loc decît între persoane. Nu e o 

topire a persoanelor într-o esenţă. Aceasta ar fi o mis- 
tică a topirii persoanelor în întuneric. 

Toate cele create rămîn, dar Sfîntul, deşi se află în 
chilia lui, e ridicat de Hristos „dincolo de toate". De 
această ridicare se face vrednic, după ce a renunţat el 
însuşi la toate cele de jos, „strîngînd crucea cu pute- 
re" şi răbdînd toate necazurile, iertînd toate duşmăni- 
ile şi rugîndu-se pentru toţi vrăjmaşii lui (Imn 40, Op. 
c, p. 582-585). 

în imnul 41, Hristos îi cere Sfîntului ca, odată ce i 
S-a arătat ca lumină, făcîndu-l prunc al lui, să lupte 
cu ispitele vrăjmaşul ui, pentru a creşte în vederea lu- 
minii Lui. Căci ce bucurie mai mare poate avea omul, 
zice Hristos, decît „a vorbi cu Mine ca un prieten, cu 
un prieten?". Atunci faptele lui nu mai sînt ca ale ro- 
bilor, „ci ca ale prietenilor şi cunoscuţilor şi fiilor 
mei". îi cere, de asemenea, să sfătuiască şi pe alţii să-L 
iubească pe El, Fiul Tatălui venit în lume să mîntu- 
iască pe oameni. Aceste fapte îl bucură pe El. Cel ce 
lasă pe altul spre pieire, „va fi osîndit el însuşi ca un 
ucigaş" (Op. c. p. 594). 

în Imnul 42, Sfîntul Simeon se roagă lui Hristos: 
*• „Să-mi dăruieşti, Mîntuitorule, mila Ta şi atunci 

cînd sufletul meu va ieşi din trup 

şi să biruiesc numai cu suflarea mea 

pe toţi potrivnicii ce se vor aduna în jurul meu, 

ca să pot trece nevătămat, apărat de lumina Du- 
hului Tău... 

ca să stau înaintea scaunului Tău de judecată. 

Căci, cine ar îndrăzni să se arate înaintea Ta, 

dacă nu e îmbrăcat cu harul Tău 
şi nu e luminatele el"? 
(Op. c. p. 601). 

„Omul, ca simplă creatură stricăcioasă, nu poate 
vedea slava lui Dumnezeu" (Op. c. p. 600). 

„Cum vom putea, fiind doar viermi şi cenuşă, 
să privim pe Fiul strălucitor al lui Dumnezeu?" 

Cei ce n-au luptat prin trup cu patimile manifes- 
tate prin trup, au rămas întipăriţi de ele şi le vor avea 
întipărite şi în trupul înviat în viaţa nesupusă putinţe- 
lor de schimbare prin trup. Deci trebuie să ne fi îm- 
brăcat de aici în lumina lui Dumnezeu, ca să putem 
vedea pe Judecătorul în lumina copleşitoare. Ni s-a 
dat să înţelegem aceasta prin faptul că numai trei 
Apostoli au fost duşi pe Tabor, ca să vadă pe Hristos 
în lumină. 

Deci, la Judecată, cei de-a stînga nu vor vedea pe 
Hristos în lumina mîngîietoare, ci într-o lumină ame- 
ninţătoare. 

„Cei ce nu vor avea încă de aici lumina în ei... 
Cum se vor uni atunci cu El, sau în ce mod? 
Iar cei uniţi cu El de aici 

vor fi uniţi cu Dumnezeu şi atunci în chip tainic 
şi adevărat". 

(Op. c. p. 601). 

Cum se vor uni cei plecaţi de aici în duşmănie fa- 
ţă de Hristos, cu trupul Lui deplin copleşit de lumi* 



^ 

nă, făcîndu-se deplin mădulare ale Lui? Cum vor in- 
tra în camera Lui de nuntă, în unicul palat al împără- 
ţiei Lui? Aceia nu se vor bucura de veşnica odihnă, 
pentru că „locul de odihnă este singur Dumnezeu" 
(Op. c. p. 602-603). Nu vor avea ca odihnă pe Dum- 
nezeu Cel în care vor avea toate, pentru că nu L-au 
avut nici aici, frămîntaţi de tot felul de pofte pentru 
lucruri trecătoare. 

în Imnul 44, Sfîntul Simeon defineşte chipul dum- 
nezeiesc al omului. El este o unitate ce are în sine 
suflet, minte şi cuvînt, cum e Sfînta Treime, o fiinţă 
în trei Persoane. Din minte se naşte cuvîntul şi amîn- 
două sînt unite în suflet sau în simţire, cum naşte Ta- 
tăl pe Fiul şi sînt uniţi în Duhul Sfînt. Omul seva în- 
ţelege ca atare, numai de se va curaţi de patimi. Dar 
şi atunci se va cunoaşte ca atare numai primind pe 
Duhul, „care străluceşte în lumina negrăită". Şi se va 
face asemenea Sfintei Treimi, de va iubi chiar pe 
vrăjmaşii lui. Atunci Duhul: 

„Te va lumina şi te va umple de strălucire 
şi din stricăcios te va face nestricăcios". 

Nestricaciunea va porni de la suflet, ca la înviere 
să se întindă şi asupra trupului (Op. c. p. 612-614). 

Dar Duhul e primit prin credinţă. Cel ce nu pri- 
meşte Duhul rămîne mort, deşi i se pare că e viu. 

„Iar morţii între ei nu se văd niciodată" (Op. c. p. 
615). Nu-şi văd valoarea reală, nu-şi comunică viaţa, 
pentru că nu au viaţa din Dumnezeu, nici nu au bo- 
găţia, ce-o pot primi numai din Dumnezeu, 

„Căci trăiesc şi privesc 

şi aud animalele 

şi cugetă ca cei fără de minte 

în simţirea lor nesimţită, 

în viaţa lor moartă". 

(Op. c, p. 615-616). 

Cel ce nu cunoaşte decît lumea aceasta, deci nu 
cunoaşte pe Dumnezeu ca Cel ce dă viaţă personală 
nesfîrşită, e mort încă de cînd trăieşte pe pămînt. E 
mort, nevăzînd nici un sens în viaţă. El nu pricepe de 
fapt nimic din lume. Nu le poate explica cele din lume, 
de unde şi pentru ce există. Acesta, deşi pare că vede şi 
aude şi cugetă, e orb şi surd şi lipsit de înţelegere. 

Cei ce provin din Adam, cel căzut în păcat, sînt 
morţi, cei născuţi din Hristos, Fiul lui Dumnezeu cel 
întrupat, prin Duhul Lui sînt vii, căci cei născuţi din 
Dumnezeu sînt „dumnezei după har şi toţi fii ai Ce- 
lui Prea înalt" (Op. c. p. 617). Cel dintîi e din pămînt 
şi al Doilea S-a pogorît din cer (I Cor. 15, 4). Cel 
dintîi a pricinuit oamenilor moartea, cel de al Doilea 
„a adus credincioşilor lumina, viaţa şi nestricăciu- 
nea". Căci li Se dăruieşte El însuşi ca atare (Op. c, p. 
617). Cine are viaţa şi nestricăciunea din Dumnezeu 
cel nemuritor, are şi lumina sau sensul vieţii. Şi aces- 
tea sînt Hristos însuşi, Dumnezeu făcut om, în co- 
muniune cu oamenii care-L primesc prin credinţă. 
Prin aceasta se luminează şi ei şi trăiesc în lumină. 
Cei ce devin nestricăcioşi, deci nemuritori şi, prin 
aceasta, luminaţi, sînt cereşti, ca şi Fiul care S-a făcut 
om, rămînînd şi în această calitate ceresc. Hristos, 

omul ceresc, adunînd în Sine pe cei ce cred în El, „li 
Se face ca o cristelniţă dumnezeiască atotluminoasă". 
Cel ce se botează, sau se naşte din nou, se naşte din 
Hristos şi rămîne în Hristos-Dumnezeu cel nemuritor, în 
Hristos-lumina tuturor. Unindu-se cu Hristos, nu Se 
preschimbă Ei după ei, ci El îi preschimbă pe ei: 

„Precum focul nu se împărtăşeşte 

de negreala fierului, 

ca să comunice aceluia 

toate însuşirile iui, 

aşa şi dumnezeiescul Duh, 

fiind nestricăcios şi nemuritor, 

dă nestricăciunea şi nemurirea. 

Şi fiind lumină nespusă, 

îi face lumină pe toţi 

în care Se sălăşluieşte 

şi fiind Viaţa, 

dă tuturor acelora viaţă". 

(Op. o, p. 620). 

Numai Viaţa nemărginită e lumină nemărginită. 
Numai în viaţa nemărginită e sensul deplin şi, deci, şi 
conştiinţa omului. Numai din Cel ce este acestea prin 
fire pot veni acestea şi în cei creaţi, deci dependenţi 
în toate de Cel ce este Viaţa şi Lumina prin Sine. 

Sfîntul Simeon a spus adeseori, în Imnele dinain- 
te, că cei ce nu văd pe Dumnezeu ca lumină sînt orbi. 
In Imnul 45 declară că aceştia sînt chiar mai răi ca 
orbii. Tntîi cere lui Dumnezeu: 

„O, Dumnezeul meu, iubitor şi închinător, Făcă- 
torul meu, 

fă să-mi strălucească mai mult lumina, 
ca să-mi umple inima de bucurie 

Fă să strălucească sufletul meu în lumina Ta, 
căci lumina Ta, Dumnezeul meu, eşti Tu". 
(Op. c, p. 622). 

Numai o persoană e lumină. Căci e conştiinţa de 
sine şi de cele ce o înconjoară. Numai o persoană 
îmi este conştientă de sine şi atentă la mine şi, prin 
aceasta, îmi sporeşte bucuria şi sensul vieţii. Dar 
lumina deplină a tuturor nu poate fi decît Dumnezeu 
ca Persoană, şi nu ca o Persoană singulară, ci ca o 
comuniune de Persoane, ce-Şi fac reciproc bucurie. 
Lumină nemărginită îşi sînt trei Persoane, nici separa- 
te, nici confundate. în acest Unul întreit, în această 
nemărginită iubire, „e tot binele". De aceea I se dau 
nenumărate numiri: lumină, pace, bucurie, viaţă, 
hrană şi băutură, cort, răsărit, înviere, odihnă, foc, 
izvor de viaţă, pîine şi vin (Op. c. p. 623). 

Acest Unul întreit a adus toate la existenţă. 

Dar eu, netrebnicul, spune Sfîntul Simeon, nu văd 
aceasta. De aceea: 

„M-am dezbrăcat de veşmîntul luminat al dumne- 
zei rii". 

însă cel ce zice că e cu neputinţa de a vedea lu- 
mina lui Hristos tăgăduieşte toate Scripturile, tăgădu- 
ieşte cuvintele lui Hristos însuşi. „Cei ce nu Te ve- 

dem sîntem cei răi. Sîntem morţi şi orbi". Hristos fi- 
ind toate bunătăţile, cei ce nu văd lumina Lui sînt lip- 
siţi de toate bunătăţile. 

„Te rog deci, Stăpîne, primeşte-mă 
ca pe vameşul şi ca pe desfrînata, chiar dacă nu 
plîng ca ea. 

Căci eşti izvor de milă, rîu de compătimire, 
fîntînă de bunătate". 
(Op. c, p. 626-627). 

Legătura între nepătimire şi lumina trăită de el o 
afirmă Sfîntul Simeon şi în Imnul 46: 

„Era o nepătimire ce-mi sădea plăcerea negrăită... 

a întîlnirii, a unirii cu Dumnezeu, 

de care, împărtăşindu-mă, mă făceam nepătimitor, 

înecat de plăcere, arzînd de dorul ei. 

Căci împărtăşindu-mă de lumină, m-am făcut lumină, 

mai presus de orice patimă, de orice răutate, 

fiindcă nu se uneşte patima cu lumina nepătimirii". 

(Op. c. p. 629). 

Lumina fiind una cu iubirea dumnezeiască şi cu 
totalitatea bunătăţilor, nu are în ea nici o nelinişte, 
nici o grijă, nici o patimă egoistă. In Dumnezeu, ca 
lumină, Sfîntul are toate. Lumina dumnezeiască nu e 
o simplă cunoaştere teoretică, ci simţirea de a avea 
totul. E seninătate şi bucurie, pace şi blîndeţe, smere- 
nie şi îndelungă răbdare, lumina milei şi a faptelor 
bune. „De aici multa mîngîiere a lacrimilor în fiecare 

zi, de aici bucuria în inima mea, care ţîşnea ca un iz- 
vor ce curgea neîncetat, ca un pîrîu de miere şi bău- 
tură a veseliei". 

E cunoscută seninătatea şi bucuria sfinţilor de că- 
tre oricine. în toţi şi în toate, care nu li se închid, văd 
pe Dumnezeu care li se dăruieşte împreună cu ei. Lu- 
mina e plinătatea comuniunii şi a bucuriei. 

în Imnul 47, Sfîntul Simeon spune că Duhul lui 
Dumnezeu vine în cel ce-L primeşte ca „pomul vie- 
ţii", care face sufletul acestuia „un rai atotstrălucitor, 

împodobit cu toate plantele 

şi cu toţi pomii frumoşi şi cu roduri diferite, 

îmbogăţit cu flori de tot felul şi cu crini binemiro- 
sitori. 

Acestea sînt smerenia, bucuria şi pacea, 

blîndeţea, compătimirea, plînsul, ploaia de lacrimi 

care luminează tuturor celor din rai". 

(Op. c, p. 630). 

Acestea sînt forma omenească ce-o lua lumina 
dumnezeiască în om, după ce a luat această formă în 
Fiul lui Dumnezeu cel întrupat. 

Sfîntul continuă să spună lui Hristos:. 

„Tu eşti paharul care îmi varsă undele Taie 
şi-mi dăruieşti cu îmbelşugare cuvintele cunoaşte- 
rii Tale". 
(Ibidem). 

Hristos ne ajută prin cuvintele Lui să ştim că El 
este aşa cum voieşte să fim şi noi. Dar numai cornii- 

nicîndu-ne totodată Duhului Lui, putem împlini ceea 
ce ne spune, făcîndu-ne asemenea Lui. Că o astfel de 
lumină cere Sfîntul lui Hristos să i se dăruiască. 

„Tu ne-ai arătat lumina slavei Tale neprihănite. 
Dă-mi-o pe aceasta şi acum, fără întrerupere, 
Mîntuitorule 

Şi aprinde în mine focul iubirii Taie". 
(Op. c, p. 631). 

în imnul 48, Sfîntul descrie ridicarea de către 
Hristos la vederea Lui în lumină şi iarăşi părăsirea lui 
deasă în întunericul celor lumeşti, stricăcioase şi tre- 
cătoare (Op. c, p. 633-634). 

De aceea, în Imnul 49, Sfîntul cere Iu! Hristos să-l 
ridice odată definitiv în lumina feţei Lui: 

„După ce m-ai învrednicit să stau înaintea feţei 
Tale, 

să nu mă arunci iarăşi, să nu ascunzi iarăşi lumina 
feţei Tale, 

ca să mă acopere întunericul". 

(Op. c, 640). 

„Arată-mi lumina, pe care văzînd-o cel ce o vede, 
nu ştie, 

Dumnezeule, de e afară de trup, i ■ . 

sau împreună cu trupul". 
(II Cor, 12, 3). 

Cerem, zice Sfîntul, ca atunci să Te avem neînce- 
tat, ca pîinea care s-a coborît din cer chiar şi atunci: 

„Cînd vom pleca şi ne vom face călătoria spre Tine, 

s-o avem soaţă de călătorie 

şi împreună cu ea 

să-Ţi fim aduşi Ţie, Mîntuitorule. 

Şi ca la judecata cea înfricoşătoare, 

să acopere păcatele noastre, Stapîne, 

şi să ni se facă veşmînt strălucitor 

şi slavă şi cunună în vecii vecilor". 

{Op. c, p. 643-644). 

în Imnul 50, se roagă să Se vadă Hristos la jude- 
cata din urmă pe Sine însuşi în noi, proiectat prin 
razele iubirii Sale şi devenit lucrător în noi, prin 
voinţa noastră de a ne însuşi lucrarea Lui. 

Hristos i Se arată Sfîntului ca lumină în chip felu- 
rit. Uneori: 

„Acesta luminează mai întîi în mine ca un sfeşnic, 

mai bine zis Se arată în ceruri, 

dar Se vede nemicşorat mai presus de ceruri, 

însă în mod neclar şi în chip nevăzut". 

„Dar cînd cer cu stăruinţă să-mi strălucească, 

sau mi Se arată limpede acolo sus y 

sau Se arată deodată întreg înlăuntrul meu, 

ca o lumină rotundă, senină şi dumnezeiască, 

fără formă, fără chip, într-o formă fără formă". 

Atunci simt caracterul personal al luminii în care 
mi Se arată, auzind-o vorbindu-mi direct: 

„Făcîndu-se văzută şi grăind către mine acestea: 
Pentru ce Mă cauţi acolo, socotind că locuiesc acolo? 
Pentru ce cugeti că sînt pe pămînt?". 

Atunci Sfîntul îşi dă seama că despre Hristos, ca 
Dumnezeu, nu se poate spune nimic în mod spaţial: 
ei este în toate, dar mai presus de toate; şi Se face 
simţit sfinţilor prin simţirea lor. Uneori intră" într-o 
legătură atît de personală cu el, că-l dă „să l-o sărute 
mîna care le susţine pe toate". Dar Ziditorul o retrage 
iarăşi, făcîndu-l să o caute cu şi mai mult dor, uitînd 
cu totul de simţurile sale prin care se află în legătură 
cu lumea. Simte mîna lui Hristos, ca una prin care i 
se dăruiesc toate bunătăţile. O simte ca lumină şi pu- 
tere, dar ca o putere imaterială. La nici un mistic nu 
se găsesc asemenea descrieri ale puterii atrăgătoare a 
lui Hristos, simţite ca mînă. 

„Dacă o doresc pe ea şi pe Dăruitorul ei, dacă 
dispreţuiesc toate şi o aleg pe ea şi am închis toate 
simţurile mele: ochii, urechile, nasul, gura şi buzele, 

am murit pentru toate 

şi n-am căutat decît mîna lui Dumnezeu, 

iar El, văzîndu-mă că am făcut aşa, 

mi-a atins pe ascuns mîna, m-a prins 

şi m-a condus prin mijlocul întunericului, 

iar eu simţind aceasta, l-am urmat cu bucurie". 

Dar mîna lui Hristos nu-l duce numai după El, ci i 
se arată şi ca o lumină, mai bine zis ca o cunună lu- 
minoasă pusă pe capul lui: 

„Am primit din mîna lui Dumnezeu o cunună 
dumnezeiască, 

mai bine zis, o, minune, în loc de cununa, 

însăşi mîna Stăpînului tuturor, 

care se vede străluci ndu-mi în chip nematerial... 

Ea mi se întindea ca un sîn 

şi mi se îmbia cu îmbelşugare ca unui fiu al lui 
Dumnezeu, 

spre a mă alăpta cu laptele nestricăciunii 

Ea mi s-a făcut şi paharul băuturii dumnezeieşti 
şi al undei nemuritoare". 
(Imn 50, Op. c, p. 644-6.48). 



I 



Numai aşa se face cineva, din mort, viu. Pentru 
că oamenii au devenit ca nişte fii morţi şi ca atare nu 
cunosc pe Dumnezeu, care i-a creat, ca Tatăl lor. Fi- 
ul Lui după fiinţă s-a făcut şi unul din fiii Lui creaţi, 
ca să-i aducă la viaţă ca fii ai Tatălui ceresc pe toţi 
care voiesc (Op. c, p. 649): 

„De S~a făcut Fiu al Omului cu adevărat, 
te face pe tine fiu al lui Dumnezeu". 
(Ibidem). 

Celor ce afirmă că au fost făcuţi fii ai lui Dumne- 
zeu, dar nu o simt aceasta şi nu au o conştiinţă clară 
despre ea, Sfîntul Simeon le spune. 



„Dacă Dumnezeu-Cuvîntul S-a făcut om. în mod 
inconştient, 

pot socoti că pot să devin şi eu dumnezeu în mod 

inconştient. 

Dar dacă Dumnezeu S-a făcut om întreg 

în mod conştient, prin faptă şi la vedere, 

trebuie să cuget că eu m-am făcut şi eu 

întreg dumnezeu prin comuniunea cu Dumnezeu 

în simţire şi cunoştinţă, nu. prin fiinţă, ci prin 

împărtăşire". 
(Ibidem). 

Dar precum Hristos, făcut om, nu Se vedea ca 
Dumnezeu de către mulţime, aşa nu pot fi văzuţi aici 
sfinţii, îndumnezeiţi „în transparenţa" lor, de cei ce 
se bazează numai pe credinţa fără fapte, căci numai 
prin acestea. îi curăţă de zgura încăpăţînării pentru 
cele bune supuse de egoismul păcatelor (Op. c, p. 
650-651). De aceea zice Sfîntul: 



„De voieşti să devii dumnezeu nu în cuvînt, 
nu în aparenţă, nu cu închipuirea, 
nu numai prin credinţa lipsită de fapte, 
ci cu trăirea, în realitate şi prin vederea spirituală, 
lucrează cele ce ţi le porunceşte Mîntuitorul 
şi pe care El însuşi Ie-a suportat pentru tine. 
Şi atunci vei vedea lumina atotstră lucitoare 
arătîndu-se în văzduhul cu totul înălţat al sufletului, 
şi va străluci şi trupul tău odată cu sufletul". 
(Op. c, p. 651-652). 

Altfel, omul va fi închis în veci într-un vas (iad) 
nemuritor, 

„lipsit de toate bunătăţile şi de lumina însăşi". 
(Op. c, p. 652). 

Lipsa de lumină a celor din iad e lipsa oricărei 
bunătăţi: a iubirii, a prieteniei, a înţelegerii. Această 
stare începe încă de aici. Sufletul lui se află aici „ca 
într-un butoi", neprivind spre nimeni cu adevărat şi 
neprimind vreo lumină reală înlăuntru, lipsit de orice 
bucurie (Op. c, p. 653). Numai în lumina lui Hristos 
se văd şi se trăiesc real bunătăţile celorlalţi, umplîn- 
du-mă de bucurie. Căci din sufletele lor se îndreaptă 
spre mine lumina sau iubirea lui Hristos. 

Cei din iad vor fi, lipsiţi chiar de bucuriile superfi- 
ciale şi trecătoare ale trupului. Deşi vor învia şi ei cu 
trupul, sufletul lor va fi închis în trupul înviat la fel ca 
într-un butoi: 

„Sufletele care se despart de trupuri, 

la viitoarea înviere a morţilor, 

vor afla fiecare dintre ele, după vrednicie, 

un acoperămînt plin de lumină sau de întuneric. 

Cele curate, care s-au împărtăşit aici de lumină 

şi şi-au aprins candelele lor, 

v<Dr fi în lumina neînserată. 

Iar cele care au ochii inimii orbi, 

cum vor vedea lumina dumnezeiască?". 

(Op. c, p. 653). 

Dar trupurile sfinţilor, deşi la moarte se strică şi ele, 
„Se vor scula, cum s-a semănat: 
grîu curat, grîu sfinţit, 

vase sfinte ale Sfîntului Duh". 
(Ibidem). 

„Se vor scula pline de slavă, 
luminînd, fulgerînd, ca lumina dumnezeiască". 
„Iar trupurile păcătoşilor vor învia la rîndul lor, 
cum s-au semănat ele în pămînt, 
înnoroioase, rău mirositoare, putregăioase, 
vase murdare, foarte întunecoase, 
cele care prin faptele întunericului au fost unelte 
ale tuturor relelor... 

Vor învia şi ele nemuritoare 

şi spirituale, dar asemănătoare întunericului... 

Vor învia însă şi ele nemuritoare". 

(Op. c, p. 654). 

Trupurile lor vor fi „spirituale", nu ca lipsite de 
materialitate, ci ca unite cu un spirit înrăit, pătimaş, 
diavolesc. Prin faţa lor se va vedea toată întunecimea 
egoismului de care s-au pecetluit posesorii lor: 

„Şi sufletele nenorocite, unite cu acestea, 

fiind şi ele întunecate şi necurate, 

vor fi şi ele asemenea diavolului, 

ca unele ce au imitat faptele aceluia, 

şi cu acela vor fi aruncate în focul nestins". 

(Op. c, p. 654). 

Iar sfinţii „vor fi ridicaţi pe aripile virtuţilor în 
întîmpinarea Stăpînului, mai aproape sau mai depar- 
te de El" (Op. c, p. 655). Acestea vor fi locaşurile 

diferite ale drepţilor. Cu cît vor fi devenit mai drepţi, 
mai buni, cu atît se vor simţi mai neîmpovăraţi de 
conştiinţă, cu atît se vor apropia mai mult de Hristos, 
cel mai presus de toate. Cu cît lumina lor, egală cu 
bunătatea, va avea mai mult din lumina lui Hristos, 
se mîntuiesc, bucurîndu-se de o fericire a comuniunii 
cu El, pe măsura luminării de către El. 

în mod direct identifică Sfîntul Simeon lumina iz- 
vorîtoare din Hristos cu viaţa lui. Iar întrucît viaţa Lui 
s-a arătat nesupusă morţii în starea Lui de înviere, ve- 
de iradiind lumina în mod deplin din starea Lui învi- 
ată: Iar şi cel ce vede lumina însuşindu-şi-o, primeşte 
raiul. Dar viaţa deplină o primeşte cel ce vede pe Hristos 
înviat. 

„învăluindu-mă lumina Ta, îmi dă viaţă, Hristoase 
al meu. 

Căci vederea ei e viaţă şi înviere". 

Lumina lui Hristos cel înviat alungă boala, neca- 
zul, orice întristare. Căci toate sînt slăbiri ale vieţii, 
deci şi ale luminii. 

„De-mi străluceşte lumina Ta, ea alungă toate" 
slăbiciunile amintite. 

Ea aduce odihna de toate şi bucuria. Dar lumina 
lui Hristos cel înviat o aduce Duhul Lui cel Sfînt (Op. 
c, p. 655). 

Lumina lui Hristos alungă întunericul slăbiciuni- 
lor, patimilor, întristărilor: 

„Văd cum numai prin strălucirea luminii Tale 
şi prin arătarea Ta 

ai alungat toată întristarea. 
Şi, unindu-Te cu mine în chip tainic, 
m-ai reaşezat deodată în chip tainic în cer, 
unde nu este întristare, nici suspin", 
(op. c, p. 657). 

Mama care i-a hrănit trupeşte pe isrsaeliţi era doar 
simbolul trupului Domnului, care ne dă viaţa veşni- 
că. Iar trecerea lor prin Marea Roşie a fost un simbol 
al trecerii prin greutăţile vieţii pămînteşti la viaţa 
cerească, sau din întuneric la lumină şi de pe pămînt 
la cer (Op. c, p. 659). 

Dar acestea din urmă nu se săvîrşesc ca acelea, 
numai printr-o lucrare a iui Dumnezeu, ci prin pre- 
zenţa Fiului lui Dumnezeu, Cel întrupat în noi prin 
Duhul cel de q fiinţă cu El. Numai în cei uniţi prin 
Botez şi Sfînta împărtăşanie cu Hristos Se arată El ca 
lumină, dacă folosesc puterea Lui pentru a se ridica 
din patimile ce-i atrag spre lume. Mistica ortodoxă 
nu este numai o mistică a luminii, ci şi o mistică 
hrănită de Sfintele Taine. 

în Imnul 52, Sfîntul Simeon împacă afirmaţiile 
aparent contradictorii ale Sfîntului Apostol Pavel, că 
Dumnezeu locuieşte în „lumina neapropiată" (I. Tim. 
6, 16), cu cea că „Dumnezeu a zis să strălucească lu- 
mina înlăuntrul meu" (II Cor. 4, 6), referind-o pe ul- 
tima la Fiul lui Dumnezeu cel întrupat. „Cel mai pre- 
sus de fiinţă şi necreat a luat trup şi mi S-a arătat 
creat, îndumnezeindu-mă". Ca urmare, „eu devenind 
dumnezeu prin înfiere, văd pe Dumnezeu cel prin fi- 
re". Deci, cei îndumnezeiţi prin faptele credinţei „lo- 
cuiesc în Cel cu totul neapropiat" (Op. c, p. 663- 

664). Aşa te schimbă Hristos, „din care străluceşte 
slava dumnezeirii", făcîndu-te întreg lumină. Deci 
„eşti amîndouă: dumnezeu prin înfiere, iar prin fire 
întreg om" (Ibidem). 

în Imnul 53, într-o cerere adresată lui Hristos, 
Sfîntul Simeon îl roagă să i Se arate iarăşi în lumină, 
după ce S-a ascuns: 

„Precum eşti în convorbire negrăită cu Tatăl, 

aşa şi cu cei pe care îi vei naşte 

prin Duhul tău cel Sfînt şi îi vei face fii ai Tăi, 

sau mai bine zis fraţi ai Tăi 

şi fii ai lui Dumnezeu, ai Tatălui Tău". 

(Op. c, p. 670). 

La acestea, Hristos îi răspunde: „Pentru ce-Mi 
spui, fără să gîndeşti, că-Mi ascund faţa Mea? Am fă- 
cut pe om să vadă cu ochii sensibili lumea creată, iar 
cu mintea să Mă vadă pe Mine, cu îngerii şi să se în- 
treţină cu Mine în fiecare clipă. Dar despărţi ndu-se 
de Mine, nu M-a mai văzut. Dar M-am făcut chiar om, 
ca să Mă vadă. Dar nevrînd să Mă vadă, spune în chip 
mincinos că Eu M-am ascuns. Dar dacă n-aş vrea să fiu 
văzut, pentru ce M-am arătat în trup?" (Op. c, p. 672). 

După păcatul lui Adam, oamenii s-au făcut cu su- 
fletul orbit şi nevăzător de Dumnezeu, deci morţi 
spiritual. Ca atare, au căzut în iad şi în stricăciune. 
De aceea, „M-am făcut asemenea oamenilor în toa- 
te", ca să fiu văzut de ei. „Deci Eu strălucesc cu ade- 
vărat, dar tu nu Mă vezi" (Op. c, p. 674-675). 

Urmaşii lui Adam, căzînd cu trupul în stricăciune, 
n-au suferit aceasta ca o pedeapsă de nereparat. Căci 

dacă le-ar fi rămas trupul păcătos nestricăcios, ar fi 
rămas cu trupul păcătos incoruptibil şi nemuritor, n-ar 
mai fi putut fi adus la o înnoire prin înviere (Op. c, 
p. 678). 

Deci prin pedeapsa stricării şi a morţii li s-a făcut 
„o binefacere" (Op. c, p. 677). „Moartea e încetarea 
păcatelor", e izbăvirea de toate relele vieţii, iar celor 
ce au vieţuit bine, le e pricinuitoare de bucurie veş- 
nică şi „de lumină neînserată". Dar chiar înainte de 
moartea trupului, Fiul lui Dumnezeu luînd trup, le 
aduce putinţa de a se face prin El buni în trup, căci a 
vărsat Duhul peste viaţa lor în trup (Op. c, p. 677). 

„Ce-ar putea face făptura fără Dumnezeu?", se în- 
treabă Sfîntul Simeon în Imnul 54. 

Toate darurile prin care face omul ceva bun le are 
de la Dumnezeu. Cine ar fi împărţit oamenilor daruri 
atît de variate, prin care ei se ajută unul pe altul, 
dacă nu un Dumnezeu care îi vrea pe toţi într-o ar- 
monie? Dacă din lenevie nu folosesc aceste daruri, 
„voi fi aruncat din faţa Creatorului". Sau mi-am făcut 
darurile unelte murdare ale diavolului. De aceea, 
luînd trup însuşi Fiul lui Dumnezeu, ne-a dat putere 
să lucrăm prin ele cele bune, pregătind învierea lui, 
ca mediu de arătare a sufletului luminat de virtuţile 
cîştigate prin el. 

în Imnul 55, Sfîntul Simeon cere lui Hristos să nu-l 
lipsească de bucuria vederii feţei Lui nici în veacul 
de acum, nici în cel viitor. 

„Fiindcă Tu eşti, Dumnezeul meu, 

şi le dăruieşti celor ce Te văd, tot binele. 

Căci nu priveşti numai Tu pe cei ce s-au curăţit 
prin pocăinţă, 

dar le dai şi lor puterea să Te vadă, 
nu cu închipuirea şi cu gîndul minţii, 
ci în adevărul existenţei dumnezeieşti". 
(Op. c, p. 685). 

Le dai această putere nu numai prin Botez, ci şi 
prin pocăinţa de după Botez şi prin mărturisirea în fa- 
ţa duhovnicului: 

„Şi după aceea, M-am arătat ţie cu iubire de oa- 
meni în lumină. 

Apoi M-am făcut un nor mic, în chip de foc, 
aşezîndu-Mă deasupra capului tău 
şi ţi-am dăruit ţie vederea acestei arătări, 
topind grosimea trupului şi întunericul capului". 
(Op. c, p. 687). 

Dar lumina ce i s-a dat Sfîntului în jur a pătruns 
mai mult în el, după multe lacrimi de pocăinţă, care 
au spălat patimile întipărite în el. 

„După ce te-am făcut astfel, lumina pe care o ve- 
deai atunci 

zburînd în jurul tău şi înconjurîndu-te, 

a intrat întreagă înlăuntrul tău... 

Dar această lumină nu poate rămîne dacă nu Mă 
slujeşti prin toate faptele". 

(Op. c, p. 687). 

Şi Sfîntul Simeon îşi încheie Imnele cu Imnul 58, în 
care vorbeşte luminii lui Hristos, în care va fi tot po- 
porul binecredincios, care s-a lăsat învăţat de episcopi 
şi preoţi într-o fericită comuniune (Op. c, p. 694-705). 

Atunci toţi cei din împărăţia luminii vor înţelege 
în mod deplin pe Dumnezeu şi pe toţi şi toate, în 
chip satisfăcător, căci toţi le vor cunoaşte pe toate, 
dar se vor adînci veşnic în taina dumnezeiască nesfîr- 
şită, ce stă la temelia lor. Toate le vor fi tuturor lu- 
mină şi în lumină, dar o lumină şi într-o lumină în 
care nu vor înceta să înainteze. 

